Split (3)

train · 79.3k rows

text stringlengths 31 26.1k	summary stringlengths 11 1.19k
សូមស្ដាប់បទយកការណ៍ដែលរៀបរៀងដោយអ្នកនាង អ៊ីសា រ៉ហានី ពីខេត្តសៀមរាបដូចតទៅ៖ ដោយសារកំណើនភ្ញៀវទេសចរ អាហារដ្ឋាន ផ្ទះសំណាក់ និងសណ្ឋាគារជាដើម បានធ្វើឱ្យក្រុងសៀមរាបមានសំរាមច្រើន រីឯការប្រមូលហាក់មិនទាន់ឆ្លើយតបនៅឡើយ។ បញ្ហានេះបានកើតឡើងនៅប៉ុន្មានឆ្នាំចុងក្រោយនេះ បង្កើតជាការមិនពេញចិត្តពីប្រជាពលរដ្ឋ ហើយក៏បង្កើតជារូបភាពមិនល្អក្នុងក្រសែភ្នែកភ្ញៀវទេសចរផងដែរ។ ដើម្បីកែលម្អបញ្ហារសើបនេះ រដ្ឋបាលក្រុងសៀមរាប កំពុងរៀបចំផែនការគ្រប់គ្រងសំរាមជាថ្មី ក្នុងនោះបានបន្ថែមក្រុមហ៊ុនប្រមូលសំរាមមួយបន្ថែមទៀត ដើម្បីឱ្យការងារនេះមានប្រសិទ្ធភាពល្អ។ អភិបាលក្រុងសៀមរាប លោក នួន ពុទ្ធារ៉ា បានឱ្យដឹងថា បញ្ហាបរិស្ថានគឺជាអ្វីដែលរដ្ឋបាលរបស់លោកកំពុងយកចិត្តទុកដាក់ខ្ពស់ និងកំពុងរៀបចំផែនការថ្មីសម្រាប់កែលម្អផងដែរ ក្នុងនោះបានជ្រើសរើសក្រុមហ៊ុនប្រមូលសំរាម២ ដោយមួយប្រមូលនៅខាងកើតស្ទឹង និងមួយទៀតនៅខាងលិចស្ទឹង។ បើតាមការពន្យល់របស់លោកអភិបាលក្រុង ហេតុផលកន្លងមកព្រោះថា មានក្រុមហ៊ុនតែមួយ និងអនុវត្តន៍តាមកិច្ចសន្យាចាស់ កាលពីក្រុងសៀមរាបនៅមិនទាន់រីកចម្រើន។ បច្ចុប្បន្ន ក្រុងសៀមរាបមានការអភិវឌ្ឍ ពិសេសគឺកំណើនទេសចរ ផ្ទះសំណាក់ អាហារដ្ឋាន និងសណ្ឋាគារ ដែលចង់មិនចង់វាបានបង្កើនសំរាមទ្វេដង។ ផែនការថ្មីគ្រប់គ្រងការប្រមូលសំរាមនេះដែរ បានរៀបចំកិច្ចសន្យាថ្មី មានទាំងការបង្កើនរថយន្ត ក៏ដូចជាពង្រីកផ្លូវសម្រាប់ប្រមូលផងដែរ។ សាលាក្រុងសៀមរាប បានធ្វើកិច្ចសន្យាសាកល្បងចំពោះក្រុមហ៊ុនទាំង២ ក្នុងការប្រមូលសំរាម ប្រសិនណាការប្រមូលបានល្អប្រសើរ នោះសាលាក្រុងនឹងបន្តកិច្ចសន្យាដល់ក្រុមហ៊ុនទាំងនោះ។ ក្រៅពីបង្កើនក្រុមហ៊ុនប្រមូលសំរាមថ្មីហើយនោះ ក្នុងនោះដែររដ្ឋបាលក្រុងសៀមរាប ក៏មានបំណងឱ្យសង្កាត់នីមួយៗរបស់ខ្លួន ម្ចាស់ការគ្រប់គ្រងកាកសំណល់ទាំងនោះផងដែរ។ ការជាការសាកល្បងនៅឆ្នាំនេះ ក្រុងបានធ្វើប្រតិភូកម្មថវិកាដល់សង្កាត់សាលាកំរើក ដើម្បីឱ្យមានសមត្ថភាពក្នុងការរៀបចំបរិស្ថានដោយខ្លួនឯង ហើយទៅអនាគតប្រសិនណាគម្រោងនេះជោគជ័យ ក្រុងនឹងដាក់សំណើរអនុវត្តន៍គម្រោងនេះតែម្ដង។ នេះជាការលើកឡើងរបស់លោក នួន ពុទ្ធារ៉ា។ ក្រោយពីបានរៀបចំការកែលម្អបរិស្ថាន និងផែនការប្រមូលសំរាមរួចមក លោកអភិបាលក្រុងសៀមរាបមានសុទិដ្ឋិនិយមថា បរិស្ថានក្នុងក្រុងសៀមរាបនឹងល្អប្រសើរ ស័ក្ដិសមជាក្រុងទេសចរណ៍របស់កម្ពុជា។ លោក នួន ពុទ្ធារ៉ា ក៏សុំឱ្យប្រជាពលរដ្ឋមានការចូលរួមក្នុងការងារនេះដែរ។ ទាក់ទងនឹងបញ្ហាសំរាមនេះ ខេត្តសៀមរាប ក៏កំពុងពិចារណាអភិវឌ្ឍន៍ទីលានចាក់សំរាមបច្ចុប្បន្ន ដែលស្ថិតនៅឃុំត្រពាំងធំ ស្រុកប្រាសាទបាគង ដើម្បីឱ្យក្រុមហ៊ុនបរទេសវិនិយោគ ទៅជាថាមពលអគ្គិសនី និងជីជាដើម។ ក្រៅពីនេះ រដ្ឋបាលក្រុងក៏កំពុងពិចារណា ដើម្បីឱ្យមានចុះអប់រំពលរដ្ឋ ចេះទុកដាក់ និងញែកសំរាម ឱ្យបានត្រឹមត្រូវផងដែរ ហើយអ្នកដែលធ្វើបាន នឹងទទួលបានការលើកទឹកចិត្តដូចជាការបញ្ចុះតម្លៃ ឬមិនបង់ថ្លៃសំរាមក្នុងរយៈពេលមួយផងដែរ៕	សៀមរាប៖ ជារឿយៗ គេតែងឮពីការរអ៊ូរទាំរបស់ប្រជាពលរដ្ឋក្នុងក្រុងសៀមរាប ចំពោះភាពយឺតយ៉ាវក្នុងការប្រមូលសំរាម ដែលបង្កឱ្យមានក្លិនស្អុយអសោចិ៍ ជះក្លិនមិនល្អដល់បរិស្ថានជុំវិញ។ យ៉ាងណាក៏ដោយ អាជ្ញាធរពន្យល់ថា ភាពយឺតយ៉ាវនេះ ដោយសារកម្លាំងរបស់ក្រុមហ៊ុនប្រមូលសំរាមនៅមានកម្រិត ដោយនៅបន្តអនុវត្តន៍តាមកិច្ចសន្យាចាស់។ ថ្មីៗនេះអភិបាលក្រុងសៀមរាបថ្មី បានឱ្យដឹងថា រដ្ឋបាលលោកទើបនឹងអនុវត្តន៍គោលការណ៍ និងកិច្ចសន្យាថ្មី ជាមួយក្រុមហ៊ុនប្រមូលសំរាម ក្នុងនោះក៏មានការបង្កើនក្រុមហ៊ុនផងដែរ ដោយលោកជឿជាក់ថា ផែនការថ្មីនេះ នឹងអាចកែលម្អការប្រមូលសំរាម ក្នុងក្រុងទេសចរណ៍មួយនេះ ឱ្យមានប្រសិទ្ធភាពល្អឡើងវិញ។
ការប្រកួតដ៏ធំនៅកីឡាដ្ឋាន Axiata Arena ទីក្រុងគូឡាឡាំពួ ប្រទេសម៉ាឡេស៊ី អាទិត្យនេះ នឹងមានជើងខ្លាំងចំនួន ១៣គូ ត្រៀមខ្លួនដណ្តើមពានរង្វាន់ពីសង្វៀន ONE ដោយក្នុងនោះកីឡាករកីឡាការិនីប្រដាល់ទាំងពីររូបរបស់កម្ពុជា ក៏បានត្រៀមលក្ខណៈរៀងខ្លួនដើម្បីធ្វើឲ្យកក្រើកសង្វៀននេះតែម្តង។ ខាងក្រោមជាហេតុផល ៣យ៉ាងដែលអ្នកគាំទ្រវិស័យកីឡាប្រដាល់របស់កម្ពុជាគួររង់ចាំទស្សនានៅថ្ងៃសុក្រសប្តាហ៍នេះ៖ ១- ការបង្ហាញខ្លួនរបស់តារាប្រដាល់ទើបរះថ្មី កីឡាការិនីខ្មែរ-អាមេរិក ឯម សុវណ្ណារី មានឱកាសបញ្ចេញស្នាដៃក្នុងព្រឹត្តិការណ៍របស់ ONE ដែលមិនមែនគ្រប់គ្នាអាចធ្វើបាននោះទេ។ ការប្រកួតមុនៗរបស់នាង គឺនាងបានផ្តួលគូប្រកួតឲ្យសន្លប់ត្រឹមតែ ១៨ វិនាទី ប៉ុណ្ណោះ ហើយឥឡូវនេះនាងនឹងត្រូវប្រឈមមុខជាមួយគូប្រកួតរឹតតែខ្លាំងខ្លាជាងមុនទៀតគឺនាង Iryna Delsa Kyselova ជើងឯកស្រីអ៊ុយក្រែន សម្រាប់ការប្រកួតបើកឆាកនៃកម្មវិធីនោះតែម្តង។ ការប្រកួតប្រភេទទម្ងន់ ៥១ គីឡូនេះ ប្រាកដជាអង្រួនបេះដូងអ្នកទស្សនាឲ្យញាប់ញ័រ ដោយសារមួយគូនេះសុទ្ធសឹងតែជាមានកិត្តិសព្ទខាងវាយសម្រុកផ្តួលដៃគូឲ្យក្រាបដល់ដីតែម្តង។ និយាយពី Iryna វិញនាងមានបទពិសោធន៍លើសង្វៀនប្រដាល់ច្រើនជាង សុវណ្ណារី ដល់ទៅ ៦ដងឯណោះ។ តែយ៉ាងណា កីឡាការិនីខ្មែរ-អាមេរិក ក៏បានត្រៀមស្នៀតជាស្រេចដែរ ហើយនាងបានប្រាប់ដល់ទស្សនិកជនថា៖ «ចិត្តនិងកាយ ខ្ញុំត្រៀមរួចរាល់ហើយ ខ្ញុំទន្ទឹងចាំតែទៅដល់នោះទេ»។ ២- ការទន្ទឹងរង់ចាំយូរបស់ ចាន់ រតនា បានមកដល់ហើយ តារាប្រដាល់ប្រចាំដួងចិត្តកម្ពុជា ចាន់ រតនា ស្រេកឃ្លានដើម្បីចូលប្រកួតសង្វៀន ONE វិញជាយូមកហើយ ដែលលើកនេះរូបគេពុះកញ្ជ្រោលជាងពេលណាៗទាំងអស់ក្នុងការបញ្ចេញស្នៀតថ្មីៗដែលខ្លួនបានសំងំហាត់ជាយូរ ហើយអ្នកគាំទ្រទាំងអស់ប្រាកដជាមិនខកបំណងឡើយ។ សូមបញ្ជាក់ថា អ្នកដឹកនាំក្លិប «សិល្បៈ» មួយរូបនេះ មិនមានវត្តមានក្នុងការប្រកួតប្រហែល ជាងមួយឆ្នាំមកហើយ ប៉ុន្តែគាត់បន្តការហ្វឹកហាត់បន្ថែមវិជ្ជាគុនរង់ចាំឱកាសល្អជានិច្ច។ ថ្ងៃសុក្រនេះ ចាន់ រតនា នឹងត្រូវប៉ះជាមួយជើងខ្លាំងរបស់ឥណ្ឌូណេស៊ី Abro Fernandes ដែលយើងជឿជាក់ថាមួយគូនេះ នឹងធ្វើឲ្យទស្សនិកជនជក់ចិត្តជាក់ជាមិនខាន។ ក្រឡេកមើលពីស្នាដៃភាគីខាងឥណ្ឌូណេស៊ីវិញ ចាប់តាំងពីចូលក្នុងទ្រុង ONE ៧ដងមក មិនទាន់មានប្រវត្តិចាញ់ម្តងឡើយ។ រីឯ ចាន់ រតនា វិញជ័យជម្នះរបស់គេនីមួយៗ សុទ្ធសឹងបានដោយផ្តួលគូប្រកួតមុនទឹកទី ៣ទាំងអស់។ តារាប្រដាល់កម្ពុជាលើកឡើងថា៖ «ខ្ញុំចង់បង្ហាញអ្វីដែលថ្មីទៅ ONE Championship ឱ្យគេចាប់អារម្មណ៍ខ្ញុំច្រើនជាងនេះទៀត។ ខ្ញុំប្រកួតមិនសម្រាប់តែខ្លួនឯងទេ ប៉ុន្តែខ្ញុំប្រកួតសម្រាប់អ្នកគាំទ្ររបស់ខ្ញុំទាំងអស់ផងដែរ។ តាមពិតខ្ញុំសប្បាយចិត្តជាង ពេលឃើញអ្នកគាំទ្រខ្ញុំសប្បាយចិត្ត»។ ៣- ការប៉ះគ្នារវាងជើងខ្លាំងពិភពលោក ព្រឹត្តិការណ៍ ONE: DESTINY OF CHAMPIONS បានចាប់គូប្រយុទ្ធកម្រិតពិភពលោកមួយគូ ដើម្បីដណ្តើមខ្សែក្រវាត់ពិភពលោកក្នុងរាត្រីនោះ។ រហូតមកដល់សព្វថ្ងៃមានជើងខ្លាំងមិនច្រើនទេ ដែលមានថ្វីដៃខ្លាំងដូចជើងឯកក្បាច់គុនមួយថៃ Yodsanklai IWE Fairtex និងគូប្រយុទ្ធជនជាតិអូស្ត្រាលី Luis Regis។ Yodsanklai ជើងឯកខ្សែក្រវាត់ពិភពលោក Muay Thai World Champion នៅពហុកីឡដ្ឋាន Lumpinee បានកសាងកេរ្តិ៍ឈ្មោះតាមរយៈការដណ្តើមពានរង្វាន់ធំៗជាហូហែក្នុងអាជីពរួចមមហើយ ហើយការប្រកួតខាងមុខនេះរូបគេមានបំណងផ្តួលគូប្រកួតអូស្ត្រាលីឲ្យផ្អើលសង្វៀនតែម្តង។ ចំពោះជើងខ្លាំង Regis ដើមកំណើតនៅប្រទេសប្រស៊ីល តែរស់នៅប្រទេសអូស្ត្រាលីវិញ បានឲ្យដឹងថាខ្លួនបានដាក់ទាំងចិត្តនិងកាយធ្វើជាអ្នកប្រដាល់រហូតដល់សព្វថ្ងៃ ហើយគាត់មានកំណត់ត្រាជាជើងឯកប្រដាល់មួយថៃកម្រិតពិភពលោកម្នាក់ប្រចាំ WORLD FIGHT ORGANISATION ហើយអាទិត្យនេះផងដែរ Regis នឹងបន្ថែមកំណត់ត្រាធំមួយទៀតក្នុងអាជីព។ Regis ថា៖ «បើមើលកំណត់ត្រាផ្ទាល់របស់ខ្ញុំ វាមិនធំដំប៉ុន្មានទេ ប៉ុន្តែការឈ្នះទាំង ២៥ដងនោះ សុទ្ធតែបានដោយវាយភាគីឲ្យសន្លប់ដល់ដីទាំងអស់»។ «ពេលគេកំពុងឈរវាយតទល់ពីមុខខ្ញុំ បើសិនខ្ញុំចាប់គេជាប់ ខ្ញុំដឹងថាខ្ញុំអាចបង្ក្រាបគេក្រោមកណ្តាប់ដៃរបស់ខ្ញុំបាន»។ ក្នុងប្រវត្តិសាស្ត្ររបស់ស្ថាប័ន ONE ទើបតែមានគូខ្លាំងខាងក្បាច់គុនមួយថៃ ONE Super Series មួយគូនេះទេ ដែលនឹងបិទឆាកជាគូសំខាន់បំផុតក្នុងព្រឹត្តិការណ៍ទាំងមូល នេះរឹតតែធ្វើឲ្យសង្វៀនដ៏ធំនៅអាស៊ីមួយនេះ កាន់តែពិសេសថែមទៀត។ អ្នកឈ្នះក្នុងការប្រយុទ្ធ នឹងចារឈ្មោះក្នុងសៀវភៅប្រវត្តិសាស្ត្រជារៀងរហូត៕ អត្ថបទ៖ Matias Andres	នៅថ្ងៃសុក្រ ទី៧ ខែធ្នូ ឆ្នាំ២០១៨ កម្ពុជានឹងបង្ហាញមុខម្តងទៀតលើឆាកក្បាច់គុនអន្តរជាតិ ដែលក្នុងនោះមានវត្តមានកីឡាករជើងចាស់ ចាន់ រតនា ព្រមទាំងកីឡាការិនីខ្មែរ-អាមេរិកទើបរះ ឯម សុវណ្ណារី ដើម្បីត្រៀមបញ្ចេញថ្វីដៃដែលខ្លួនសម្លៀងទុកជាយូរមកហើយក្នុងព្រឹត្តិការណ៍ ONE: DESTINY OF CHAMPIONS។
សំឡេងដាប់ថ្មប៉ោកប៉ាក់ៗ លាន់ឮចេញពីការដ្ឋានជួសជុលខ្លោងទ្វារខាងកើតប្រាសាទតាព្រហ្ម ដែលទីនោះ ត្រូវបានបិទបាំងដោយស្មៅពណ៌ខៀវ ការពារធូលីថ្ម ដី និងដើម្បីឱ្យទេសចរដឹងថា ជាការដ្ឋានជួសជុល ហើយមិនអនុញ្ញាតឱ្យឆ្លងកាត់ទេ។ កម្មករប្រមាណជាង២០នាក់ បែងចែកតាមផ្នែកមួយៗ មានផ្នែកជួសជុលថ្ម ដាប់ថ្ម និងតម្រៀបផ្គុំថ្ម កំពុងបំពេញភារកិច្ចតាមជំនាញរបស់ពួកគេ នៅក្រោមពន្លឺថ្ងៃក្ដៅល្មមនាម៉ោងជាង៨ព្រឹក។ លោកស្រី នេត ស៊ីម៉ន ក្រុមការងារជួសជុលខ្លោងទ្វារខាងកើតប្រាសាទតាព្រហ្ម លោកស្រី នេត ស៊ីម៉ន បុរាណវិទូ ដែលកាន់ការងារអភិរក្ស និងជួសជុលខ្លោងទ្វារខាងកើតប្រាសាទតាព្រហ្ម លើកឡើងថា ការជួសជុលមានការវិវត្តន៍ច្រើនគួរឱ្យកត់សម្គាល់ ដោយផ្នែកដំបូលប៉ែកខាងត្បូងដំឡើងបានប្រមាណ៥០ភាគរយហើយ និងកំពុងបន្តជួសជុល និងដំឡើងនៅប៉ែកខាងជើងបន្ថែមទៀត។ លោកស្រីបន្ថែមថា សរុបការងារនៅការដ្ឋានទាំងមូល គឺសម្រេចបានប្រមាណ ៣៥ភាគរយហើយ ក្រោយចាប់ផ្តើមជួសជុលពីខែមករា ឆ្នាំ២០២២មក។ រំឮកមុនការងារជួសជុលខ្លោងទ្វារ ទីតាំងនេះមានសភាពទ្រុឌទ្រោមខ្លាំង គឺប្រាង្គកណ្ដាលផ្នែកខាងលើ ថ្មបានរលុះទាំងស្រុង គឺនៅសល់ផ្នែកខាងជើង និងត្បូង ដែលស្ថានភាពថ្មនៅសល់មានស្ថានភាពថ្មគ្មានលំនឹង ហែក ក្រៀកចេញពីគ្នា មានហានិភ័យខ្ពស់ ហេតុដូច្នេះហើយទើបត្រូវការសង្រ្គោះបន្ទាន់ មិនដូច្នោះអាចប៉ះពាល់ដល់ភ្ញៀវ។ អាជ្ញាធរជាតិអប្សរា ដោយមានកិច្ចសហប្រតិបត្តិការជាមួយស្ថាប័នឥណ្ឌា និងឆ្លងកាត់ការឯកភាពពីគណៈកម្មាធិការអន្ដរជាតិ អាយស៊ីស៊ី-អង្គរ បានស្រាវជ្រាវ និងជួសជុលឡើងវិញ ដោយធ្វើយ៉ាងណាគោរពតាមលំនាំជួសជុលពីសម័យបុរាណ។ ផលលំបាកមួយចំនួននៃការជួសជុលនារដូវភ្លៀងនេះ ជួបបញ្ហាលំបាកខ្លះៗ ពិសេសការងារជួសជុល តថ្ម។ ការងារនេះ ទាមទារឱ្យថ្មស្ងួត ដើម្បីងាយស្រួលបិទភ្ជាប់វិញបាន។ លោកស្រី នេត ស៊ីម៉ន បញ្ជាក់ថា តាមផែនការ ការងារនៅទីនេះ គ្រោងនឹងបញ្ចប់នៅឆ្នាំក្រោយ៕	សៀមរាប៖ គម្រោងជួសជុល និងអភិរក្សខ្លោងទ្វារខាងកើតប្រាសាទតាព្រហ្ម កំពុងដំណើរការដោយរលូន ហើយបច្ចុប្បន្នខ្លោងទ្វារនេះបានលេចចេញជារូបរាងបណ្ដើរៗហើយ។
មេដឹកនាំប្រឆាំងរូបនេះ បានសរសេរលើ Twitter នៅថ្ងៃទី២៩ ខែតុលា ឆ្នាំ២០១៩ យ៉ាងដូច្នេះថា៖«ខ្ញុំ បានរៀបចំខ្លួនហើយ ក្នុងការបូជាសិទ្ធិសេរីរបស់ខ្ញុំ រួមទាំងជីវិតរបស់ខ្ញុំ ដើម្បីផ្តល់ឱកាសដល់លទ្ធិប្រជាធិបតេយ្យ និងជួយធានាសិទ្ធិសេរីភាព សម្រាប់ប្រជាជនដ៏អភ័ព្វរបស់ខ្ញុំ»។ លោក បន្តថា សហការីរបស់លោកជាច្រើន ត្រូវចាប់ខ្លួន និង ខ្លះទៀត ត្រូវបង្ខំឲ្យនិរទេស ដូច្នេះមកដល់ពេលនេះ លោក គ្មានសល់ជម្រើសអ្វីផ្សេងនោះទេ ក្រៅតែពីការវិលត្រឡប់មកកម្ពុជាវិញ ដើម្បីស្តារលទ្ធិប្រជាធិបតេយ្យ។ លោក អះអាងថា ការវិលត្រឡប់របស់លោក គឺធ្វើឡើងដោយអហិង្សា។ លោក បញ្ជាក់ថា៖«លោកនាយករដ្ឋមន្រ្តី ប្តេជ្ញាថាចាប់ខ្ញុំឲ្យបាន ហើយបញ្ជាកងកម្លាំងប្រដាប់អាវុធ ដើម្បីបង្រ្កាបអ្នកងើបតស៊ូ ដែលខ្ញុំ នឹងដឹកនាំទៅកម្ពុជាដោយសន្តិវិធី»។ ទំនងជាចង់សំដៅទៅលើសហគមន៍អន្តរជាតិ លោក បានទទូចដូច្នេះថា៖«សូមជួយធានាពីសន្តិភាពនិងសេរីភាពសម្រាប់កម្ពុជា....»។ ទាំងលោក សម រង្ស៊ី ខ្លួនឯង រួមទាំងថ្នាក់ដឹកនាំជាន់ខ្ពស់របស់លោក ដូចជាលោក អេង ឆៃអ៊ាង និង អ្នកស្រី មូរ សុខហួរ ជាដើម សុទ្ធតែប្រកាសថា គម្រោងនៃការវិលត្រឡប់មកកម្ពុជា នឹងកើតឡើងតាមការកំណត់ទុក ដោយគ្មានការប្រែប្រួលឡើយ។ ទិសដៅសំខាន់របស់ពួកលោក គឺដំបូងចង់ចូលមកទឹកដីថៃ ដើម្បីប្រមូលកម្លាំងពលករ ហើយនាំគ្នាដើរឆ្លងកាត់ចូលមកកម្ពុជា។ យ៉ាងណា ថ្មីៗនេះ អ្នកស្រី មូរ សុខហួរ ត្រូវនគរបាលអន្តោប្រវេសន៍ថៃ ហាមឃាត់មិនឲ្យអ្នកស្រីចូលទឹកដីថៃ នៅពេលអ្នកស្រី បម្រុងចេញមកពីម៉ាឡេស៊ី។ អ្នកស្រី អះអាងថា អ្នកស្រី និងថ្នាក់ដឹកនាំប្រឆាំង នៅតែបន្តចរចាជាមួយរដ្ឋាភិបាលថៃ ដើម្បីបានចូលទឹកដីថៃ។ រដ្ឋាភិបាលកម្ពុជា ប្រកាសស្វាគមន៍ក្រុមប្រឆាំងវិលមកស្រុកវិញ តែភ្ជាប់ជាមួយនឹងពាក្យព្រមានថា «កងកម្លាំងប្រដាប់អាវុធ បានត្រៀមខ្លួនរួចហើយ»៕	មេដឹកនាំអតីគណបក្សសង្គ្រោះជាតិ លោក សម រង្ស៊ី បន្តបញ្ចេញសារនយោបាយអំពីដំណើរមាតុភូមិនិវត្តរបស់លោក នៅថ្ងៃទី៩ ខែវិច្ឆិកា ឆ្នាំ២០១៩ ដែលចំថ្ងៃបុណ្យឯករាជ្យជាតិនិងពិធីបុណ្យអុំទូក។ សារលើកនេះ លោក សម រង្ស៊ី បានបង្ហាញពីឆន្ទៈលះបង់ខ្លួនលោក ដើម្បីប្តូរមកវិញនូវលទ្ធិប្រជាធិបតេយ្យនៅកម្ពុជា។
ដូច្នេះស្ថានទូតកម្ពុជាប្រចាំប្រទេសថៃ អំពាវនាវដល់ពលករខ្មែរគ្រប់រូបដែលមានឯកសារស្នាក់នៅ និងធ្វើការងានៅប្រទេសថៃ ឲ្យរក្សារនូវភាពស្ងៀមស្ងាត់ និងបន្តធ្វើការងារធម្មតា។ ដោយឡែកពលករដែលមិនមានឯកសារ សូមប្រញាប់ទាក់ទងមកស្ថានទូតកម្ពុជាប្រចាំប្រទេសថៃ ដើម្បីដាក់ពាក្យស្នើរសុំលិខិតធ្វើដំណើរបណ្តោះអាសន្នត្រលប់មកកម្ពុជាវិញ ដើម្បីរៀបចំឯកសារស្របច្បាប់ និងត្រលប់ទៅធ្វើការនៅប្រទេសថៃតាមរយៈMOU។ នេះបើយោងតាមសេចក្តីប្រកាសព័ត៌មានរបស់ស្ថានទូតកម្ពុជាប្រចាំប្រទេសថៃ ចុះកាលថ្ងៃទី១២ ខែកក្កដា ឆ្នាំ២១០៨។ រាល់បញ្ហាដែលបានកើតឡើង ស្ថានទូតកម្ពុជា ប្រចាំប្រទេសថៃ ស្នើឲ្យពលរដ្ឋទាក់ទងទៅមន្ត្រីរបស់ខ្លួនតាមរយៈលេខ ០២ ៩៥៧ ៥៨៥១/០៩២ ៨០៥ ០៥៦១/ ០៩៤ ០៩២ ៥៩០៥/ ០៨៦ ៧៩៩ ៩៩ ៥៧/ ០៦៤ ៧៥៥ ៧៤០១ ៕	ស្ថានទូតកម្ពុជាប្រចាំប្រទេសថៃ ប្រាប់ដល់ពលករខ្មែរគ្រប់រូបដែលធ្វើការងារនៅថៃ បន្តការងាររបស់ខ្លួនដូចសព្វដង។ ការណែនាំនេះ ធ្វើឡើងបន្ទាប់ពីមានក្រុមឆ្លៀតឱកាសមួយចំនួនបានយកឃ្លីបវីឌីអូចាស់ៗ អំពីការចុះត្រួតពិនិត្យពលករបរទេសរបស់អាជ្ញាធរថៃ មកផ្សាយឡើងវិញក្នុងបណ្តាញសង្គមហ្វេសប៊ុក។
ជាបន្តសូមស្តាប់បទសម្ភាសរវាងលោក រ៉ឹម ភារី អ្នកយកព័ត៌មាននៃសារព័ត៌មានថ្មីៗ ជាមួយលោក ឡាវ ចំរើន ស្ថាបនិក SmartCraft ដូចតទៅ៖ លោក ឡាវ ចំរើន គឺជាជនពិការដៃម្ខាង (ស្វិតដៃ) ប៉ុន្តែគាត់បានខិតខំតស៊ូរហូតក្លាយស្ថាបនិកសិប្បកម្ម SmartCraft។ សិប្បកម្ម SmartCraft ដែលមានទីតាំងនៅជិតវត្តសន្សំកុសល បានយកសំរាមដូចជា ពោះវៀនកង់ឡាន កែបម៉ូតូ និងប៉ាស៊ីម៉ង់ត៍មកកែច្នៃជាវត្ថុប្រើប្រាស់រួមមានកាបូបដៃ និងកាបូបស្ពាយជាដើម។ លោកអះអាងយ៉ាងដូច្នេះថា៖«មូលហេតុនៃការបង្កើតសិប្បកម្មនេះ គឺខ្ញុំចង់បង្កើតការងារដល់ជនពិការដូចគ្នា ព្រោះ ជនពិការពេលទៅធ្វើការជាមួយអ្នកមិនពិការ ពួកគេពិបាកធ្វើការណាស់ ដោយសារមានការរើសអើងពួកគាត់។ មួយទៀត ខ្ញុំយកសំរាមមកកែច្នៃឡើងវិញ គឺជាការជួយកាត់បន្ថយផលប៉ះពាល់ដល់បរិស្ថាន»។ បច្ចុប្បន្ន ផលិតផលរបស់សិប្បកម្ម SmartCraft បានទទួលការគាំទ្រជាច្រើនទាំងក្នុងស្រុក និងទីផ្សារក្រៅប្រទេស ដូចជាចក្រភពអង់គ្លេស និងអូស្ត្រាលីជាដើម។ នៅក្នុងមួយខែ លោកអាចនាំចេញផលិតផលកាបូប ទៅក្រៅប្រទេស ចន្លោះពី៧០០ ទៅ១ពាន់កាបូប។ លោក ឡាវ ចំរើន បច្ចុប្បន្នមានវ័យ៤០ឆ្នាំ។ ជាកូនទី៤ ក្នុងចំណោមបងប្អូន៥នាក់ លោកចំរើន អះអាងថា លោកបានតស៊ូយ៉ាងស្វិតស្វាញក្នុងការរស់នៅ និងទម្រាំរៀនចប់បរិញ្ញាបត្រជំនាញគ្រប់គ្រង។ លោក ចំរើន បានបង្កើតសិប្បកម្មឈ្លាសវៃនេះ តាំងពីឆ្នាំ២០១២មក ទាំងខ្វះខាតដើមទុនផង។ នៅពេលបើកសិប្បកម្មដំបូងៗ លោក ក៏ប្រឈមនឹងបញ្ហាធំមួយទៀតដែរ នោះគឺមិនសូវមានអតិថិជន។ តែយ៉ាងណាក៏ដោយ លោកបានជួលតូបនៅផ្សារទួលទំពូង និងបានលក់រាយនូវផលិតផលរបស់សិប្បកម្ម SmartCraft រហូតមានការគាំទ្រជាបន្តបន្ទាប់។ បច្ចុប្បន្ន សិប្បកម្មរបស់លោក មានកម្មករ៨នាក់ ហើយផលិតផលរបស់លោកបានដាក់លក់នៅតាមតំបន់ទេសចរណ៍មួយចំនួននៅក្រុងភ្នំពេញ និងបាននាំចេញទៅទីផ្សារអន្តរជាតិ។ បើតាមស្ថាបនិកសិប្បកម្ម SmartCraft ផលិតផលផលិតពីសំរាម មិនសូវទទួលបានការគាំទ្រពីពលរដ្ឋខ្មែរឡើយ ប៉ុន្តែសម្រាប់ជនបរទេស ពួកគេពិតជាឲ្យតម្លៃផលិតផលដែលផលិតដោយដៃនេះណាស់។ យ៉ាងណាលោកសំណូមពរឲ្យពលរដ្ឋខ្មែរគាំទ្រផលិតផលរបស់គាត់ ពីព្រោះ វាមានគុណភាពល្អ និងអាចជួយផ្តល់ចំណូលដល់ជនពិការ និងពលរដ្ឋក្រីក្រផ្សេងទៀត។ ជាជនពិការរាងកាយ តែលោកមិនពិការគំនិតច្នៃប្រឌិតឡើយ។ លើសពីនេះ មិនត្រឹមតែជួយខ្លួនឯងបាននោះទេ លោកបានជួយផ្តល់ការងារដល់អ្នកដទៃជាច្រើនទៀតផង។ លោកបានផ្តាំផ្ញើដល់ជនពិការផ្សេងទៀត សូមកុំអស់សង្ឃឹម ត្រូវខិតខំរៀនសូត្រ ដើម្បីយកចំណេះទៅស្វែងរករបរមួយចិញ្ចឹមខ្លួនឯង និងជួយដល់សង្គម៕	ភ្នំពេញ៖ លោក ឡាវ ចំរើន ក្នុងវ័យ៤០ ឆ្នាំ មានពិការភាពដៃម្ខាងតាំងពីតូចម្ល៉េះ ប៉ុន្តែលោកតែងមានគំនិតច្នៃប្រឌិតជានិច្ច។ លោក ចំរើន បានបង្កើតសិប្បកម្មកែច្នៃសំរាមជាវត្ថប្រើប្រាស់ ឈ្មោះថា«ឈ្លាសវៃ»(SmartCraft) រយៈពេល៧ឆ្នាំមកហើយ ដោយប្រមូលពលរដ្ឋពិការ និងក្រីក្រជាច្រើននាក់ មកធ្វើការនៅសិប្បកម្មខ្លួន ដែលមានកែច្នៃសំរាមធ្វើជាការបូបដាក់ប្រាក់,កាបូបស្ពាយ និងសម្ភារប្រើប្រាស់ផ្សេងទៀត។ បច្ចុប្បន្នផលិតផលកែច្នៃចេញពីសិប្បកកម្មរបស់លោក ចំរើន ទទួលបានការគាំទ្រ ពីអតិថិជនទាំងក្នុងស្រុក និងក្រៅប្រទេស។
ទីផ្សារថយន្តនៅប្រទេសរុស្ស៊ី បាននៅទ្រឹងដោយសារវិបត្តិសេដ្ឋកិច្ចរយៈពេល៤ឆ្នាំ ប៉ុន្តែបានផុសផុលឡើងវិញនៅឆ្នាំ២០១៧ ។ សមាគមពាណិជ្ជកម្មអឺរ៉ុប (AEB) ដែលតំណាងឲ្យវិនិយោគិនបរទេសនៅរុស្ស៊ី បានវាយតម្លៃថា ការលក់យានយន្តនៅរុស្ស៊ី នឹងមានកំណើន១០.៨ភាគរយនៅក្នុងឆ្នាំ២០១៧ ដែលកាលពីដើមឆ្នាំពួកគេគិតថា មានកំណើនតែក្នុងរង្វន់៤ភាគរយ។ ប្រសិនបើកំណើន ឡើងដូចជាការទស្សន៍ទាយរបស់ AEB មែននោះ រថយន្តនៅទីផ្សារុស្ស៊ី នឹងកើនដល់១.៥៨លានគ្រឿង ប៉ុន្តែចំនួននេះ នៅមានគម្លាតឆ្ងាយពីឆ្នាំ២០១២នៅឡើយ ដោយនៅកាលណោះ ចំនួនមានរហូតដល់៣លានគ្រឿង ជាកំណត់ត្រា។ កន្លងមក ទីផ្សាយានយន្តរុស្ស៊ី បានជួបវិបត្តិជាបន្តបន្ទាប់ ដូចតម្លៃប្រេងធ្លាក់ចុះ និងការរងគំនាមសេដ្ឋកិច្ចដែលទាក់ទងនឹងជម្លោះនៅអ៊ុយក្រែន ជាដើម ប៉ុន្តែនារយៈពេល២ឆ្នាំចុងក្រោយនេះ រដ្ឋបាលលោក វ្លាឌីមៀ ពូទីន បានប្រឹងប្រែងយ៉ាងខ្លាំង។ តាមការដកស្រង់របស់ AFP លោក Joerg Schreiber ប្រធានគណៈកម្មការយានយន្តរបស់ AEB បានសម្តែងការអបអរសាទរចំពោះកំណើននៃការលក់យានយន្តនៅរុស្ស៊ី ដែលតួលេខឡើងគុណជាពីរនារយៈពេល៥ខែជាប់ៗគ្នា ដោយខែកញ្ញា មានកំណើនខ្ពស់ជាងគេ។ កំណើននៃការលក់យានយន្តដ៏គួរឲ្យកត់សម្គាល់នៅទីផ្សារុស្ស៊ី កាលពីខែកញ្ញា រួមមាន យន្តម៉ាក Lada (+២៤ភាគរយ) Kia (+៤០ភាគរយ) Hyundai (+១២ភាគរយ) និង Renault (+២២ភាគរយ)។ ផ្ទុយទៅវិញ ទីផ្សារថយន្ត Toyota មានការថយចុះ១០ភាគរយ ខណៈ BMW ប្រកាសពីគម្រោងសាងសង់រោងចក្របន្ថែមថ្មីមួយទៀតនៅរុស្ស៊ី៕	ក្រុមហ៊ុនផលិតយានយន្តមានសុទិដ្ឋិនិយមខ្ពស់លើការពង្រីកទីផ្សារបស់ខ្លួននៅក្នុងប្រទេសរុស្ស៊ី នាឆ្នាំ២០១៧នេះ ដោយការលក់រថយន្តថ្មីចេញ មានកំណើនរហូតដល់១៨ភាគរយកាលពីខែកញ្ញា កន្លងមក។ នេះបើយោងតាមការផ្សាយរបស់ AFP។
vivo Y91C ប្រើបន្ទះឈីប MTK6762R ល្បឿន 2.0 Ghz ទំហំ RAM 2GB មានមេម៉ូរី ម៉ាស៊ីន 32GB (អាចថែមមេម៉ូរីកាតក្រៅ បានដល់ 256GB) មានថាមពលថ្ម 4030 មីលីអំពែម៉ោង ប្រើអេក្រង់ប្រភេទ Halo Fullview display អាចបង្ហាញរូបភាពបានកម្រិត HD ទំហំ 6.22 អ៊ិញ។ vivo Y91C មានកាមេរ៉ាក្រោយ 13 មេហ្គាភិចសែល ឯកាមេរ៉ាមុខទំហំ 5 មេហ្គាភិចសែល មានបំពាក់បច្ចេកវិទ្យា AI Selfie ដំណើរការដោយប្រព័ន្ធប្រតិបត្តិការ Android 8.1 គាំទ្រដោយ FunTouch OS 4.5 របស់ vivo ផ្ទាល់ និងមានជម្រើសពណ៌ ៣ គឺខៀវ ក្រហម និងពណ៌ខ្មៅ។ ប្រសិនបើលោកអ្នកចាប់អារម្មណ៍ចង់ទិញជូនអ្នកមានគុណ ឬទិញទុកប្រើជារបស់ខ្លួនឯង កុំភ្លេច អាចរកទិញ បាននៅគ្រប់ហាងលក់ទូរសព្ទ័ដៃទំនើប។ ក្រៅពីទទួលបានទូរសព្ទមួយគ្រឿងដ៏ស្រស់ស្អាត តម្លៃធូរថ្លៃហើយនោះ អ្នកក៏នឹងទទួលបានសម្ភារថែមក្រៅ ដូចជា អំពូល LED បំភ្លឺពេលយប់សម្រាប់អានសៀវភៅមួយដ៏ស្រស់ស្អាត ដែលមានតម្លៃជាង ១០ ដុល្លារបន្ថែមទៀតផង។ ចំពោះតម្លៃពេញ ១៣៩ ដុល្លារ បញ្ចុះនៅសល់តែ ១១៩ ដុល្លារប៉ុណ្ណោះ៕ (អត្ថបទពាណិជ្ជកម្ម)	ថ្មីៗនេះ នៅលើទីផ្សារប្រទេសកម្ពុជា ក្រុមហ៊ុនផលិតទូរសព្ទ vivo បានបញ្ចេញលក់ទូរសព្ទប្រភេទធន់កណ្ដាល ម៉ូឌែល Y91C ដែលមានតម្លៃធូរថ្លៃ ងាយប្រើងាយកាន់ មានរូបរាងស្អាតនិងថែមទាំងមានថាមពលថ្មធំ អាចប្រើបានច្រើនម៉ោងផងដែរ។
(សារព័ត៌មានអេឡិចត្រូនិកថ្មីៗទទួលបានសិទ្ធិដកស្រង់ និងផ្សព្វផ្សាយបន្តពីអង្គការស៊ីប៉ា។ អត្ថបបទខាងលើត្រូវបានដកស្រង់ចេញពីសៀវភៅដែលមានចំណងជើងថា៖ គ្រោះមហន្តរាយ ធម្មជាតិ។ សូមចូលរួមជួយជាវសៀវភៅដែលបោះពុម្ពដោយអង្គការស៊ីប៉ា។ អង្គការស៊ីប៉ា គឺជាអង្គការជួយជំរុញការអានយ៉ាងខ្លាំងក្លានៅក្នុងប្រទេសកម្ពុជា)។	បិនចាមីន ហ្វ្រង់គ្លីន(Benjamin Franklin)បានបង្កើតឧបកណ៍នេះឡើងក្នុងឆ្នាំ១៧៥៣។វាមានដងធ្វើពីទង់ដែង ឬប្លាទីនមួយដើម។គេដាក់វាបញ្ឈរនៅលើដំបូលអគារ ដែលគេចង់ការពារ។តួនាទីរបស់វា គឺជួយស្រូបយកចរន្តរន្ទះ រួចនាំចុះទៅក្នុងដីតាមរយៈខ្សែកាប។ ការការពារមានប្រសិទ្ធភាពរឹតតែខ្លាំងកាលណាចុងរបស់វានៅរឹតតែខ្ពស់ជាងចំនុចនានា ដែលនៅជុំវិញ។ ឧបករណ៍ការពាររន្ទះទំនើបបង្កើតបន្ទុកអគ្គិសនី ដែលមានសញ្ញាផ្ទុយនឹងបន្ទុកអគ្គិសនីរបស់ពពកព្យុះភ្លៀង ដើម្បីទាក់ទាញរន្ទះឲ្យបានខ្លាំង។
ជំងឺស្អូចគឺជាការបង្ករោគដ៏តិចតួចមួយ។ នៅពេលអ្នកឆ្លងជំងឺនេះ អ្នកច្រើនតែមានប្រព័ន្ធ ភាពស៊ាំប្រឆាំងនឹងជំងឺនេះបានមួយជីវិតតែម្តង។ ស្ត្រីខ្លះដែលមានជំងឺស្អូចតែងធញលាប់មានអាការៈរលាកសន្លាក់នៅម្រាមដៃ កដៃ និងជង្គង់ ដែលជាទូទៅវានឹងជាទៅវិញក្នុងរយៈពេលមួយខែក្រោយ។ អ្វីដែលកម្រនោះគឺថា ជំងឺស្អូចអាចធ្វើ ឱ្យមានជំងឺអំបៅអំបែក ឬរលាកខួរក្បាលទៀត។ ទោះបីជាយ៉ាងណាក៏ដោយបើសិនជាអ្នក ឬកូនអ្នកមានជំងឺស្អូចហើយនោះ អ្នកគួរតែធ្វើរឿងដូចខាងក្រោមនេះ៖ គេងឱ្យបានច្រើនតាមតែអាចធ្វើទៅបាន ប្រើថ្នាំបញ្ចុះកម្តៅ និងបំបាត់ការឈឺចាប់ Acetaminophen (Tylenol) ប្រាប់មិត្តភក្តិ ក្រុមគ្រួសារ និងអ្នកធ្វើកាជាមួយ (ជាពិសេសស្ត្រីមានផ្ទៃពោះ) អំពីជំងឺរបស់អ្នកបើសិនជាពួកគេធ្លាប់ប៉ះពាល់នឹងជំងឺនេះ។ អ្នកដែលមានប្រព័ន្ធភាពស៊ាំចុះខ្សោយគួរតែចៀសវាងការជួប ឬទាក់ទងអ្នក ប្រាប់សាលារៀនថាកូនអ្នកចេញជំងឺស្អូចហើយ៕	ជំងឺស្អូចគេហៅម្យ៉ាងទៀតថា កញ្ជ្រឹលអាឡឺម៉ង់ ដែលជាជំងឺឆ្លងដ៏សាហាវមួយបង្កឡើងដោយវីរុស ដែលយើងសម្គាល់ដឹងតាមរយៈកន្ទួលក្រហមៗលើស្បែក។ ទោះបីជាយ៉ាងណាក៏ដោយ ជំងឺនេះ បណ្តាលមកពីវីរុសខុសគ្នាពីវីរុសជំងឺកញ្ជ្រឹល ហើយក៏មិនឆ្លង និងធ្ងន់ធ្ងរដូចជំងឺកញ្ជ្រឹលដែរ។
Warner Music Groups ADA Asia នឹងរួមដៃគ្នាជាមួយក្រុមហ៊ុនផលិតកម្មបារមី ដើម្បីលើកកម្ពស់ តន្ដ្រី និងសិល្បៈវប្បធម៌ខ្មែរ ទៅលើឆាកអន្តរជាតិ ដែលនឹងនាំយកឱកាសល្អៗ មកផ្តល់ឱ្យសិល្បករខ្មែរ តាមរយៈការចែកចាយតន្ដ្រី និងសិល្បៈខ្មែរ ទៅទីផ្សាអន្ដរជាតិតាមប្រព័ន្ធឌីជីថល និងផ្ដល់អាជ្ញាប័ណ្ឌ (sync licensing) ដែលនឹងនាំយកថវិកាឱ្យសិល្បករ នៅពេលបទចម្រៀងគាត់ ត្រូវបានជ្រើសរើសយកទៅប្រើក្នុងភាពយន្ត ឬ Media នៅលើពិភពលោក។ ក្រុមហ៊ុនផលិតកម្មបារមី បានបោះជំហានមុនគេ ក្នុងកាខិតខំលើកកម្ពស់ទេពកោសល្យសិល្បករ ជួយជំរុញឱ្យមានការរស់ឡើងវិញនៃសិល្បៈតន្រ្ដី ក្រោយពីរបបព្រល័យពូជសាសន៍នៅកម្ពុជា ដែលបានបំផ្លាញវិស័យសិល្បៈទាំងមូល ដែលធ្វើឲ្យសិល្បៈតន្រ្ដីខ្មែរស្ទើរតែបាត់បង់។ ផលិតកម្មបារមី បានបង្កើតវេទិកាមួយ សម្រាប់សិល្បករ ដើម្បីបញ្ចេញបទចម្រៀងផ្ទាល់ខ្លួន ហើយជួយកាពារពីការលួចចម្លង តាមរយៈវេទិកា Original Music Movement។ ផលិតកម្ម បារមី បាននាំយកនូវគុណភាព ស្ដង់ដារកម្រិតអន្ដរជាតិ មកដល់វិស័យសិល្បៈ និងតន្រ្ដីនៅកម្ពុជា។ ពេលនេះ តន្រ្ដីករខ្មែរ កំពុងបោះជំហានត្រលប់មករកភាពលេចធ្លោ លើឆាកអន្តរជាតិវិញហើយ។ សព្វថ្ងៃនេះ ក្រុមហ៊ុន ផលិតកម្មបារមី មានសិល្បករ សិល្បការិនី ដែលមានប្រជាប្រិយភាពខ្លាំង នៅក្នុងប្រទេស មានដូចជាក្រុម ក្មេងខ្មែរ (Kmeng Khmer) ជាអ្នកចម្រៀង Hip-Hop, សិល្បការិនី ក៏ជាស្ថាបនិក និងជាអ្នកស្វែករកជំហានថ្មី នៃតន្ត្រី Original Music នៅកម្ពុជា កញ្ញា ម៉ម ឡរ៉ា (Laura Mam), សិល្បការិនី R&B ដែលកំពុងពេញនិយម កញ្ញា កៅ សុហ្វៀរ (Sophia Kao) និងកំពូលតារា Hip-Hop Star ប្រចាំប្រទេស វណ្ណដា (VannDa)។ កញ្ញា ម៉ម ឡរ៉ា ដែលជាសិល្បការិនី ស្ថាបនិក និងជានាយកប្រតិបត្ដិនៃក្រុមហ៊ុនផលិតកម្មបារមី បានមានប្រសាសន៍ថា៖ វាគឺជាកិតិ្ដយសមួយដ៏ធំ ដែលយើងបានចាប់ដៃគូ ជាមួយក្រុមហ៊ុន ADA Asia ដើម្បីចែកចាយតន្រ្ដីខ្មែរ ទៅកាន់ពិភពលោក។ កិច្ចព្រមព្រៀងនេះ ជាជំហានមួយដ៏ធំសម្រាប់វិស័យសិល្បៈតន្ត្រីនៅកម្ពុជា ដោយយើងនឹងនាំយកឱកាសថ្មីល្អៗ ដែលវាអាចនឹងផ្លាស់ប្តូរវាសនាសិល្បករខ្មែរផងដែរ។ កាលយើងបង្កើតក្រុមហ៊ុនបារមី ការចែកចាយតន្រ្តីខ្មែរទៅបរទេស មិនដែលមាននោះទេ។ នាងខ្ញុំ ពិតជាមានមោទកភាព និងរីករាយក្រៃលែង ដែលក្រុមហ៊ុនបារមីយើង នឹងបានក្លាយជាផលិតកម្មដំបូង ក្នុងប្រវត្តិសាស្ត្រប្រទេសកម្ពុជា ដែលចាប់ដៃគូជាមួយក្រុមហ៊ុនតន្រ្តីខ្នាតអន្ដរជាតិ ដើម្បីនាំយកតន្រ្ដី និងសិល្បៈវប្បធម៌ ពីប្រទេសយើងទៅកាន់ពិភពលោក ។ លោក Josh Kahn នាយកប្រតិបត្ដិការផ្នែកអភិវឌ្ឍពាណិជ្ជកម្ម នៃក្រុមហ៊ុនផលិតបារមី បានបន្ថែមថា ៖ខ្ញុំពិតជារំភើប ដែលពួកយើងអាចចាប់ដៃគូជាមួយនឹងក្រុមហ៊ុន ADA Asia និងគ្រួសារ Warner Music នៅក្នុងកិច្ចព្រមព្រៀងដ៏សំខាន់មួយនេះ។ វាពិតជាសំខាន់សម្រាប់ពួកយើង ក្នុងការស្វែងរកដៃគូ ដែលយល់ពីសារសំខាន់ នៃការកសាងហេដ្ឋារចនាសម្ព័ន្ធ នៅទូទាំងអាស៊ីអាគ្នេយ៍ និងលើសពីនេះ សម្រាប់សិល្បកររបស់ពួកយើងផ្ទាល់។ ពួកយើងយល់ឃើញថា នេះជាឱកាសដ៏ធំសម្រាប់តន្ត្រីរបស់យើង ហើយយើងពិតជារំភើបណាស់ ដោយយើងមានដៃគូដែលមានគំនិត និងបំណងដូចគ្នា ។ លោក Chee Meng Tan នាយកផ្នែកគ្រប់គ្រងនៅក្រុមហ៊ុន ADA Asia បានបន្ថែមពីលើនេះទៀតថា៖ ខ្ញុំជឿជាក់ថា ក្រុមហ៊ុន ADA Asia រួមជាមួយនឹងក្រុមហ៊ុនបារមី នឹងបង្កើតជាថាមពលដ៏ខ្លៀវក្លា ដែលនឹងអាចបើកទំព័រថ្មី នៅក្នុងប្រវត្តិសាស្ត្រតន្ត្រី របស់ប្រទេសកម្ពុជា។ សិល្បៈតន្រ្ដី គឺគ្មានព្រំដែនកំណត់ ហើយទេពកោសល្យរបស់សិល្បករ សិល្បការិនីខ្មែរ មានលក្ខណៈល្អពិសេស ដែលសមនឹងទទួលបានការចាប់អារម្មណ៍ នៅលើឆាកអន្ដរជាតិ។ ភាពជាដៃគូនេះ គូសបញ្ជាក់ពីកិច្ចខិតខំប្រឹងប្រែង គ្មានគូប្រៀប របស់ ADA Asia ដែលយើងអាចស្វែករកដៃគូដ៏ល្អ ដូចជាក្រុមហ៊ុនបារមី ដ៏មានសមត្ថភាព និងមានចក្ខុវិស័យ ខាងចែកចាយដន្ត្រីទូទាំងតំបន់អាស៊ីទាំងមូល ។ ADA Asia មានការិយាល័យកណ្តាល នៅប្រទេសសិង្ហបុរី ហើយបានបង្កើតឡើងនៅខែញ្ញា ឆ្នាំ២០២០ ដែលជាផ្នែកមួយ នៃយុទ្ធសាស្ត្រពង្រីកជាសកល របស់ ADA Worldwide ទូទាំងពិភពលោក។ ក្រុមហ៊ុនផលិតបារមី គឺជាផលិតកម្ម ទី៥ ដែល ADA Asia បានចុះកិច្ចព្រមព្រៀង ចាប់តាំងពីបើកដំណើរការមកបន្ទាប់ពីមានកិច្ចព្រមព្រៀងជាមួយ ក្រុមហ៊ុនតន្រ្តីឈានមុខគេ នៅប្រទេសឥណ្ឌូណេស៊ី ប្រទេសម៉ាឡេស៊ី ប្រទេសហ្វីលីពីន និងប្រទេសវៀតណាម។ កិច្ចព្រមព្រៀងនេះ ទទួលបានមកពីភាពជោគជ័យរបស់ផលិតកម្មបារមី នៅដើមឆ្នាំនេះ ជាមួយនឹងបទ Time to Rise របស់វណ្ណដា ដែលមានការចូលរួមដោយ លោកគ្រូព្រឹទ្ធាចារ្យ គង់ ណៃ។ នេះគឺជាបទចម្រៀងទីមួយ ក្នុងចំណោមបទចម្រៀងខ្មែរដំបូងគេ ដែលទទួលបានការគាំទ្រពីអន្តរជាតិ។ វីដេអូចម្រៀងមួយនេះ ក៏ជាវីដេអូចម្រៀង ដែលទទួលបានប្រជាប្រិយភាពច្រើនជាងគេបង្អស់ នៅក្នុងប្រទេស ជាមួយនឹងការទស្សនាចំនួនជិត ៧០លានដងលើ Youtube។ លោក វណ្ណដា បានចេញបទចម្រៀងទោលថ្មី របស់គាត់ដែលមានចំណងជើងថា Catch Me If You Can ដើម្បីជួយបើកទំព័រថ្មី នៃភាពជាដៃគូរវាង ក្រុមហ៊ុនផលិតបារមី ជាមួយនឹង ក្រុមហ៊ុន ADA Asia៕	សិង្ហបុរី ថ្ងៃទី១៣ សីហា ២០២១៖ Warner Music Groups ADA Asia បានចេញសេចក្ដីប្រកាស ពីការចុះកិច្ចព្រមព្រៀងជាដៃគូរួមសហការ ជាមួយនឹង ក្រុមហ៊ុនផលិតកម្មបារមី (Baramey) ដែលជាក្រុមហ៊ុនតន្ត្រីលំដាប់ខ្ពស់នៅកម្ពុជា ផ្ដោតទៅលើតន្រ្ដី Original Music ដែលតែងតែគាំទ្រ លើកស្ទួយ សិល្បករខ្មែរ ដែលមានទេពកោសល្យខ្ពស់។ នេះគឺជាលើកដំបូងបង្អស់ក្នុងប្រវត្តិសាស្រ្ត ដែលមានក្រុមហ៊ុនតន្ដ្រីនៅប្រទេសកម្ពុជា បានចុះកិច្ចព្រមព្រៀង ជាដៃគូរួមសហការ ជាមួយនឹងក្រុមហ៊ុនអន្តរជាតិ លំដាប់ថ្នាក់ខ្ពស់ (Major Labels) ដែលមានតែ ៣ ក្រុមហ៊ុនទេលើពិភពលោក។
ការអនុញ្ញាតឱ្យបុគ្គលប្តូរភេទចូលបម្រើកងទ័ព ជារឿងដ៏ចម្រូងចម្រាស់មួយនៅអាមេរិក។ លោក ចូ បៃឌិន ធ្លាប់បានអះអាងក្នុងយុទ្ធនាការឃោសនាបោះឆ្នោតថា នឹងអនុញ្ញាតឱ្យបុគ្គលប្តូរភេទអាចចូលបម្រើកងទ័ពវិញ ក្រោយត្រូវលោក ដូណាល់ ត្រាំចេញបញ្ជាប្រតិបត្តិហាមក្នុងឆ្នាំ២០១៧។ បើតាមការប៉ាន់ស្មានដោយក្រុមតស៊ូមតិបង្ហាញថា បុគ្គលប្តូរភេទចំនួន១ម៉ឺន៥ពាន់នាក់ មានឈ្មោះក្នុងបញ្ជីកងទ័ព។ «អ្វីដែលខ្ញុំកំពុងតែធ្វើ គឺអនុញ្ញាតឱ្យពលរដ្ឋអាមេរិកដែលមានសមត្ថភាពបម្រើប្រទេសជាតិ និងស្តារស្ថានការណ៍ដែលធ្លាប់មានពីមុន»។ នេះជាការលើកឡើងរបស់លោក បៃឌិន នៅពេលចុះហត្ថលេខាលើបទបញ្ជាប្រតិបត្តិដោយមានវត្តមានលោក Lloyd Austin រដ្ឋមន្ត្រីការពារជាតិ និងនាយឧត្តមសេនីយ៍ Mark Milley នាយសេនាធិការចម្រុះនៃកងទ័ពអាមេរិក។ បទបញ្ជារបស់លោកបៃឌិន នឹងអនុញ្ញាតឱ្យបុគ្គលគ្រប់រូបដែលកំណត់ខ្លួនជាអ្នកប្តូរភេទអាចចូលបម្រើកងទ័ពដោយបើកចំហរ និងអាចកំណត់អត្តសញ្ញាណភេទរបស់ថែមទៀតផង។ បន្ថែមពីនេះបញ្ជាខាងលើ ក៏តម្រូវឱ្យផ្តល់តម្រូវការចាំបាច់ផ្នែកថែទាំសុខភាពទៅបុគ្គលទាំងនោះផងដែរ។ នៅរយៈ៦០ថ្ងៃបន្ទាប់ កងកម្លាំងយោធា ត្រូវធ្វើរបាយការណ៍ស្តីពីការវិវត្ត និងអនុវត្តបទបញ្ជានេះទៅលោកAustin រដ្ឋមន្ត្រីក្រសួងការពារជាតិ។ សេចក្តីថ្លែងការណ៍របស់សេតវិមាននៅថ្ងៃទី២៥ មករា លើកឡើងថា បទបញ្ជានេះហាមការបំបែកដោយបង្ខំ ការបណ្តេញចេញ ការបដិសេធការចូលបម្រើការឡើងវិញ ឬការបន្តបម្រើការ ដោយផ្អែកទៅលើអត្តសញ្ញាណភេទ ឬស្ថានការណ៍ទាំងឡាយណាដែលទាក់ទងទៅនឹងអត្តសញ្ញាណភេទ។ ដូចគ្នានេះដែរ បញ្ជានេះក៏តម្រូវឱ្យកែតម្រូវកំណត់ត្រាយោធារបស់បុគ្គលរូបណាដែលប៉ះពាល់ដោយបញ្ជារបស់លោក ត្រាំ ដែរ។ ការសម្រេចចិត្តរបស់លោក បៃឌិន ទទួលបានការសាទរខ្លាំង។ អនុសេនីយឯក Emma Shin ប្រធានអង្គការ SPART*A ដែលតំណាងឱ្យទាហានប្តូរភេទនិយាយថា ពេលនេះបុគ្គលទាំងនោះស្ងប់ចិត្តដែលដឹងថា ការដែលខ្លួនបម្រើប្រទេសជាតិត្រូវបានមើលឃើញ ផ្តល់តម្លៃ និងបម្រើកងទ័ពក្នុងនាមជាខ្លួនឯងពិតៗ។ ដូចគ្នានេះដែរ លោក Aaron Belkin នាយក Palm Centre និយាយថា រដ្ឋបាលលោក បៃឌិន ធ្វើតាមការសន្យាដោយទុករឿងយោធាផ្សេងពីរឿងនយោបាយ ដោយស្តារឡើងវិញគោលនយោបាយបរិយាបន្នសម្រាប់កងទ័ព។ ត្រឡប់ទៅឆ្នាំ២០១៧ លោក ត្រាំ បានអះអាងថា បញ្ជារបស់លោកមិនបានហាមប្រាមបុគ្គលប្តូរភេទ មិនឱ្យចូលបម្រើកងទ័ពឡើយ។ ប៉ុន្តែបញ្ជានោះមិនអនុញ្ញាតឱ្យបុគ្គលដែលមានផែនការវះកាត់ប្តូរភេទ ឬទទួលអរម៉ូនប្តូរភេទអាចចុះឈ្មោះចូលបម្រើកងទ័ព។ ចំណែកកងទ័ពដែលធ្លាប់បម្រើការពីមុន អនុញ្ញាតឱ្យបន្តការងាររបស់ខ្លួន ឯកងទ័ពដែលបង្ហាញថា ខ្លួនជាបុគ្គលប្តូរភេទតម្រូវឱ្យប្រើប្រាស់ភេទរបស់ខ្លួនដែលមានពីកំណើត។ ទិន្ន័យរបស់ក្រសួងការពារជាតិអាមេរិកក្នុងឆ្នាំ២០១៦ បង្ហាញថាទាហានកំពុងបម្រើការចំនួន១ភាគរយ ដែលមានចំនួន៨,៩៨០នាក់ជាបុគ្គលប្តូរភេទ ចំណែក៥,៧២៧ផ្សេងទៀតជាទាហានបម្រុង៕	ប្រធានាធិបតីអាមេរិក លោក ចូ បៃឌិន បានចុះបទបញ្ជាប្រតិបត្តិមួយទៀត ដែលលុបចោលការហាមបុគ្គលប្តូរភេទមិនឱ្យបម្រើក្នុងកងកម្លាំងយោធាអាមេរិក។ បទបញ្ជាប្រតិបត្តិដែលលោកបៃឌិន ចុះហត្ថលេខានៅថ្ងៃទី២៥ មករា លុបចោលបញ្ជាប្រតិបត្តិរបស់អតីតប្រធានាធិបតីដូណាល់ ត្រាំ ដែលរងប្រតិកម្មថា រើសអើង។
តាមការសិក្សាថ្មីមួយដែលធ្វើទៅលើមនុស្សចាស់ដែលមានជំងឺទឹកនោមផ្អែមប្រភេទទី២ចំនួន ១០០០០នាក់ជាជនជាតិអង់គ្លេស រយៈពេល១០ឆ្នាំ ដោយគេបានវាយពិនិត្យទៅលើBMI និងការប្រឈមមុខនឹងជំងឺបេះដូងសរសៃឈាម ដូចជា ជំងឺគាំងបេះដូង ដាច់សរសៃឈាមខួរក្បាល បានរកឃើញថា អ្នកដែលធាត់មានការថយចុះនូវការស្លាប់ច្រើនជាងអ្នកដែលមាន BMI ធម្មតារហូតដល់ ១៣ភាគរយ។ ទោះបីជាយ៉ាងណាក៏ដោយ គេបានរកឃើញទៀតថា អ្នកដែលធាត់ ឬធាត់ជ្រុលមានការប្រឈមខ្ពស់នឹងជំងឺបេះដូងសរសៃឈាម ហើយក៏ត្រូវការសម្រាកក្នុងមន្ទីរពេទ្យច្រើនដែរ។ ការយកចិត្តទុកដាក់ដ៏ល្អមួយត្រូវតែធ្វើមុនពេលឈានដល់ការធ្វើសេចក្តីសន្និដ្ឋានថា ការធាត់អាចជារឿងល្អសម្រាប់អ្នកជំងឺទឹកនោមផ្អែមប្រភេទទី២។ ដូចបានឃើញក្នុងការសិក្សានេះស្រាប់ថា ការដែលធាត់ ឬធាត់ជ្រុលអាចបង្កើនការប្រឈមនឹងផលវិបាកជំងឺទឹកនោមផ្អែមច្រើន ដែលអាចប៉ះពាល់ដល់គុណភាពនៃជិវិតរស់នៅទោះបីជាវាមិនស្លាប់ក៏ដោយ។ ការស្រាវជ្រាវក៏អាចមានឥទ្ធិពលពីកត្តាផ្សេងៗទៀតជាច្រើនដែរ ជាពិសេសភាពល្អនៃការគ្រប់គ្រងជំងឺទឹកនោមផ្អែមតែម្តង។ ដូច្នេះរឿងនេះទាល់តែមានការសិក្សាស្វែងយល់កាន់តែស៊ីជម្រៅបន្ថែមទៀតចំពោះយន្តការណ៍ជីវសាស្ត្រ៕ ត្រួតពិនិត្យដោយ www.health.com.kh	យោងទៅតាមសេចក្តីរាយការណ៍មួយពី Mail Online បានឲ្យដឹងថា អ្នកជំងឺទឹកនោមផ្អែមដែលធាត់ទំនងជាមិនងាយឆាប់ស្លាប់ជាងអ្នកជំងឺដែលមានទម្ងន់ធម្មតា ឬស្គមៗទេ។
សំ ថារ័ត្ន ជាកីឡាការិនីម្នាក់របស់កម្ពុជាដែលបានហ្វឹកហាត់ជាមួយកំពូលអ្នកប្រដាល់លំដាប់ពិភពលោក Manny Pacquiao កាលពីខែមករា ឆ្នាំ២០១៩ នៅរដ្ឋ Los Angeles សហរដ្ឋអាមេរិក ពោលពេលគឺនៅគេហដ្ឋានរបស់ស្ដេចប្រដាល់ហ្វីលីពីនរូបនេះតែម្តង។ កីឡាការិនីវ័យ ២៨ ឆ្នាំបានថ្លែងថា៖«អារម្មណ៍ពេលហ្នឹង ដូចឆ្កួតអីចឹង ដូចគិតថាថតកុនបន្តិច ដូចយល់សប្ដិបន្តិចម៉េចទេ តែពេលវេលាកាលហ្នឹង។ កាលហ្នឹងខ្ញុំទៅជាមួយមិត្តភ័ក្ដិដើម្បីផ្សព្វផ្សាយល្បុក្កតោខ្មែរ នៅ Los Angeles ហើយ មិត្តខ្ញុំឈ្មោះរ៉ូប៊ឺត មានទំនាក់ទំនងជាមួយក្រុមការងារ Manny Pacquiao»។ កីឡាការិនីដែលចូលរួមសម្ដែងរឿង«មុនដំបូងខ្មែរក្រហមសម្លាប់ប៉ារបស់ខ្ញុំ» របស់ផលិតករ Angelina Jolie រូបនេះរៀបរាប់ទៀតថា មិត្តរបស់ខ្លួនមានទំនាក់ទំនងជិតស្និទ្ធជាមួយក្រុមការងារ Pac Man ទើបធ្វើឲ្យរូបគេបានចូលទៅកៀក ស្គាល់ផ្ទះ ស្នាក់នៅផ្ទះសេ្ដចប្រដាល់ដដែលនេះបានប្រហែលមួយម៉ោង និង បានហ្វឹកហាត់ជាមួយ Pac Man ទៀតផងទោះរយៈពេលខ្លីក្ដី។ រូប៊ឺត បានប្រាប់ក្រុមការងារ ស្ដេចប្រដាល់ហ្វីលីពីន ថា មានក្មេងស្រីម្នាក់ហាត់ក្បាច់គុនម្នាក់មកពីកម្ពុជាចង់ជួប ហើយ ស្ដេចប្រដាល់រូបនេះក៏យល់ព្រមនាគ្រានោះ។ កីឡាការិនីដែលធ្លាប់ប្រឡូកនៅសង្វៀន ONE បញ្ជាក់បែបនេះ៖«ខ្ញុំបានហ្វឹកហាត់កម្ដៅសាច់ដុំ ហាត់យកកម្លាំងស៊ុហ្វ និង ហាត់រត់ជាមួយគាត់ Pac Man រួមទាំងហាត់កាច់ពោះនៅពេលព្រឹក។ គាត់អ្នកល្បីអីចឹង មានក្រុមការពារសន្តិសុខគាត់តឹងរ៉ឹងណាស់ តែគាត់ផ្ដល់កិត្តិយសឲ្យខ្ញុំណាស់ដែរ ហើយក្រុមគាត់បានដេញខ្ញុំឲ្យទៅរត់ក្បែរគាត់ ទោះគេកៀសអ្នកផ្សេងចេញក៏ដោយ។ អ្វីដែលខ្ញុំចងចាំបំផុត គឺ គាត់បង្ហាត់ខ្ញុំឲ្យវ៉ៃខ្យល់យ៉ាងលឿនសាហាវណាស់ រួមទាំងការវៃស្រមោល ហើយការកាច់ពោះវិញឲ្យខ្ញុំកាច់ពោះឡើងលើសកំណត់...ចង់ក្អួត»។ ដ្បិតមិនបានសន្ទនាច្រើនជាមួយស្ដេចប្រដាល់ហ្វីលីពីន កីឡាការិនីរហស្សនាមថា «Little Frog» បានណែនាំខ្លួនដែរថា ៖«ខ្ញុំជាអ្នកហាត់ក្បាច់គុនល្បុក្កតោខ្មែរ ហើយមកទីនេះដើម្បីផ្សព្វផ្សាយក្បាច់គុននៅអាមេរិក។ គាត់ [Pac Man] ឆ្លើយថា អូ Cambodia Good»។ ទោះមិនបានឆ្លើយឆ្លងច្រើនដោយសារមានអ្នកការពារសុវត្ថិភាពច្រើន និង មនុស្សកកកុញផងនោះ ប៉ុន្តែ សំ ថារ័ត្ន បង្ហើបថាបានប៉ុណ្ណឹងក៏អស់ចិត្តដែរ។ អ្វីដែលគួរឲ្យភ្ញាក់ផ្អើលមួយទៀតនោះពេលកាច់ពោះរកកល់ចង់ក្អួតអមដោយទឹកមុខរបស់ សំ ថារ័ត្ន អស់កម្លាំងផង តែ Pac Man ក្រឡេកភ្នែកមកប្រាប់ថា «Don't give up ; keep going» ដែលប្រែថាភាសាខ្មែរថា «កុំបោះបង់ សូមបន្តធ្វើវា»។ កូនសិស្សរបស់លោកគ្រូតា សាន គឺមស៊ាន បានសរសើរចំពោះទង្វើយកចិត្តទុកពីសំណាក់ស្ដេចប្រដាល់មកលើរូបខ្លួន ព្រោះថាបើប្រៀបកម្រិតគឺ ដូចមេឃនិងដី។ កម្រិតស្ដេចប្រដាល់ Pac Man កប់ពពក ប៉ុន្តែនៅតែផ្ដល់កិត្តិយសជួយណែនាំការបង្ហាត់ទោះរយៈពេលខ្លី សួរនាំខ្លួនក្នុងចំណោមហ្វូងមនុស្សជាច្រើន និង ទទួលបានការចុះហត្ថលេខាលើហ្គង់ទៀតផ។ គួរដឹងដែរថាស្ដេចប្រដាល់ពិភពលោក និងជា សមាជិកព្រឹទ្ធសភាហ្វីលីពីន Manny Pacquiao បានមកទស្សនកិច្ចផ្លូវការកាលចុងឆ្នាំ ២០១៦ នៅព្រះរាជាណាចក្រកម្ពុជាពេលអមទស្សនកិច្ចផ្លូវរដ្ឋជាមួយប្រធានាធិបតីហ្វីលីពីន លោក Rodrigo Duterte កាលពាក់កណ្ដាលខែ ធ្នូ ឆ្នាំ ២០១៦។ ក្នុងនាមស្ថាប័នកំពូល ឯកឧត្ដម ថោង ខុន ប្រធានគណៈកម្មាធិការអូឡាំពិកកម្ពុជាបានទទួល Pac Man យ៉ាងយកចិត្តទុកដាក់ ហើយ ស្ដេចប្រដាល់នៅអាស៊ីរូបនេះសន្យាមកទស្សនកិច្ចនៅកម្ពុជាជាថ្មីម្ដងទៀតក្នុងនាមជាគ្រូបង្វឹក និងជាអ្នកបង្ហាត់បង្ហាញក្បាច់ប្រដាល់ដល់កីឡាករកម្ពុជានៅឆ្នាំ ២០១៧។ ប៉ុន្តែ គម្រោងការនេះត្រូវស្ងប់ស្ងាត់ទៅវិញរហូតដល់ពេលដោយសារតែភាពមមាញឹក៕	អត្ថបទ៖ ស៊ីធី
បើតាម CDC មានក្រុមហ៊ុនចំនួន១០ បានដាក់គម្រោងវិនិយោគរោងចក្រខ្លួន នៅក្នុងខេត្តកំពង់ស្ពឺ ដែលមានដូចជារោងចក្រផលិតកាបូប រោងចក្រកាត់ដេរសម្លៀកបំពាក់ និងវាយនភណ្ឌក្នុងផ្ទះ និងរោងចក្រផលិតស្បែកជើងជាដើម។ រោងចក្រទាំង១០កន្លែងនេះ មានទុនសរុបប្រមាណ ៩៥ លានដុល្លារ និងអាចផ្តល់ការសរុបជិត ១,៧ម៉ឺនកន្លែង។ ចំណែកក្រុមហ៊ុន២ទៀត បានបោះទុនសរុបជាង ១៤លានដុល្លារ បើករោងចក្រផលិតស្បែកជើង និងកាបូប និងរោងចក្រកាត់ដេរសម្លៀកបំពាក់ នៅក្នុងភូមសាស្ត្រ ខេត្តកណ្តាល។ រោងចក្រទាំង២នេះ អាចផ្តល់ឱកាសការងារជិត ៥ពាន់កន្លែង។ ខេត្តព្រះសីហនុ ក៏មានក្រុមហ៊ុន២ បានបោះទុនបង្កើតរោងចក្រដែរ គឺរោងចក្រផលិតគ្រឿងបង្គុំនៃគ្រឿងសង្ហារិម និងរោងផលិតសម្ភារការិយាល័យ។ រោងចក្រទាំង២នេះ មានទុនវិនិយោគ១២លានដុល្លារ និងអាចបង្កើតការងារបាន ៨៥០កន្លែង។ ចំណែកនៅខេត្តស្វាយរៀង ក៏មានក្រុមហ៊ុនវិនិយោគបើករោងចក្រផលិតអំពូលភ្លើងដែរ ដោយមានទុនសរុប ២០លានដុល្លារ ដែលអាចបង្កើតការងារប្រមាណ១៥០០កន្លែង។ ដោយឡែកមានក្រុមហ៊ុនចំនួន៤ បានបោះទីតាំងបង្កើតរោងចក្ររបស់ខ្លួន នៅក្នុងរាជធានីភ្នំពេញ។ រោងចក្រទាំងនោះគឺជារោងចក្រកាត់ដេរសម្លៀកបំពាក់, រោងចក្រផលិតគ្រឿងបន្សំស្បែកជើង , រោងចក្រផលិតសម្ភារកីឡាធ្វើពីស្បែក និងក្រណាត់ និងរោងចក្រផលិតកេសកាតុង និងសម្ភារវេចខ្ចប់។ ក្រុមហ៊ុនទាំង៤ មានទុនវិនិយោគសរុបជាង ១៦លានដុល្លារ និងអាចបង្កើតការងារបានជាតិ ៤ពាន់កន្លែង៕	ភ្នំពេញ៖ ចាប់ពីដើមខែមករា ដល់ពាក់កណ្តាលខែកុម្ភៈ ឆ្នាំ២០២៣ ក្រុមប្រឹក្សាអភិវឌ្ឍន៍កម្ពុជា(CDC) បានអនុម័តឱ្យក្រុមហ៊ុនចំនួន ២២កន្លែង បើករោងចក្រ នៅតាមបណ្តានានានៅកម្ពុជា ដែលភាគច្រើនគឺជារោងចក្រកាត់ដេរសម្លៀកបំពាក់ និងវាយនភណ្ឌ, រោងចក្រផលិតកាបូប, រោងចក្រផលិតស្បែកជើង និងគ្រឿងបរិក្ខារប្រើប្រាស់។ ដំណើរការបើករោងចក្រ២២ទីតាំងនេះ មានដើមទុនសរុប ជាង ១០០លានដុល្លារ និងអាចផ្តល់ការងារជាង២ម៉ឺនកន្លែង។
ព្រឹត្តិការណ៍កាលថ្ងៃសុក្រទី២២ ខែ វិច្ឆិកា ឆ្នាំ ២០១៩ ជាការប្រកួតសម្បូរដោយកីឡាករប្រដាល់និងគុនចម្រុះមានសក្ដានុពលដែលរះឡើងនៅក្នុងកម្មវិធី ONE: EDGE OF GREATNESS និង ធ្វើឲ្យឲ្យអ្នកគាំទ្ររំភើបទូទាំងពិភពលោក។ ខាងក្រោមនេះជារឿង ៥ យ៉ាងដែលគិតថាជារឿងសំខាន់នៅលើសង្វៀន Singapore Indoor Stadium កាលសប្ដាហ៍មុន។ #1 Nong-O ឈ្នះហួសពីក្ដីរំពឹងទុក ក្នុងទឹកដំបូងនៃការប្រកួតការពារខ្សែក្រវាត់ONE Bantamweight Muay Thai World Title លើកទី៣ របស់ Nong-O Gaiyanghadao មើលទៅហាក់លំបាកពេលតតាំងនឹង Saemapetch Fairtex។ យ៉ាងណាក្ដីវីរបុរសក្បាច់គុនមួយថៃធ្វើបានល្អនៅទឹកទី២ និងប្រើកណ្ដាប់ដៃឲ្យគូប្រជែងវ័យក្មេងផ្កាប់មុខទៅនឹងក្ដារេញចំនួន ២ ដង ហើយប៊ិះនឹងឈ្នះនៅទឹកទី២ទៀតផង។ ប៉ុន្តែ Seamapetch ត្រលប់មកល្អវិញនៅទឹកទី៣ដោយអាចមានចន្លោះវាយ Nong-O ចំៗគោលដៅមួយចំនួនដែរ។ រហូតដល់ទឹកទី៤ សិស្សគុនមកពី ក្លិប Evolveនិងជាម្ចាស់ខ្សែក្រវាត់បានបញ្ចប់ Saemapetch គួរឲ្យភ្ញាក់ផ្អើលដោយប្រើកណ្ដាប់ដៃស្ដាំយ៉ាងធ្ងន់ ហើយវាជាការការពារខ្សែក្រវាត់ផ្ដួលដៃគូឲ្យសន្លប់លើកទី១ ពីព្រោះ ២លើកកន្លងមបានត្រឹមឈ្នះពិន្ទុ។ ដ្បិតឈ្នះការប្រកួតក៏ពិតមែន Saemapetch បានបង្កបញ្ហាលំបាកច្រើនដល់ Nong-O។ ក្រោយការប្រកួតបញ្ចប់ អ្នកគាំទ្របានសរសើរវីរបុរស Nong-O ថានៅតែខ្លាំង និង សក្ដិសមជាម្ចាស់ខ្សែក្រវាត់។ #2 ក្បាច់គាបជើង និង ដាល់ពីលើរបស់ Worthen គួរជៀសវាង https://www.onefc.com/videos/troy-worthen-blasts-chen-lei-with-ground-and-pound-tko/ កីឡាករពីររូបរួចមកហើយដែលធ្លាក់ក្នុងគំនាបជើងនិងការវ៉ៃសន្ធាប់ពីលើរបស់ Troy Worthen ឬ «Pretty Boy» នៅលើសង្វៀនលំដាប់ពិភពលោកបន្ទាប់ពីរូបគេបានប្រើកម្លាំងម៉ាត់ពីលើខ្លាំងរហូតឈ្នះគូប្រកួត។ នៅពេលកីឡាករចំបាប់មកពីអាមេរិក ចូលចាប់ផ្ដួល គេច្បាស់ជាប្រើកម្លាំងមហាសាលដើម្បីវ៉ៃពីលើ, ប្រើកម្លាំងខ្លាំងគាបពីលើ និង ពិបាកទ្រាំណាស់បើសិនជាមិនអាចគេចពីការចាប់របស់ Pretty Boy បាន។ ពេល Pretty Boy ជួបអ្នកណាក៏ដោយ ដាច់ខាតត្រូវប្រកួតក្នុងជំហរ, ប្រើកណ្ដាប់ដៃ និងជើង បើមិនដូច្នេះទេ ពួកគេច្បាស់ជាមានវាសនាដូច Chen Lei ដែលមិនអាចគេចផុតពីកម្លាំងដូចព្យុះសង្ឃរាអីចឹងដែរ។ #3 Raju ប្រើស្ទិលផ្ទាល់ខ្លួន Rahul Raju ឬ «The Kerala Krusher» បានចាប់ផ្ដើមមកវិញយ៉ាងល្អជាពិសេសក្បាច់ជើងគាបដងខ្លួន និង យកដៃគាបកប្រកបដោយប្រសិទ្ធភាព។ ម្ចាស់ខ្សែក្រវាត់ SFC Welterweight Champion ត្រលប់ពីបរាជ័យ៣លើកជាប់គ្នានៅសង្វៀន ONE បែរមកឈ្នះ ២ លើកជាប់គ្នាវិញដូចជារូបគេបញ្ចប់ Richard Corminal កាលខែឧសភា និង បន្តបញ្ចប់ Furqan Cheema នៅកម្មវិធី ONE: EDGE OF GREATNESS ថ្មីៗនេះ។ កីឡាករវ័យ២៨ឆ្នាំកំពុងរះឡើងវិញតាមរយៈការរៀបចំល្អ រួមទាំងកម្លាំងដៃខ្លាំង។ កីឡាករមកពីក្លិប Juggernaut Fight Club ប្រកួតបាន១០ដងក្នុងអាជីពគុនចម្រុះ និងស្ថិតក្នុងដំណើររីកចម្រើនទៅមុខ។ គេអាចនឹងប្រកួតក្នុងទម្ងន់ lightweight ទៅថ្ងៃអនាគតដ៏ខ្លី។ #4 កុំឲ្យចូលក្បាច់ជឺជិតស៊ូ របស់ «Little Rock» https://www.onefc.com/videos/alex-silva-finishes-peng-xue-wen-with-slick-armbar/ Peng Xue Wen បង្កឲ្យមានបញ្ហាលើ Alex Silva ឬ Little Rock ជាពិសេសការចេញអាវុធនៅទឹកទី ១ ប៉ុន្តែមិនអាចបញ្ចប់កីឡាករប្រេស៊ីលបានទោះជាមានឱកាសក៏ដោយ។ អតីតម្ចាស់ខ្សែក្រវាត់ ONE Strawweight World Champion បានផ្លាស់ប្ដូរក្បាច់ដើម្បីចូលគុនជំនាញជឺជិតស៊ូ របស់ខ្លួន។ Alex មិនជោគជ័យឡើងក្នុងការប៉ុនប៉ងផ្ដួលលើកទី១ ប៉ុន្តែរូបគេព្យាយាមបន្តរហូតដល់អាចយកជើងគាបដៃរបស់កីឡាករចិនឲ្យចុះចាញ់ក្នុងការប្រកួតនេះ។ វាជាការរំលឹកមួយថា «Little Rock» មានជំនាញខាងជឺជិតស៊ូ លំដាប់ពិភពលោកបើសិនជាកីឡាកររូបណាចូលក្បាច់ឃ្លេរបស់គេ។ #5 Kamikubo គួរប្រើក្បាច់ចាប់ដើម្បីឡើងដល់ចំណុចកំពូល មិនមែនអ្នកជំនាញខាងបញ្ចប់ដៃគូ ប៉ុន្តែ Bruno Pucci មានជំនាញចាប់ដើម្បីបង្អាក់ និង ការពារក្បាច់ចំបាប់របស់ Shuya Kamikubo បានខ្លះដែរ។ កីឡាករទម្ងន់ bantamweight មកពីជប៉ុនឈ្នះ៣លើកជាប់គ្នាក្នុងពិភពគុនចម្រុះមុនពេលបន្តទទួលជ័យជម្នះនៅសិង្ហបុរី។ កីឡាករជប៉ុនទទួលជ័យជម្នះលើកទី៤ ជាប់គ្នា ក្រោយឈ្នះពិន្ទុជាឯកច្ឆន្ទលើម្ចាស់ខ្សែក្រវាត់ពីរសម័យកាល BJJ no-gi World Champion។ Kamikubo ចូលចាប់ផ្ដួល Pucci នៅលើក្តាររេញ ដើម្បីប្រើក្បាច់កែង និង ជង្គង់ចំៗក្បាល។ ទោះជាគំរាមកំហែងខ្លាំងដល់កីឡាករប្រេស៊ីល បុរសគុនចម្រុះវ័យ ២៥ ឆ្នាំមកពី Kawasaki បានត្រឹមគ្រប់គ្រងការប្រកួតបានល្អលើកីឡាករប្រេស៊ីលប៉ុណ្ណោះ។ ហើយទីបំផុត កីឡាករជប៉ុនឈ្នះពិន្ទុជាឯកច្ឆន្ទ។ Kamikubo ឈ្នះ ៤លើកចាប់គ្នានៅសង្វៀន ONE និងអាចឈានទៅរកដណ្ដើមខ្សែក្រវាត់នាពេលខាងមុខ។ នៅការប្រកួតបន្ទាប់ Kamikubo ត្រូវចេះប្រើក្បាច់ការពារប៉ុនប៉ងផ្ដួលពីគូប្រកួតឲ្យកាន់តែមានប្រសិទ្ធភាព ដើម្បីក្លាយជាកីឡាករកំពូល។	អត្ថបទ៖ ស៊ីធី
ស្រុកបូទុមសាគរ, កោះកុង៖ ទោះពុំសូវមានជនពិការមកទទួលសេវាពិនិត្យសុខភាព ប៉ុន្តែ មណ្ឌលសុខភាពអណ្ដូងទឹក ដែលស្ថិតនៅឃុំអណ្ដូងទឹក ស្រុកបូទុមសារគរ បានសាងសង់ជម្រាលជនពិការមួយកន្លែង ភ្ជាប់ជាមួយបង្កាន់ដៃ ដើម្បីសម្រួលដល់ការធ្វើដំណើររបស់អ្នកមានពិការភាព ស្រ្តីផ្ទៃពោះ និងចាស់ជរា ជាដើម។ លោក នូច ប៊ុនធឿន ប្រធានមណ្ឌលសុខភាពអណ្ដូងទឹក បានលើកឡើងថា ក្នុងមួយខែ មណ្ឌលសុខភាពរបស់លោក ទទួលបានជនពិការត្រឹម២ ឬ៣នាក់ប៉ុណ្ណោះ មកទទួលសេវាពិនិត្យសុខភាព។ ជនពិការទាំងនោះ ពុំសូវពឹងផ្អែកលើជម្រាលជនពិការប៉ុន្មានទេ ដោយសារស្ថានភាពពិការរបស់ពួកគេមិនធ្ងន់ធ្ងរ រហូតដល់ប្រើរទេះរុញ។ ក្រៅពីជនពិការ ការសាងសង់ជម្រាលមួយកន្លែងនេះ ក៏បានជួយសម្រួលដល់ការធ្វើដំណើររបស់ស្រ្តីមានផ្ទះពោះ ចាស់ជរាផងដែរ។ ប្រធានមណ្ឌលសុខភាពរូបនេះ ចង់ឱ្យជនពិការមកទទួលសេវាពិនិត្យ និងព្យាបាលជំងឺនៅមណ្ឌលសុខភាពខ្លួនកាន់តែច្រើន។ ជាមួយគ្នានេះ លោក ប៊ុនធឿន បានប្ដេជ្ញាពង្រឹងសេវារបស់ខ្លួនឱ្យកាន់តែប្រសើរ និងលើកលែងបង់កម្រៃចំពោះជនពិការ និងចាស់ជរា៕ ដើម្បីជ្រាប់កាន់តែច្បាស់ សូមលោកអ្នកនាង ទស្សនាវីដេអូដូចខាងក្រោម៖ អានអត្ថបទពាក់ព័ន្ធផ្សេងទៀត៖ យុវជនសកម្ម សេវាល្អ (អត្ថបទនេះគឺជាស្នាដៃរបស់ក្រុមយុវជន និងត្រូវបានរៀបរៀងឡើងក្រោមជំនួយហិរញ្ញវត្ថុរបស់សហភាពអឺរ៉ុបនិងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែតតាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។រាល់ខ្លឹមសារនៅក្នុងអត្ថបទ និងវីដេអូនេះ គឺជាការទទួលខុសត្រូវរបស់ស្មេរ ឬផលិតករហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែតនោះទេ)	ដោយ៖ វុត អិន (យុវជនឃុំអណ្ដូងទឹក)
យោងតាមសេចក្ដីជូនដំណឹងរបស់ក្រសួងធនធានទឹក និងឧតុនិយម ចាប់ពីថ្ងៃទី០១-០៧ ខែមិថុនា នៅតំបន់ទំនាបកណ្ដាល នឹងអាចមានភ្លៀងធ្លាក់រាយប៉ាយ ក្នុងកម្រិតពីតិចទៅបង្គួរ។ ចំណែកតំបន់ខ្ពង់រាបវិញ នឹងអាចមានភ្លៀងធ្លាក់ ក្នុងកម្រិតពីតិចទៅបង្គួរ ខណៈតំបន់សមុទ្រអាចនឹងមានភ្លៀងធ្លាក់ក្នុងកម្រិតមធ្យមទៅច្រើន។ តាមសេចក្ដីជូនដំណឹងដដែល ក្រៅពីភ្លៀងធ្លាក់ តាមបណ្ដាតំបន់ទំនាបកណ្ដាល និង តំបន់ខ្ពង់រាប លាយឡំទៅដោយផ្គរ រន្ទះ និងខ្យល់កន្ត្រាក់។ រីឯតំបន់មាត់សមុទ្រ នឹងមានរលកសមុទ្រក្នុងកម្រិតពីមធ្យមទៅបង្គួរផងដែរ។ គួរជម្រាបផងដែរថា ម្សិលមិញនេះ មានករណីភ្លៀងធ្លាក់ លាយឡំនឹងខ្យល់កន្ត្រាក់ បណ្ដាលឱ្យរបួសពលរដ្ឋ និងខូចខាតផ្ទះពលរដ្ឋមួយចំនួន ស្ថិតក្នុងឃុំស្តុក ឃុំអង្គពពេល ឃុំមហាឫស្សី និងឃុំស្នំក្រពើ ស្រុកគងពិសី ខេត្តកំពង់ស្ពឺ។ នេះបើតាមព័ត៌មានបឋមពីក្រសួងធនធានទឹក និងឧតុនិយម៕ ករណីខ្យល់កន្ត្រាក់ ក្នុងស្រុកគងពិសី ខេត្តកំពង់ស្ពឺ នៅថ្ងៃទី៣០ ខែឧសភា ឆ្នាំ២០២២។	ភ្នំពេញ៖ កម្ពុជា នឹងទទួលរងឥទ្ធិពលពីជ្រលងសម្ពាធទាប ស្ថិតនៅភាគខាងលើប្រទេស ឡាវ និងប្រទេសវៀតណាម រួមជាមួយខ្យល់មូសុងនិរតីកម្រិតខ្សោយទៅមធ្យម។ ស្ថានភាពបែបនេះ នឹងធ្វើឱ្យ តំបន់មួយចំនួនក្នុងប្រទេសកម្ពុជា មានភ្លៀងធ្លាក់តិចទៅបង្គួរ។
The Mekong River Commission (MRC) announced Thursday plans for its regional flood center in Phnom Penh to incorporate drought monitoring and management activities. Under the changes, the Regional Flood Management and Mitigation Centre in Chak Angre Krom will be renamed as the Regional Flood and Drought Management Centre. The announcement came during a two-day meeting of the MRCs Joint Committee in the Vietnamese city of Vung Tau. The improved center aims to provide faster and accurate flood and drought forecasting and warning information throughout the year to communities potentially affected by rapid fluctuations in water levels and more extreme floods and droughts, a statement said. 'We need to be more agile and responsive' Le Duc Trung, current chair of the Joint Committee comprising senior officials from Cambodia, Laos, Thailand and Vietnam noted the changing context of the Mekong basin and its "vulnerability to more extreme weather" due to climate change. We need to be more agile and responsive, Dr Trung said. "Our center will be the answer, but it needs to be equipped with advanced technologies and appropriate capacities to perform effectively. In a separate development, the Joint Committee considered a proposal by the MRC Secretariat in Vientiane to reinvigorate the agencys data and information systems. The statement said the initiative would cover areas ranging from integrated database and data management to data quality control and assurance, document management and modelling tools as well as river monitoring and forecasting information and communication. 'Faster reactions to address emerging changes' According to MRC chief executive An Pich Hatda, our primary goal is to provide faster reactions to address emerging changes through improved data and information. The statement said the meeting also approved three new manuals on procurement, administration and human resources adapted from United Nations manuals. These new policies are an indication that the MRC is committed to preventing fraud and corruption to protect the organizations financial security, to demonstrate its commitment to transparent operations and ultimately to preserve its strong reputation and ability to deliver its mission, Dr Hatda said.	Regional center in Chak Angre Krom also plans to change its name to reflect broader responsibilities
បច្ចុប្បន្ន កម្ពុជា មានកីឡាករប្រដាល់គុនខ្មែរជួរមុខជាច្រើន ដែលមានសមត្ថភាពខ្លាំង និងឈ្នះកីឡាករបរទេស។ ប៉ុន្ដែ វិស័យកីឡាមួយនេះ មិនទាន់មានកីឡាករជាតំណាង (Iconic Person) ដែលអាចទទួលស្គាល់ថាជាស្ដេចប្រដាល់គុនខ្មែរ នៅឡើយទេ។ លោក ខូវ ឆាយ ក៏ទទួលស្គាល់ដែរថា វិស័យប្រដាល់គុនខ្មែរ មិនទាន់មានកីឡាកររូបណា អាចឈរជាស្ដេចប្រដាល់បានដូចជាប្រទេសមួយចំនួន ក្នុងតំបន់នោះទេព្រោះតែសមត្ថភាពកីឡាករ មិនស្ថិតថេ មានឡើងមានចុះ (ម្ដងខ្លាំង ម្ដងខ្សោយ)។ «យើង ទទួលស្គាល់ថា មកដល់ពេលនេះ យើងមិនទាន់មានស្ដេចប្រដាល់ (Iconic Person) ព្រោះយើងឃើញហើយថាកីឡាករ មានឡើងមានចុះ ហើយកីឡាករមួយចំនួន ដែលទើបល្បីល្បាញ គាត់ទើបតែនិងឡើងដែរ បើនិយាយពីប្រទេសថៃ គេមានបួរខាវ ព្រោះបួខាវ ប្រកួតជាង១០ឆ្នាំហើយ ហើយគេឈ្នះកម្មវិធីពិភពលោកច្រើន ទើបគេ អាចប្រកាសថាបួខាវ ជាស្ដេចប្រដាល់របស់ថៃ។ ប៉ុន្ដែ គុនខ្មែរ យើង ទើបល្បីប៉ុន្មានឆ្នាំចុងក្រោយនេះទេ។ មកដល់បច្ចុប្បន្ននេះ យើងមិនទាន់ដឹងថាអ្នកណាជាស្ដេចប្រដាល់យើងទេ។»។ អនុប្រធានរូបនេះ បាននិយាយដូច្នេះ។ ប៉ុន្ដែលោក ខូវ ឆាយ ជឿថាមិនយូរទេ អាចចន្លោះ ២-៣ឆ្នាំ វិស័យកីឡាមួយនេះ នឹងមានបុគ្គលជាស្ដេចប្រដាល់គុនខ្មែរ។ អនុប្រធានរូបនេះ បន្តថា គុនខ្មែរ នឹងមិនអស្ចារ្យទេ ប្រសិនជាមានស្ដេចប្រដាល់តែមួយ។ លោក ខូវ ឆាយ មានសុទិដ្ឋិនិយមថា ប្រសិនជាបង្កើតស្ដេចប្រដាល់គុនខ្មែរ ឲ្យបានច្រើន ទើបវិស័យកីឡាមួយនេះកាន់តែអស្ចារ្យ។ «យើងចង់ឲ្យគុនខ្មែរ មានស្ដេចប្រដាល់ច្រើន មិនមែនមានស្ដេចប្រដាល់តែម្នាក់ទេ អ្នកណាក៏អាចជាអ្នកខ្លាំង ដែលធ្វើឲ្យបរទេសកោតខ្លាចដែរ មិនមែនខ្លាចតែម្នាក់ ហើយផ្សេងៗទៀតអត់ខ្លាចទេ។ អ៊ីចឹង បើយើងផលិតធនធានមនុស្សបានតែម្នាក់ តើយើងមានអីអស្ចារ្យ។ តែយើងនឹងអស្ចារ្យ ប្រសិនឧទាហរណ៍ថាយើងមានស្ដេចប្រដាល់ ២០នាក់ ហើយ២០នាក់នោះទៅដល់ទីណា ក៏គេខ្លាចដែរ នោះទើបចាត់ទុកថាយើងអស្ចារ្យ។»។ លោក ខូវ ឆាយ បាននិយាយដូច្នេះ។ ដោយឡែក វិស័យប្រដាល់គុនខ្មែរ បច្ចុប្បន្នមានប្រជាប្រិយ និងមានការចាប់អារម្មណ៍ច្រើន ជាពិសេសការកើនឡើងនៅធនធានកីឡាករ-កីឡាការិនី កំណើននៃសង្វៀនប្រកួត។ លោក ខូវ ឆាយ យល់ថា សមិទ្ធផលទាំងអស់នេះ នៅមិនទាន់គ្រប់គ្រាន់ទេ ព្រោះនៅមានប្រទេសជាច្រើនទៀត មិនទាន់ស្គាល់គុនខ្មែរ។ ដូច្នេះ ថ្នាក់ដឹកនាំសហព័ន្ធរូបនេះ បញ្ជាក់ថាសហព័ន្ធ មានមហិច្ឆិតា ចង់ឲ្យពិភពលោកទាំងមូលទទួលយកក្បាច់គុនមួយនេះ៕	លោក ខូវ ឆាយ អនុប្រធានទី១សហព័ន្ធប្រដាល់គុនខ្មែរ ដាក់គោលដៅផលិតស្តេចប្រដាល់គុនខ្មែរឱ្យបានច្រើននាក់។ អនុប្រធានរូបនេះ បន្ថែមថាសមិទ្ធផលដូចបច្ចប្បន្ន ដែលមានធនធានកីឡាករ និងសង្វៀនប្រកួតលំដាប់អន្ដរជាតិនានា បានដើរស្របនៃមហិច្ឆិតា ក្នុងការអភិវឌ្ឍគុនខ្មែរ និងធ្វើឲ្យគុនខ្មែរ ល្បីល្បាញជាងក្បាច់គុននានា។
នាយកមជ្ឈមណ្ឌលសកម្មភាពកម្ចាត់មីន(CMAC) លោក ហេង រតនា បាននិយាយថា សារមន្ទីសន្តិភាពសកម្មភាពមីននេះ គឺដើម្បីបង្ហាញពីសកម្មភាពរបស់ CMAC ដែលបានខិតខំជួយសង្គ្រោះពលរដ្ឋកន្លងមក។ ជាពិសេសការបង្ហាញអាវុធជាតិផ្ទុះ ដែលជាការរំឮកពីភាពឈឺចាប់ក្នុងសម័យសង្គ្រាមផងដែរ។ លោក ហេង រតនា បញ្ជាក់ថា«ផ្នែកខាងក្រៅអាគារគឺចង់បង្ហាញពី សកម្មភាពនិងតំបន់ដែលមានបញ្ហាគ្រាប់មីន ដែលមិនទាន់ផ្ទុះ ចំណែកឯខាងក្នុងវិញដាក់បង្ហាញគ្រាប់បែកជាច្រើនប្រភេទ ដែលមានតាំងពីសម័យសង្គ្រាមមក»។ សារមន្ទីរសន្តិភាពសកម្មភាពមីនស៊ីម៉ាក (CMACs Peace Museum of Mine Action) បានសាងសងឡើងនៅក្នុងភូមិអន្លង់២ ឃុំត្រពាងធំ ស្រុកបាគង ខេត្តសៀមរាប ដើម្បីទុកជាទីតាំងបង្ហាញប្រវត្តិសាស្ត្រ សម្រាប់ឲ្យពលរដ្ឋចូលទៅទស្សនា ។ សារមន្ទីរសន្តិភាពសកម្មភាពមីនស៊ីម៉ាក បានសម្ពោធបើកដំណើរការជាផ្លូវការ កាលនៅថ្ងៃទី៦ ខែកក្កដា ឆ្នាំ២០១៧។ចំពោះផ្ទៃដីសារមន្ទីរនេះ មានទំហំប្រមាណ ១២ហិកតា ហើយត្រូវបានប្រើប្រាស់ទំហំដីជាង៥ពាន់ម៉ែត្រក្រឡា ។ ផ្នែកខាងក្រៅអាគារសារមន្ទីរនេះមានរៀបចំកន្លែងចំការមីនសិប្បនិម្មិត ,របៀបដាក់មីនយុទ្ធសាស្ត្ររបស់ខ្មែរក្រហម, វាលចំការមីនដែលមានគ្រាប់បែកទម្លាក់ពីលើយន្តហោះ, កន្លែងអន្ទាក់បញ្ឆោតដាក់មីនច្នៃ និងកន្លែងបន្ទាយទាហានចាស់ជាដើម។ ចំណែកខាងក្នុងអាគារវិញមានការដាក់តាំង គ្រាប់បែកសម័យសង្គ្រាមឥណ្ឌូចិន ដែលបានរកឃើញនៅចំការមីន ដោយដាក់ក្នុងទូរកញ្ចក់ ,គ្រាប់បែកខ្នាតធំវែង និងគ្រាប់បែកតូចៗ និងគ្រាប់បែករាប់រយប្រភេទផ្សេងៗគ្នា ហើយក៏មានកាំភ្លើងនាសម័យឆ្នាំ១៩៤៥ ដែលយកមកគ្រប់ទីកន្លែងផងដែរ។ តាមរយៈការបើកឲ្យចូលទៅទស្សនាដោយសេរី រយៈពេលពី២ទៅ ៣ខែដំបូង មានការទាក់ទាញសាធារណជនទស្សនា ជាង២ពាន់នាក់។ ប៉ុន្តែក្រោយមកនៅរដូវភ្លៀងធ្លាក់ ចំនួននេះបានបន្ថយមកត្រឹមតែពី ២ ទៅ៥រយនាក់ ក្នុង១ខែ។ នេះបើតាមលោក ហេង រតនា នាយកមជ្ឈមណ្ឌលសកម្មភាពកម្ចាត់មីន(CMAC) ៕	ភ្នំពេញ៖ មកដល់ពេលនេះសារមន្ទីរសន្តិភាពសកម្មភាពមីនស៊ីម៉ាក បានបើកដំណើរការសម្រាប់ឲ្យពលរដ្ឋចូលទស្សនារយៈពេល៤ខែមកហើយ ។ សារមន្ទីរមួយនេះ បានទទួលពលរដ្ឋ និងភ្ញៀវទេសចរណ៍រាប់រយនាក់ក្នុងមួយថ្ងៃ សម្រាប់ការទស្សនាអាវុធជាតិផ្ទុះ ដែលបន្សល់ទុកពីសម័យសង្គ្រាម ដើម្បីបង្ហាញពីភាពជូរចត់និងសេចក្តីរងគ្រោះរបស់ពលរដ្ឋ។
ការរង្វាន់ធំ Ford Ranger 2018 ដែលនឹងប្រព្រឹត្តទៅនៅថ្ងៃទី២២ ខែកក្កដានេះ គឺពិតជាពិសេស ព្រោះក្រុមហ៊ុន នឹងលាយសន្លឹកឆ្នោតរបស់អតិថិជនប្រើប្រាស់ និងដេប៉ូចែកចាយទាំងអស់ចាប់តាំងពីខែទី១ មកបញ្ចូលគ្នា។ ក្រៅពីរង្វាន់ធំរថយន្ត Ford Ranger 2018 មួយគ្រឿង ក៏មានការចាប់រង្វាន់ផ្សេងទៀតដែរ ដូចជារង្វាន់ម៉ូតូ ទូរស័ព្ទដៃ និងស្រាបៀ។ សូមបញ្ជាក់ថា កម្មវិធីចាប់រង្វាន់មហាសាលនេះ នឹងបន្តធ្វើជារៀងរាល់ខែ ពេញមួយឆ្នាំ២០១៨ ហើយរង្វាន់ធំ Ford Ranger 2018 នឹងបន្តផ្តល់ជូនអតិថិជនមួយគ្រឿងទៀតនាចុងឆ្នាំ២០១៨។ ដូច្នេះសូមប្រញ៉ាប់ឡើង! ជ្រើសរើសដែកថែប អ៊ីតាលីម៉ាក វី សម្រាប់ការសាងសង់របស់លោកអ្នក ដើម្បីសំណង់រឹងមាំ និងរង្វាន់ដ៏ច្រើនសន្ធឹកសន្ធាប់។ ដែកថែបអ៊ីតាលីម៉ាក V ជាផលិតផលល្អនាំមុខគេ និងមានការផ្គត់ផ្គង់ធំជាងគេ នៅក្នុងតំបន់ ដែលផលិតដោយវិស្វករដ៏ជំនាញ និងប្រើប្រាស់ឧបករណ៍ទំនើបពីប្រទេសអ៊ីតាលី ដែលធ្វើឲ្យដែកថែបម៉ាក V ទទួលបានពានរង្វាន់ដែកល្អជាងគេលើពិភពលោក៕ ដែកថែបអ៊ីតាលីម៉ាក V គ្រឹះនៃអនាគតដ៏រឹងមាំ! (អត្ថបទពាណិជ្ជកម្ម)	នៅថ្ងៃទី២២ ខែកក្កដា ឆ្នាំ២០១៨នេះ ដែកថែបអ៊ីតាលីម៉ាក វី នឹងចាប់រង្វាន់ធំ រថយន្ត Ford Ranger ២០១៨ ជូនអតិថិជនរបស់ខ្លួន ដែលបានជាវដែកថែបម៉ាក វី ទៅប្រើប្រាស់ ឬលក់បន្ត។ កម្មវីធីចាប់ឆ្នោតរង្វាន់មហាសាលរបស់ដែកថែបអ៊ីតាលីម៉ាក វី នេះ បានចាប់ផ្តើមតាំងពីដើមឆ្នាំ២០១៨មកម្ល៉េះ ដោយការចាប់ឆ្នោតធ្វើឡើងជារៀងរាល់ខែ នៅក្នុងកម្មវិធីប្រដាល់ថ្ងៃអាទិត្យ នៅស្ថានីយទូរទស្សន៍អាស៊ីអាគ្នេយ៍។ រង្វាន់កន្លងមក ដែលបានប្រគល់ជូនដល់អតិថិនប្រើប្រាស់ និងដេប៉ូចែកចាយ រួមមានម៉ូតូ Zoomer X ៤គ្រឿង ទូរស័ព្ទដៃ iphone 8 Plus ៤គ្រឿង និងស្រាបៀ Barrley Black ៣០រង្វាន់។
លោក លី ខឺឈាំង បានប្រាប់សម្ដេច ហ៊ុន សែន ថា រដ្ឋាភិបាលចិន នឹងអាចប្រយុទ្ធប្រឆាំងជាមួយនឹងជំងឺរលាកសួតនៃវីរុសប្រភេទថ្មីនេះ ប្រកបដោយជោគជ័យ។ លោក លី បានបញ្ជាក់ថា ភាគីចិនធ្វើអ្វីៗគ្រប់យ៉ាង ដើម្បីឱ្យប្រជាពលរដ្ឋរស់នៅទីនោះ កុំមានការភ័យខ្លាច។ សម្រាប់លោកលី រដ្ឋាភិបាលចិន ក៏យកចិត្តទុកដាក់ខ្លាំងចំពោះទស្សនកិច្ចរបស់សម្ដេច ហ៊ុន សែន មកកាន់ប្រទេសចិន ដែលកំពុងផ្ទុះវីរុសកូរ៉ូណានេះផងដែរ។ «តាមរយៈដំណើរទស្សនកិច្ចរបស់សម្ដេចនាយករដ្ឋមន្ត្រីនៅប្រទេសចិននៅពេលនេះ គឺបង្ហាញពីការគាំទ្រដ៏ខ្លាំងក្លាចំពោះប្រទេសចិនក្នុងគ្រាលំបាក។ រដ្ឋាភិបាល និងប្រជាពលរដ្ឋចិន មានជំនឿយ៉ាងមុតមាំក្នុងការប្រយុទ្ធប្រឆាំងចំពោះជំងឺកូរ៉ូណានេះ ហើយចិននឹងនៅតែបន្តគាំទ្រផលប្រយោជន៍របស់ប្រជាជនចិន និងប្រជាពលរដ្ឋនៅក្នុងប្រទេសកម្ពុជា»។ នេះបើតាមហ្វេសប៊ុកសម្ដេច ហ៊ុន សែន ដែលបានស្រង់សម្តីនាយករដ្ឋមន្រ្តីចិន លី ខឺឈាំង។ ថ្លែងតបការលើកឡើងរបស់នាយករដ្ឋមន្រ្តីចិនខាងលើ សម្ដេច ហ៊ុន សែន បាននិយាយថា ដំណើរទស្សនកិច្ចសម្ដេចនៅពេលនេះ គឺដើម្បីលុបបំបាត់ការភ័យខ្លាចក្នុងចំណោមប្រជាពលរដ្ឋកម្ពុជា ។ ជាពិសេសបង្ហាញពីសាមគ្គីភាពជាមួយរដ្ឋាភិបាល និងប្រជាជនចិនក្នុងគ្រាលំបាកនេះ និងផ្ដល់ជំនឿចិត្តចំពោះប្រជាពលរដ្ឋ និងនិស្សិតកម្ពុជា ដែលកំពុងសិក្សានិងរស់នៅប្រទេសចិន។ សម្ដេច អះអាងថា កម្ពុជាមិនអាចរត់ចេញបញ្ហា ដែលកំពុងកើតឡើងនៅប្រទេសចិននេះបានទេ។ លោកនាយករដ្ឋមន្រ្តី ហ៊ុន សែន បាននិយាយដូច្នេះថា៖« កម្ពុជាចង់បង្ហាញពីការគាំទ្រ ជាមួយប្រទេសចិនក្នុងពេលដែលចិនកំពុងតែប្រយុទ្ធប្រឆាំងទៅនឹងវីរុសកូរ៉ូណានេះ។ ក្នុងនាមរាជរដ្ឋាភិបាលកម្ពុជា សម្ដេច នឹងចូលរួមសុខរួមទុក្ខជាមួយនឹងគ្រួសារជនរងគ្រោះដោយសារវីរុសនេះ។ សម្រាប់ប្រមុខរដ្ឋាភិបាលកម្ពុជា បញ្ហាជំងឺកូណានេះគឺជាសង្គ្រាមចិត្តសាស្រ្ត ដែលកំពុងធ្វើឲ្យប្រជាពលរដ្ឋភ័យខ្លាច។«អ្វីដែលសំខាន់មិនមែនដោយសារវីរុសកូរ៉ូណាទេ ប៉ុន្តែគឺជាការភ័យខ្លាចរបស់ប្រជាពលរដ្ឋ»។ នេះជាការលើកឡើងរបស់សម្ដេច ហ៊ុន សែន។ មេដឹកនាំកម្ពុជា ក៏អរគុណដល់រដ្ឋាភិបាលចិន ដែលបានជួយដល់ប្រជាពលរដ្ឋកម្ពុជា កំពុងតែរស់នៅប្រទេសចិន ជាពិសេសការប្រើប្រាស់វិធានការមួយចំនួន ដើម្បីជួយសម្រួលដល់ការរស់នៅរបស់និស្សិតកម្ពុជាដែរ។ នាយករដ្ឋមន្ត្រី ហ៊ុន សែន បានបរិយាយដូច្នេះថា៖«មានអ្នកខ្លះចោទប្រកាន់រាជរដ្ឋាភិបាល ថាបានដោះដូរអាយុជីវិតរបស់ប្រជាពលរដ្ឋកម្ពុជា ជាមួយទំនាក់ទំនងកម្ពុជា-ចិនទៅវិញ តែការលើកឡើងនោះគឺសុទ្ធតែជារឿងមិនពិតទាល់តែសោះ ពីព្រោះសម្ដេចបន្តការយកចិត្តទុកដាក់ចំពោះនិស្សិត ដែលកំពុងតែសិក្សានៅប្រទេសចិន»។ មកដល់ពេលនេះ អ្នកស្លាប់ដោយសារជំងឺរលាកសួត ដែលបង្កឡើងដោយវីរុសកូរ៉ូណាប្រភេទនេះ ជិត៥០០នាក់ហើយ ខណៈដែលអ្នកជំងឺមានចំនួនជាង២៤០០០នាក់។ ប្រទេសចំនួន២៥ ត្រូវបានរកឃើញករណីវីរុសកូរ៉ូណាប្រភេទថ្មីនេះ៕	ភ្នំពេញ៖ វត្តមានសម្ដេច ហ៊ុន សែន នៅពេលនេះ គឺជាការគាំទ្រខ្លាំងក្លាចំពោះរដ្ឋាភិបាលចិនក្នុងគ្រាលំបាក ដែលកំពុងប្រឈមមុខនឹងជំងឺរលាកសួត ដែលបង្កឡើងដោយវីរុសកូរ៉ូណាប្រភេទថ្មី។ លោកនាយករដ្ឋមន្រ្តីចិន Li Keqiang និងសម្ដេចនាយករដ្ឋមន្រ្តី ហ៊ុន សែន បានជួបពិភាក្សាគ្នាពីបញ្ហាវីរុសប្រភេទថ្មីនេះ នាទីក្រុបប៉េកាំង នៅថ្ងៃទី៥ កុម្ភៈនេះ។
នៅក្នុងរបាយការណ៍ពាក់កណ្តាលឆ្នាំស្តីពីអត្រាប្តូរប្រាក់បរទេស ក្រសួងរតនាគារអាមេរិករកឃើញថាវៀតណាម និងស្វ៊ីសធ្វើអន្តរាគមន៍ទៅក្នុងទីផ្សាររូបិយវត្ថុ ដើម្បីកែប្រែជញ្ជីងទូទាត់ពាណិជ្ជកម្ម។ របាយការណ៍នេះ អះអាងថាវៀតណាម និងស្វ៊ីសបន្លំតម្លៃរូបិយវត្ថុរបស់ពួកគេ ដើម្បីអាចទទួលបានអត្ថប្រយោជន៍មិនត្រឹមត្រូវក្នុងការប្រកួតប្រជែងពាណិជ្ជកម្មអន្តរជាតិ។ ទោះជាយ៉ាងណា អាមេរិក មិទាន់ដាក់ទណ្ឌកម្មឡើយ តែទាមទារឲ្យប្រទេសទាំងពីរដោះស្រាយបញ្ហានេះ។ ក្រោយចេញរបាយការណ៍នេះភ្លាម ធនាគារជាតិស្វ៊ីស ក៏ចេញមកបដិសេធដែរ ស្របពេលរបាយការណ៍បង្ហាញថា ស្វីសទម្លាក់តម្លៃប្រាក់ហ្វ្រង់ស្វ៊ីសប្រមាណ៣,៥ភាគរយ ធៀបនឹងតម្លៃជាក់ស្តែង។ ធនាគារជាតិស្វីស អះអាងថាការធ្វើអន្តរាគមន៍លើអត្រាប្តូរប្រាក់ មិនមែនដើម្បីកេញចំណេញលើការធ្វើពាណិជ្ជកម្មឡើយ ប៉ុន្តែដើម្បីរក្សាស្ថិរភាពតម្លៃទំនិញក្នុងស្រុកតែប៉ុណ្ណោះ។ នេះបើតាមទីភ្នាក់ងារព័ត៌មាន Reuters ។ លុយហ្វ្រង់ស្វ៊ីស ត្រូវបានអ្នកវិនិយោគចាត់ទុកជារូបិយវត្ថុដែលមានស្ថិរភាពមួយ ហើយការទិញលុយហ្វ្រង់ស្វ៊ីសទុកនៅពេលមានវិបត្តិដូចពេលបច្ចុប្បន្ននេះ បណ្តាលឲ្យតម្លៃរូបិយវត្ថុនេះហក់ឡើងដែលជាហេតុចាំបាច់ឲ្យមានអន្តរាគមន៍ពីធនាគារកណ្ដាលរបស់ស្វ៊ីស។ ចំពោះប្រាក់ដុងវៀតណាមវិញ អាមេរិកអះអាងថា វៀតណាមទម្លាក់តម្លៃរូបិយវត្ថុរបស់ខ្លួនរហូតដល់ទៅ៨,៤ភាគរយ។ បន្ថែមពីនេះ អត្រាប្តូរប្រាក់ដុង ធៀបនឹងដុល្លារមានតម្លៃថេរចាប់តាំងតែពីឆ្នាំ២០១៨មក។ ក្រសួងរតនាគារអាមេរិក ក៏អំពាវនាវរឲ្យវៀតណាមកាត់បន្ថយការធ្វើអន្តរាគមន៍លើរូបិយវត្ថុ និងអនុញ្ញាតឲ្យអត្រាកំណើនឡើងចុះ។ ដៃគូពាណិជ្ជកម្មរបស់អាមេរិក ក្លាយជាមុខសញ្ញានៃការជាប់ឈ្មោះក្នុងបញ្ជីប្រទេសបន្លំរូបិយវត្ថុរបស់ខ្លួន ក្រោយលោកប្រធានាធិបតីអាមេរិក ដូណាល ត្រាំ ឡើងកាន់តំណែង។ លោក ត្រាំ តែងចោទដៃគូពាណិជ្ជកម្មចម្បងៗរបស់អាមេរិក ថា ទម្លាក់តម្លៃរូបិយវត្ថុដើម្បីអាចលក់ទំនិញថោកជាង ទំនិញដែលផលិតដោយក្រុមហ៊ុនអាមេរិក។ ជារឿយៗ លោក ត្រាំ ចុចចំឈ្មោះចិន និងអាល្លឺម៉ង់ដែលចំណេញពីអាមេរិក ខណៈប្រទេសទាំងនេះលក់ទំនិញឲ្យអាមេរិក។ កាលពីខែមករាកន្លងទៅ បានដកចិនចេញពីបញ្ជីប្រទេសបន្លំតម្លៃរូបិយវត្ថុ ប៉ុន្តែបន្តដាក់ដាក់បញ្ជីតាមដានក្រោយការចរចាជម្លោះពាណិជ្ជកម្មជុំទៅមួយ និងបន្តដាស់តឿនចិនឲ្យបង្កើនតម្លាភាពក្នុងការប្តូរប្រាក់។ ក្នុងបញ្ជីតាមដានរបស់ក្រសួងរតនាគារអាមរិក ក៏មានផងដែរជប៉ុន កូរ៉េ អាល្លឺម៉ង់ ឯឥណ្ឌា តៃវ៉ាន់ និងថៃជាឈ្មោះក្នុងរបាយការណ៍ចុងក្រោយនេះ៕	ក្រសួងរតនាគារអាមេរិក នៅថ្ងៃទី១៦ ខែធ្នូ បានចោទវៀតណាម និងស្វីសពីការបន្លំតម្លៃរូបិយវត្ថុរបស់ខ្លួន ដោយកំណត់តម្លៃទាបជាងតម្លៃជាក់ស្តែង ដើម្បីយកចំណេញក្នុងការដោះដូរពាណិជ្ជកម្មជាមួយអាមេរិក។ ស្វ៊ីស ចេញមុខបដិសេធការចោទរបស់អាមេរិកភ្លាម។
កិច្ចប្រជុំបច្ចេកទេសលើកទី៣៤ និងសម័យប្រជុំពេញអង្គលើកទី២៧ នៃគណៈកម្មាធិការអន្ដរជាតិដើម្បីសម្របសម្រួលកិច្ចគាំពារនិងអភិវឌ្ឍន៍រមណីយដ្ឋានប្រវត្តិសាស្រ្ដអង្គរ ហៅកាត់ថា អាយស៊ីស៊ី-អង្គរ ដែលគ្រោងរៀបចំនៅពាក់កណ្ដាលខែធ្នូនេះ ត្រូវបានលើកពេលទៅថ្ងៃក្រោយ។ នេះជាខ្លឹមសារក្នុងសេចក្ដីជូនដំណឹងរបស់អាជ្ញាធរជាតិអប្សរា ដែលចេញផ្សាយនៅថ្ងៃទី១១ ខែធ្នូ។ ក្នុងសេចក្ដីជូនដំណឹងនោះប្រាប់ថា មូលហេតុនៃការសម្រេចលើកពេលកិច្ចប្រជុំដែលគ្រោងរៀបចំតាមប្រព័ន្ធវីដេអូ នៅថ្ងៃទី១៥ និងទី១៦ ខែធ្នូ នៅសណ្ឋាគារ ស៊ូហ្វីតែល អង្គរភូគីត្រា ខេត្តសៀមរាប គឺស្របតាមការណែនាំពីរាជរដ្ឋាភិបាលកម្ពុជា ក្នុងការចូលរួមទប់ស្កាត់ការរីករាយដាលជំងឺកូវីដ១៩។ ជាមួយគ្នានោះ ការសម្រេចនេះ ក៏មានការឯកភាពពី សហប្រធានទាំងពីរនៃគណៈកម្មាធិការអាយស៊ីស៊ី-អង្គរ (បារាំង និងជប៉ុន) ការិយាល័យអង្គការយូណេស្កូប្រចាំរាជធានីភ្នំពេញ ផងដែរ។ អាជ្ញាធរជាតិអប្សរា នឹងជូនដំណឹងជាថ្មី ចំពោះកាលបរិច្ឆេទខាងលើនេះ។ គួរបញ្ជាក់ថា ដោយសារវិបត្តិជំងឺកូវីដ១៩ ធ្វើឱ្យគណៈកម្មាធិការអន្ដរជាតិអាយស៊ីស៊ី-អង្គរ ខកខានកិច្ចប្រជុំដែលតែងធ្វើជាទៀងទាត់មួយឆ្នាំពីរដងរបស់ខ្លួន ដែលលើកទីមួយក្នុងអំឡុងខែ មិថុនា និងលើកទីពីរអំឡុងខែ ធ្នូ។ មុនរាល់កិច្ចប្រជុំ គឺតែងមានក្រុមអ្នកជំនាញការអាដហុក ឬអ្នកជំនាញការចំពោះកិច្ចរបស់គណៈកម្មាធិការនេះ តែងចុះត្រួតពិនិត្យតាមការដ្ឋាននានាជុំវិញរមណីយដ្ឋានអង្គរ។ ការចុះពិនិត្យនេះ គឺដើម្បីតាមដាន និងផ្តល់យោបល់បន្ថែម លើសំណើរនានាដែលអ្នកជំនាញស្នើដើម្បីសុំការជួសជុល ឬកែលម្អតាមការដ្ឋាន។ល៕	សៀមរាប៖ អាជ្ញាធរជាតិអប្សរា បានសម្រេចផ្អាកកិច្ចប្រជុំរបស់គណៈកម្មាធិការអន្ដរជាតិអាយស៊ីស៊ី-អង្គរ (ICC-Angkor) ដែលគ្រោងរៀបចំឡើងនៅពាក់កណ្ដាលខែធ្នូ ស្របពេលដែលកម្ពុជាកំពុងប្រឈមនឹងការឆ្លងរីករាលដាលព្រឹត្តិការណ៍សហគមន៍២៨វិច្ឆិកា។
សម្តេចបានលើកឡើងថា អត់ទាន់មានអ្នកណារកឃើញថ្នាំណាអាចព្យាបាលបានពិតប្រាកដនោះឡើយ។ សម្តេចថា ការប្រយុទ្ធប្រឆាំងកូវីដ១៩ គឺការកុំចេញក្រៅផ្ទះ ការពាក់ម៉ាស់ និងការដាក់ខ្លួនឯងឲ្យនៅដាច់ដោយឡែកជាដើម។ សម្តេចស្នើឲ្យក្រុមការងាររដ្ឋាភិបាលជួយទិញក្រមាចែកប្រជាពលរដ្ឋ។ សម្តេចនាយករដ្ឋមន្ត្រី ក៏ព្រមានរឹបអូសម៉ាសផងដែរ ក្នុងករណីមានការលក់ឡើងថ្លៃហួសហេតុ៕	សម្តេចនាយករដ្ឋមន្ត្រី ហ៊ុន សែន បានណែនាំពលរដ្ឋ មិនឲ្យប្រើអបិយជំនឿដើម្បីបណ្តេញកូវីដ-១៩។ សម្តេចបានលើកឡើងពីករណីរាយការណ៍អបិយជំនឿផ្សេងៗ ដូចជាការយកភ្លើងដេញកូវីដ១៩ ជាដើម និងការប្រើប្រាស់ថ្នាំមិនច្បាស់ការផ្សេងៗ។
បើតាមការបញ្ជាក់របស់ គយ ករណីទី១ បំណែកសាច់មាន់ និងគ្រឿងក្នុងមាន់ចំនួន៣៩៥គីឡូក្រាម ត្រូវបានមន្ត្រីការិយាល័យគយនិងរដ្ឋាករដូង នៃសាខាគយ និងរដ្ឋាករខេត្តបាត់ដំបង សហការជាមួយមន្ត្រីនគរបាលស្រុកកំរៀង និងមន្ត្រីរាជអាវុធហត្ថស្រុកកំរៀង ដកហូតពីឈ្មួញដែលធ្វើសកម្មភាពបំបែកជារូបភាពតូចៗ ជញ្ជូនដោយថ្មើរជើងនាំចូលមកផ្ទៃក្នុងប្រទេសដោយខុសច្បាប់ តាមមាត់ច្រកអន្តរជាតិដូង កាលពីយប់ថ្ងៃទី២០ មេសា។ ចំណែក ករណីទី២ កោះមាន់ និងជើងទាចំនួន៧ ២០០គីឡូក្រាម ត្រូវបានមន្ត្រីការិយាល័យស្រាវជ្រាវនិងបង្ក្រាបអំពើរត់ពន្ធតំបន់៥ នៃនាយកដ្ឋានបង្ការនិងបង្ក្រាបបទល្មើស សហការជាមួយមន្ត្រីការិយាល័យផលិតកម្ម និងបសុព្យាបាលខេត្តបន្ទាយមានជ័យ មន្ត្រីនគរបាល ព្រមទាំង អាវុធហត្ថ ដកហូតពីឈ្មួញដែលដឹកជញ្ជូនតាមរថយន្តដឹកអ្នកដំណើរ២គ្រឿង នាំចូលមកផ្ទៃក្នុងប្រទេសដោយខុសច្បាប់ តាមច្រករបៀងក្នុងភូមិសាស្ត្រស្រុកស្វាយចេក ខេត្តបន្ទាយមានជ័យ កាលពីយប់ថ្ងៃទី២០ ខែមេសា។ វិធានការហាមឃាត់ការនាំចូលគ្រឿងក្នុង និងបំណែកសាច់បង្កកបណ្ដោះអាសន្ន សម្រាប់រយៈពេល៦ខែ ដែលចេញដោយ សម្ដេច ហ៊ុន ម៉ាណែត នាយករដ្ឋមន្រ្តី បានចូលជាធរមានតាំងពីថ្ងៃទី១២ ខែមីនា។ ផលិតផលដែលត្រូវបានហាមឃាត់ រួមមាន អណ្តាតគោ និងក្របីបង្កក, ថ្លើមគោក្របីបង្កក, គ្រឿងក្នុងគោបង្កកផ្សេងៗ, ថ្លើមសត្វមាន់បង្កក, សាច់ និងគ្រឿងក្នុងមាន់បង្កក។ ចំណែក ពោះវៀន , ប្លោក និងក្រពះទាំងមូល ឬជាផ្នែកនៃសត្វស្រស់ ក្លាស្សេ បង្កក ប្រឡាក់អំបិល ត្រាំទឹកអំបិល សម្ងួត ឬឆ្អើររួច ក៏ត្រូវហាមឃាត់ដែរ។ ទន្ទឹមនឹងវិធានការហាមឃាត់នេះ លោក ស្រ៊ុន ពៅ ប្រធានសមាគមអ្នកចិញ្ចឹមសត្វកម្ពុជា សង្កេតឃើញថា លំហូរសាច់បង្កកចូលមកកម្ពុជានៅតែបន្តកើតមានតាមរយៈម៉ូតូ ឬឡានឈ្នួល ចេញពីប្រទេសថៃ។ ការចរាចរណ៍សាច់បង្កក បានធ្វើឱ្យប៉ះពាល់ដល់តម្លៃ និងទីផ្សារជ្រូកក្នុងស្រុកពី ២០ទៅ ៣០ភាគរយ ដែលនាំឱ្យកសិករជាច្រើនបោះបង់ការចិញ្ចឹម ដោយការបាក់ទឹកចិត្ត។ ចំពោះ សាច់បង្កកដែលខូចគុណភាព ឬគ្មានលិខិតអនុញ្ញាតពីក្រសួងកសិកម្ម រុក្ខាប្រមាញ់ និងនេសាទ ក៏បង្កផលប៉ះពាល់ផ្នែកសុខភាពពលរដ្ឋកម្ពុជាផងដែរ។ ប្រសិនបើ បណ្ដោយឱ្យមានការនាំចូលក្នុងទម្រង់បែបនេះច្រើនទៀត វានឹងបង្កផលប៉ះពាល់ធ្ងន់ដល់វិស័យចិញ្ចឹមសត្វក្នុងស្រុក។ លោក ស្រ៊ុន ពៅ បានទទូចឱ្យមន្រ្តីច្រកព្រំដែនកម្ពុជា-ថៃពង្រឹងច្បាប់ឱ្យបានម៉ឺងម៉ាត់តាមបទបញ្ជារបស់ សម្ដេច ហ៊ុន ម៉ាណែត៕ អត្ថបទទាក់ទង ការនាំចូលសាច់បង្កកតាមម៉ូតូ ឬឡានឈ្នួលនៅតែមាន ទោះវិធានការហាមឃាត់ចូលជាធរមាន សម្ដេច ហ៊ុន ម៉ាណែត ឱ្យឈ្មួញងាកមកទិញសាច់ក្នុងស្រុកទៅបង្កក ជំនួសឱ្យការនាំចូលវិញ រដ្ឋាភិបាល សម្រេចហាមឃាត់ការនាំចូលគ្រឿងក្នុង និងសាច់បង្កក រយៈពេល៦ខែ	ភ្នំពេញ៖ អគ្គនាយកដ្ឋានគយ និងរដ្ឋាករកម្ពុជា នៅថ្ងៃទី២១ មេសា បានដុតកម្ទេចបំណែកសាច់នាំចូលខុសច្បាប់២ករណី ស្មើនឹង ៧ ៥៩៥ គីឡូក្រាម ដែលនាំចូលគ្មានឯកសារ វេចខ្ចប់គ្មានអនាម័យ និងដឹកជញ្ជូនមិនត្រឹមត្រូវតាមស្តង់ដារ នាំឱ្យខូចគុណភាពមិនអាចប្រើប្រាស់បាន។
ពាក្យ «វិជ្ជា និង វិទ្យា» មានន័យថា ការចេះដឹង ឬ ចំណេះដឹង ដូចតែគ្នាទេ គ្រាន់តែ ពាក្យ «វិជ្ជា» សរសេរតាមបែបបាលី ចំណែកឯ ពាក្យ «វិទ្យា» សរសេរតាមបែបសំស្ក្រឹត ប៉ុណ្ណោះ។ ប៉ុន្តែ នាពេលបច្ចុប្បន្ន ប្រជាពលរដ្ឋមួយចំនួន បានបែងចែកពាក្យទាំងពីរនេះ ថាមានអត្ថន័យនិងការប្រើប្រាស់ទីទៃពីគ្នា។ អ្នកខ្លះយល់ថា ពាក្យណាទាក់ទងនឹងសង្គម គេប្រើ «វិជ្ជា» ដូចជា សង្គមវិជ្ជា ទស្សនវិជ្ជា សិល្ប៍វិជ្ជា និង ចំណេះវិជ្ជា ហើយពាក្យណាទាក់ទងនឹងវិទ្យាសាស្ត្រ គេប្រើ «វិទ្យា» ដូចជា គណិតវិទ្យា រូបវិទ្យា ជីវវិទ្យា ជាដើម។ ពាក្យទាំងពីរនេះ គ្មានការបែងចែកដូច្នេះឡើយ។ យើង អាចប្រើប្រាស់ពាក្យទាំងពីរនេះ បានគ្រប់កាលៈទេសៈ ដូចជា វិទ្យាល័យឬវិជ្ជាល័យ វិទ្យាស្ថានឬវិជ្ជាស្ថាន គណិតវិទ្យាឬគណិតវិជ្ជា វិទ្យាសាស្ត្រឬវិជ្ជាសាស្ត្រ ទស្សនវិទ្យាឬទស្សនវិជ្ជា ។ល។ មានពាក្យជាច្រើនទៀត ដែលមានន័យដូចគ្នា តែសរសេរ ខុសគ្នា ពោលគឺ មួយ តាមបែបបាលី និងមួយទៀត តាមបែបសំស្ក្រឹត ដូចជា ពាក្យ ចិត្ត (បាលី) ឬ ចិត្រ (សំស្ក្រឹត), មិត្ត (បាលី) ឬ មិត្រ (សំស្ក្រឹត), សច្ចាប័ន (បាលី) ឬ សត្យាប័ន (សំស្ក្រឹត), សច្ចាធិដ្ឋាន (បាលី) ឬ សត្យាធិដ្ឋាន (សំស្ក្រឹត) ។ល។ ប្រភព៖ វចនានុក្រមសម្តេចសង្ឃរាជ ជួន ណាត	គ្មានឡើយភាពខុសគ្នារវាងពាក្យ «វិជ្ជា និង វិទ្យា»។ ពាក្យទាំងពីរនេះ ថ្វីដ្បិតតែសរសេរខុសគ្នាក៏ពិតមែន តែមានអត្ថន័យដូចគ្នាទាំងស្រុង។
អ្នកនាង ធន ស្រីពៅ ប្រធានផ្នែកពិគ្រោះយោបល់ នៃបណ្ដាញទូរសព្ទជំនួយកុមារកម្ពុជា បានបញ្ជាក់ប្រាប់សារព័ត៌មានថ្មីៗថា ការហៅចូលបណ្ដាញទូរសព្ទជំនួយកុមារកម្ពុជា ដើម្បីពិគ្រោះបញ្ហាទូទៅ តាមរយៈលេខ ១២៨០ នៅក្នុងឆ្នាំ២០២០កន្លងទៅ មានចំនួនជាង៤ម៉ឺនដង។ ដោយឡែកបើគិតតែអ្នកដែលបានហៅចូល ដើម្បីពិគ្រោះយោបល់ និងស្វែងរកការគាំទ្រផ្លូវចិត្ត មានតែជាង៣រយនាក់ប៉ុណ្ណោះ នៅពេញមួយឆ្នាំ២០២០។ ដើម្បីជ្រាបពីព័ត៌មានលំអិត តទៅនេះសូមលោកអ្នក អញ្ជើញស្ដាប់បទសម្ភាសរវាងកញ្ញ ប៉ូ សាគុន នៃសារព័ត៌មានថ្មីៗ ជាមួយអ្នកនាង ធន ស្រីពៅ ប្រធានផ្នែកពិគ្រោះយោបល់ នៃបណ្ដាញទូរសព្ទជំនួយកុមារកម្ពុជា ដោយក្ដីសោមនស្ស៖ បើតាមការបញ្ជាក់របស់អ្នកនាង ធន ស្រីពៅ ក្នុងចំណោមអ្នកដែលបានហៅទៅលេខ ១២៨០ ដើម្បីពិគ្រោះយោបល់ មានក្រុមម្ដាយឪពុក យុវវ័យ និងកុមារ ហើយកុមារនោះទៀតសោត ក៏មានអាយុក្រោម១០ឆ្នាំផងដែរ។ ពួកគេហៅទូរសព្ទចូល ដើម្បីពិគ្រោះយោបល់ពីបញ្ហានានា បង្ហាញពីក្ដីព្រួយបារម្ភលើការរស់នៅ ក្នុងអំឡុងពេលនៃការផ្ទុះការរីករាលដាលនៃជំងឺកូវីដ-១៩ ការភ័យខ្លាចការឆ្លងជំងឺកូវីដ-១៩ ការតានតឹងផ្លូវចិត្ត ពីទំនាក់ទំនងនៅក្នុងគ្រួសារ ពីបញ្ហាសេដ្ឋកិច្ច ភាពគ្មានការងារធ្វើ ការចំណាកស្រុក ការជួញដូរ ការប្រើអំពើហឹង្សាលើកុមារ និងបញ្ហាការសិក្សាពីចម្ងាយជាដើម។ អ្នកនាង ធន ស្រីពៅ បន្យល់បន្ថែម៖«យើងអាចគិតថាកុមារអាយុ៥ឬ៦ឆ្នាំ គាត់មិនអាចប្រើទូរសព្ទ ហើយហៅមកជជែកជាមួយយើងបានទេ ប៉ុន្តែគាត់ពិតជាអាចធ្វើបាន។ ពួកគាត់ក៏មានការភ័យខ្លាច ហើយព្រួយបារម្ភដូចពួកយើងដែរ»។ ទោះជាយ៉ាងណា នៅក្នុងឆ្នាំ២០១៩ ការហៅចូលបណ្ដាញទូរសព្ទជំនួយកុមារកម្ពុជា តាមរយៈលេខ ១២៨០ មានចំនួនជាង៥ម៉ឺនដង ដោយអាត្រានៃការហៅទូរសព្ទចូលនេះ ខ្ពស់ជាងឆ្នាំ២០២០។ ប្រធានផ្នែកពិគ្រោះយោបល់ នៃបណ្ដាញទូរសព្ទជំនួយកុមារកម្ពុជា អ្នកនាង ធន ស្រីពៅ ថាការធ្លាក់ចុះការហៅទូរសព្ទនេះ ទំនងមកពីបណ្ដាញទូរសព្ទជំនួយកុមារកម្ពុជា ពុំសូវបានផ្សព្វផ្សាយទៅកាន់សហគមន៍។ អ្នកនាងបន្ថែមថា ប្រសិនបើមានការផ្សព្វផ្សាយច្រើន ប្រហែលជាមានការហៅចូលច្រើន ដ្បិតអីបើគិតតែក្នុងខែមេសា ឆ្នាំ២០២១ មានអ្នកហៅចូល ដើម្បីពិគ្រោះយោបល់នានាដល់ទៅជាង២ពាន់នាក់ទៅហើយ។ សូមបញ្ជាក់ថា បណ្ដាញទូរសព្ទជំនួយកុមារកម្ពុជា ផ្ដល់សេវាគាំទ្រផ្លូវចិត្ត និងពិគ្រោះយោបល់ផ្សេងៗជាដើម ពេញ២៤ម៉ោងក្នុងមួយថ្ងៃ និង៧ថ្ងៃក្នុងមួយសប្ដាហ៍ ដោយឥតគិតថ្លៃ និងរក្សាការសម្ងាត់ តាមរយៈលេខ១២៨០។ ហើយប្រសិនបើលោកអ្នក បានឃើញថាមានអំពើហិង្សាលើកុមារ អំពើហិង្សាលើស្ត្រី ការចំណាកស្រុកដោយពុំមានសុវត្ថិភាព អំពើជួញដូរខុសច្បាប់ ការកេងប្រវ័ញ្ចតាមប្រព័ន្ធអនឡាញជាដើម លោកអ្នកអាចហៅទៅលេខ ១២៨០ ដើម្បីផ្ដល់ព័ត៌មាន។ នោះក្រុមការងារនឹងទាក់ទងទៅអាជ្ញាធរមានសមត្ថកិច្ច ដើម្បីអន្តរាគម៕	ភ្នំពេញ៖ ត្រឹមតែមួយខែ គឺនៅក្នុងខែមេសា ឆ្នាំ២០២១កន្លងទៅនេះ មានការហៅទូរសព្ទចូលបណ្ដាញទូរសព្ទជំនួយកុមារកម្ពុជា ដើម្បីពិគ្រោះយោបល់ពីបញ្ហានានា ជាពិសេសបញ្ហាវិបត្តិផ្លូវចិត្ត ជាង២ពាន់ដង។ អ្នកនាង ធន ស្រីពៅ ប្រធានផ្នែកពិគ្រោះយោបល់ នៃបណ្ដាញទូរសព្ទជំនួយកុមារកម្ពុជា ថាការហៅទូរសព្ទដើម្បីពិគ្រោះយោបល់ ក្នុងពេលបិទខ្ទប់រាជធានីភ្នំពេញ ក្រុងតាខ្មៅ និងបណ្ដាខេត្តមួយចំនួននោះ មានការកើនឡើងជាងខែមុនៗ។
ក្នុងទស្សនាវដ្តីទេសចរណ៍បាត់ដំបង ដែលមាន៣៤ទំព័រ មានចងក្រងពីព័ត៌មានទេសចរណ៍ ដូចជាគោលដៅទេសចរណ៍បែបសាសនា វប្បធម៌ តំបន់អេកូទេសចរណ៍ ទេសចរណ៍កែច្នៃ និងតំបន់កសិទេសចរណ៍ជាដើម។ បន្ថែមពីនេះ ក្នុងទស្សនាវដ្ដីនេះ ក៏មានព័ត៌មានពាក់ព័ន្ធនឹងសំណង់បុរាណ ក្នុងខេត្តបាត់ដំបងផងដែរ។ លោក ហម អរុណ ប្រធានការិយាល័យគ្រប់គ្រងឧស្សាហកម្មទេសចរណ៍ នៃមន្ទីរទេសចរណ៍ខេត្តបាត់ដំបង ប្រាប់សារព័ត៌មាន ThmeyThmey25 ថា ការបោះពុម្ពទស្សនាវដ្ដីទេសចរណ៍បាត់ដំបងនេះ គឺដើម្បីផ្ដល់ព័ត៌មាន និងចំណេះដឹងពីទេសចរណ៍ខេត្តបាត់ដំបង។ ប៉ុន្តែបច្ចុប្បន្ន មន្ទីរទេសចរណ៍ខេត្តបាត់ដំបង មិនទាន់មានលទ្ធភាពសម្រាប់បោះពុម្ពទស្សនាវដ្ដីនេះច្រើនដើម្បីចែកជូនទេសចរឡើយ។ លោក ហម អរុណ ប្រធានការិយាល័យឧស្សហកម្មទេសចរណ៍នៃមន្ទីរទេសចរណ៍ខេត្តបាត់ដំបង។ លោក ហម អរុណ បញ្ជាក់ដូច្នេះ៖ « លើកទីមួយនេះ ដោយសារថវិកាមានកំណត់ យើងបោះបាន២០០ក្បាលសិន។យើងបានចែកចាយទៅតាមអាជីវកម្មមួយចំនួន និងថ្នាក់ដឹកនាំខេត្ត ក្រសួង និងសាលារៀនមួយចំនួន។ លេខទី១នេះ យើងមិនបានបោះពុម្ពលក់ទេ។ តែលេខក្រោយៗ យើងនឹងបោះច្រើនក្បាលសម្រាប់ចែកចាយតែម្តង»។ ជាមួយគ្នានេះ សម្រាប់ទស្សនាវដ្ដីទស្សនាវដ្ដីទេសចរណ៍ខេត្តបាត់ដំបង មិនទាន់មានជាភាសាបរទេសនោះទេ។ ប៉ុន្តែបើសិនជាមានថវិកាពីវិស័យឯកជនចូលរួមនោះ មន្ទីរទេសចរណ៍ខេត្ត នឹងបន្តបោះពុម្ពជាភាសាបរទេសបន្ថែម។ សូមជម្រាបដែរថា ក្រៅពីទស្សនាវដ្ដីនេះ មន្ទីរទេសចរណ៍ខេត្តបាត់ដំបង គ្រោងបោះពុម្ពសៀវភៅម្ហូបខេត្តបាត់ដំបងផងដែរ៕	មន្ទីរទេសចរណ៍ខេត្តបាត់ដំបង បានចងក្រងសៀវភៅទស្សនាវដ្តីទេសចរណ៍បាត់ដំបង ជាង៣០ទំព័រ ដែលចងក្រងពីព័ត៌មានពាក់ព័ន្ធនឹងទេសចរណ៍ក្នុងខេត្តនេះ។ ការចងក្រងទស្សនាវដ្ដីនេះ មានគោលបំណងសម្រួលដល់ការធ្វើដំណើររបស់របស់ភ្ញៀវទេសចរ។
ក្រសួងកសិកម្ម បានបញ្ជាក់ថា ផលិតផលកសិកម្មទាំង ៦ប្រភេទ ដែលត្រូវនាំចូលទីផ្សារចិននោះ រួមមាន ផ្លែសា្វយស្រស់, ផ្លែមៀនប៉ៃលិន, ម្រេច, ផ្លែស្រការនាគ, ដូងក្រអូប និងទឹកមាត់ត្រចៀកកាំ។ បើតាមក្រសួងកសិកម្ម មុននឹងនាំចេញទំនិញទាំងនោះទៅប្រទេសចិនបាន លុះត្រាម្ចាស់រោងចក្រ និងកសិដ្ឋានត្រូវកែច្នៃវេចខ្ចប់ផលិតផលកសិកម្ម រួមទាំងបំពេញលក្ខខណ្ឌអនាម័យ និងបទដ្ឋានសុវត្ថិភាពម្ហូបអាហារដែលមានចែងក្នុងច្បាប់របស់ចិនជាមុនសិន។ ក្នុងសេចក្តីប្រកាសព័ត៌មានរបស់ក្រសួងកសិកម្ម ចុះថ្ងៃទី២៨ កក្កដា បានសរសេរថា៖«អាជ្ញាធរពាក់ព័ន្ធនៃប្រទេសទាំងពីរ នឹងចរចារគ្នាអំពីលក្ខខណ្ឌតម្រូវអនាម័យសម្រាប់ផលិតផលនីមួយៗ រួមមាន ការចុះទៅពិនិត្យ និងវាយតម្លៃ នៅតាមបណ្ដាកសិដ្ឋាន និងទីតាំងកែច្នៃវេចខ្ចប់ដោយផ្ទាល់»។ អគ្គនាយកដ្ឋានកសិកម្ម បានអំពាវនាវដល់ ម្ចាស់រោងចក្រកែច្នៃ និងម្ចាស់កសិដ្ឋានទាំងអស់ ដែលមានបំណង់ចង់នាំចេញផលិតផលខាងលើទៅប្រទេសចិននោះ ត្រូវស្នើសុំចុះបញ្ចីនៅនាយកដ្ឋានការពារដំណាំ អនាម័យ ដើម្បីឲ្យអគ្គនាយកដ្ឋានកសិកម្មចាត់មន្ត្រីជំនាញ ចុះត្រួតពិនិត្យនិងបណ្តុះបណ្តាល កែតម្រូវបច្ចេកទេសជូនតាមជាក់ស្តែង ក្នុងការធានាអនាម័យតាមលក្ខខណ្ឌរបស់ប្រទេសចិន។ កន្លងមកចិន ក៏បានបញ្ជាទិញចេកអំបូងលឿងពីកម្ពុជាដែរ ដោយមានក្រុមហ៊ុនចំនួន៦ ជាអ្នកផ្គត់ផ្គង់ទីផ្សារ។ ក្នុងនោះក្រុមហ៊ុន Longmate ដែលទទួលបានសិទ្ធពីរដ្ឋាភិបាលកម្ពុជា និងចិន បាននាំចេកអំបូងលឿងជាង១០០តោនចូលទីផ្សារចិនហើយ ក្នុងត្រីមាសទី១ នៃជំហានដំបូង។ អត្ថបទទាក់ទង ក្រៅពីចេកអំបូងលឿង និងស្វាយ ចិនពិនិត្យលទ្ធភាពនាំចូល ម្រេច មៀនប៉ៃលិន ដូងក្រអូប បច្ចុប្បន្នប្រទេសចិន បាននាំចូលកសិផលគ្រប់ប្រភេទជាង ១០ លានតោនក្នុងមួយឆ្នាំ ពីបណ្ដាប្រទេសមួយចំនួនក្នុងពិភពលោក ដែលក្នុងនោះក៏មានប្រទេសកម្ពុជាផងដែរ។ នេះបើតាមលោក លី ជៀនហ្វី (Li Jianwei) ប្រធាននាយកដ្ឋានកិច្ចការនាំចូលកសិផលពីបរទេសនៃក្រសួងគយចិន៕	ភ្នំពេញ៖ ផលិតផលកសិកម្ម ៦ប្រភេទ របស់កម្ពុជា ត្រូវបានជ្រើសរើសជាមុខទំនិញអទិភាពសម្រាប់នាំចេញទៅកាន់ទីផ្សារប្រទេសចិន នាឆ្នាំខាងមុខនេះ។ នេះបើតាមសេចក្តីប្រកាសព័ត៌មានរបស់ក្រសួងកសិកម្ម រុក្ខាប្រមាញ់ និងនេសាទ ។
កិច្ចពិភាក្សានេះ នឹងរៀបចំឡើងនៅថ្ងៃទី២០ខែឧសភាឆ្នាំ២០២៣ ក្នុងទីក្រុងសៀមរាបនៃខេត្តសៀមរាបចាប់ពីម៉ោង២កន្លះរសៀលរហូតដល់ម៉ោង៤រសៀល។ លោក គី សុខលីម អ្នកសារព័ត៌មានជាន់ខ្ពស់នៃសារព័ត៌មាន Thmeythmey.com គឺជាអ្នកសម្របសម្រួលនៅក្នុងកិច្ចពិភាក្សា រីឯលោក ប្លែស គីលីយ៉ង់ សហប្រធានសារមន្ទីរសេដ្ឋកិច្ច និងរូបិយវត្ថុ ព្រះស្រីឦសានវរ្ម័ន គឺជាវាគ្មិនកិត្តិយសនៅក្នុងកិច្ចពិភាក្សា។ កិច្ចពិភាក្សានឹងផ្តោតលើ៖ ១-ប្រវត្តិនៃការបង្កើតរូបិយវត្ថុខ្មែរនៅមុនសម័យអង្គរ។ ២-ប្រវត្តិរូបិយវត្ថុនៅសម័យអង្គរ។ ៣- ប្រវត្តិរូបិយវត្ថុខ្មែរនៅក្រោយសម័យអង្គរ។ ៤-នៅក្នុងសម័យប៉ុលពត តើគេប្រើប្រាស់រូបិយវត្ថុដែរឬទេ? ៥-តើរូបិយវត្ថុខ្មែរក្នុងសម័យកាលនីមួយៗមានឈ្មោះដូចម្តេចខ្លះ? ពេលវេលា៖ ពីម៉ោង១៤ និង៣០នាទី រហូតដល់ម៉ោង១៦ និង00នាទី ទីតាំង៖ មជ្ឈមណ្ឌលសិល្បៈ Blue Art Center សូមមេត្តាទំនាក់ទំនងតាមទូរសព្ទ ឬតេឡេក្រាមទុកជាមុន៖ ០១២ ៧០៥ ៣០៣ ឬ០១១ ៧៤០ ៥៧៥ ចូលរួមទស្សនាកិច្ចពិភាក្សាដោយសេរី ប៉ុន្តែ កន្លែងអង្គុយមានកំណត់។ កិច្ចពិភាក្សាធ្វើឡើងជាភាសាខ្មែរ៕	សៀមរាប៖ កម្មវិធី«សិល្បៈខ្មែរពីតំបន់អង្គរ»នៃសារព័ត៌មានឌីជីថលថ្មីៗ (Thmeythmey.com), (Cambodianess.com) និងមជ្ឈមណ្ឌលសិល្បៈ Blue Art Center គ្រោងនឹងរៀបចំវេទិកាពិភាក្សាលើកទី៦ស្តីពី«ប្រវត្តិរូបិយវត្ថុខ្មែរតាំងពីមុនសម័យអង្គររហូតដល់បច្ចុប្បន្ន»។
«ថ្ងៃឃើញផ្កា យប់កាលណាឃើញភ្លើងអគ្គិសនីភ្លឺចម្រុះពណ៌»។ នេះជាគំនិតរបស់លោក ប៉េង ឈុន ដែលចង់ឃើញអ្នកភូមិក្នុងក្រុងកំពង់ចាមមានជីវភាព និងជិវិតមានគុណភាព ហើយរីករាយ។ ជាង៤ឆ្នាំហើយ ដែលបុរសវ័យ៣៩ឆ្នាំ ដែលធ្លាប់ធំដឹងក្តីនៅក្នុងភូមិប្របទន្លេមេគង្គ បានបណ្តាក់ទុនបង្កើតហាងអាហារ ដោយមានការរៀបចំជាមួយនឹងការដាំដំណាំ និងសួនផ្កានៅលើច្រាំងមាត់ទន្លេ ដែលបានក្លាយជាទីប្រជុំជនកម្សាន្ត និងហាត់ប្រាណដ៏មានប្រជាប្រិយរបស់ពលរដ្ឋក្នុងក្រុង។ តាមពិតកាលពី៤ឆ្នាំមុន លោក ប៉េង ឈុន បានសាងសង់អាហារដ្ឋានមួយឈ្មោះ«ខ្យល់ទន្លេ» ដែលក្រោយមកបានបាក់បែក ដោយសារការបាក់ច្រាំងទន្លេ។ ប៉ុន្តែបុរសរូបនេះ ដែលជាអ្នកផ្តួចផ្តើមសាងសង់អក្សរ «កំពង់ចាម»ពីដុំឥដ្ឋនៅក្បែស្ពានគីហ្ស៊ូណានោះ មិនបានទម្លាក់ដៃចោលឡើយ ហើយក៏បានមកសាងសង់អាហារដ្ឋានមួយទៀតភ្លាមៗ ដែលនៅឆ្ងាយពីកន្លែងចាស់ប្រមាណមួយគីឡូម៉ែត្រ ដែលមានឈ្មោះ ស្មៅទន្លេ។ តាំងពីពេលនោះមក ការរៀបចំហាងអាហារមួយនេះ មានទិដ្ឋភាពថ្មីប្លែកជាបន្តបន្ទាប់។ ជាហាងអាហារ ប៉ុន្តែអតិថិជន និងសាធារណជនទូទៅតែងទទួលបានលើសពីអាហារ។ ពួកគេបានទៅកម្សាន្ត និងថតរូបអនុស្សាវរីយ៍ជាមួយរូបភាពផ្សេងៗដែលម្ចាស់អាហារដ្ឋាននេះបានរចនាយ៉ាងទាក់ទាញ។ សួនផ្កាស្បៃរឿង ឈូករ័ត្ន និងផ្កាដទៃទៀត សួនបន្លែ តូបអង្គុយបរិភោគអាហារ និងវត្ថុកែច្នៃជាច្រើនត្រូវបានរៀបចំនៅក្រោយអាហារដ្ឋាន នៅលើដីជម្រាលពីលើច្រាំងទន្លេទៅមាត់ទឹកទន្លេ។ «អ្នកខ្លះយល់ថា ខ្ញុំរៀបចំកន្លែងកម្សាន្ត កន្លែងថតរូបអនុស្សាវរីយ៍នេះ គឺដោយសារតែខ្ញុំចង់ភ្ជាប់ជាមួយអាហារដ្ឋាន។ ខ្ញុំចង់បញ្ជាក់ថា វាគឺជារឿងពីរផ្សេងគ្នា។ អាហារដ្ឋាន ជារឿងអាជីវកម្មមួយ ប៉ុន្តែការរៀបចំទីតាំងកម្សាន្តតាមមាត់ទន្លេមេគង្គ វាគឺជាគំនិតខ្ញុំមួយទៀត ដែលខ្ញុំចង់ចូលរួមផ្តល់ក្តីរីករាយមួយដល់អ្នកភូមិខ្ញុំ និងពលរដ្ឋខេត្តកំពង់ចាមរបស់ខ្ញុំ»។ នេះជាការពន្យល់របស់លោក ប៉េង ឈុន ដែលបានអះអាងថា លោកគឺជាអ្នក«ខេត្តនិយម» ហើយលោកស្រឡាញ់ខេត្តកំណើតកំពង់ចាម និងទន្លេមេគង្គ។ គំនិតអភិវឌ្ឍភូមិកំណើតរបស់លោក ប៉េង ឈុន បានគួបប្រសព្វគ្នាជាមួយនឹងគោលនយោបាយអភិវឌ្ឍ និងទេសចររបស់អាជ្ញាធរខេត្តកំពង់ចាម ទើបលោក ឈុន មានឱកាសបានបំពេញក្តីស្រមៃរបស់លោកបានជាបន្តបន្ទាប់។ ម្ចាស់អាហារដ្ឋានស្មៅទន្លេ ដែលនៅមិនឆ្ងាយពីស្ពានឫស្សីដ៏កម្រ (ប្រដឹស) ឆ្លងដៃទន្លេមេគង្គ បាននិយាយដោយភាពជឿជាក់ថា បើសិនជាលោកមានលទ្ធភាពច្រើនជាងនេះ លោកចង់ធ្វើឲ្យតំបន់មាត់ទន្លេមេគង្គរបស់ខេត្តកំពង់ចាមមានសកម្មភាពរស់រវើក និងមានសោភណ្ឌភាពច្រើនជាងនេះ។ លោក ប៉េង ឈុន បន្តរៀបរាប់ថា៖«ខ្ញុំចង់បង្កើតឱ្យមានការលក់អាហារតាមផ្លូវ នៅលើរទេះដែលមានការរចនាស្អាតទាក់ទាញ។ ខ្ញុំចង់រៀបចំឱ្យមានការហាត់ប្រាណត្រឹមត្រូវតាមក្បួនខ្នាតដើម្បីសុខភាពពលរដ្ឋ។ ខ្ញុំនឹងព្យាយាមធ្វើអ្វីតាមលទ្ធភាពរបស់ខ្ញុំ ដើម្បីអ្នកភូមិខ្ញុំ»។ លោក ប៉េង ឈុន ប្រើពាក្យ«អ្នកភូមិ» ដោយសារតែលោកបានភ្ជាប់ជីវិតលោកទៅនឹងទីតាំងដែលលោកកំពុងរៀបចំនេះ ជាទីកន្លែងដែលលោកបានចម្រើនវ័យ ហើយលោកចង់សងគុណទៅសហគមន៍នេះវិញ តាមរយៈការអភិវឌ្ឍតាមលទ្ធភាពរបស់លោក។ សួនផ្កា និងការរចនានានាអាចនឹងត្រូវប្រែប្រួលទៅតាមពេលវេលា និងអាកាសធាតុ ប៉ុន្តែគំនិតអភិវឌ្ឍរបស់លោក ប៉េង ឈុន មិនប្រែប្រួលឡើយ៕	កំពង់ចាម៖ ពលរដ្ឋអ្នករស់នៅក្នុងក្រុងកំពង់ចាមភាគច្រើនសុទ្ធតែស្គាល់អាហារដ្ឋានស្មៅទន្លេ។ ពួកគេរឹតតែស្គាល់ម្ចាស់អាហារដ្ឋានដែលនៅប្របនឹងទន្លេមេគង្គនេះ គឺលោក ប៉េង ឈុន។ នៅក្នុងក្រខណ្ឌនៃការជំរុញការវិនិយោគ និងទេសចរណ៍ អាជ្ញាធរខេត្តកំពង់ចាមបានអនុញ្ញាតឲ្យលោក ប៉េង ឈុន កែច្នៃ និងរៀបចំតំបន់ជុំវិញអាហារដ្ឋានរបស់លោក ដើម្បីទាក់ទាញទេសចរជាតិ និងអន្តរជាតិ។ ម្ចាស់អាហារដ្ឋានស្មៅទន្លេ ពេញចិត្តនឹងចូលរួមអភិវឌ្ឍខេត្តកំពង់ចាម ដើម្បីពលរដ្ឋខេត្តកំពង់ចាម។
នាយករដ្ឋមន្ត្រីឥណ្ឌា នារិន្ទ្រា ម៉ូឌី បានប្រើប្រាស់សុន្ទរកថាតាមកញ្ចក់ទូរទស្សន៍ដើម្បីប្រកាសពីដំណឹងបាញ់ទម្លាក់ផ្កាយរណប។ ជាសុន្ទរកថាដោយផ្ទាល់ជាលើកដំបូងតាំងពីឆ្នាំ២០១៦ មក លោក ម៉ូឌី ប្រកាសថា អ្នកវិទ្យាសាស្ត្រឥណ្ឌាបាញ់ផ្កាយរណបដែលស្ថិតរយៈកម្ពស់បីរយគីឡូម៉ែត្រក្នុងលំហអាកាស។ ផ្កាយរណបនេះ ស្ថិតលើផ្លូវគោចរទាប ហើយត្រូវបាញ់ដោយមីស៊ីលប្រឆាំងផ្កាយរណប។ បើតាមការផ្សាយរបស់ទីភ្នាក់ងារព័ត៌មាន AFP លោក ម៉ូឌី ចាត់ទុកការបាញ់នេះ ជាជោគជ័យប្រវត្តិសាស្ត្រ និងជាព្រឹត្តិការណ៍ប្រកបដោយមោទកភាពរបស់ឥណ្ឌា។ លោកបន្តថា ឥណ្ឌាក្លាយជាមហាអំណាចលំហអាកាសហើយតាមរយៈការបាញ់ទម្លាក់ផ្កាយរណបនេះ ព្រោះមកទល់ពេលនេះ មានតែប្រទេសបីប៉ុណ្ណោះដែលអាចធ្វើដូចនេះបាន។ មកទល់សព្វថ្ងៃ អាមេរិក រុស្ស៊ី និងចិន ជាប្រទេសបីដែលមានសមត្ថភាពបាញ់ទម្លាក់ផ្កាយរណបបាន។ ប៉ុន្តែសមត្ថភាពបែបនោះ បង្កឲ្យមានការព្រួយបារម្ភខ្លាំង ពិសេសមហាអំណាចទាំងនេះ អាចយកទីលំហធ្វើជាកន្លែងប្រកួតប្រជែងអាវុធរបស់ខ្លួន។ តាមរយៈការថ្លែងដដែល មេដឹកនាំឥណ្ឌាធានាថា កម្មវិធីលំហអាកាសរបស់ឥណ្ឌា មានគោលដៅសន្តិភាព គ្មានបំណងបង្កើតបរិយាកាសសង្គ្រាម ហើយក៏មិនសំដៅលើប្រទេសណាដែរ។ ការប្រកាសរបស់លោក ម៉ូឌី ធ្វើឡើងតែប៉ុន្មានសប្ដាហ៍មុនការបោះឆ្នោតទូទៅ ដែលធ្វើចាប់ផ្ដើមនៅថ្ងៃទី៩ ខែមេសាខាងមុខ។ ព័ត៌មានបែបនេះ នឹងធ្វើឲ្យប្រជាប្រិយភាពលោក ម៉ូឌី កើនឡើង ខណៈលោកកំពុងស្វះស្វែងរកការគាំទ្រដើម្បីធ្វើនាយករដ្ឋមន្ត្រីនៅអាណត្តិទីពីរ។ ការបោះឆ្នោតនៅឥណ្ឌា ត្រូវបានចាត់ទុកជាដំណើរការប្រជាធិបតេយ្យធំជាងគេ ព្រោះអ្នកមានសិទ្ធិបោះឆ្នោតមានដល់៩០០លាននាក់ ហើយការបោះឆ្នោតត្រូវធ្វើជាច្រើនដំណាក់កាលទៀតផង។ តាមពិតទៅ ក្រុងញូវដេលី បានអភិវឌ្ឍកម្មវិធីលំហអាកាសរបស់ខ្លួនជាច្រើនមកហើយ និងមានអតិថិជនច្រើនផងដូចជាការបាញ់ផ្កាយរណបដើម្បីថតរូបភាពផែនដីជាដើម។ ផលិតផលរបស់ឥណ្ឌាក៏មានតម្លៃថោកជាកម្មវិធីលំហរបស់លោកខាងលិចទៀតផង។ យ៉ាងណា ការឈានដល់ការផលិតមីស៊ីលប្រឆាំងផ្កាយរណប មិនមែនជារឿងគួរត្រូវបានស្វាគមន៍ប៉ុន្មានឡើយ ដ្បិតលំហអាកាសនឹងក្លាយជាកន្លែងប្រយុទ្ធថ្មីទៅទៀត៕	នាយករដ្ឋមន្ត្រីឥណ្ឌា នារិន្ទ្រា ម៉ូឌី នៅថ្ងៃទី២៧ ខែមីនា បានប្រកាសពីការបាញ់ទម្លាក់ផ្កាយរណបមួយដោយប្រើមីស៊ីល។ លោក ម៉ូឌី ដែលកំពុងឃោសនាស្វែងរកសំឡេងគាំទ្រសម្រាប់ការបោះខែក្រោយ ចាត់ទុកការបាញ់ទម្លាក់នេះ ជាការអភិវឌ្ឍដ៏សំខាន់សម្រាប់ឥណ្ឌាក្នុងវិស័យលំហអាកាសរបស់ខ្លួន។ យោងតាមលទ្ធផលនេះ នាយករដ្ឋមន្ត្រីឥណ្ឌារូបនេះអះអាងថា ឥណ្ឌាក្លាយជាមហាអំណាចលំហអាកាសហើយ។
ក្នុងបទសម្ភាសមួយជាមួយសារព័ត៌មាន Liverpool ECHO លោក Simon បានអះអាងថា ការផ្សងព្រេងជាមួយរថយន្តដែលគេស្ទើរតែបោះចោលហើយនោះ មិនមែនដើម្បីតែដើម្បីបង្ហោះ Youtube នោះឡើយ ប៉ុន្តែកើតចេញពីការស្រឡាញ់ក្រុមយ៉ាងពិតប្រាកដ។ លោក Simon ទទួលបានសំបុត្រទស្សនាការប្រកួតវគ្គផ្តាច់ព្រ័ត្រ Champions League រវាងក្រុមសំណព្វ Liverpool របស់លោក ជាមួយ Tottenham Hotspur។ លោកពិនិត្យឃើញថា តម្លៃយន្តហោះទៅកាន់ក្រុងម៉ាឌ្រីត មានតម្លៃខ្ពស់យ៉ាងខ្លាំង ហើយប្រឈមខកជើងយន្តហោះថែមទៀត។ «ខ្ញុំបានសួរទៅ Ben Wilson ដែលជាប្អូនប្រុសដើម្បីរកទិញរថយន្តដែលមានតម្លៃថោក។ បន្ទាប់ពួកយើងបានឃើញរថយន្តមួយម៉ាក Skoda Favorit GLXI ដាក់លក់តាមហ្វេសប៊ុកក្នុងតម្លៃតែ៤០ផោនប៉ុណ្ណោះ»។ នេះជាការរៀបរាប់លោក Simon។ ក្នុងដំណើរផ្សងព្រេងនេះ លោក Simon បានបបួលមិត្ត Youtube (Subscriber) របស់លោកម្នាក់ធ្វើដំណើរទៅជាមួយលោក និងប្អូនប្រុស ប៉ុន្តែបុរសម្នាក់នោះ ជាអ្នកគាំទ្រ Spurs។ អ្នកទាំងបីបានចេញដំណើរពីកីឡដ្ឋាន Anfield ក្រុងលីវើភូល តាមផ្លូវគោក និងឆ្លងតាមផែ ដោយឆ្លងកាត់ព្រំដែនប្រទេសបារាំង។ ពួកលោកបានជួបការរាំងស្ទះចរាចរណ៍ញឹកញាប់ផងដែរ ជាពិសេសនៅតំបន់ Calais ប្រទេសបារាំង។ ក្រោយធ្វើដំណើរលើចម្ងាយផ្លូវជាង២០០០គីឡូម៉ែត្រ ដោយឆ្លងកាត់៣ប្រទេស លោក Simon ប្អូនប្រុសរបស់លោក និងអ្នកគាំទ្រ Spurs ម្នាក់ បានទៅដល់កីឡដ្ឋាន Wanda Metropolitano ក្រុងម៉ាឌ្រីត ដោយជោគជ័យ ប៉ុន្តែរថយន្តបានបន្តខូចខាតស្ទើរតែទាំងស្រុង។ លោក Simon បានរៀបរាប់ដំណើរត្រឡប់ទៅកាន់ក្រុងឡុងដ៍វិញ ក្រោយ Liverpool ឈ្នះពាននោះឡើយ ប៉ុន្តែលោកបានបញ្ជាក់ថា ជាដំណើរផ្សងព្រេងដ៏យ៉ាប់យ៉ឺនមួយ ដោយពួកលោកស្ទើរតែខកខានមើលការប្រកួត៕	លោក Simon Wilson ជាអ្នកគាំទ្រក្លិប Liverpool ដ៏ស្មោះស្ម័គ្រ ហើយលោកក៏ជាជនល្បីម្នាក់នៅលើបណ្តាញសង្គម Youtube ផងដែរ។ នេះជាជំនួបវគ្គផ្តាច់ព្រ័ត្រ Champions League លោក Simon និងមិត្តភក្តិពីរនាក់ទៀត បានធ្វើដំណើរផ្សងព្រេងទៅកាន់ក្រុងម៉ាឌ្រីត ដើម្បីគាំទ្រហង្សក្រហម ដោយជិះរថយន្តដែលខ្លួនបានទិញក្នុងតម្លៃត្រឹមតែ៤០ផោន [ជាង៥០ដុល្លារអាមេរិក] ប៉ុណ្ណោះ។
ការអំពាវនាវរបស់សាលារាជធានី គឺបន្ទាប់ពីកម្មករប្រមូលសំរាមរបស់ក្រុមហ៊ុនស៊ីនទ្រី បានឈប់សម្រាកធ្វើដំណើរទៅស្រុកកំណើតរយៈពេល៨ថ្ងៃ ចាប់ពីថ្ងៃទី១៨ដល់ថ្ងៃទី២៥ ខែកញ្ញា ដែលធ្វើការប្រមូលសំរាមមិនបានពេញលេញ។ បើតាមសេចក្តីដំណឹងរបស់សាលារាជធានីភ្នំពេញចុះថ្ងៃទី១៤ ខែកញ្ញា បានបញ្ជាក់យ៉ាងដូច្នេះថា៖«សាលារាជធានីភ្នំពេញ សូមអំពាវនាវដល់បងប្អូនប្រជាពលរដ្ឋជាម្ចាស់លំនៅស្ថាន ម្ចាស់អាជីវកម្ម សេវាកម្ម ដែលមានទីតាំងនៅក្នុងរាជធានីភ្នំពេញទាំងអស់ សូមមេត្តាយោគយល់ និងអធ្យាស្រ័យ កុំបញ្ចេញសំរាមមកដាក់តាមដងផ្លូវសាធារណៈ ដោយសូមរក្សាទុកសំរាមឲ្យបានត្រឹមត្រូវក្នុងទីតាំងរៀងៗខ្លួនជាបណ្តោះអាសន្នសិន»៕	ភ្នំពេញ៖ ខណៈកម្មករប្រមូលសំរាមរបស់ក្រុមហ៊ុនស៊ីនទ្រីបានឈប់សម្រាកក្នុងពិធីបុណ្យភ្ជុំបិណ្ឌ សាលារាជធានីភ្នំពេញ បានចេញសេចក្តីអំពាវនាវដល់ពលរដ្ឋនៅភ្នំពេញទាំងអស់ សូមទុកដាក់សំរាមឲ្យបានត្រឹមត្រូវ ដើម្បីថែរក្សាសោភ័ណភាពនៅរាជធានីមួយនេះ ឲ្យមានភាពស្រស់ស្អាត។
សម្តេច ហ៊ុន សែន បានសរសេរដូច្នេះ៖ «រាជរដ្ឋាភិបាលសូមធានាជូននូវសន្តិសុខដល់បងប្អូនប្រជាពលរដ្ឋ មិនឲ្យមានអ្វីកើតឡើងឡើយ ជាពិសេស ក្នុងរដូវបុណ្យទាននេះតែម្តង។ សូមកុំជឿពាក្យភូតកុហក ដោយក្រុមបំពុលសង្គមមួយចំនួនតូច ដែលមិនចង់ឃើញពីការរីកចម្រើន របស់ប្រទេសជាតិ»៕	ប្រមុខរាជរដ្ឋាភិបាលកម្ពុជា តាមរយៈទំព័រហ្វេសប៊ុករបស់ខ្លួន បានអំពាវនាវឲ្យប្រជាពលរដ្ឋ ដើរលេងកម្សាន្តឲ្យបានច្រើនកុះករ នៅក្នុងព្រះរាជពិធីបុណ្យអុំទូក ថ្ងៃចុងក្រោយនេះ។ ទន្ទឹមនឹងការអំពាវនាវនេះ សម្តេច ហ៊ុន សែន បានធានាចំពោះសុវត្ថិភាពប្រជាពលរដ្ឋ នៅក្នុងអំឡុងពេលដើរកម្សាន្តបុណ្យអុំទូក និងរំឭកពលរដ្ឋកុំឲ្យជឿពាក្យចចាមអារាម ទាក់ទិននឹងបញ្ហាសន្តិសុខ ដែលសម្តេចថា ត្រូវគេប្រឌិតឡើងនោះ។
ក្រសួងកសិកម្មកម្ពុជា សហការជាមួយភាគីចិន ដើម្បីពិនិត្យលទ្ធភាព ក្នុងការនាំចេញស្វាយស្រស់ពីកម្ពុជាទៅប្រទេសចិន ដែលនឹងអាចប្រព្រឹត្តនៅក្នុងសប្ដាហ៍នេះ ក្រោយមានការចរចាទីផ្សាររយៈពេល៣ឆ្នាំ។ នេះបើតាមលោក វេង សាខុន រដ្ឋមន្រ្តីកសិកម្ម ដែលបានសរសេរនៅលើហ្វេសប៊ុក។ បើតាមលោករដ្ឋមន្រ្តីកសិកម្មរូបនេះ នៅថ្ងៃទី២៦ ខែមេសា ឆ្នាំ២០២១ អគ្គរដ្ឋបាលគយនៃសាធារណរដ្ឋប្រជាមានិតចិន (GACC) បានអនុម័តទទួលស្គាល់ជាផ្លូវការ នូវបញ្ជីឈ្មោះចម្ការស្វាយចំនួន៣៧ និងរោងចក្រវេចខ្ចប់ចំនួន៥ ដែលបានចុះបញ្ជីសម្រាប់នាំចេញផ្លែស្វាយស្រស់កម្ពុជា ទៅកាន់ប្រទេសចិន។ ក្នុងសំណេររបស់លោករដ្ឋមន្រ្តីកសិកម្ម បានសរសេរលើគណនីហ្វេសប៊ុកដូច្នេះ៖ «បន្ទាប់ពីកាចរចាបើកទីផ្សារអស់រយៈពេលជាង៣ឆ្នាំ GACC បានអនុម័តទទួលស្គាល់ជាផ្លូវការនូវ ចម្ការស្វាយ និងក្រុមហ៊ុនវេចខ្ចប់ ដែលនាំផ្លែស្វាយស្រស់ទៅប្រទេសចិន។ ក្រសួងកសិកម្ម កំពុងពិនិត្យមើលលទ្ធភាព រៀបចំពិធីផ្លូវការនៃការនាំស្វាយស្រស់ចេញពីកម្ពុជា ដែលអាចប្រព្រឹត្តទៅក្នុងសប្ដាហ៍នេះ»។ រូបភាពពីហ្វេសប៊ុកលោក វេង សាខុន ផ្លែស្វាយស្រស់ជាផ្លែឈើស្រស់ទី២ ដែលអាចនាំចេញទៅប្រទេសចិន បន្ទាប់ពីផ្លែចេកស្រស់។ ដើម្បីអាចនាំចេញផ្លែស្វាយស្រស់ទៅប្រទេសចិនបាន ត្រូវតែចុះបញ្ជីនៅអគ្គនាយកដ្ឋានកសិកម្ម និងទទួលស្គាល់ដោយ GACC។ គ្រប់ចម្ការស្វាយដែលបានចុះបញ្ជី ត្រូវអនុវត្តការដាំដុះតាមគោលការណ៍ ការអនុវត្តកសិកម្មល្អ (GAP)។ ផ្លែស្វាយដែលនាំចេញត្រូវឆ្លងកាត់ការធ្វើប្រព្រឹត្តកម្ម កម្ចាត់ពងរុយចោះផ្លែស្វាយ ដោយប្រើចំហាយទឹកក្ដៅ ឬប្រព្រឹត្តកម្មទឹកក្ដៅ ដើម្បីធានាថា ផ្លែស្វាយស្រស់ទាំងនោះពុំជាប់ជាមួយនូវសមាសភាពចង្រៃភូតគាមអនាម័យ។ គួរកត់សម្គាល់ថា កាលពីដើមខែធ្នូ ឆ្នាំ២០២០កន្លងទៅ មានក្រុមហ៊ុនកម្ពុជាមួយបាននាំចេញផ្លែស្វាយស្រស់ចំនួន៥៨,៣៥០តោន ជាផ្លូវការទៅកាន់ទីផ្សារប្រទេសចិនដោយ ឆ្លងកាត់ប្រទេសវៀតណាម។ សូមជម្រាបថា ក្នុងមួយឆ្នាំៗ កម្ពុជាអាចនាំផ្លែស្វាយស្រស់ជាផ្លូវការ ទៅកាន់ប្រទេសចិន ចំនួន៥០ម៉ឺនតោន បន្ទាប់ពីភាគីទាំង២ បានរៀបចំផ្លាស់ប្តូរពិធីសារនៃការនាំចេញស្វាយស្រស់ទៅចិន កាលពីឆ្នាំពាក់កណ្តាលឆ្នាំ ២០២០កន្លងទៅ។ អត្ថបទទាក់ទង កម្ពុជាចាប់ផ្តើមនាំចេញផ្លែស្វាយជាផ្លូវការទៅចិន ចំនួនជិត៦០តោន បើតាមរបាយការណ៍ របស់ក្រសួងកសិកម្មនៅត្រីមាសទី១ ឆ្នាំ២០២១ កម្ពុជាបាននាំចេញផ្លែស្វាយស្រស់ ចំនួន៨៥ ០០០តោន ទៅកាន់ទីផ្សារអន្តរជាតិ៕	មកទល់ពេលនេះ មានចម្ការស្វាយចំនួន ៣៧ និងរោងចក្រវេចខ្ចប់ចំនួន ៥ហើយ ដែលទទួលបានការអនុម័តពីអគ្គរដ្ឋបាលគយនៃសាធារណរដ្ឋប្រជាមានិតចិន (GACC) ក្នុងការនាំចេញផ្លែស្វាយស្រស់ពីកម្ពុជា ទៅចិនដោយផ្ទាល់។ លោក វេង សាខុន រដ្ឋមន្រ្តីកសិកម្ម ដែលបានសរសេរនៅលើហ្វេសប៊ុកដូច្នេះ ដោយលោកបានបញ្ជាក់ដែរថា លទ្ធភានៃការនាំចេញស្វាយស្រស់ពីកម្ពុជាទៅប្រទេសចិន អាចប្រព្រឹត្តនៅក្នុងសប្ដាហ៍នេះ។
ខ្សែបម្រើស្លាបវ័យ ២៣ឆ្នាំ បានឆ្លើយតបទៅអ្នកចាត់ការសញ្ជាតិហូឡង់ ថារូបគេត្រូវបានរងការចោទប្រកាន់ បន្ទាប់ពីគ្មានវត្តមានក្នុងបញ្ជីឈ្មោះកីឡាករធ្វើដំណើរទៅកាន់ទីក្រុងឡុងដ៍ សម្រាប់ជំនួបលីគសប្តាហ៍ទី៤ ដែល Arsenal យកឈ្នះ Man United ៣-១ កាលពីថ្ងៃទី៣ ខែកញ្ញា។ Sancho ត្រូវបានអ្នកគាំទ្រមានភាពងឿងឆ្ងល់ចំពោះអវត្តមានរបស់គេសម្រាប់ក្រុមបិសាចក្រហម ស្របពេលខ្សែបម្រើអន្តរជាតិអង់គ្លេសរូបនេះ មិនស្ថិតក្នុងបញ្ជីកីឡាករក្នុងកៅអីបម្រុងចំនួន ៣ប្រកួតដំបូងរបស់លោក Ten Hag។នៅតំបន់បម្រើប្រយុទ្ធ លោក Ten Hag មានកីឡាករចំណូលថ្មី Rasmus Hojlund, Alejandro Garnacho និង Facundo Pellestri សម្រាប់ដោះដូរពេលប្រកួត។ នៅពេលត្រូវបានគេសួរនាំអំពីការអវត្តមានរបស់ Sancho កាលពីក្រោយចប់ការប្រកួតទល់ Arsenal អ្នកចាត់ការសញ្ជាតិហូឡង់បានលើកឡើងថា ដោយសារកីឡាករហាត់មិនដល់កម្រិតដែលក្រុមចង់បាន។ « Sancho ស្ថិតនៅលើទម្រង់លេងរបស់គេនៅពេលហ្វឹកហាត់ យើងមិនអាចជ្រើសយកគេឡើយ។ អ្នកត្រូវតែធ្វើឱ្យដល់កម្រិតជារៀងរាល់ថ្ងៃនៅ Manchester United ហើយយើងអាចបង្កើតជម្រើសនៅតំបន់ជួរមុខបាន ដូច្នេះការប្រកួតនេះគេមិនត្រូវបានជ្រើសរើស។»។ លោក Ten Hag បាននិយាយដូច្នេះ។ ក្រោយពេលរងការរិះគន់ពីសំណាក់អ្នកចាត់ការ Sancho បានបង្ហោះសារនៅលើបណ្តាញសង្គម X អតីត Twitter ដោយបានឆ្លើយតបទៅវិញថាគេបានរងការចោទប្រកាន់។ «សូមកុំជឿទៅលើអ្វីទាំងអស់ដែលអ្នកបានអាន ខ្ញុំនឹងមិនអនុញ្ញាតឱ្យមនុស្សណាម្នាក់មកនិយាយអ្វីដែលមិនមែនជាការពិតនោះទេ។ ខ្ញុំបានគ្រប់គ្រង ក៏ដូចជាការខិតខំអំឡុងការហ្វឹកហាត់របស់ខ្ញុំបានយ៉ាងល្អរៀងរាល់សប្តាហ៍។ ខ្ញុំជឿថានឹងមានហេតុផលផ្សេងទៀតសម្រាប់រឿងនេះ ដែលធ្វើឱ្យខ្ញុំគ្មានឈ្មោះ ខ្ញុំត្រូវបានរងការចោទប្រកាន់យូមកហើយ វាពិតជាអយុត្តិធន៌។»។ Sancho បានឆ្លើយតបបែបនេះ។ Sancho បានជួបបញ្ហាចំពោះទម្រង់លេង ចាប់តាំងពីបានផ្លាស់មកកាន់ទឹកដី Old Trafford ដោយផ្លាស់មកពីក្រុម Borussia Dortmund ក្នុងតម្លៃ ៧៣លានផោន (៩២លានដុល្លារ) កាលពីឆ្នាំ ២០២១។ បង្ហាញខ្លួនចំនួន ៨២ប្រកួតសម្រាប់ក្រុម គេរកបានត្រឹម ១២គ្រាប់ប៉ុណ្ណោះ។ យ៉ាងណា Sancho អតីតយុវជនក្រុម Manchester City រូបនេះមិនត្រូវបានស្ថិតក្នុងការបង្ហាញខ្លួនរបស់ក្រុមបិសាចក្រហមអំឡុងខែតុលា ដល់ខែកុម្ភៈកាលពីរដូវកាលមុន បើទោះជាក្រុមដែលស្ថិតក្រោមការដឹកនាំរបស់លោក Ten Hag ចាប់ផ្តើមការប្រកួតក្នុងរដូវកាលបានយ៉ាងល្អក៏ដោយក្តី។ Sancho បានអវត្តមានពីក្រុមជម្រើសជាតិអង់គ្លេសសម្រាប់ World Cup 2022 ហើយរូបគេបានទៅហ្វឹកហាត់ដើម្បីបំពេញទម្រង់លេងល្អឡើងវិញក្នុងប្រទេសហូឡង់កាលនោះ។ ក្រោយវិលត្រលប់មកបង្ហាញខ្លួនជាមួយក្រុមវិញ Sancho ក៏បានចូលលេងក្នុងការប្រកួត League Cup វគ្គផ្តាច់ព្រ័ត្រទល់នឹងក្រុម Newcastle United ហើយនៅចុងបញ្ចប់រដូវកាល ២០២២-២៣ រូបគេរកបាន ៧គ្រាប់ និងបញ្ជូនបាល់ ៣គ្រាប់។ ទោះជាយ៉ាងណាក្រោយមានបញ្ហាជាមួយនឹងអ្នកចាត់ការមក កីឡាករវ័យ ២៣ឆ្នាំ អាចនឹងជួបបញ្ហាចំពោះអនាគតរបស់គេនៅក្នុងក្រុមបិសាចក្រហម៕	អនាគតរបស់ Jadon Sancho ជាមួយក្រុម Manchester United ស្ថិតក្នុងភាពមិនច្បាស់លាស់ បន្ទាប់ពីខ្សែបម្រើរូបនេះ បានឆ្លើយតបទៅនឹងការសម្រេចរបស់អ្នកចាត់ការទូទៅលោក Erik ten Hag ជុំវិញការដករូបគេចេញពីក្រុម ក្នុងការប្រកួតទល់ Arsenal ក្នុងក្របខណ្ឌ Premier League។ លោក Ten Hag មិនបញ្ចូលឈ្មោះ Sancho ព្រោះហ្វឹកហាត់មិនដល់កម្រិត។
និយ័តករអាជីវកម្មអចលនវត្ថុ និងបញ្ចាំ បានប្រកាស លើកលែងការផាកពិន័យផ្សេងៗចំពោះគម្រោងអភិវឌ្ឍលំនៅឋានជាបុរី ឬអគារសហកម្មសិទ្ធិ (ខុនដូ) ប៉ុន្តែក្រុមហ៊ុនអភិវឌ្ឍ ចាំបាច់ត្រូវបំពេញកាតព្វកិច្ចស្របតាម ប្រកាសស្តីពីវិធាន និងនីតិវិធីនៃការផ្តល់អាជ្ញាបណ្ណ និងលិខិតអនុញ្ញាតអាជីវកម្មអភិវឌ្ឍអចលនវត្ថុ និងបទប្បញ្ញត្តិពាក់ព័ន្ធ។ នេះបើតាមសេចក្តីជូនដំណឹងរបស់ និយ័តករអាជីវកម្មអចលនវត្ថុ និងបញ្ចាំ នៅថ្ងៃទី១ កក្កដា។ បើតាមនិយ័តករអាជីវកម្មអចលនវត្ថុ និងបញ្ចាំ ការលើកលែងការផាកពិន័យ ចាប់ផ្តើមអនុវត្តន៍ចាប់ពីថ្ងៃទី១កក្កដាតទៅ។ ចំពោះគម្រោងអភិវឌ្ឍដែលគ្មានអាជ្ញាបណ្ណ ត្រូវមកដាក់ពាក្យស្នើសុំ អាជ្ញាបណ្ណនៅនិយ័តករអាជីវកម្មអចលនវត្ថុ និងបញ្ចាំ។ «ចំពោះគម្រោងអភិវឌ្ឍលំនៅឋានជាបុរី ឬអគារសហកម្មសិទ្ធិ (ខុនដូ) ដែលគ្មានអាជ្ញាបណ្ណត្រូវមកដាក់ពាក្យស្នើសុំអាជ្ញាបណ្ណនៅនិយ័តករអាជីវកម្មអចលនវត្ថុ និងបញ្ចាំ»។ និយ័តករអាជីវកម្មអចលនវត្ថុ និងបញ្ចាំ បញ្ជាក់ដូច្នេះមុននឹងបន្តថា ការលើកលែងការផាកពិន័យអាចមានសុពលភាពលើសពី១ឆ្នាំ អាស្រ័យលើការសម្រេចរបស់រាជរដ្ឋាភិបាល។ យោងតាមប្រកាស ស្តីពីវិធាន និងនីតិវិធីនៃការផ្តល់អាជ្ញាបណ្ណ និងលិខិតអនុញ្ញាត អាជីវកម្មអភិវឌ្ឍអចលនវត្ថុ រាជរដ្ឋាភិបានបន្តការលើកលែងពន្ធប្រថាប់ត្រាលើការផ្ទេរកម្មសិទ្ធិ ឬ សិទ្ធិកាន់កាប់លំនៅឋានគ្រប់ប្រភេទដែលមានលក្ខណៈជាបុរី មានតម្លៃក្រោម ឬស្មើ ៧ ម៉ឺនដុល្លារ។ ការអនុវត្តពន្ធលើចំណេញមូលធនសម្រាប់តែវិស័យអចលនទ្រព្យ ក៏ត្រូវបន្តពន្យារពេលដែរ បើតាមប្រកាសលេខ ០៤៧ អ.ស.ហ. ប្រក។ ដ្បិតលើកលែងពន្ធប្រថាប់ត្រា និងពន្យារពេលអនុវត្តពន្ធលើចំណេញមូលធន តែរាជរដ្ឋាភិបាល ដាក់កំហិតឱ្យ ក្រុមហ៊ុនអភិវឌ្ឍន៍លំនៅឋានជាបុរីថ្មី ឬក្រុមហ៊ុនដែលមានគម្រោងអភិវឌ្ឍន៍លំនៅឋានជាបុរី ដែលមិនទាន់អភិវឌ្ឍន៍ ត្រូវបង់ពន្ធតាមនីតិវិធីជាធរមាន និងត្រូវកាន់បញ្ជីគណនេយ្យឱ្យបានត្រឹមត្រូវ៕	ដោយ៖ ញ៉ សុខហឿន
មហាសេដ្ឋីនៅប្រទេសអ៊ុយក្រែន មានចំណូលប្រចាំឆ្នាំជាមធ្យមចំនួន៨.២លាន UAH (រូបិយបណ្ណអ៊ុយក្រែន hryvnia) ដែលស្មើប្រមាណ ៣១១ ៦៦៩ដុល្លារអាមេរិក។ លោក Myroslav Prodan នាយកស្តីទីនៃសេវាកម្មពន្ធរដ្ឋអ៊ុយក្រែន (SFS) បានបញ្ជាក់ឲ្យដឹងថា មហាសេដ្ឋីនៅប្រទេសខ្លួន បានកើនដល់ចំនួន៤០៦៣នាក់នៅឆ្នាំ២០១៧ ពោលលើសឆ្នាំ២០១៦ចំនួន១៦ភាគរយ ឬ៥៥៩នាក់។ តាមការផ្សាយរបស់សារព័ត៌មាន UNIAN News ចំនួនមហាសេដ្ឋីអ៊ុយក្រែន ២២៧០នាក់ មានអាយុចាប់ពី៤៥ឆ្នាំឡើយទៅ ខណៈ១៦០៥នាក់ មានអាយុចន្លោះពី៣០ទៅ៤៥ឆ្នាំ និង១៨៨នាក់ មានអាយុ៣០ឆ្នាំ។ តំបន់ដែលមានមហាសេដ្ឋីច្រើនជាងគេ គឺ Kharkiv (២៩៩នាក់), Dnipropetrovsk (២៦៩នាក់), Kyiv (៣៧៥នាក់) និង Odesa (២០៧នាក់)។ ជាមួយគ្នានេះផងដែរ មហាសេដ្ឋីវ័យក្មេងម្នាក់ដែលរស់នៅក្រុង Cherkasy មានអាយុត្រឹម៧ឆ្នាំប៉ុណ្ណោះ ខណៈមហាសេដ្ឋីដែលចាស់ជាងគេមានអាយុ៩៩ឆ្នាំដែលរស់នៅក្រុងកៀវ។ ទីភ្នាក់ងារព័ត៌មានរុស្ស៊ី TASS បានបញ្ជាក់ឲ្យដឹងថា ក្មេងប្រុសដែលជាមហាសេដ្ឋីវ័យ៧ឆ្នាំនោះ ជាអ្នកដែលបានឈ្នះឆ្នោតរង្វាន់ Jackpot ចំនួន៨.៥លានដុល្លារអាមេរិក ប៉ុន្តែមិនត្រូវបានបញ្ជាក់ពីអត្តសញ្ញាណនោះឡើយ៕	មហាសេដ្ឋីនៅប្រទេសអ៊ុយក្រែន បានប្រកាសពីចំណូលរបស់ខ្លួនកាលពីឆ្នាំ២០១៧កន្លងមក។ តាមលទ្ធផលជំរឿន ចំនួនអ្នកមាននៅប្រទេសនេះ មានការកើនឡើង១៦ភាគរយបើប្រៀបធៀបទៅនឹងឆ្នាំ២០១៦ ។ មហាសេដ្ឋីទាំងនោះ មានអាយុចន្លោះពី៧ឆ្នាំ ដល់៩៩ឆ្នាំ។
មេបញ្ជាការកងរាជអាវុធហត្ថរាជធានីភ្នំពេញលោក រ័ត្ន ស្រ៊ាង បានបញ្ជាក់ថា លោកមានអារម្មណ៍រំភើបសប្បាយរីករាយយ៉ាងខ្លាំងចំពោះការឈ្នះមេដាយមាសរបស់កីឡាករ ឃីម ឌីម៉ា។ លោកបានចាត់ទុកការឈ្នះនេះ ជាមោទកភាពមួយដ៏អស្ចារ្យសម្រាប់អង្គភាពកងរាជអាវុធហត្ថ ដែលមានកីឡាករក្នុងក្របខណ្ឌរបស់ខ្លួនឈ្នះមេដាយមាសលើឆាកអន្តរជាតិ។ លោកបានបន្ថែមថា មេដាយមាសរបស់កីឡាករ ឃីម ឌីម៉ា ពីការចូលរួមលើកទី១របស់កីឡាគុនខ្មែរ មិនត្រឹមតែជួយលើកស្ទួយមុខមាត់ប្រទេសជាតិប៉ុណ្ណោះទេ ថែមទាំងជួយលើកតម្កើងវិស័យកីឡាប្រដាល់គុនខ្មែរឲ្យកាន់តែមានឈ្មោះល្បីល្បាញលើឆាកអន្តរជាតិទៀតផង។ លោក រ័ត្ន ស្រ៊ាង មេបញ្ជាការរងកងរាជអាវុធហត្ថលើផ្ទៃប្រទេសបានប្រាប់សារព័ត៌មានថ្មីៗថា លោក រួមជាមួយក្រុមការងារនៃក្របខណ្ឌកងរាជអាវុធហត្ថរាជធានីភ្នំពេញ នឹងរៀបចំពិធីទទួលកីឡាករ ឃីម ឌីម៉ា ដោយផ្ទាល់នៅអាកាសយានដ្ឋានអន្តរជាតិភ្នំពេញសម្រាប់ដំណើរវិវត្តរបស់គេនៅថ្ងៃទី៣១ ខែសីហា។ មេដាយមាសរបស់កីឡាករ ឃីម ឌីម៉ា ឈ្នះលើប្រភេទទម្ងន់៦៣,៥គីឡូក្រាម ក្រោយយកឈ្នះកីឡាករថៃ Chonlawit Freedasak ដោយពិន្ទុ ២៩-២៨ នាការប្រកួតវគ្គផ្តាច់ព្រ័ត្រនៅរសៀលថ្ងៃទី២៩ ខែសីហា លើសង្វៀន MiTEC ក្រុងគួឡាឡាំពួរ។ សម្រាប់ការចូលរួមលើកដំបូងក្នុងព្រឹត្តិការណ៍កីឡាស៊ីហ្គេមក្នុងចំណោមកីឡាករគុនខ្មែរទាំង៥ មានតែកីឡាករ មឿន សុខហ៊ុច ប៉ុណ្ណោះដែលមិនបានមេដាយ ពោលគឺ ឃីម ឌីម៉ា ឈ្នះមេដាយមាស ខណៈ ម៉ឺន សុភា មេដាយប្រាក់ ឯ ឡៅ ចិត្រា និង វ៉ាន់ វឿន មេដាយសំរឹទ្ធ៕	លោកឧត្តមសេនីយ៍ឯក រ័ត្ន ស្រ៊ាង មេបញ្ជាការកងរាជអាវុធហត្ថរាជធានីភ្នំពេញ បានចាត់ទុកមេដាយមាសកីឡាករ ឃីម ឌីម៉ា ដែលឈ្នះពីការប្រកួតកីឡាស៊ីហ្គេមលើកទី២៩នៅទីក្រុងកូឡាឡាំពួរ បានជួយលើកស្ទួយវិស័យកីឡាប្រដាល់គុនខ្មែរឲ្យកាន់តែមានភាពល្បីល្បាញលើឆាកអន្តរជាតិ។ ឌីម៉ា ដែលជាកីឡាករក្របខណ្ឌកងរាជអាវុធហត្ថរាជធានីភ្នំពេញ នឹងទទួលបានការស្វាគមន៍ដោយផ្ទាល់ពីលោក រ័ត្ន ស្រ៊ាង នៅអាកាសយានដ្ឋានអន្តរជាតិភ្នំពេញសម្រាប់ការវិលត្រឡប់មកកម្ពុជា។
ក្រុមតារារ៉េបប្រឆាំងរបបសឹកថៃមួយ ដែលមានឈ្មោះថា «រ៉េបប្រឆាំងនឹងរបបផ្តាច់ការ ឬជាភាសាអង់គ្លេស Rap Against Dictatorship (RAD)» បានឈ្នះរង្វាន់សិទ្ធិមនុស្ស Václav Havel ក្នុងឆ្នាំ២០១៩ នេះ សម្រាប់ការសំដែងមតិជំទាស់ប្រកបដោយភាពច្នៃប្រឌិត។ រង្វាន់លើកទឹកចិត្តនេះ បានផ្តល់ឲ្យ ដោយមូលនិធិសិទ្ធិមនុស្សអន្តរជាតិ ដែលមានមូលដ្ឋានក្នុងទីក្រុង ញូវយ៉ក សហរដ្ឋអាមេរិក ។ នេះបើតាមវេបសាយហ្វេសបុកផ្លូវការរបស់ក្រុមចម្រៀងនេះ ផ្សាយកាលពីថ្ងៃទី២៧ ឧសភា។ តាមការចុះផ្សាយរបស់កាសែតថៃ The Nation មូលនិធិសិទ្ធិមនុស្សអន្តរជាតិនេះ គូសបញ្ជាក់ថា រង្វាន់សិទ្ធិមនុស្ស ទទួលស្គាល់មនុស្ស ដែលចូលរួមក្នុងការសម្តែងមតិជំទាស់ប្រកបដោយភាពច្នៃប្រឌិត, លាតត្រដាងភាពក្លាហាន និងភាពច្នៃប្រឌិតដើម្បីតតាំងនឹងអយុត្តិធម៌ និងរស់នៅក្នុងការពិត។ សូមបញ្ជាក់ថា កាលពីឆ្នាំ២០១៨ ក្រុមតារាចម្រៀងរ៉េប RAD នេះ ធ្លាប់ទទួលរងការគំរាមកំហែង ជាមួយចំណាត់ការផ្លូវច្បាប់ ក្រោយពីបានបង្ហោះបទចម្រៀងចំណងជើង ជាភាសាថៃ «Prathet Ku Me» ឬ«ប្រទេសខ្ញុំមាន» ដែលរិះគន់លើរបបសឹកថៃ។ យ៉ាងណាមិញ បច្ចុប្បន្ននេះ គេ ពុំទាន់ឃើញសកម្មភាពផ្លូវច្បាប់ណាមួយ ត្រូវបានដាក់ចេញដោយអាជ្ញាធរថៃចំពោះក្រុមចម្រៀងរ៉េបនេះនៅឡើយទេ។ ហើយគិតមកត្រឹមពេលនេះ វីដេអូចម្រៀងរ៉េប ដែលបានបង្ហោះលើ YouTube នេះ មានអ្នកចូលទស្សនាដល់ទៅជាង៦៤លានដង នៅទូទាំងពិភពលោក និងបង្កការចាប់អារម្មណ៍ជាខ្លាំងដល់អ្នកប្រើប្រាស់បណ្តាញសង្គមក្នុងប្រទេសថៃ ៕ ខាងក្រោមនេះ ជាវីដេអូចម្រៀងរ៉េប ចំណងជើង «Prathet Ku Me» របស់ក្រុមចម្រៀង RAD៖	ក្រុមសិទ្ធិមនុស្សអន្តរជាតិមួយ បានផ្តល់រង្វាន់ភាពច្នៃប្រឌិតដល់តារាចម្រៀងថៃមួយក្រុម ដែលច្រៀងរ៉េបរិះគន់ ប្រព័ន្ធយុត្តិធម៌ និងរបបសឹកថៃ។ ចម្រៀងរ៉េបដែលមានចំណងជើង «My Countrys Got» ក៏ធ្លាប់រងការគំរាមគំហែងចំណាត់ការផ្លូវការពីអាជ្ញាធរថៃផងដែរ ក្រោយពីបទចម្រៀងនេះ ទទួលបានការចាប់អារម្មណ៍ខ្លាំងពីអ្នកប្រើប្រាស់បណ្តាញសង្គម កាលពីឆ្នាំ២០១៨។
«កន្លងមក មានអ្នកខ្លះមានទស្សនមិនត្រូវទេ។ (ពួកគេ)មានទស្សនថា (ផ្ទេរ)ទៅកន្លែងហ្នឹង អត់មានអីផង! តើចង់បានន័យថាយ៉ាងម៉េច?...»។ នេះការលើកឡើងរបស់សម្ដេច ស ខេង ដែលឆ្ងល់នឹងពាក្យសម្តីរបស់មន្ត្រីរដ្ឋាភិបាលខ្លះ ដែលហាក់មិនពេញចិត្តចំពោះការផ្ទេរតំណែងពីមួយទៅមួយ តាមការសម្រេចរដ្ឋាភិបាល។ មិនពេញចិត្តដោយសារកន្លែងខ្លះ ដែលរដ្ឋាភិបាលបញ្ជូនទៅ គឺពួកគេគិតថា គ្មានលាភសក្ការអ្វី សម្រាប់ជាប្រយោជន៍ដល់ពួកគេ។ ត្រង់ចំណុចសម្ដេច ស ខេង បាននិយាយក្នុងន័យនេះថា បើសិនមន្ត្រីរដ្ឋាភិបាល ចង់ទៅគ្រប់គ្រងកន្លែង ឬតំបន់ណាមួយ ដែលសម្បូរទៅដោយលាភសក្ការនោះ វាជារឿងមិនត្រឹមត្រូវទេ ព្រោះមន្ត្រីរាជការ ត្រូវគិតរឿងបម្រើប្រយោជន៍ជូនពលរដ្ឋជាធំ ជាងការទាញប្រយោជន៍សម្រាប់ខ្លួន។ ថ្លែងក្នុងពិធីប្រកាសតំណែងលោក គួច ចំរើន អភិបាលខេត្តព្រះសីហនុ ជំនួសលោក យន្ត មីន នៅព្រឹកថ្ងៃទី២៩ មិថុនានេះ រដ្ឋមន្ត្រីក្រសួងមហាផ្ទៃ បានលើកឡើងដូច្នេះថា៖«ការបញ្ជូនមន្រ្តីឲ្យទៅធ្វើការងារនៅស្រុក ខេត្ត មានអ្នកខ្លះគិតថាឲ្យទៅកន្លែងហ្នឹង គ្មានអីទេ! (ខ្ញុំ) សួរថាយោបល់ហ្នឹងត្រូវឬខុស គឺអត់ត្រូវទេ។ ព្រោះដោយសារតែវាគ្មានអីហ្នឹងហើយ បានជាគេឲ្យលោកឯងទៅ។ បើមានហើយ លោកឯងទៅធ្វើអី? អ៊ីចឹងបានន័យថា ទល់តែកន្លែងមាន (លាភ ឬផលប្រយោជន៍) បានលោកឯងទៅ(ធ្វើការ) ឬយ៉ាងម៉េច? ទៅប្រមូលយក(ប្រយោជន៍) ឬយ៉ាងម៉េច? ទស្សនហ្នឹង គឺខុស មហាខុសហ្មង! សក្ដានុពល នៅក្នុងទឹកដីកម្ពុជា នៅកន្លែងណាក៏មានដែរ គ្រាន់តែវាខុសគ្នា ត្រង់កន្លែងខ្លះ មានសក្ដានុពលខាងវិស័យនេះ លើវិស័យនោះ វាខុសគ្នាតែប៉ុណ្ណឹងទេ តែមានសក្ដានុពលដូចគ្នា»។ ដោយមិនអស់ចិត្ត សម្ដេច ស ខេង បានសង្កត់ថា រាល់ពេលដែលរដ្ឋាភិបាលបញ្ជូនមន្ត្រីណាមួយ ទៅកន្លែងដែលមិនទាន់មានការអភិវឌ្ឍនោះ គឺរដ្ឋាភិបាលចង់ដឹងថា តើមន្ត្រីរូបនោះ អាចមានសមត្ថភាពអភិវឌ្ឍន៍កន្លែងនោះ ឲ្យមានសក្ដានុពល ហើយបម្រើផលប្រយោជន៍ដល់ពលរដ្ឋដែរឬទេ? ពោលគឺមិនឲ្យបញ្ជូនមន្ត្រីទៅ ដើម្បីប្រមូលប្រយោជន៍សម្រាប់ខ្លួននោះទេ។ «កន្លែងដែលអត់មាន(លាភ ឬសក្ដានុពល) ហ្នឹងហើយ ដែលត្រូវការលោកឯងទៅ ដើម្បីឲ្យលោកឯងធ្វើវាឲ្យកើតមាន មិនមែនឲ្យទៅហើយ(និយាយថា)កន្លែងខ្ញុំគ្មានអីទេកន្លែងខ្ញុំ បើធ្វើអ៊ីចឹងមិនចាំបាច់ធ្វើការទេ ទៅរកតែកន្លែងស្រួល កន្លែងស្រណុកចុះ»។ នេះជាការលើកឡើងបែបហួសចិត្តរបស់សម្ដេច ស ខេង ចំពោះមន្ត្រីដែលហាក់គិតពីប្រយោជន៍ខ្លួនជ្រុល៕	ភ្នំពេញ៖ រយៈពេលពីរថ្ងៃហើយ ដែលសម្ដេច ស ខេង រដ្ឋមន្ត្រីក្រសួងមហាផ្ទៃ លើកយករឿងហួសចិត្ត ទាក់ទងនឹងមន្ត្រីខ្លះ ដែលចង់បានផលប្រយោជន៍ខ្លួន នៅពេលទៅកាន់ការងារនៅកន្លែងណាមួយ ដែលរដ្ឋាភិបាលបញ្ជូនទៅបំពេញកាតព្វកិច្ច។ ដោយសារមើលឃើញពីចំណុចអវិជ្ជមាននេះ ទើបរដ្ឋមន្ត្រីក្រសួងមហាផ្ទៃ ដាស់តឿនឲ្យថ្នាក់ដឹកនាំមូលដ្ឋានទាំងអស់ ឲ្យគិតពីរឿងបម្រើប្រយោជន៍ជូនពលរដ្ឋជាធំ ជាងគិតពីលាភសក្ការ។
បើតាមការអះអាងរបស់អ្នកនាំពាក្យមជ្ឈមណ្ឌលរដ្ឋបាលស្តីពីស្ថានភាពCOVID-19 លោកTaweesin Visanuyothin ថៃបានរកឃើញករណី COVID-19 ថ្មីចំនួន ៥១ករណីបន្ថែមទៀត។ បន្ថែមពីលើករណីឆ្លង ថៃក៏មានអ្នកស្លាប់ ៣ករណីបន្ថែមទៀត ក្នុងនោះក៏មានយុវជនវ័យ ២៨ឆ្នាំម្នាក់ផងដែរ។ ក្រៅពីយុវជននេះ បុរស និងស្ត្រីវ័យ៥០ឆ្នាំដែលបាត់បង់ជីវិត ក៏មានជំងឺរ៉ាំរ៉ៃជាប់ខ្លួន ចំណែកយុវជនវ័យ ២៨ឆ្នាំ បានទទួលមរណភាពដោយសារកម្តៅឡើងខ្ពស់ពេករហូតដល់ ៣៩,៣ អង្សារ។ ក្នុងចំណោមករណីថ្មីចុងក្រោយនេះ បុគ្គលិកសុខាភិបាលចំនួន ១៣នាក់ បានឆ្លង COVID-19 ឯអ្នកជំងឺ ២៥ករណីទៀត គឺមានពាក់ព័ន្ធនឹងករណីមុន ខណៈ ៣ករណីទៀត គឺជាអ្នក ដែលធ្លាប់ចូលរួមនៅក្នុងពិធីសាសនានៅម៉ាឡេស៊ី និងករណីផ្សេងទៀត។ តាមរយៈតួលេខនេះ ថៃមានករណីឆ្លងតិចជាងពាក់កណ្តាល បើធៀបនឹងថ្ងៃទី៥ ខែមេសា ដែលមាន ១០២ករណី។ វាក៏ជាតួលេខធ្លាក់ចុះទាបបំផុតផងដែរ ចាប់តាំងពីថ្ងៃទី២០ ខែមីនា កន្លងមក។ នេះបើតាមការចុះផ្សាយរបស់កាសែត Bangkok Post។ បើទោះបីជារកឃើញករណី COVID-19 ពិតមែន ប៉ុន្តែលោក Taweesin បានព្រមានប្រជាជនថៃថា កុំឲ្យសាទរពេលអាជ្ញាធររកឃើញករណីឆ្លងតិចបែបនេះ ព្រោះនៅមានករណីជាច្រើនទៀត ដែលមិនទាន់រកឃើញ និងកំពុងតាមដាន។ សូមបញ្ជាក់ថា គិតមកត្រឹមថ្ងៃនេះ ថៃមានករណីCOVID-19 សរុប ២២២០ករណី អ្នកស្លាប់ ២៦នាក់ និងអ្នកជាសះស្បើយ ៧៩៣នាក់។ ទីក្រុងបាងកក មានករណី COVID-19 ច្រើនជាងគេបង្អស់រហូតដល់ជាង ១ពាន់ករណី ឯខេត្ត Nonthaburi មាន១៤៣ករណី កោះភូកេតមាន ១៣៥ករណី និងតំបន់ផ្សេងៗទៀត៕	ថៃ នាថ្ងៃទី៦ ខែមេសា បានរាយការណ៍ពីករណីឆ្លងថ្មីនៃជំងឺរលាកសួត ដែលបង្កដោយកូរ៉ូណាវីរុស (COVID-19) ចំនួន ៥១ករណី និងអ្នកស្លាប់ចំនួន ៣ករណីបន្ថែមទៀត។ ក្នុងចំណោម៥១ករណីនេះ ក៏មានបុគ្គលិកសុខាភិបាលផងដែរ។ តួលេខនេះ ឃើញថា មានការធ្លាក់ចុះរហូតដល់ពាក់កណ្តាល បើធៀបទៅនឹងថ្ងៃទី៥ ខែមេសា។
អតីតនាយករដ្ឋមន្ត្រីថៃ លោកស្រី យីងឡាក់ ស៊ីណាវ៉ាត់ នៅថ្ងៃ២១ មិថុនា បានវិលត្រលប់មកកាន់បណ្តាញសង្គមទាំង Facebook និង Instagram ដោយថែមបានអត្ថាធិប្បាយថ្លែងអំណរគុណដល់អ្នកគាំទ្ររបស់លោកស្រី ដែលបានផ្ញើសារជូនពរ និងវត្ថុអនុស្សាវរីយ៍សម្រាប់លោកស្រីនាឱកាសខួបកំណើតអាយុ ៥១ឆ្នាំ។ តាមការចុះផ្សាយរបស់សារព័ត៌មាន Bangkok Post លោកស្រី បានសរសេរថា៖« នេះ គឺជាលើកដំបូងហើយ ដែលខ្ញុំប្រារព្ធខួបកំណើតរបស់ខ្ញុំនៅក្រៅប្រទេស។ ខ្ញុំសូមអរគុណដល់ប្រជាជនថៃដែលនៅតែនឹករលឹកដល់រូបខ្ញុំ»។ លោកស្រីក៏បានឆ្លៀតឱកាសអរគុណបងប្រុសខ្លួន គឺអតីតនាយករដ្ឋមន្ត្រីថៃ ថាក់ស៊ីន ស៊ីណាវ៉ាត់ ដែលតែងតែមើលថែលោកស្រីយ៉ាងល្អក្នុងពេលរស់នៅក្រៅប្រទេសនេះ។ គួរជម្រាបផងដែរ ក្រោយរបបសឹកដឹកនាំប្រទេស លោកស្រី យីងឡាក់ មិនមានសកម្មនៅក្នុងបណ្តាញសង្គមផុសផុលឡើយ។ ពេលចុងក្រោយដែលលោកស្រី ផ្ញើសារនៅក្នុងបណ្តាញសង្គម Facebook ត្រូវបានធ្វើឡើងនៅខែសីហាឆ្នាំមុន ពេលនោះលោកស្រីបានអំពាវនាវឲ្យអ្នកគាំទ្ររបស់លោកស្រី កុំបង្កើតចលនាប្រឆាំងរដ្ឋាភិបាល ក៏ដូចជាតុលាការថៃ ដែលបានជំនុំជម្រះសំណុំរឿងលោកស្រី ដែលគេជឿជាក់ថា ជារឿងនយោបាយសុទ្ធសាធនោះ។ គឺក្នុងខែសីហាឆ្នាំ ២០១៧ នោះហើយ ដែលជាពេលលោកស្រី យីងឡាក់ សម្រេចចាកចេញពីប្រទេស ស្របពេលតុលាការថៃបានបើកការជំនុំជម្រះ និងចោទប្រកាន់ថា លោកស្រីមានពាក់ព័ន្ធនឹងបទល្មើសធ្វេសប្រហែសធ្វើឲ្យបាត់ថវិការដ្ឋរាប់លានដុល្លារ។ មកទល់ពេលនេះលោកស្រី យីងឡាក់ ត្រូវបានតុលាការថៃ ផ្ទន្ទាទោសកំបាំងមុខ និងថែមទាំងត្រូវគេរឹបអូសទ្រព្យសម្បត្តិថែមទៀតផង៕	អតីតនាយករដ្ឋមន្ត្រីថៃលោកស្រី យីងឡាក់ ស៊ីណាវ៉ាត់ បានចេញមុខនៅតាមបណ្តាញសង្គមជាថ្មី បន្ទាប់ពីរក្សាភាពស្ងប់ស្ងាត់អស់រយៈពេលជាច្រើនខែហើយនោះ។ ការបង្ហាញវត្តមាននៅក្នុងបណ្តាញសង្គមរបស់អតីតនាយករដ្ឋមន្ត្រីថៃរូបនេះគឺ ដើម្បីថ្លែងអំណរគុណដល់អ្នកគាំទ្ររបស់លោកស្រី ដែលបានផ្ញើសារជូនពរថ្ងៃកំណើត ក៏ដូចជាបង្ហាញការនឹករលឹកលោកស្រីដែរ។
តើអតីតកាលមានតម្លៃយ៉ាងដូចម្តេចចំពោះសេដ្ឋកិច្ចជាតិ? លោក ហង់ ពៅ អគ្គនាយកនៃអាជ្ញាធរជាតិអប្សរា បានឆ្លើយតបទៅនឹងសំណួររបស់លោក គី សុខលីម អ្នកសារព័ត៌មានអេឡិចត្រូនិកថ្មីៗ(Thmeythmey.com) និង Cambodianess.com ដូចតទៅ៖	សៀមរាប៖ នៅក្នុងរយៈពេលចុងក្រោយនេះ គេសង្កេតឃើញថា អាជ្ញាធរជាតិអប្សរាបានខិតខំប្រឹងប្រែងកែសម្រួលតំបន់អង្គរឲ្យវិលទៅរកសភាពដើមកាលពីអតីតកាលឡើងវិញបន្ទាប់ពីទេសភាពតំបន់នេះត្រូវបានផ្លាស់ប្តូរដោយសារពេលវេលា និងកំណើនប្រជាពលរដ្ឋ។
បន្ទាប់ពីបានត្រឹមស្មើជាមួយវៀតណាមកាលពីប្រកួតបើកឆាកពូល G រូចមក ក្រុមជម្រើសជាតិថៃបានរកឃើញជ័យរបស់ពួកគេហើយនៅជំនួបទី២ ដោយយកឈ្នះម្ចាស់ផ្ទះឥណ្ឌូណេស៊ីដល់ទៅ ៣-០ ដែលធ្វើឡើងនៅកីឡដ្ឋាន Gelora Bung Karno ក្រោមក្រសែភ្នែកអ្នកទស្សនាចំនួន ១១៦០០នាក់។ ៣គ្រាប់របស់ថៃ ធ្វើបាននៅវគ្គទីពីរទាំងអស់ ក្រោយបញ្ចប់ទៅសូន្យស្មើនៅវគ្គទី១។ ខ្សែបម្រើ Supachok Sarachart អាចស៊ុតបាន២គ្រាប់ម្នាក់ឯង ពោលគឺគ្រាប់នាំមុខដំបូងនៅនាទី៥៦ និងគ្រាប់ទី៣នៅនាទី៧២ ខណៈមិត្តរួមក្រុមរបស់គេ ខ្សែការពារ Theerathorn Bunmathan រកបាន១គ្រាប់ដោយការស៊ុតពិន័យប៉េណាល់ទីនៅនាទី៦៤។ ជ័យជម្នះនេះបាននាំថៃក្រោមការដឹកនាំរបស់គ្រូបង្វឹកលោក Akira Nishino ទទួលបាន៤ពិន្ទុ ឡើងឈរកំពូលតារាងពូល G បណ្តោះអាសន្ន តាមពីក្រោយដោយអេមីរ៉ាតអារ៉ាប់រួមដែលទទួលបាន៣ពិន្ទុនៅប្រកួតដំបូង។ អេមីរ៉ាតអារ៉ាប់រួម បានវាយបកយកឈ្នះម្ចាស់ផ្ទះម៉ាឡេស៊ីក្នុងលទ្ធផល ២-១។ ខ្សែប្រយុទ្ធ Syafiq Syafiq ជាអ្នករកគ្រាប់បាល់នាំមុខឲ្យម៉ាឡេស៊ីតាំងពី១នាទីដំបូងនៃវគ្គទី១ម្លេះ មុនពេលខ្សែប្រយុទ្ធ Ali Ahmed Mabkhout រកគ្រាប់តាមស្មើវិញនៅនាទី៤៣។ Ali Ahmed Mabkhout ដដែលបានផ្តល់ការខកចិត្តឲ្យក្រុមម្ចាស់ផ្ទះតាមរយៈការស៊ុតគ្រាប់ទី២ ដែលជាគ្រាប់ជ័យជម្នះរបស់អេមីរ៉ាតអារ៉ាប់រួមសម្រាប់ការប្រកួតដំបូងរបស់ពួកគេក្នុងពូល G។ ម៉ាឡេស៊ីឈរនៅលេខរៀងទី៣ មាន៣ពិន្ទុ ខណៈវៀតណាមមាន១ពិន្ទុឈរលេខ៤ ហើយឥណ្ឌូណេស៊ីនៅបាតតារាងមានសូន្យពិន្ទុ។ សម្រាប់សិង្ហបុរីដែលជាក្រុមពីតំបន់អាស៊ានដែលនោះ ក៏កំពុងឈរនៅកំពូលតារាងពូល D ផងដែរក្រោយយកឈ្នះក្រុមភ្ញៀវប៉ាឡេស្ទីន ២-១ នាជំនួបលើកទី២របស់ពួកគេ។ ឆ្លងកាត់២ពីរប្រកួត ស្មើ១ និងឈ្នះ១ នាំឲ្យសិង្ហបុរីទទួលបាន៤ពិន្ទុ នាំមុខក្រុមលេខ២ប៉ាឡេស្ទីនដែលមាន៣ពិន្ទុ ខណៈលេខ៣យេមែនមាន២ពិន្ទុ។ អារ៉ាប៊ីសាអូឌីតដែលទើបប្រកួតមួយលើកឈរលេខ៤មាន១ពិន្ទុ ហើយអ៊ូសបេគីស្ថាននៅបាតតារាងមានសូន្យពិន្ទុ។ ក្រុមពីអាស៊ានមួយទៀត គឺហ្វីលីពីនក៏អាចរកបាន៣ពិន្ទុក្នុងជំនួបលើកទី២ផងដែរ ក្រោយបរាជ័យនៅប្រកួតបើកឆាក។ បន្ទាប់ពីចាញ់ស៊ីរី ៥-២ រួចមក ហ្វីលីពីនបានយកឈ្នះកោះហ្គាមដោយលទ្ធផល ៤-១ ដែលនាំឲ្យពួកគេឈរនៅលេខរៀងទី៣ក្នុងវគ្គជម្រុះពូល A។ ក្នុងពូល A នេះមាន៤ក្រុម លើកលែងកោះហ្គាម សុទ្ធតែមាន៣ពិន្ទុដូចគ្នា ប៉ុន្តែចិនឈរនៅកំពូលតារាងបណ្តោះអាសន្នក្រោយឈ្នះម្ចាស់ផ្ទះម៉ាល់ឌីវ ៥-០ នាជំនួបដំបូងរបស់ពួកគេ ខណៈស៊ីរីឈរលេខ២ ព្រោះចាញ់គ្រាប់ស៊ុត។ ដោយឡែកកម្ពុជា បើទោះជាបង្ហាញទម្រង់លេងដ៏គួរឲ្យភ្ញាក់ផ្អើលក្រោមការដឹកនាំរបស់អ្នកចាត់ការលោក Keisuke Honda និងលោក Felix Dalmas ជាគ្រូបង្វឹកនោះ បានរងបរាជ័យក្នុងផ្ទះខ្លួនឯងដោយចាញ់បារ៉ែន ១-០។ ឆ្លងកាត់ការប្រកួត២លើក គោព្រៃកម្ពុជារកបាន១ពិន្ទុ ឈរនៅលេខរៀងទី៤ ពូល C តែនៅលើហុងកុង ខណៈបារ៉ែននៅកំពូលតារាងមាន៤ពិន្ទុ។ អ៊ីរ៉ង់មាន៣ពិន្ទុ ពីការប្រកួតមួយលើក ហើយអ៊ីរ៉ាក់ឈរលេខ៣មាន១ពិន្ទុ៕	ក្រុមកីឡាបាល់ទាត់ជម្រើសជាតិថៃ សិង្ហបុរី និងហ្វីលីពីន ជាក្រុមពីតំបន់អាស៊ានដែលអាចរកបានជ័យជម្នះជាលើកដំបូងរបស់ពួកគេរៀងៗខ្លួនក្នុងការប្រកួតវគ្គជម្រុះ FIFA World Cup 2022 ជុំទីពីរ ដែលធ្វើឡើងនៅថ្ងៃទី១០ ខែកញ្ញា ឆ្នាំ២០១៩។
១. ការថែទាំត្រឹមត្រូវ តាមពេលវេលា និងភាពចាំបាច់ ៖ យោងទៅតាមការណែនាំផ្ទាល់ពីរោងចក្រតូយ៉ូតា អាយុកាល និងវិធីសាស្ត្រថែទាំគ្រឿងបន្លាស់ មានច្រើនសណ្ឋាន។ គ្រឿងបន្លាស់ខ្លះ អាចប្រើបានរហូត តែខ្លះទៀត ត្រូវផ្លាស់ប្តូរតាមកាលកំណត់ និងកម្រិតនៃការប្រើប្រាស់ផ្ទាល់តែម្តង។ ខាងក្រោមនេះ ជាគ្រឿងបន្លាស់មួយចំនួនដែលគួរប្តូរ ឬថែទាំឲ្យបានញឹកញាប់៖ ប្រេងម៉ាស៊ីន តម្រងប្រេងម៉ាស៊ីន តម្រងម៉ាស៊ីនត្រជាក់ ស្បែកហ្វ្រាំង ប្រេងហ្វ្រាំង ព្រមទាំងប្រេងប៉ុងជាដើម ដែលតម្រូវឲ្យយើងផ្លាស់ប្តូរ លាងសម្អាត ឬពិនិត្យមើលជាប្រចាំ ដើម្បីរក្សាដំណើរការនៃម៉ាស៊ីនរថយន្ត ក៏ដូចជាផាសុកភាពចំពោះអ្នកធ្វើដំណើរ។ ២. ជ្រើសរើសផលិតផលសុទ្ធដែលណែនាំពីរោងចក្រ ៖ ជាទូទៅគ្រឿងបន្លាស់នៃរថយន្ត គឺយើងមិនអាចពិនិត្យថាពិតប្រាកដ ឬក្លែងក្លាយ ដោយការមើលនឹងភ្នែកទទេ ឬតម្លៃថ្លៃឬថោកនោះទេ។ ឧទាហរណ៍: ប្រេងម៉ាស៊ីន ជាទូទៅយើងមិនអាចមើលដឹងថា ប្រេងនោះគួរប្រើជាមួយរថយន្តយើង ឬក៏យ៉ាងណានោះទេ។ បន្ទាប់ពីប្តូរភ្លាម យើងក៏ពិបាកនឹងដឹងថា វាដំណើរការយ៉ាងម៉េចដែរ នៅក្នុងម៉ាស៊ីន។ រហូតដល់ ៤-៥ខែ ឬមួយឆ្នាំក្រោយមក ទើបយើងដឹង ហើយពេលខ្លះ អាចនឹងយឺតពេល ព្រោះគ្រឿងបង្គុំនៃរថយន្ត អាចនឹងមានបញ្ហារួចបាត់ទៅហើយ។ ៣. ស្វែងរកអ្នកជំនាញពិតប្រាកដ ៖ បើទោះបីជាយើងបាន នាំយករថយន្តទៅថែទាំបានទៀតទាត់ ជ្រើសរើសតែគ្រឿងបន្លាស់ថ្លៃៗល្អក៏ដោយ តែបើអ្នកបច្ចេកទេស ឬជាងជួសជុលពុំមានជំនាញច្បាស់លាស់ នោះរថយន្តនៅតែបន្តមានបញ្ហា ឬការជួសជុល អាចនឹងចំណាយពេលយូរ និងថវិកាទ្វេដងក៏មានដែរ។ ឧទាហរណ៍: យានដ្ឋានភាគមួយចំនួនពុំសូវបានជួប ឬជួសជុលរថយន្តទំនើបៗបច្ចេកវិទ្យាចុងក្រោយដែលទើបចេញ សូម្បីតែការប្តូរប្រេងម៉ាស៊ីន ក៏ពួកគាត់ស្មានតាមតែទម្លាប់ដែរ ដូចជាកម្រិតប្រេងម៉ាស៊ីនជាដើម។ វាជាមូលហេតុធ្វើឲ្យមានការខ្វះ ឬលើសប្រេង ដែលអាចបណ្តាលឲ្យម៉ាស៊ីនដំណើរការមិនប្រក្រតី និងអាចមានបញ្ហាធំនៅថ្ងៃក្រោយ។ សរុបមក ជម្រើសដ៏ប្រសើរបំផុតនៃម្ចាស់រថយន្ត TOYOTA & LEXUS ទាំងអស់ (មិនថារថយន្តថ្មី ឬមួយទឹកនោះទេ) ការជ្រើសយកសេវាកម្មពីក្រុមហ៊ុន តូយ៉ូតា (ខេមបូឌា) ដែលមានយានដ្ឋានច្រើនកន្លែង ត្រូវបានបំពាក់ទៅដោយឧបករណ៍ស្តង់ដារ អ្នកជំនាញច្បាស់លាស់ ដែលមានការណែនាំផ្ទាល់ពីរោងចក្រ តូយ៉ូតា (ជប៉ុន) និងប្រើប្រាស់តែគ្រឿងបន្លាស់សុទ្ធ ១០០%ព្រមជាមួយការធានាគុណភាព និងត្រៀមរួចជាស្រេច ដើម្បីបម្រើសេវាកម្មជូនលោកអ្នក។ ហើយអ្វីដែលមិនអាចខ្វះបាន បើលោកអ្នកសង្ស័យថា រថយន្តមានបញ្ហាកន្លែងណាមួយ លោកអ្នកគ្រាន់តែទំនាក់ទំនង មកកាន់ 017 222 321 នោះលោកអ្នកនឹងអាចទទួលបានការពិនិត្យប្រព័ន្ធសុវត្ថិភាពជាច្រើនចំណុច ដោយឥតគិតថ្លៃ ពីស្នាក់ការកណ្តាល (ទឹកថ្លា) ដែលមានទីតាំងតាមបណ្តោយមហាវិថី សហព័ន្ធរុស្សី កែងស្តុបទល់មុខមន្ទីរពេទ្យរ៉ូយ៉ាល់ភ្នំពេញ។ Tel: 017 222 321 / 017 222 857 Facebook : https://www.facebook.com/toyotacambodiaaftersales Website : http://toyota.com.kh/en៕ (អត្ថបទពាណិជ្ជកម្ម)	ទម្លាប់នៃការប្រើប្រាស់រថយន្តមានច្រើនប្រភេទ ប្រែប្រួលទៅតាមទម្លាប់ និងចំណេះដឹងរបស់ម្ចាស់រថយន្តនីមួយៗ។ តើម្ចាស់រថយន្តវ័យឆ្លាត ត្រូវស្វែងយល់ពីអ្វីខ្លះ ដើម្បីទទួលបានផលចំណេញកាន់តែច្រើន ក្នុងការប្រើប្រាស់រថយន្តរបស់ពួកគាត់?
កាលពីថ្ងៃអាទិត្យទី៦ខែសីហា ក្នុងការបូកសរុបបេសកកម្មស្រាវជ្រាវរដ្ឋ Rakhine អនុប្រធានាធិបតីមីយ៉ាន់ម៉ាលោក Myint Swe បាននិយាយថា មីយ៉ាន់ម៉ាមិនបានធ្វើទុក្ខបុកម្នេញនិងបោសសម្អាតជនជាតិមូស្លីមរ៉ូហ៊ីងយ៉ាក្នុងរដ្ឋRakhine ដូចក្រុមការពារសិទិ្ធមនុស្សអន្តរជាតិចោទប្រកាន់ឡើយ។ នេះក៏ព្រោះការស៊ើបអង្កេតរបសរដ្ឋាភិបាលរកមិនឃើញភស្ដុតាងច្បាស់លាស់បញ្ជាក់ពីទង្វើរបស់ក្រុមសន្តិសុខមីយ៉ាន់ម៉ាឡើយ។ បើតាមកាសែតបាងកកប៉ុស្តិ៍ លោក Myint Swe បានបញ្ជាក់ថា អំឡុងពេលចុះបង្ក្រាបចលនាប្រដាប់អាវុធ កងសន្តិសុខមីយ៉ាន់ម៉ាមិនបានរំលោភបំពានស្ដ្រីជនជាតិរ៉ូហ៊ីងយ៉ានោះទេ។ ក្រុមសន្តិសុខគ្រាន់តែតបតជាមួយក្រុមសកម្មប្រយុទ្ធរ៉ូហ៊ីងយ៉ាដែលបានវាយប្រហារប៉ុស្ដិ៍ប៉ូលីសកាលពីខែតុលាឆ្នាំ២០១៦ប៉ុណ្ណោះ។ ទោះយ៉ាងនេះក្ដី មីយ៉ាន់ម៉ាបានទទួលស្គាល់ដែរថា សមាជិកមួយចំនួនតូចនៃក្រុមសន្តិសុខអាចនឹងបានប្រព្រឹត្តិអំពើពុំគប្បីមួយចំនួនទៅលើជនជាតិរ៉ូហ៊ីងយ៉ាពិតមែន។ ដោយឡែក លោក Zaw Myint Pe ដែលជាសមាជិកបេសកកម្មស្រាវជ្រាវខាងលើ អះអាងដែរថារបាយការណ៍ដែលចេញផ្សាយដោយការិយាល័យបេសកកម្មសិទ្ធមនុស្សអង្គការសហប្រជាជាតិកាលពីដើមខែកុម្ភៈនេះនិយាយតែអំពើប្រឆាំងមនុស្សធម៌របស់កងសន្តិសុខតែម្យ៉ាងប៉ុណ្ណោះ តែមិនបានបូកបញ្ចូលលអំពើហិង្សាបង្កដោយជនជាតិមូស្លីមរ៉ូហ៊ីងយ៉ាទេ។ លោកចាត់ទុកការលម្អៀងនេះបានបង្កឲ្យប៉ះពាល់ដល់កិត្តិយសមីយ៉ាន់ម៉ាយ៉ាងខ្លាំង។ ក្រុមការពារសិទិ្ធមនុស្សមួយចំនួនបានបង្ហាញការសង្ស័យជុំវិញបេសសកម្មស្រាវជ្រាវរដ្ឋ Rakhine ។ ពួកគេយល់ថាបេសសកម្មនេះខ្វះអ្នកជំនាញបរទេស មានវិធីសាស្ដ្រស្រាវជ្រាវមិនជឿនលឿន និងមិនគួរឲ្យទុកចិត្តនោះទេ ហើយម្យ៉ាងបេសកកម្មនេះស្ថិតក្រោមការឃ្លាំមើលរបស់រដ្ឋាភិបាលមីយ៉ាន់ម៉ា។ ដូច្នេះ អង្គការសហប្រជាជាតិបានបង្កើតបេសសកម្មស្វែងរកការពិត។ ប៉ុន្តែរដ្ឋាភិបាលមីយ៉ាន់ម៉ាបដិសេធផ្ដល់ទិដ្ឋាការដល់សមាជិកបេសកកម្មនេះក្នុងការចុះស្រាវជ្រាវ។ សូមរម្លឹកផងដែរថា រដ្ឋ Rakhine ត្រូវរដ្ឋាភិបាលមីយ៉ាន់ម៉ាដាក់ក្រោមការរិតត្បិតចាប់តាំងពីមានការវាយប្រហារលើប៉ុស្តិ៍ប៉ូលិសជាច្រើនកន្លែងដោយក្រុមសកម្មប្រយុទ្ធរ៉ូហ៊ីងយ៉ានៅខែតុលាឆ្នាំ២០១៦មកម្ល៉េះ។ អំឡុងពេលហាមឃាត់ មីយ៉ាន់ម៉ាហាមឃាត់ក្រុមអ្នកកាសែត ក្រុមអ្នកជំនាញសិទិ្ធមនុស្ស និងក្រុមបុគ្គលិកជួយសង្គ្រោះមនុស្សធម៌ចូលក្នុងរដ្ឋ Rakhine អស់រយៈពេលជិតប្រាំបួនខែឯណោះ៕	ក្រុមស៊ើបអង្កេតសិទិ្ធមនុស្សអង្គការសហប្រជាជាតិបានចោទប្រកាន់រដ្ឋាភិបាលមីយ៉ាន់ម៉ាថាបានប្រព្រឹត្តអំពើរំលោភសិទិ្ធមនុស្សក្នុងរដ្ឋRakhine ប៉ុន្តែមីយ៉ាន់ម៉ាបានបដិសេដធការចោទប្រកាន់នេះ។ អនុប្រធានាធីបតីមីយ៉ាន់ម៉ាលោក Myint Swe បាននិយាយថា គ្មានភស្ដុតាងណាដែលបញ្ជាក់ពីការរំលោភសិទិ្ធមនុស្ស និងការបោសសម្អាតជនជាតិភាគតិចក្នុងរដ្ឋ Rakhine ដូចដែលក្រុមស៊ើបអង្កេតសិទ្ធិមនុស្សបានចោទប្រកាន់ឡើយ។
បើតាមសារព័ត៌មាន Nikkei Asia អាម៉េរិក និងប៉ាពូអាស៊ីនូវែលហ្គីណេ ស្ថិតលើផ្លូវឈានដល់កិច្ចព្រមព្រៀងកិច្ចសហប្រតិបត្តិការការពារជាតិក្នុងខែឧសភានេះ។ កិច្ចព្រមព្រៀងនេះ អាចអនុញ្ញាតឱ្យយោធាអាម៉េរិកចូលប្រើប្រាស់អាកាសយានដ្ឋាន និងកំពង់ផែរបស់ប៉ាពូអាស៊ីនូវែលហ្គីណេបាន។ ប្រធានាធិបតីអាម៉េរិក ចូ បៃឌិន ក៏នឹងធ្វើទស្សនកិច្ចលើកដំបូងនៅប្រទេសនេះ បន្ទាប់ពីបញ្ចប់កិច្ចប្រជុំ G7 នៅជប៉ុន។ តាមគម្រោង លោក បៃឌិន នឹងជួបនាយករដ្ឋមន្រ្តី James Marape និងមេដឹកនាំប្រទេសកោះប៉ាស៊ីហ្វិកជាច្រើនទៀត ដោយផ្ដោតលើវិធីសាស្រ្តពង្រីកកិច្ចសហប្រតិបត្តិការលើបញ្ហាប្រឈមសំខាន់ចំពោះតំបន់ និងអាម៉េរិក។ កិច្ចព្រមព្រៀងការពារជាតិ ទំនងជានឹងត្រូវចុះហត្ថលេខាអំឡុងទស្សនកិច្ចរបស់លោក បៃឌិន តែម្ដង។ ក្រោមកិច្ចព្រមព្រៀង យោធាអាម៉េរិកអាចប្រើប្រាស់មជ្ឈមណ្ឌល និងទីតាំងមួយចំនួនដែលភាគីទាំង២ ឯកភាពគ្នា។ អាម៉េរិក ក៏នឹងដឹកជញ្ជូនគ្រឿងបរិក្ខារចាំបាច់ទៅកាន់ទីតាំងដែលកំណត់ដើម្បីសាងសង់ហេដ្ឋារចនាសម្ព័ន្ធនានា។ ការចុះកិច្ចព្រមព្រៀងនេះ នឹងជួយអាម៉េរិកបង្កើនវត្តមានក្នុងតំបន់ចំពេលដែលទីក្រុងប៉េកាំងបង្កើនឥទ្ធិពលរបស់ខ្លួនកាន់តែខ្លាំងនោះ។ ចិនក៏បានចុះកិច្ចព្រមព្រៀងជាមួយកោះសូឡូម៉ុន ដែលបង្កឱ្យមានក្ដីបារម្ភពីវត្តមានរបស់យោធាចិនក្នុងតំបន់ប៉ាស៊ីហ្វិក៕	អាម៉េរិក កំពុងសម្លឹងមើលលទ្ធភាពចុះកិច្ចព្រមព្រៀងជាមួយប៉ាពូអាស៊ីនូវែលហ្គីណេដើម្បីប្រើប្រាស់មូលដ្ឋានអាកាស និងជើងទឹករបស់ប្រទេសនេះ ស្របពេលដែលទីក្រុងវ៉ាស៊ីនតោនប្រជែងឥទ្ធិពលក្នុងតំបន់ជាមួយទីក្រុងប៉េកាំង។
កញ្ញា សើ សាយ្យាណា មានចិត្តបកប្រែសៀវភៅកំណត់ហេតុរបស់ក្មេងស្រី អាន់ ហ្វ្រែង័ ជាខ្លាំងដោយសារវាមានស្ថានភាពដូចទៅនឹងស្ថានភាពដែលកញ្ញា ពើបប្រទះក្នុងអំឡុងសង្គ្រាមស៊ីវិលនៅកម្ពុជា។ កញ្ញាបានរំឮកថា នៅវ័យប្រហាក់ប្រហែលក្មេងស្រី អាន់ ហ្រែ្វង័ គឺអំឡុងឆ្នាំ១៩៩០ នៅពេលយប់កញ្ញាតែងឮស្នូរកាំភ្លើង និងគ្រាប់ផ្លោងដែលទ័ពព្រៃខ្មែរក្រហមបាញ់ប្រយុទ្ធជាមួយទាហានរដ្ឋាភិបាល ក្នុងរាជធានីភ្នំពេញ។ នៅពេលនោះ គ្រួសាររបស់កញ្ញា សើ សាយ្យាណា បានចុះទៅពូនក្នុងរណ្ដៅត្រង់សេ ដែលឪពុកនាងបានជីកនៅក្រោមផ្ទះ នៅជាយក្រុងភ្នំពេញ។ «កំណត់ហេតុដ៏ពិសេសអស្ចារ្យរបស់ អាន់ ហ្វ្រែង ត្រូវបានសរសេរនៅក្នុងស្កាក នៃទីក្រុងអាំស្ទែដាំ ជាកន្លែងដែលនាងនិងគ្រួសាររបស់នាងបានលាក់ខ្លួនពីពួកណាហ្ស៊ី អស់រយៈពេលពីរឆ្នាំ ហើយស្នាដៃនេះ បានក្លាយទៅជាគម្ពីបន្ទាល់ជានិរន្តរ៍យ៉ាងសំខាន់បំផុតមួយរបស់ពិភពលោកចំពោះស្មារតីមនុស្ស»។ កញ្ញា សើ សាយ្យាណា បន្ថែមថា នៅក្នុងកំណែថ្មីនេះ សម្បូរដោយវគ្គបទជាច្រើនដែលត្រូវបានឪពុករបស់នាងដកចេញកាលពីដំបូងនោះ ដែលធ្វើឱ្យអ្នកអាន កាន់តែស្គាល់ច្បាស់ពីក្មេងស្រី អាន់។ នៅក្នុងសៀវភៅនេះ នាងគឺជាក្មេងស្រីជំទង់ម្នាក់ដ៏សំខាន់បំផុត ដែលមានចរិតស្មោះត្រង់មិនងាករេ មានអារម្មណ៍ទន់ខ្សោយ និងស្រលាញ់ជីវិត។ នាងលាតត្រដាងឲ្យដឹងពីពិភពអាថ៌កំបាំងយ៉ាងជ្រៅនៃការគិតគូរក្នុងអារម្មណ៍ ការចង់បានសេចក្តីស្រលាញ់ថ្នាក់ថ្នម ការប៉ះទង្គិចយ៉ាងត្រគោះបោះបោកជាមួយម្ដាយរបស់នាង មនោសញ្ចេតនាស្នេហា និងលក្ខណៈភេទដែលពើបប្រទះដំបូងក្នុងជីវិត និងការសង្កេតដ៏ប៉ិនប្រសប់ និងឆ្លាតវៃចំពោះមិត្តភក្ដិរបស់នាង។ ខណៈពេលដែលប្រឈមមុខនឹងភាពអត់ឃ្លាន សេចក្តីភ័យខ្លាចក្រែងគេរកឃើញ និងចំពោះសេចក្ដីស្លាប់ ហើយនិងការតូចចិត្តតូចថ្លើមចំពោះការរស់នៅបង្ខាំងខ្លួននៅកន្លែងបែបនេះ។ អាន់ បានសរសេរកំណត់ហេតុដោយមានគំនិតជាមនុស្សចាស់ទុំ ហើយសម្លឹងមើលឃើញហូសពីអាយុរបស់នាង។ រឿងរបស់នាងដូចជារឿងរបស់ក្មេងជំទង់ៗគ្រប់រូបដែរ បានឆ្លុះបញ្ចាំងអំពីជីវិតរបស់នាងនៅក្នុងស្ថានភាពដែលក្មេងជំទង់មួយចំនួនតូចប៉ុណ្ណោះបានដឹង។ សៀវភៅកំណត់ហេតុរបស់ក្មេងស្រី អាន់ ហ្វ្រែង័ ត្រូវបានបោះពុម្ពលើកទី១នៅឆ្នាំ២០០២ មានចំនួន២ពាន់ក្បាល ហើយលើកទី២នេះ មានចំនួន ៣ពាន់ក្បាល។ លោកអ្នកអាចទទួលបានសៀវភៅនេះ នៅការិយាល័យ អាសយដ្ឋាន ផ្ទះលេខ៨ វិថីលេខ៤៧៦ ភ្នំពេញ៕	ភ្នំពេញ៖ សៀវភៅកំណត់ហេតុរបស់ក្មេងស្រីម្នាក់ឈ្មោះ អាន់ ហ្វ្រែង័ ត្រូវបានអ្នកនិពន្ធខ្មែរ បកប្រែជាភាសាខ្មែរ និងបោះពុម្ពផ្សាយជាសាធារណៈ។ នេះជាការបោះពុម្ពលើកទី២ហើយ ដោយការបោះពុម្ពលើកនេះ អ្នកបកប្រែបានបន្ថែមខ្លឹមសារមួយចំនួនដែលមិនបានបោះពុម្ពកន្លងមក។ កញ្ញា សើ សាយ្យាណា បច្ចុប្បន្នជានាយករងវិទ្យាស្ថានសន្ដិភាពកម្ពុជា និងជាអ្នកបកប្រែសៀវភៅនេះបានចាប់អារម្មណ៍ជាមួយសៀវភៅកំណត់ហេតុរបស់ក្មេងស្រី អាន់ ហ្វ្រែង័ និងស្ងប់ស្ងែងពីមនោសញ្ជេតនា សេចក្ដីក្លាហាន និងអាកប្បកិរិយា ដែលក្មេងស្រីវ័យ១៣ឆ្នាំទូទៅមិនអាចធ្វើទៅបាន។ សៀវភៅដ៏ល្បីល្បាញនេះ ត្រូវបានបកប្រែជាង៧០ភាសា និងបានចុះបញ្ជីជាសៀវភៅស្មារតីចងចាំរបស់ពិភពលោកនៅអង្គការយូណេស្កូផងដែរ។
មនុស្ស៤នាក់ ត្រូវបានរកឃើញថាមានវិជ្ជមានកូវីដ-១៩ នៅខេត្តសៀមរាប នៅថ្ងៃទី៨ ឧសភានេះ ដែលសុទ្ធតែជាអ្នកដំណើរពីរាជធានីភ្នំពេញ និងខេត្តកណ្តាល។ បើតាមសេចក្តីប្រកាសព័ត៌មានរបស់រដ្ឋបាលខេត្តអ្នកវិជ្ជមានទាំង៤នាក់នោះ គឺជាបុរសឈ្មោះ អិ សារ៉ា វ័យ៣៣ឆ្នាំ មានអាសយដ្ឋាននៅភូមិគោកដឿ ឃុំកៀនសង្កែ ស្រុកសូទ្រនិគម ធ្វើដំណើរមកពីរាជធានីភ្នំពេញ។ បុរសឈ្មោះ ទឹម គឹមទន់ អាយុ២៨ឆ្នាំ មានអាសយដ្ឋាននៅភូមិត្រពាំងត្រាវ ឃុំគោកធ្លកក្រោម ស្រុកជីក្រែង ធ្វើដំណើរមកពីរាជធានីភ្នំពេញ។ បុរសឈ្មោះ ទិត ឡូ អាយុ២៨ឆ្នាំ មានអាសយដ្ឋាននៅភូមិថ្នល់បណ្តោយ ឃុំព្រះដាក់ ស្រុកបន្ទាយស្រី ធ្វើដំណើរមកពីសង្កាត់កំបូល ខណ្ឌកំបូល រាជធានីភ្នំពេញ និងត្រូវជាមិត្តរបស់ រូន រាន់ ដែលវិជ្ជមានកូវីដ-១៩ កាលពីថ្ងៃទី៧ ខែឧសភា ឆ្នាំ២០២១។ ស្ត្រីម្នាក់ទៀតអាយុ៣១ឆ្នាំ ឈ្មោះ ញាន លេ មានអាសយដ្ឋាននៅភូមិល្វា ឃុំល្វា ស្រុកពួក ធ្វើដំណើរមកពីស្រុកពញាឮ ខេត្តកណ្តាល។ រដ្ឋបាលខេត្តសៀមរាបបញ្ជាក់ទៀតថាអ្នកវិជ្ជមានថ្មីទាំង៤នាក់ត្រូវបាន អាជ្ញាធរដែលប្រចាំការនៅ ព្រំប្រទល់ខេត្តសៀមរាប-ខេត្តកំពង់ធំ ចំណុចស្រុកជីក្រែង និងស្រុកស្ទោង ពិនិត្យសុខភាពបឋម និងសន្និដ្ឋានថាជាករណីសង្ស័យ ក៏បានបញ្ជូនមកយកសំណាកធ្វើតេស្តរកកូវីដ-១៩។ ក្រៅពីរកឃើញអ្នកវិជ្ជមានបន្ថែម ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប ក៏បានព្យាបាលអ្នកជំងឺកូវីដ-១៩ ចំនួន៣នាក់ ឱ្យជាសះស្បើយដែរ។ អ្នកទាំង៣នាក់នោះមាន បុរសឈ្មោះ អូន អ៊ន អាយុ៣៨ឆ្នាំ មានអាសយដ្ឋាននៅភូមិចំការខាងជើង ឃុំស្វាយជ្រុំ ស្រុកមេសាង ខេត្តសព្រៃវែង។ បុរសឈ្មោះ ហួត រតនៈវត្ថុ អាយុ៣៨ឆ្នាំ មានអាសយដ្ឋាននៅភូមិតាវៀន សង្កាត់សាលាកំរើក ក្រុងសៀមរាប និងបុរសឈ្មោះ ឡៃ ដារី អាយុ៣២ឆ្នាំ ដែលមានអាសយដ្ឋាននៅភូមិវត្តបូព៌ សង្កាត់សាលាកំរើក ក្រុងសៀមរាប។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៦៨នាក់ បានព្យាបាលជាសះស្បើយចំនួន២០នាក់ ស្លាប់១នាក់ និង៤៧នាក់ទៀត កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប៕	រដ្ឋបាលខេត្តសៀមរាប បានប្រកាសរកឃើញមនុស្សចំនួន ៤នាក់បន្ថែមទៀត មានវិជ្ជមានកូវីដ-១៩ នៅថ្ងៃទី៨ ខែឧសភា ឆ្នាំ២០២១នេះ។ តាមសេចក្តីប្រកាសព័ត៌មានរបស់រដ្ឋបាលខេត្តសៀមរាប ក្នុងចំណោមនោះមានមនុស្ស៣នាក់ ជាអ្នកដំណើរពីរាជធានីភ្នំពេញ ខណៈម្នាក់តៀតជាអ្នកដំណើរពីស្រុកពញាឮ ខេត្តកណ្តាល។
គម្រោងនេះ មានបំណងធានាការដឹកជញ្ជូន និងឡូជីស្ទីកប្រកបដោយសុវត្ថិភាព រលូន និងស្ថិរភាពក្នុងតំបន់រងគ្រោះដោយសារទឹកជំនន់ តាមរយៈសាងសង់ស្ពានថ្មី ជំនួសឲ្យស្ពានបណ្ដោះអាសន្ន ដែលអាចចូលរួមចំណែកលុបបំបាត់ភាពងាយរងគ្រោះធម្មជាតិ ក្នុងតំបន់គោលដៅ។ រដ្ឋាភិបាលជប៉ុនរំពឹងថាគម្រោងនេះ នឹងលើកស្ទួយសេដ្ឋកិច្ច និងជីវភាពរបស់ពលរដ្ឋកម្ពុជា និងជួយពង្រឹងបន្ថែមទៀតនូវទំនាក់ទំនង និងកិច្ចសហប្រតិបត្តិការរវាងរដ្ឋាភិបាលកម្ពុជា និងរដ្ឋាភិបាលជប៉ុន។ នៅក្នុងពិធីចុះហត្ថលេខាលើប្តូរលិខិតសារស្តីពីកាផ្ដល់ជំនួយនេះជាមួយរដ្ឋមន្ត្រីក្រសួងការបរទេសកម្ពុជា នៅថ្ងៃទី៣ ខែតុលា លោក ហូរីណូអ៊ុជិ ហ៊ីដេហ៊ីសា ឯកអគ្គរាជទូតវិសាមញ្ញ និងពេញសមត្ថភាពរបស់ប្រទេសជប៉ុនប្រចាំកម្ពុជា បានថ្លែងថា កម្ពុជាបានរងគ្រោះដោយសារទឹកជំនន់យ៉ាងធ្ងន់ធ្ងរចំនួន២ដងរួចហើយ គឺនៅឆ្នាំ២០១៣ និងឆ្នាំ២០១៦ ដែលធ្វើឲ្យប៉ះពាល់ដល់ប្រជាជនកម្ពុជាយ៉ាងច្រើនប្រមាណ១លាន ៧សែននាក់ ដែលបានបំផ្លាញហេដ្ឋារចនាសម្ព័ន្ធអស់ជាច្រើន។ បើតាម លោក ហូរីណូអ៊ុជិ ហ៊ីដេហ៊ីសា តាមរយៈគម្រោងនេះ នឹងសង់ និងតភ្ជាប់ស្ពានសរុបចំនួន៧ ក្នុងនោះស្ពាន២ នៅតាមបណ្ដោយផ្លូវជាតិលេខ១១ ក្នុងខេត្តព្រៃវែង និងស្ពានចំនួន៥ នៅតាមបណ្ដោយផ្លូវជាតិលេខ៧៣ ក្នុងខេត្តក្រចេះ ដើម្បីធានាដឹកជញ្ជូន និងឡូជីស្ទីកប្រកបដោយសុវត្ថិភាពរលូន និងស្ថិរភាព ក្នុងតំបន់រងគ្រោះដោយសារទឹកជំនន់។ លោក ប្រាក់ សុខុន បានថ្លែងថា ថវិកាជំនួយថី្មនេះ មិនត្រឹមតែសម្រួលឲ្យប្រជាជនធ្វើដំណើរប្រកបដោយសុវត្ថិភាពប៉ុណ្ណោះទេ តែវានឹងជួយបង្កើនសកម្មភាពសេដ្ឋកិច្ច ក៏ដូចជាជីវភាពរស់នៅរបស់ប្រជាជន ក្នុងតំបន់ងាយរងគ្រោះដោយទឹកជំនន់ផងដែរ។ សូមបញ្ជាក់ថា ចាប់ពីខែមេសា ឆ្នាំ២០១៧មក រដ្ឋាភិបាលជប៉ុន បានផ្តល់ជំនួយអភិវឌ្ឍន៍ ដល់រាជរដ្ឋាភិបាលកម្ពុជា សរុប ២៨ពាន់លានយ៉េន ស្មើនឹងប្រមាណ ២៤៩លានដុល្លារអាមេរិក។ ក្នុងនោះមានជំនួយឥតសំណងប្រមាណ ៤០លានដុល្លារ សម្រាប់អភិវឌ្ឍធនធានមនុស្ស និងអនុវត្តគម្រោងធ្វើឲ្យប្រសើរឡើងវិញប្រព័ន្ធការពារទឹកជំនន់ក្នុងរាជធានីភ្នំពេញ និងឥណទានសម្បទានប្រមាណ២០៩លានដុល្លារ សម្រាប់អភិវឌ្ឍចំណតផែកុងតឺន័រថ្មី នៅកំពង់ផែស្វយ័តក្រុងព្រះសីហនុ៕	រដ្ឋាភិបាលជប៉ុន បានផ្ដល់ជំនួយឥតសំណង ចំនួន៣៥លានដុល្លារអាមេរិកទៀតដល់កម្ពុជាដើម្បីជួយជំរុញការអភិវឌ្ឍសង្គម-សេដ្ឋកិច្ចរបស់កម្ពុជា។ ជំនួយឥតសំណងនេះ ដើម្បីអនុវត្តគម្រោង«សាងសង់ស្ពានបន្ទាន់ នៅតំបន់រងគ្រោះដោយសារទឹកជំនន់»។ គម្រោងនេះនឹងសាងសង់ និងតភ្ជាប់ស្ពានសរុបចំនួន៧ ក្នុងនោះស្ពានចំនួន២ ស្ថិតនៅបណ្ដោយផ្លូវជាតិលេខ១១ ក្នុងខេត្តព្រៃវែង និងស្ពាន៥ទៀត ស្ថិតនៅបណ្ដោយផ្លូវជាតិលេខ៧៣ ក្នុងខេត្តក្រចេះ។
ប្រជាពលរដ្ឋរស់នៅតាមមាត់ស្ទឹង នៃក្រុងសិរីសោភ័ណ ប្រមាណ៣០៥គ្រួសារ ត្រូវបានជម្លៀសទៅកាន់ទីទួលសុវត្ថិភាព ក្រោយទឹកជំនន់បន្តហូរចូលក្រុងនេះ។ បើតាមលោក អ៊ុំ រាត្រី អភិបាលខេត្តបន្ទាយមានជ័យ មូលហេតុដែលធ្វើឱ្យមានការជន់លិចផ្ទះពលរដ្ឋក្នុងក្រុងសិរីសោភ័ណ កើតឡើងដោយសារជំនន់ទឹកភ្លៀង និងជំនន់ហូរចេញពីខេត្តបាត់ដំបង ស្រុកម៉ាឡៃ និងក្រុងប៉ោយប៉ែត។ នាទីតាំងជម្លៀសប្រជាពលរដ្ឋមកកាន់ទីទួលសុវត្ថិភាព លោក អ៊ុំ រាត្រី ប្រាប់អ្នកសារព័ត៌មានថា អាជ្ញាធរពាក់ព័ន្ធ កំពុងតាមដានបន្តដើម្បីត្រៀមជួយសង្រ្គោះពលរដ្ឋបន្ថែមទៀត ខណៈស្ថានភាពទឹកនៅក្រុងសិរីសោភ័ណ មានការកើនឡើង និងមិនទាន់ថមថយនៅឡើយ។ អភិបាលខេត្តបន្ទាយមានជ័យ បន្តថា គិតត្រឹមល្ងាចថ្ងៃទី២៥ កញ្ញា ស្ថានភាពទឹកជំនន់នេះ បានធ្វើឱ្យប៉ះពាល់ដល់ផលដំណាំរបស់ប្រជាពលរដ្ឋជាង ១ម៉ឺនហិកតា ក្នុងនោះមានដំណាំស្រូវ, ដំណាំដំឡូង និងបន្លែមួយចំនួន។ សូមបញ្ជាក់ថា ក្រុង-ស្រុកចំនួន៦ នៃខេត្តបន្ទាយមានជ័យ ត្រូវបានរងគ្រោះដោយសារជំនន់ទឹកភ្លៀង និងជំនន់ហូរចេញពីខេត្តបាត់ដំបង រួមទាំងព្រំដែនកម្ពុជា-ថៃ។ ជាមួយគ្នានេះ ក្រុង-ស្រុកដែលមានការជន់លិចខ្លាំងជាងគេ គឺក្រុងសិរីសោភ័ណ៕	ភ្នំពេញ៖ ភ្លៀងធ្លាក់ខ្លាំង ក្នុងរយៈពេល២ម៉ោង កាលពីថ្ងៃទី២៥ កញ្ញា រួមផ្សំនឹងចរន្តទឹកហូរពីខេត្តបាត់ដំបង និងក្រុងប៉ោយប៉ែត បានធ្វើឱ្យជន់លិចផ្ទះសម្បែង ប្រជាពលរដ្ឋរស់នៅតាមដងស្ទឹងសិរីសោភ័ណ ខេត្តបន្ទាយមានជ័យ។ នៅព្រឹកថ្ងៃទី២៦ កញ្ញានេះ លោក អ៊ុំ រាត្រី អភិបាលខេត្តបន្ទាយមានជ័យ លើកឡើងថា អាជ្ញាធរបានជម្លៀសពលរដ្ឋចំនួន ៣០៥គ្រួសារ ដែលរស់នៅក្រុងសិរីសោភ័ណទៅកាន់ទីទួលសុវត្ថិភាព ដើម្បីបញ្ចៀសគ្រោះថ្នាក់។
លោក សោម កុសល មកពីខណ្ឌចំការមន រាជធានីភ្នំពេញ ជាអតិថិជន ស្រាបៀលីអូ ដែលឈ្នះរង្វាន់ពីក្រវិលកំប៉ុងស្រាបៀ លីអូ ក្នុងពិធីជួបជុំជាមួយមិត្តភក្តិភក្កិរបស់គាត់។ លោកបានបញ្ជាក់ថា៖«ស្រាបៀ លីអូ ពិតជាចែករង្វាន់ពិតប្រាកដមែន»។ លោក អ៊ូ ស៊ីនួន អ្នកតំណាងរបស់ក្រុមហ៊ុនស្របៀ លីអូ បានឲ្យដឹងផងដែរថា កម្មវិធីនៅឆ្នាំនេះ ទទួលបាននូវភាពជោគជ័យខ្លាំងគួរឲ្យកត់សម្គាល់ ជាងកម្មវិធីកាលឆ្នាំមុនៗ។ បន្ទាប់ពីកម្មវិធីប្រគល់រង្វាន់ លោក អ៊ូ ស៊ីនួន បានថ្លែងបន្តថា៖ «ខ្ញុំសូមអរគុណដល់ការគាំទ្រដ៏មានតម្លៃ របស់អតិថិជន ដែលបានគាំទ្រកម្មវិធីគាស់ឈ្នះ ៤០០០០ ដុល្លាររាល់ថ្ងៃ»។ សម្រាប់កម្មវិធី គាស់ឈ្នះ ៤០០០០ ដុល្លាររាល់ថ្ងៃ រដូវកាលថ្មី ២០១៩នេះ ស្រាបៀលីអូ នៅតែបន្តចែករង្វាន់ជាច្រើនបន្តទៀតជូនអតិថិជន ដែលក្នុងនោះរង្វាន់រួមមានទឹកប្រាក់ ១០០ ដុល្លារ ១០០០ ដុល្លារ និងរង្វាន់ជាច្រើនទៀត។ ស្រាបៀលីអូ ជាស្រាបៀដ៏ល្អ និងស័ក្តិសមបំផុតសម្រាប់កម្មពិធីជប់លៀងឡើងគេហដ្ឋានថ្មី និងកម្មវិធីជួបជុំផ្សេងទៀត ។ ស្រាបៀលីអូ កាន់តែរីករាយលើសពីក្ដីប្រាថ្នា! (អត្ថបទពាណិជ្ជកម្ម)	ស្រាបៀ លីអូ បានចែករង្វាន់ទឹកប្រាក់ ១០០០ ដុល្លារ ជូនអតិថិជនដែលមានសំណាងចំនួន៧រូប ពីកម្មវិធីគាស់ឈ្នះ ៤០០០០ ដុល្លាររាល់ថ្ងៃ ក្នុងឆ្នាំ ២០១៩។ ការប្រគល់រង្វាន់នេះ ត្រូវបានធ្វើឡើង នាការប្រគំតន្ត្រី A1 Concert របស់ស្ថានីយទូរទស្សន៍ MYTV កាលពីថ្ងៃទី ៣១ ខែ មីនា ឆ្នាំ២០១៩។
នាពិធីបើកកិច្ចប្រជុំរដ្ឋមន្ត្រីការពារជាតិអាស៊ានបូក លើកទី៩ នៅខេត្តសៀមរាបថ្ងៃនេះ សម្ដេច ហ៊ុន សែន បានលើកពីបញ្ហាជាច្រើន រួមមាន ភាពមិនប្រក្រតីនៃសន្តិសុខសកល បរិស្ថាន និងសេដ្ឋកិច្ចជាដើម។ លើសពីនេះ គឺភាពតានតឹងផ្នែកភូមិសាស្រ្តនយោបាយ ការរាតត្បាតជំងឺកូវីដ-១៩ វិបត្តិស្បៀងអាហារ និងថាមពល។ នាយករដ្ឋមន្ត្រីកម្ពុជា ចាត់ទុកបញ្ហាខាងលើនេះ ជាស្ថានភាពដ៏អាក្រក់មួយ ដែលពិភពលោក កំពុងស្ថិតក្នុងវិបត្តិដ៏ស្មុគស្មាញ ហើយបង្កជាការគំរាមកំហែងដល់ស្ថិរភាពសន្តិភាព។ ទន្ទឹមនឹងនេះ សម្ដេច ហ៊ុន សែន ក៏កត់សម្គាល់ឃើញដែរ ពីការធ្លាក់ចុះនៃយន្តការពហុភាគីនិយម ហើយទទួលរងនូវផលវិបាក។ កម្ពុជាគាំទ្រជានិច្ច ចំពោះយន្តការពហុភាគីនិយម ប្រកបដោយបរិយាបន្ន បើកចំហ និងពង្រឹងយន្តការដឹកនាំដោយអាស៊ាន ស្របតាមធម្មនុញ្ញអង្គការសហប្រជាជាតិ។ សម្ដេច ហ៊ុន សែន លើកឡើងបែបនេះ មុនបន្ថែមថា ការផ្សារភ្ជាប់និងអាស្រ័យគ្នានទៅវិញទៅមក ជាមូលដ្ឋានគ្រឹះនៃសន្តិភាព និងស្ថិរភាពនៅតំបន់អាស៊ី-បាស៊ីហ្វិក។ ដើម្បីសម្រេចបានូវមូលបទ «សន្តិសុខប្រកបដោយភាពសុខដុម» នៅតំបន់អាស៊ាន សម្ដេច ហ៊ុន សែន បានសង្កត់ធ្ងន់ថា៖ «លើកកម្ពស់សន្តិសុខប្រកបដោយកិច្ចសហប្រតិបត្តិការ។ ដោយសារមានការកើនឡើងនៃភាពស្មុកស្មាញ និងលក្ខណៈច្រើនទម្រង់ របស់សន្តិសុខ និងការគំរាមកំហែងឆ្លងដែន យើងត្រូវតែសហការឲ្យបានជិតស្និទ្ធបន្ថែមទៀត ដើម្បីដោះស្រាយបញ្ហាប្រឈម និង ឧបសគ្គទាំងនេះ»។ ក្រៅពីនេះ គឺលើកម្ពស់នីម្នាបនកម្មសន្តិសុខតំបន់ ដោយផ្អែកលើច្បាប់ ប្រកបដោយបរិយាបន្ន និងបើកចំហ។ ទន្ទឹមនឹងនេះ គឺត្រូវលើកកម្ពស់សន្តិសុខគ្រប់ជ្រុងជ្រោយ ពិសេសកិច្ចសហប្រតិបត្តិការរវាងស៊ីវិល និងយោធា៕	ភ្នំពេញ៖ សម្ដេច ហ៊ុន សែន នាយករដ្ឋមន្ត្រីកម្ពុជា មានទស្សនៈថា ដើម្បីឲ្យតំបន់អាស៊ានសម្រេចនូវ «សន្តិសុខប្រកបដោយភាពសុខដុម» គឺត្រូវតែពង្រឹង ការលើកកម្ពស់កិច្ចសហប្រតិបត្តិការ ឲ្យបានគ្រប់ជ្រុងជ្រោយ។
ការប្រកួតវគ្គពាក់កណ្ដាលផ្ដាច់ព្រ័ត្រ ក្នុងប្រទេសកម្ពុជាលើទី១១ នៃភាពយន្តកុមារអន្តរជាតិអាស៊ី (AICFF) នឹងត្រូវប្រារព្ធឡើងនៅថ្ងៃចន្ទ ទី១៦ ខែកញ្ញា ឆ្នាំ២០១៩ វេលាម៉ោង២:០០នាទីរសៀល នៅសាលអង្គរគីហ្សូណាមជ្ឈមណ្ឌលសហប្រតិបត្តិការកម្ពុជា-ជប៉ុន(CJCC)។ ការប្រ កួតវគ្គផ្ដាច់ព្រ័ត្រនេះរៀបចំដោយស្ថានទូតជប៉ុនប្រចាំកម្ពុជា រួមសហការជាមួយក្រសួងអប់រំយុវជននិងកីឡា និងមជ្ឈមណ្ឌលសហប្រតិបត្តិការកម្ពុជា-ជប៉ុន។ តើអ្នកយល់យ៉ាងណាចំពោះការបង្កបញ្ហាដល់អ្នកដទៃ? តើវាត្រឹមត្រូវទេ សម្រាប់តែផលប្រ យោជន៍ផ្ទាល់ខ្លួន? តើអ្នកអាចគិតដល់អ្នកដទៃផងបានដែរឬទេ? នេះគឺជាប្រធានបទសម្រាប់ប្រកួតប្រជែងឆ្នាំ២០១៩នេះ។ នៅវគ្គពាក់កណ្ដាលផ្ដាច់ព្រ័ត្រនេះ មានភាពយន្តខ្លី៣នាទី ចំនួន៦៩រឿង ផលិតឡើងដោយសិស្សមកពី៣៤វិទ្យាល័យ បានដាក់ពាក្យចូលរួមប្រកួត។ ហើយរឿងខ្លីចំនួន១៥រឿង ត្រូវបានជ្រើសរើសដើម្បីបញ្ចាំងក្នុងការប្រកួតប្រជែង។ ភាពយន្តល្អផ្ដាច់គេចំនួន៣រឿង ដែលជាប់ក្នុងវគ្គពាក់កណ្ដាលផ្ដាច់ព្រ័ត្រនេះ នឹងនាំយកទៅប្រកួតបន្តនៅក្នុងមហោស្រពភាពយន្តកុមារអន្តរជាតិអាស៊ីក្នុងចំណោមសិស្សវិទ្យាល័យនៃប្រទេសជប៉ុន និងបណ្ដាប្រទេសអាស៊ានទាំង១០ប្រទេស ព្រមទាំងប្រទេសចិន ម៉ុងហ្គោល កូរ៉េខាងត្បូង តៃវ៉ាន់ និងទីម័រខាងកើត។ សិស្សវិទ្យាល័យចំនួន៣ក្រុម មានសមាជិកសរុប៩រូប ដែលជាប់ជ័យលាភីក្នុងការប្រកួតវគ្គផ្ដាច់ព្រ័ត្រ នឹងត្រូវបានអញ្ជើញទៅប្រទេសជប៉ុនក្រោមកម្មវិធី JENESYS 2019 ដោយរដ្ឋាភិបាលជប៉ុន ដើម្បីចូលរួមវគ្គផ្ដាច់ព្រ័ត្ររបស់មហោស្រព នៅទីក្រុងមិណាមិ អាវ៉ាជិ ខេត្តហ៊ីយ៉ូហ្គោ ប្រទេសជប៉ុន នៅថ្ងៃទី៧ខែធ្នូឆ្នាំ២០១៩។ ស្ថានទូតជប៉ុនសង្ឃឹមថា តាមរយៈមហោស្រពនេះ មិត្តភាពនិងការយល់ដឹងពីគ្នាទៅវិញទៅមក នឹងត្រូវបានកសាងឡើងក្នុងចំណោមយុវជននៅតំបន់អាស៊ី៕	ភ្នំពេញ៖ សិស្សវិទ្យាល័យចំនួន ៣ក្រុមដែលមានសមាជិក ៩រូប នឹងនាំយកភាពយន្តខ្លីរបស់ខ្លួន ទៅប្រកួតប្រជែងវគ្គផ្ដាច់ព្រ័ត្រនៅប្រទេសជប៉ុន ក្នុងមហោស្រពភាពយន្តកុមារអន្តរជាតិអាស៊ីឆ្នាំ២០១៩ បន្ទាប់ពីជាប់ជ័យលាភី នៅវគ្គពាក់កណ្ដាលផ្ដាច់ព្រ័ត្រ ក្នុងប្រទេសកម្ពុជា។
មុននឹងថ្លែងដូច្នេះ ប្រមុខរដ្ឋាភិបាលកម្ពុជាក៏បានប្រតិកម្មខ្លាំងចំពោះការប្រកាសផ្តាច់ជំនួយរបស់អាមេរិក ពីគណៈកម្មាធិការជាតិរៀបចំការបោះបោះឆ្នោត(គ.ជ.ប)ដែរ និងបានសង្គត់សម្តី ឲ្យអាមេរិកកាត់ជំនួយទាំងអស់ពីកម្ពុជាថែមទៀតផង។ សូមស្តាប់ប្រសាសន៍ សម្តេច ហ៊ុន សែន៖	សម្តេច ហ៊ុន សែន បានគូសបញ្ជាក់ជាថ្មីថា មិនធ្វើឲ្យបាត់អធិបតេយ្យជាតិ ដោយគ្រាន់តែចង់បានជំនួយបន្តិចបន្តួចពីបរទេសនោះទេ។ នាយករដ្ឋមន្ត្រី ថ្លែងដូច្នេះ នៅក្នុងពិធីសំណេះសំណាលជាមួយកម្មករ-កម្មការិនី ជាង៦ពាន់នាក់ នៅថ្ងៃទី១៩ ខែវិច្ឆិកា។
យោងតាមការផ្សាយរបស់សារព័ត៌មានអង់គ្លេស Man Utd បានចំណាយប្រាក់ ២៦៧លាន ដុល្លារលើប្រាក់ឈ្នួលកីឡាករទាំងអស់កាលពីរដូវកាលមុន ២០១៨-១៩ ដែលជាការចំណាយខ្ពស់បំផុតក្នុងចំណោមក្លិបទាំងអស់នៃក្របខណ្ឌ Premier League។ ដោយឡែកនៅរដូវកាលនេះវិញ ប្រាក់ឈ្នួលប្រចាំសប្តាហ៍របស់កីឡាករ ត្រូវបានគេរំពឹងទុកថា Man Utd នឹងកើនលើសពីរដូវកាលមុន ពីព្រោះមានកីឡាករមួយចំនួនបន្តកិច្ចសន្យាថ្មីដោយត្រូវដំឡើងប្រាក់ឈ្នួលដល់ពួកគេថែមទៀត។ មួយវិញទៀត ក្លិបមានមូលដ្ឋានក្នុងក្រុង Manchesterនេះ ទើបទិញចូលកីឡាករ៣រូបដែលរួមមាន ខ្សែការពារ Harry Maguire និង Diogo Dalot ព្រមទាំងខ្សែបម្រើ Daniel James។ Harry Maguire ដែលទិញពី Leicester City ក្នុងតម្លៃកំណត់ត្រាខ្សែការពារថ្លៃបំផុត ទទួលបានប្រាក់ឈ្នួលប្រចាំសប្តាហ៍រហូតដល់ ៣១ម៉ឺនដុល្លារឯណោះ។ សម្រាប់កីឡាករដែលមានស្រាប់របស់ Man Utd ភាគច្រើនសុទ្ធតែមានប្រាក់បៀរវត្សប្រចាំសប្តាហ៍ខ្ពស់ៗណាស់ដោយក្នុងនោះរួមមានអ្នកចាំទី David Dea Gea (៤៦ម៉ឺនដុល្លារក្រោយបន្តកិច្ចសន្យា៤ឆ្នាំ) ខ្សែបម្រើ Paul Pogba (៣៦ម៉ឺនដុល្លារ) Anthony Martial (៣១ម៉ឺនដុល្លារ) និង Marcus Rashford (៣១ម៉ឺនដុល្លារ)។ យ៉ាងណាក៏ Man Utd ធូរលើការចំណាយខ្លះ ដ្បិតអ្នកចាត់ការទូទៅលោក Ole Gunnar Solskjær បានឲ្យ Alexis Sanchez ដែលមានប្រាក់បៀវត្សខ្ពស់បំផុតនោះទៅកាន់ក្នុង Inter Milan ខ្ចីជើងផងដែរ។ ខាងក្រោមនេះ ជាតារាងតម្លៃប្រាក់ឈ្នួលប្រចាំសប្តាហ៍របស់កីឡាករ Manchester United ទាំង ២៦រូប សម្រាប់រដូវកាលនេះដែលគិតសរុបទៅត្រូវចំណាយប្រមាន ៣២៣៦៧២០ដុល្លារអាមេរិក៖	Manchester United ជាក្លិបមានឈ្មោះល្បីល្បាញ និងជោគជ័យបំផុតក្នុងវិស័យកីឡាបាល់ទាត់អង់គ្លេស។ ជាម្ចាស់ជើងឯកលីគកំពូលអង់គ្លេស២០សម័យ ក្រុមរហស្សនាមបិសាចនៅរដូវកាលនេះ បានទិញចូលកីឡាករចំនួន៣រូប និងលក់ចេញកីឡាករមួយចំនួន ព្រមទាំងអនុញ្ជាតិឲ្យកីឡាករខ្លះទៅក្រុមផ្សេងខ្ចីផង។
តាមសេចក្តីថ្លែងការណ៍របស់រដ្ឋមន្រ្តីខុន្ទកាល័យអង់គ្លេស Oliver Dowden ទៅកាន់សភាអង់គ្លេស ការសម្រេចចិត្តនេះធ្វើឡើង បន្ទាប់ពីមានការពិនិត្យឡើងវិញពីហានិភ័យសន្តិសុខដែលអាចកើតមានឡើងនាពេលបច្ចុប្បន្ន និងអនាគតទាក់ទងនឹងការដំឡើងប្រព័ន្ធឃ្លាំមើលតាមអាគាររបស់រដ្ឋាភិបាល។ «ដោយពិចារណាលើការគំរាមចំពោះអង់គ្លេស ក៏ដូចជាការកើនឡើងនៃសមត្ថភាព និងការតភ្ជាប់នៃប្រព័ន្ធទាំងនេះ ការត្រួតពិនិត្យឡើងវិញសរុបថាត្រូវតែមានការគ្រប់គ្រងបន្ថែម»។ សេចក្តីថ្លែងការណ៍របស់លោក Dowden សរសេរបែបនេះនៅថ្ងៃទី២៤ ខែវិច្ឆិកា ដោយបញ្ជាក់ថា ក្រសួងនានាគួរតែពិចារណាផ្លាស់ប្តូរកាមេរ៉ាទាំងនេះឥឡូវនេះ។ បើតាមលោក Dowden ក្រុមហ៊ុនដែលនៅក្រោមច្បាប់ចារកម្មជាតិចិនអាចត្រូវបានបង្ខំឱ្យប្រគល់ព័ត៌មានទៅអង្គភាពសន្តិសុខនៅក្រុងប៉េកាំង។ កាលពីខែកក្កដា ក្រុមតស៊ូមតិពីឯកជនភាព Big Brother Watch អះអាងថា ភាគច្រើននៃកាមេរ៉ាឃ្លាំមើលដែលប្រើប្រាស់ក្នុងអាគាររដ្ឋាភិបាលអង់គ្លេសត្រូវបានផលិតឡើងដោយក្រុមហ៊ុនចិនពីររួមមាន Hikvision និង Dahua។ ទន្ទឹមនោះ សមាជិកសភាអង់គ្លេសជិត៧០ នាក់អំពាវនាវឱ្យដាក់បម្រាមលើការលក់ និងប្រើប្រាស់កាមេរ៉ាសុវត្ថិភាពដែលផលិតដោយក្រុមហ៊ុនចិន Hikvision និង Dahua ដែលមួយផ្នែកត្រូវបានគ្រប់គ្រងដោយអាជ្ញាធរចិន។ នេះដោយសារតែការព្រួយបារម្ភជុំវិញឯកជនភាព និងផលិតផលរបស់ក្រុមហ៊ុនទាំងនេះមានជាប់ទាក់ទិននឹងការបំពានសិទ្ធិមនុស្សនៅចិន។ យ៉ាងណាមិញ ក្រុមហ៊ុន Hikvision ប្រតិកម្មថា ការចោទប្រកាន់ទាំងនេះមិនពិតទាំងស្រុង ខណៈមិនទាន់មានការអត្ថាធិប្បាយពីក្រុមហ៊ុន Dahua នៅឡើយ។ «ក្រុមហ៊ុន Hikvision មិនអាចបញ្ជូនទិន្នន័យពីអ្នកប្រើប្រាស់ទៅភាគីទីបីបានទេ ហើយយើងក៏មិនគ្រប់គ្រងប្រព័ន្ធទិន្នន័យរបស់អ្នកប្រើប្រាស់ និងលក់សេវាផ្ទុកទិន្នន័យនៅអង់គ្លេសដែរ»។ នេះបើតាមទីភ្នាក់ងារព័ត៌មាន Reuters ស្រង់សេចក្តីថ្លែងការណ៍របស់ក្រុមហ៊ុន Hikvision នៅថ្ងៃទី២៤ ខែវិច្ឆិកា៕	រដ្ឋាភិបាលអង់គ្លេស នៅថ្ងៃទី២៤ ខែវិច្ឆិកា ប្រាប់ក្រសួង និងស្ថាប័ននានារបស់ខ្លួនឱ្យឈប់ដំឡើងកាមេរ៉ាសុវត្ថិភាពរបស់ចិនក្នុងអាគារសំខាន់ៗក្រោមហេតុផលសន្តិសុខ។
«អាត្មាសូមជម្រាប ពីបុរាណមុនមក មន្ត្រីរាជការមិនសូវបានជ្រះថ្លានឹងព្រះពុទ្ធសាសនាច្រើនទេ តែឥឡូវនេះ ឃើញជ្រះថ្លានឹងព្រះពុទ្ធសាសនាច្រើនណាស់ អ្នកដែលជ្រះថ្លាច្រើនជាងគេច្រើនតែជំទាវ។ ឯកឧត្តម ដូចតាមលោកជំទាវ និយាយអ៊ីចឹងដូចឱ្យឯកឧត្តមធ្លាក់ចុះ តែអាហ្នឹងរឿងពិត»។ នេះជាការកត់សម្គាល់របស់ព្រះអង្គ ពិន សែម។ ព្រះមហាវិមលធម្ម បានបន្ថែមថា ក្រុមលោកជំទាវជ្រះថ្លានឹងព្រះពុទ្ធសាសនា ប្រៀបបានដូចជាកន្សៃសារពេជ្ញ ដែលញ៉ាំងឱ្យឯកឧត្តមជាស្វាមី មានសទ្ធាជ្រះថ្លាដូចគ្នា ហើយជួយឱ្យស្វាមី កាន់តែមានកិត្តិយស កេរ្តិ៍ឈ្មោះ ខ្ពង់ខ្ពស់។ នៅចំពោះមុខពុទ្ធបរិស័ទប្រមាណ៣០នាក់ ដែលភាគច្រើនជាស្ត្រី ព្រះអង្គ ពិន សែម បានកោតសរសើរពីទឹកចិត្តជ្រះថ្លាចំពោះព្រះពុទ្ធសាសនារបស់លោកស្រី ពេជ្រ ច័ន្ទមុនី ភរិយាលោក ហ៊ុន ម៉ាណែត ជាមួយនឹងការដាក់ខ្លួនយ៉ាងសាមញ្ញ។ ព្រះអង្គ បានរំលឹកពីរឿងព្រះវេសន្តរ ដោយព្រះវេសន្តរ ជាជាតិទី១០របស់ព្រះសម្មាសម្ពុទ្ធនៅពេលដែលព្រះអង្គសាងទានបារមី។ «នាងមេទ្រីជាអគ្គមេហសី គេហៅថា កន្សៃសារពេជ្ញ ។ កន្សៃសារពេជ្ញគឺជាអ្នកជួយបំពេញកិច្ចការ ក្នុងការសាងបារមីដល់ ព្រះវេសន្តរជាព្រះពោធិសត្វ»។ ព្រះអង្គបានពន្យល់យ៉ាងដូច្នេះ។ ជាមួយគ្នានេះ ព្រះអង្គបានលើកឡើងពីអត្ថន័យនៃពាក្យ «មនុស្សស្រី» ដែលបាលីថា «សិរី» និងសំស្ក្រឹតថា «ស្ត្រី» ផងដែរ។ ពាក្យនេះ មានន័យថា អ្នកធ្វើឱ្យមានសុភមង្គល ជោគជ័យ យសស័ក្តិក្នុងត្រកូលរបស់ខ្លួន និងគ្រួសារ ពោលគឺស្ត្រីជាមេផ្ទះ ញ៉ាំងគ្រួសារ ឱ្យមានសុភមង្គល។ «លោកជំទាវអាចធ្វើឱ្យឯកឧត្តម ជាស្វាមី មានកិត្តិយស កេរ្តិ៍ឈ្មោះកាន់តែខ្ពង់ខ្ពស់ឡើង ដោយសារលោកជំទាវជាកន្សៃសារពេជ្ញ»។ ព្រះមហា ពិន សែន បានថ្លែងបែបនេះ ទៅកាន់លោកស្រី ទៀង អេង ភរិយាអភិបាលខេត្តសៀមរាប។ ព្រះអង្គបានភ្ជាប់នឹងសុភាសិតពីបុរាណផងដែរ ដែលមានសេចក្តីថា «ខ្លែងហើរដ្បិតខ្យល់ នាយថ្កើងដ្បិតពល រក្សាឱ្យសុខ ទ្រព្យគង់ដ្បិតស្រីចេះសំចៃទុក ផ្ទះធំស្រណុកដ្បិតភរិយាជា»។ បើតាមព្រះមហា ច្បាប់ព្រះរាជសម្ភារនេះ មានន័យលើកតម្កើងស្ត្រីជាពិសេស ដូចចាស់ៗតែងពោលថា «អ្នករកមិនស្មើនឹងអ្នកទុកទេ អ្នករក រកមួយថ្ងៃបានប៉ុន្មានក៏ដោយ តែមិនចេះទុក ទ្រព្យច្បាស់ជាអន្តរាយអស់»៕	ព្រះមហាវិមលធម្ម ពិន សែម សិរីសុវណ្ណោ ព្រះចៅអធិការវត្តរាជបូណ៌ ខេត្តសៀមរាប បានបង្ហាញពីព្រះទ័យសប្បាយរីករាយ ដោយឃើញមន្ត្រីរាជការ ជាពិសេសក្រុមលោកជំទាវ ជ្រះថ្លាក្នុងព្រះពុទ្ធសាសនា កាន់តែច្រើន។ នេះបើយោងសង្ឃដីការបស់ព្រះអង្គនាពេលផ្តល់ឱវាទដល់លោកអភិបាលខេត្ត ទៀ សីហា និងលោកស្រី ទៀង អេង ជាភរិយា រួមទាំងសហការ ក្នុងឱកាសនៃពិធីបុណ្យចូលឆ្នាំថ្មី ប្រពៃណីជាតិកន្លងមក។
នាយករដ្ឋមន្ត្រីជប៉ុនលោក ស៊ីនហ្សូ អាបេ និងនាយករដ្ឋមន្ត្រីអូស្ត្រាលី ម៉ាល់ខុម ធើនប៊ូល (Malcom Turnbull) រំពឹងថាប្រទេសទាំងពីរនឹងអាចបង្កើតកិច្ចព្រមព្រៀងសន្តិសុខ ស្តីពីកិច្ចសហប្រតិបត្តិការការពារជាតិ និងធ្វើសមយុទ្ធរួមគ្នានៅពេលខ្លីខាងមុខ។ ការលើកឡើងពីគំនិតបង្កើតកិច្ចព្រមព្រៀងការពារជាតិរួមគ្នានេះកើតឡើងនៅពេលដែលលោ ធើនប៊ូល អញ្ជើញទៅទស្សនកិច្ចប្រទេសជប៉ុននៅថ្ងៃព្រហស្បតិ៍នេះ។ យោងតាមទីភ្នាក់ងារព័ត៌មាន AFP អ្នកការទូតជប៉ុនដែលមិនបានបង្ហាញអត្តសញ្ញាណបានបញ្ជាក់ថា កិច្ចព្រមព្រៀងដែលត្រូវបានស្នើឡើងនេះក្លាយជាសរសរស្តម្ភនៃទំនាក់ទំនងនិងកិច្ចសហប្រតិបត្តិការសន្តិសុខរវាងជប៉ុន និងអូស្ត្រាលី។ វាជាកិច្ចព្រមព្រៀងសន្តិសុខដំបូងបំផុតសម្រាប់ជប៉ុន ហើយវាក៏ប្រែក្លាយអូស្ត្រាលីជាដៃគូយោធាជិតស្និទ្ធបំផុតរបស់ជប៉ុនដែរបន្ទាប់ពីអាមេរិក។ នាយករដ្ឋមន្ត្រីអូស្ត្រាលីដែលកំពុងបំពេញទស្សនកិច្ចនៅជប៉ុនបាននិយាយថា វិបត្តិនុយក្លេអ៊ែរកូរ៉េជាមូលហេតុសំខាន់បំផុតដែលជំរុញឲ្យជប៉ុន និងអូស្ត្រាលីត្រូវចាប់ដៃគ្នា និងបង្កើនកិច្ចសហប្រតិបត្តិការសន្តិសុខរួមគ្នា។ វាជារឿងចាំបាច់សម្រាប់ការដោះស្រាយ និងទប់ទល់បញ្ហាប្រឈមសន្តិសុខ ក៏ដូចជាធានាបាននូវសន្តិសុខ ស្ថិរភាព និងសន្តិភាពតំបន់ផងដែរ។ ក្រៅពីបញ្ហាកូរ៉េខាងជើង ការត្រដែតរបស់មហាយក្សចិន និងការពង្រឹងអំណាចយោធារបស់ខ្លួននៅតំបន់អាស៊ីប៉ាស៊ីហ្វិក នេះក៏ជាហេតុផលមួយដែលជំរុញឲ្យជប៉ុនចាប់ដៃអូស្ត្រាលី ។ ចំពោះជប៉ុន ប្រទេសនេះនៅមានជម្លោះជាមួយចិនលើបញ្ហាកោះសេនកាគូ ឬឌៀយូដែរ។ ដោយឡែក ក្នុងដំណើរទស្សនកិច្ចនេះ នាយករដ្ឋមន្ត្រីអូស្ត្រាលីក៏ចូលរួមក្នុងកិច្ចប្រជុំពិសេសរបស់ក្រុមប្រឹក្សាសន្តិសុខជប៉ុន និងសំណេះសំណាលជាមួយបណ្តាអ្នកជំនួញជប៉ុនដូចគ្នា។ បន្ទាប់មក លោកបន្តជួបពិភាក្សាជាមួយបណ្តាប៉ូលិសក្រុងតូក្យូដើម្បីប្រឆាំងភេរវកម្ម និងធានាសន្តិសុខក្នុងកីឡាអូឡាំពិករដូវក្តៅនៅជប៉ុនឆ្នាំ ២០២០ថែមទៀត៕	រដ្ឋាភិបាលក្រុងតូក្យូ និងក្រុងកង់បេរ៉ា នឹងបង្កើតកិច្ចព្រមព្រៀងសន្តិសុខរួមគ្នានៅពេលខាងមុខដោយផ្តោតលើកិច្ចសហប្រតិបត្តិការយោធា និងសមយុទ្ធយោធារួមគ្នាផង។ ជប៉ុន និងអូស្ត្រាលីពង្រឹងកិច្ចសហប្រតិបត្តិការរួមគ្នាស្របពេលដែលវិបត្តិឧបទ្វីបកូរ៉េនៅតែក្តៅ ហើយចិនក៏បន្តពង្រឹងអំណចយោធានិងឥទ្ធិពលរបស់ខ្លួនក្នុងតំបន់ខ្លាំងទៀត។
លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា ដែលបានស្គាល់លោកតា នូ លាត នោះ បានសរសេររំលែកទុក្ខលើហ្វេសប៊ុកខ្លួន ដោយអមជាមួយរូបថតលោកតាដូច្នេះថា៖«ខ្ញុំសូមលើកដៃបួងសួង សូមដួងវិញ្ញាណក្ខ័ន្ធលោកតាបានដល់សុគតិភពកុំបីឃ្លៀងឃ្លាត និងសូមស្មារតីជាគម្រូ នៃការថែរក្សាកេរមរតកប្រពៃណីដូនតា ដែលលោកតាបានបន្សល់ទុក ស្ថិតក្នុងការចងចាំរបស់កូនខ្មែរជំនាន់ក្រោយគ្រប់រូបកុំបីឃ្លៀងឃ្លាត»។ មុនទទួលមរណភាពលោកតា នូ លាត សិប្បករផលិតឧបករណ៍ដែកបុរាណ ធ្លាប់បាននាំយកឧបករណ៍បុរាណខ្មែរ និងរបៀបធ្វើទៅបង្ហាញដល់អ្នកចូលទស្សនាព្រឹត្តិការណ៍អង្គរសង្រ្កាន្តកាលពីឆ្នាំ២០១៧។ លោកតា នូ លាត ចេះផលិតឧបករណ៍បុរាណធ្វើពីដែក ដូចជាដាវ ពូថៅ កណ្ដៀវ ខ្វែវ ផ្គាក់ កាំបិតបន្ទោះជាដើម។ ក្រៅពីនោះលោកតាក៏ចេះធ្វើរទេះគោ និងខ្លែងឯកផងដែរ។បើតាមក្រុមគ្រួសារ សពលោកតាតម្កល់ទុកនិងធ្វើបុណ្យនៅគេហដ្ឋាន ស្ថិតនៅភូមិដូនទាវ ឃុំរលួស ស្រុកប្រាសាទបាគង (ខាងកើតប្រាសាទបាគង)៕ អត្ថបទទាក់ទង លោកតា នូ លាត ដែលចេះផលិតឧបករណ៍ដែកបុរាណទទួលមរណភាពក្នុងអាយុ៨៨ឆ្នាំ	ភ្នំពេញ៖ លោកតា នូ លាត ដែលគេស្គាល់ជាទូទៅថាជាជាងដំដែក និងចេះផលិតឧបករណ៍ដែកបុរាណនោះ បានទទួលមរណភាពនៅថ្ងៃទី៩ កញ្ញានេះ ក្នុងអាយុ៨៨ឆ្នាំ។ តំណាងរាស្រ្តគណបក្សប្រជាជនកម្ពុជា លោក ហ៊ុន ម៉ានី សោកស្ដាយចំពោះមរណភាពលោកតា នូ លាត សិប្បករផលិតឧបករណ៍ដែកបុរាណនេះ។
មុនមួយថ្ងៃនៃការបើកសវនាការជំនុំជម្រះបណ្ដឹងរំលាយគណបក្សសង្គ្រោះជាតិ អាជ្ញាធរគ្រប់បណ្ដាខេត្តទាំងអស់ ត្រូវរៀបចំក្រុមការងារប្រចាំបញ្ជាសម្រាប់តាមដាន និងដោះស្រាយបញ្ហាពាក់ព័ន្ធនឹងឧបាយកលផ្ដួលរំលំរដ្ឋាភិបាល និងរាយការណ៍មកក្រសួងមហាផ្ទៃ។ នេះជាលិខិតបង្គាប់របស់ក្រសួងមហាផ្ទៃ ដែលចុះហត្ថលេខាដោយសម្ដេច ស ខេង ។ បន្ថែមពីលើលិខិតនេះអ្នកនាំពាក្យក្រសួងមហាផ្ទៃ លោក ខៀវ សុភ័គ បានឲ្យដឹងថា អាជ្ញាធរបានត្រៀមកម្លាំងគ្រប់គ្រាន់ហើយ សម្រាប់ទប់ស្កាត់ស្ថានការណ៍បះបោលណាមួយ ដែលរដ្ឋាភិបាលសង្ស័យជាឧបាយកលផ្ដួលរំលំរដ្ឋអំណាច ពីសំណាក់ក្រុមប្រឆាំង។ ជាពិសេសបង្ការកុំឲ្យមានប្រវត្តិសាស្ត្ររដ្ឋប្រហារ ដូចកាលពីទស្សវត្ស១៩៧០ កើតឡើងជាថ្មី ។ ថ្លែងប្រាប់សារព័ត៌មានថ្មីៗ លោក ខៀវ សុភ័គ បានបញ្ជាក់ដូច្នេះថា៖«វាជាកិច្ចការផ្ទៃក្នុង ដែលជាការណែនាំឲ្យមានក្រុមការងារប្រចាំការ ដោះស្រាយបញ្ហាសន្តិសុខ សណ្ដាប់ធ្នាប់នៅកន្លែងឲ្យទាន់ពេលវេលា ដើម្បីទប់ស្កាត់កុំឲ្យមានស្ថានការណ៍ធ្ងន់ធ្ងរកើតឡើង ព្រោះក្រែងលោមានក្រុមពួកប្រឆាំង ដើរញុះញង់ឲ្យប្រជាពលរដ្ឋងើបតវ៉ា បះបោលប្រឆាំងរដ្ឋាភិបាល។ ហើយវាមានប្រវត្តិតាំងពីឆ្នាំ២០១៣ ដែលមានពលរដ្ឋឡើងមកតវ៉ា ដូច្នេះវាជាប្រវត្តិដែលបង្រៀនរដ្ឋាភិបាលអនុវត្តបែបនេះ»។ តែយ៉ាងណាគណបក្សសង្គ្រោះជាតិ មិនមានគម្រោងញុះញង់ឲ្យប្រជាពលរដ្ឋឡើងមកតវ៉ា ដូចការលើកឡើងរបស់ក្រសួងមហាផ្ទៃឡើយ។ នេះជាការអះអាងរបស់លោក អ៊ូ ច័ន្ទរ័ត្ន តំណាងរាស្ត្រគណបក្សសង្គ្រោះជាតិ ដែលប្រាប់សារព័ត៌មានយ៉ាងដូច្នេះថា៖ «យើង គ្មានគម្រោង ដើម្បីប្រមូលផ្តុំ ឬកែនកម្លាំងមហាជនអ្វីទាំងអស់។ ហើយរហូតមកដល់ពេលនេះ យើងក៏អត់មានដាក់ឯកសារឬមេធាវីដែរ។ យើង ដឹងហើយថា ទោះជាដាក់ ឬតតាំងតាមផ្លូវច្បាប់ ក៏យើងគ្មានលទ្ធភាពថានឹងឈ្នះដែរ»។ សម្រាប់លោក សូ ចន្ថា អ្នកវិភាគវិញ យល់ថា ការត្រៀមកម្លាំងរបស់រដ្ឋាភិបាលនេះ គ្រាន់តែជាគំនិតព្រួយបារម្ភមួយប៉ុណ្ណោះ ហើយវាបង្កឲ្យមានការភ័យខ្លាចដល់ប្រជាពលរដ្ឋទៅវិញទេ។ «ជាទូទៅខ្ញុំហាក់ដូចជាមិនឃើញមានចលនាណាមួយ ឈានទៅដល់ការផ្តួលរំលំរដ្ឋាភិបាលឡើយ។ រដ្ឋាភិបាលគួរតែពង្រឹងកម្លាំងទប់ស្កាត់អំពើចោរកម្ម ឬបញ្ហាព្រំដែនវិញប្រសើជាង ព្រោះនៅពេលប្រជាពលរដ្ឋរស់នៅតាមព្រំដែនមានបញ្ហានោះ យើងឃើញថាមិនមានកម្លាំងសមត្ថកិច្ចណាចុះដោះស្រាយឲ្យបានទាន់ពេលវេលាទេ។ ហើយការត្រៀមកម្លាំងនេះ វាគ្មានអ្វីចំណេញទេ ប៉ុន្តែវាបង្កឲ្យពលរដ្ឋភ័យខ្លាច អ្នកវិនិយោគព្រួយបារម្ភពីជំនួញ ទ្រព្យសម្បត្តិរបស់គេ ហើយភ្ញៀវទេសចរក៏ព្រួយបារម្ភពីបញ្ហាសន្តិសុខផងដែរ»។ នេះជាការលើកឡើងរបស់លោក សូ ចន្ថា។ លោក ខៀវ សុភ័គ ច្រានចោលទស្សនរបស់លោក សូ ចន្ថា ។ លោក បកស្រាយតបថា ការត្រៀមកម្លាំងទប់ស្កាត់នេះ មិនបង្កឲ្យមានការភ័យខ្លាចនោះទេ ព្រោះពលរដ្ឋយល់ពីបញ្ហាស្ថានការណ៍នយោបាយបច្ចុប្បន្ននេះ។ នៅថ្ងៃទី១៦ វិច្ឆិកា តុលាការកំពូល នឹងបើកសវនាការសម្រេចលើជោគវាសនាគណបក្សសង្គ្រោះជាតិ តាមបណ្ដឹងរបស់ក្រសួងមហាផ្ទៃ។ មុនសវនាការជំនុំជម្រះមកដល់ ក្រុមមេធាវីរបស់ក្រសួងមហាផ្ទៃ នឹងយកភស្តុតាងមួយចំនួនផ្សេងទៀតទៅជូនតុលាការកំពូល នៅរសៀលថ្ងៃទី១៣ ខែវិច្ឆិកា ឆ្នាំ២0១៧នេះ ដើម្បីដាក់បន្ទុកបន្ថែម លើបណ្តឹងសុំឲ្យរំលាយគណបក្សសង្គ្រោះជាតិផងដែរ។ សូមបញ្ជាក់ថា ក្រសួងមហាផ្ទៃ បានយកករណីរបស់ឯកឧត្តម កឹម សុខា ដែលត្រូវបានសង្ស័យថាប្រព្រឹត្តអំពើក្បត់ជាតិ ទៅផ្សារភ្ជាប់ជាមួយគណបក្សសង្គ្រោះជាតិទាំងមូល។ ក្រសួងមហាផ្ទៃ យល់ថា គណបក្សសង្គ្រោះជាតិ ក៏អាចជាប់ទាក់ទងនឹងអំពើក្បត់ជាតិ ដូចឯកឧត្តម កឹម សុខា ដែរ ទើបបានជាសុំឲ្យតុលាការកំពូល រំលាយចោល ហើយថែមទាំងសុំឲ្យដកសិទ្ធិពីថ្នាក់ដឹកនាំគណបក្សប្រឆាំងដ៏ធំមួយនេះ ក្នុងការធ្វើនយោបាយដល់ទៅ៥ឆ្នាំថែមទៀត៕	ភ្នំពេញ៖ ក្រសួងមហាផ្ទៃ បានបញ្ជាឲ្យគណៈអភិបាលខេត្តទូទាំងប្រទេស ត្រៀមកម្លាំងប្រចាំបញ្ជាមួយឲ្យបានគ្រប់ទីកន្លែងនៅថ្ងៃទី១៥ វិច្ឆិកានេះ ដើម្បីទប់ស្កាត់ចលនាផ្ដួលរំលំរដ្ឋាភិបាលដែលអាចកើតឡើង ស្របពេលតុលាការនឹងបើកសវនាការសម្រេចជោគវាសនាចុងក្រោយរបស់គណបក្សសង្គ្រោះជាតិ។
លោក ឌុក ថត មានស្រុកកំណើតនៅស្រុកស្អាងខេត្តកណ្ដាល លោកបានប្ដូរទីលំនៅមករស់នៅខេត្តកោះកុងតាំងពីឆ្នាំ១៩៩៣។ មានរបរជាអ្នកនេសាទផង និងជាកសិករផង លោក ឌុក ថត មានកូន៨នាក់ខ្លះបានរៀនត្រឹមថ្នាក់ទី៧ ខ្លះត្រឹមថ្នាក់ទី៩តែប៉ុណ្ណោះ។ កូនរបស់លោកមិនបានបន្តការសិក្សាដល់ថ្នាក់វិទ្យាល័យ ព្រោះសាលាវិទ្យាល័យមិនមាននៅលើកោះនេះ។ កត្តាជីវភាពក៏ជាហេតុផលមួយដែរ ដែលធ្វើឱ្យបុរសវ័យ៥៧ឆ្នាំរូបនេះ មិនអាចបញ្ជូនកូនឱ្យទៅរៀនដល់ថ្នាក់វិទ្យាល័យនៅទីរួមខេត្តបាន។ លោក ឌុក ថត បញ្ជាក់៖ «កូនខ្ញុំបានរៀនត្រឹមថ្នាក់ទី៧ទេ ហើយអាអូនក្រោយនេះបានទី៩។ នៅលើកោះនេះមានត្រឹមថ្នាក់ទី៩បើចង់រៀនដល់វិទ្យាល័យ ត្រូវទៅរៀនដល់ដងទង់ ឯទីរួមខេត្ត ដូច្នេះគ្រួសារខ្វះលទ្ធភាពក៏ឱ្យកូនឈប់ត្រឹមហ្នឹង ហើយក្មេងខ្លះវារៀនមិនទាន់គេក៏វាឈប់ខ្លួនឯងដែរទៅ»។ ជាអាណាព្យាបាលម្នាក់ទៀត អ្នកស្រី សម្បត្តិ វ៉ាត បានត្អូញត្អែរពីបញ្ហាគ្មានសាលាវិទ្យាល័យនៅលើកោះ ធ្វើឱ្យម្ដាយឪពុកដែលចង់ឱ្យកូនបានរៀនខ្ពង់ខ្ពស់ ត្រូវចំណាយប្រាក់ច្រើន ព្រោះត្រូវបញ្ជូនកូនទៅរៀនឆ្ងាយពីផ្ទះចំណាយគ្រប់បែបយ៉ាង។ មានមុខរបរលក់ដូរតិចតួចនៅផ្ទះ និងជាអ្នកនេសាទផងនោះ អ្នកស្រី វ៉ាត មានកូន៤នាក់ក្នុងបន្ទុក និងបានបញ្ជូនកូន២នាក់ទៅរៀនបន្តនៅទីរួមខេត្ត និងនៅភ្នំពេញ ដោយស្នាក់នៅជាមួយផ្ទះបងប្អូនដើម្បីកាត់បន្ថយការចំណាយ។ អ្នកម្ដាយរូបនេះធ្លាប់បានឮតាមរយៈក្មេងៗសិស្សសាលាថា នឹងមានការសាងសង់សាលាថ្នាក់វិទ្យាល័យនៅលើកោះ តែអ្នកស្រីមិនដឹងថាធ្វើពេលណា ហើយដំណឹងនេះពិតឬមិនពិតយ៉ាងណានោះឡើយ។ អ្នកស្រីបញ្ជាក់៖ « ជីវភាពយើងអ្នកអត់ចង់ឱ្យកូនរៀនណាស់ តស៊ូខ្លាំងណាស់ ទម្រាំបានកូនរៀនមួយៗមិនងាយទេ។ សាលានៅឆ្ងាយពិបាកឱ្យកូនទៅរៀនណាស់ ត្រូវចំណាយច្រើន ខ្ញុំអត់ពេក ឱ្យកូនទៅនៅជាមួយបងប្អូន ទើបកូនអាចរៀនបាន យើងមិនបាច់អស់ថ្លៃជួលផ្ទះទឹកភ្លើង»។ ចំណែកលោក ទុយ វែង ប្រធានសហគមន៍តំបន់ការពារធម្មជាតិកោះស្រឡៅ បានទទួលស្គាល់ថា ក្មេងៗសិស្សសាលា នៅក្នុងភូមិកោះស្រឡៅ ឃុំកោះកាពិ ស្រុកកោះកុង ខេត្តកោះកុង ពិតជាមិនសូវបានទៅរៀនបន្តថ្នាក់វិទ្យាល័យមែន ព្រោះសាលានៅឆ្ងាយ។ លោកលើកឡើងថា ចំពោះការសាងសង់សាលាមានការលំបាកនៅត្រង់ រដ្ឋត្រូវការគ្រូមកបង្រៀនច្រើន តែបើសិស្សមិនសូវមានឬមិនគ្រប់ចំនួន នោះរដ្ឋក៏មិនអាចសាងសង់សាលាបានដែរ។ លោក ទុយ វែង បញ្ជាក់៖«អារឿងធ្វើសាលានេះ រដ្ឋត្រូវការរើសគ្រូមកច្រើន ត្រូវការចំណាយច្រើន តែបើសិស្សមិនសូវមានឬមិនគ្រប់ រដ្ឋក៏មិនអាចសាងសង់សាលាបានដែរ»៕	ក្មេងៗដែលរស់នៅក្នុងភូមិកោះស្រឡៅខេត្តកោះកុងភាគច្រើន ត្រូវបង្ខំចិត្តបោះបង់ចោលការសិក្សា ត្រឹមថ្នាក់អនុវិទ្យាល័យ ព្រោះមិនមានសាលាថ្នាក់វិទ្យាល័យនៅលើកោះ។ ការចេញពីភូមិមកសិក្សាថ្នាក់វិទ្យាល័យនៅទីរួមខេត្តកោះកុងត្រូវចំណាយថវិកាច្រើន ដូច្នេះកូនអ្នកមានជីវភាពក្រីក្រ ត្រូវបាត់ឱកាសច្រើនសម្រាប់ការសិក្សា។ នេះជាការបញ្ជាក់របស់ម្ដាយឪពុកក្មេងមួយចំនួននៅលើកោះស្រឡៅ។
ចាប់តាំងពីឆ្នាំ២០០៥ មកដល់បច្ចុប្បន្ននេះ ដឹ ភីហ្សា ខមផេនី មានចំនួន ២៤ហាង រួមមាន ភីហ្សាសាខា បាត់ដំបង សាខាក្រុងព្រះសីហនុ សាខាក្រុងតាខ្មៅ សាខាក្រុងសៀមរាប សាខាផ្សារទំនើបសូរិយា សាខាកាល់ម៉ែត សាខាស្តាតចាស់ សាខាមុនីវង្ស សាខាវិមានទិព្វ សាខាមាត់ទន្លេ សាខាកម្ពុជាក្រោម សាខាអ៊ែតវ៉ូត សាខាសកលវិទ្យាល័យ PPIU សាខាស្ទឹងមានជ័យ សាខា ធីខេ អាវេនញូទួលគោក សាខាផ្សារទំនើបអ៊ីអនម៉ល សាខាម៉ៅសេទុង សាខាវត្តសន្សំកុសល សាខាសាមគ្គី សាខាបឹកេងកង សាខាចោមចៅ សាខាព្រែកលៀប សាខាក្រុងប៉ោយប៉ែត និងសាខាភ្នំពេញថ្មី។ គួរំលឹកថា ដឹ ភីហ្សា ខមផេនី កម្ពុជា ជាហាងភីហ្សាដែរឈានមុខគេទាំងរសជាតិ សេវាកម្ម ជម្រើសមានច្រើនប្រភេទ នឹងមានសាខាច្រើននៅក្នុងកម្ពុជា ហើយក៏ត្រូវបានទទួលសិទិ្ធនាំចូល និងចែកចាយ ស្របច្បាប់សម្រាប់ទីផ្សារកម្ពុជា ដោយក្រុមហ៊ុន អ៊ី អេហ្វ ជី (EFG) ជាបុត្រសម្ព័ន្ធរបស់ក្រុមហ៊ុន អ អិម អេ ខេបូឌា (RMA Cambodia)។ EFG ក៏ទទួលបានសិទិ្ធនាំចូលនូវផលិតផល និងសេវាកម្ម ល្បីៗ លើពិភពលោកជាច្រើនទៀត ដូចជា៖ ខួស្តារ ខូហ្វី (Costa Coffee) ហាងការ៉េម ដេរី ឃ្វីន (Dairy Queen) ប៊ីប៊ីឃ្យូ កម្ពុជា (BBQ Cambodia) ស្វិនសិន កម្ពុជា (Swensens Cambodia) ហាងនំដូណាត់ គ្រីស្ពីគ្រីម ( Krispy Kreme) និង ហាង បាប៊ីឃ្យូ ផ្លាហ្សា ( Bar B.Q Plaza ) ។ ( អត្ថបទពាណិជ្ជកម្ម )	ដើម្បីអបអរសាទរខួប ៧ ឆ្នាំ របស់ ដឹ ភីហ្សា ខមផេនី សាខាមាត់ទន្លេ សូមផ្តល់ជូនកម្មវិធីពិសេស ទិញ១ ថែម ១ ចាប់ពីថ្ងៃទី ២៥ ដល់ ៣១ ខែកក្កដា ឆ្នាំ ២០១៧ សម្រាប់ការញ៉ាំក្នុងហាង និង ខ្ចប់យកទៅផ្ទះ។ ជាមួយនឹងការផ្តល់ជូនពិសេសនេះ អតិថិជនទាំងអស់ នឹងរីករាយការញ៉ាំអាហារបែប ក្រុមគ្រូសារ មិត្តភ័ក្ត ឬបងប្អូនជាដើម រឹតតែពិសេសជាមួយនឹងការសម្តែងក្បាច់រាំ ការបង្វិលកងសំណាង និងកម្មវិធីកម្សាន្តនានាក្នុងឱកាសដ៏ពិសេសនេះ។ លើសពីនេះ សាខានេះមានទីតាំងធំទូលាយធ្វើឲ្យលោកអ្នកកាន់តែងាយស្រួល នៅក្នុងការចតរថយន្ត។
នាការប្រណាំងនៅទីលានទី៥ ក្នុងរដូវកាលឆ្នាំ២០២០ នាថ្ងៃទី៩ ខែសីហា កីឡាករ Verstappen បានសម្រេចទីមុនគេដោយប្រើថេរវេលា ១ម៉ោង ១៩នាទី និង៤១វិនាទី តាមពីក្រោយដោយ Lewis Hamilton និង Valtteri Bottas ដែលសុទ្ធតែបើកឲ្យក្រុម Mercedes។ មិនត្រឹមជាការឈ្នះលើកដំបូងសម្រាប់ក្រុម Red Bull និងចំខួបទី៧០នៃការបង្កើតកម្មវិធី Grand Prix នោះទេ អ្នកប្រណាំងសញ្ជាតិហូឡង់រូបនេះ ក៏បានបញ្ចប់ការទទួលជម្នះ៥លើកជាប់គ្នារបស់ក្រុម Mercedes ផងដែរ។ Bottas បានឈ្នះការប្រណាំងបើកឆាក ខណៈម្ចាស់ការពារជើងឯក Hamilton ឈ្នះ ៣លើកជាប់គ្នារួចមកហើយ។ F1 ឬកាំជ្រួចលើផ្ទៃរាប បានប្រារព្ធខួប ៧០ ឆ្នាំរបស់ខ្លួន នៅចក្រភពអង់គ្លេស ដែលចាប់ផ្តើមកម្មវិធីប្រណាំងលំដាប់ពិភពលោកជាលើកដំបូងក្នុងឆ្នាំ១៩៥០។ ជ័យជម្នះនេះ បានជួយ Verstappen ឡើងទៅឈរចំណាត់ថ្នាក់ទី២ក្នុងតារាង F1 ជំនួស Bottas វិញដោយរកបាន៧៧ពិន្ទុ។ Hamilton នៅរក្សាចំណាត់ថ្នាក់ទីមួយដដែលដោយរកបាន១០៧ពិន្ទុ ស្របពេល Bottas មិត្តរួមក្រុម Mercedes មាន៧៣ពិន្ទុ។ កីឡាករ Charles Leclerc ដែលបើកឲ្យ Ferrari រកបាន៤៥ពិន្ទុ ឈរលេខរៀងទី៤ ក្រោយឆ្លងកាត់ការប្រណាំងសរុប៥លើករួចមក។ បើគិតផ្នែកគ្រឿងម៉ាស៊ីនវិញ Mercedes នៅតែនាំមុខគេដដែលដោយមាន១៨០ពិន្ទុ តាមពីក្រោយដោយ Red Bull ដែលមាន១១៣ពិន្ទុ។ Ferrari ឈរលេខ៣ មាន៥៥ពិន្ទុ នាំមុខ Mclaren ដែលឈរលេខ៤ចំនួន២ពិន្ទុ ខណៈ William Mercedes នៅតែគ្មានពិន្ទុរាប់ដដែល។ ជំនួបបន្ទាប់ និងជាទីលានទី៦សម្រាប់រដូវកាលនេះ នឹងធ្វើឡើងនៅទឹកដីអេស្ប៉ាញ Spanish Grand Prix នៅថ្ងៃទី៦ ខែសីហា៕	Max Verstappen ដែលបើកបរឲ្យក្រុម Red Bull ឈ្នះការប្រណាំង Formula One នៅទីលាន Great Britain Grand Prix ចក្រភពអង់គ្លេស និងចំថ្ងៃអបអរខួបលើកទី ៧០ នៃការបង្កើតកម្មវិធី Grand Prix ផង។ ជ័យជម្នះនេះ ក៏ជាការបញ្ចប់ការឈ្នះជាប់ៗគ្នារបស់ក្រុម Mercedes នាការប្រណាំង៤លើកកន្លងមក។
ក. លោកអ្នកសូមប្រាប់ពីទីតាំងក្រុមហ៊ុនអោយបានច្បាស់លាស់ដល់ភ្នាក់ងារបស់ MaxBIT ។ ខ. ឯកសាររបស់អតិថិជន (ដូចជា ប៉ាតង់, កាតសម្គាល់) អោយបានឯកភាពច្បាស់លាស់ គ. ត្រូវការឧបករណ៍ Router ឬ Router Wi-Fi ឃ. MaxBIT នឹងធ្វើកាណាត់ជួប ដើម្បីផ្តល់យោបល់លើកាប្រើប្រាស់អោយបានល្អ ។ ប្រសិនបើលោកអ្នកនៅតែមានបំណងភ្ជាប់សេវា Internet សំរាប់ក្រុមហ៊ុន សូមធ្វើការទំនាក់ទំនងមកភ្នាក់ងាររបស់យើងខ្ញុំតាមរយះលេខទូរស័ព្ទ ០៨១ ២៥ ២៥ ១៨ និង ០១៧ ៨៦៦ ៥៥០ / ០១៧ ៨៦៦ ៥៥១ ។ សូមអរគុណ!!! ស្វែងយល់បន្ថែម https://tinyurl.com/yau38sjl (អត្ថបទពាណិជ្ជកម្ម)	តើពេលដំឡើងInternet ដំបូងអ្នកត្រូវការអីខ្លះ?
ខុសពីគណបក្សដទៃ ដែលនិយមដាក់បញ្ញវ័ន្ត និងបណ្ឌិតមកពីបរទេស ឈរឈ្មោះជាបេក្ខជនតំណាងរាស្ត្រនោះ គណបក្សប្រជាធិបតេយ្យមូលដ្ឋាន បែរជាផ្ដល់ឱកាសឲ្យកសិករ ឈរតួនាទីនេះទៅវិញ។ វាហាក់ដូចជារឿងថ្មីមួយ នៅក្នុងការប្រកួតប្រជែងនយោបាយ ក្នុងនីតិកាលទី៦នេះ។ មន្រ្តីជាន់ខ្ពស់គណបក្សប្រជាធិបតេយ្យមូលដ្ឋាន លោក យ៉ង់ សាំងកុមារ បានពន្យល់ថា ការដាក់កសិករឈរឈ្មោះជាបេក្ខភាពតំណាងរាស្ត្រនេះ គឺជាការអនុវត្តតាមគោលការណ៍រដ្ឋធម្មនុញ្ញ ដែលផ្ដល់ឱកាសឲ្យប្រជាពលរដ្ឋគ្រប់រូបមានសិទ្ធិ ចូលរួមប្រកួតប្រជែងនយោបាយ ស្របតាមប្រទេសលទ្ធិប្រជាធិបតេយ្យ។ ផ្ទុយពីការគិតរបស់មជ្ឈដ្ឋានទូទៅ ដែលមើលរំលងសមត្ថភាពកសិករនោះ លោក យ៉ង់ សាំងកុមារ បែរជាមើលឃើញថា បើកសិករអាចអង្គុយនៅក្នុងរដ្ឋសភា នោះពួកគេនឹងអាចជួយការពារផលប្រយោជន៍កសិករ និងវិស័យផ្សេងៗរបស់កម្មករ ឬប្រជាពលរដ្ឋតាមមូលដ្ឋានជាដើម។ ថ្លែងប្រាប់សារព័ត៌មានថ្មីៗ មន្រ្តីជាន់ខ្ពស់គណបក្សប្រជាធិបតេយ្យមូលដ្ឋានរូបនេះ បានបញ្ជាក់ដូច្នេះថា៖«យើងចង់ឃើញតំណាងកសិករនៅក្នុងរដ្ឋសភា ចូលរួមតស៊ូមតិនិងគោលនយោបាយ តំណាងឲ្យកសិករ ដែលជំរុញឲ្យរដ្ឋាភិបាលដោះស្រាយបញ្ហាកសិករគ្នាគាត់។ យើងចង់ឃើញពួកគាត់ទាំងនោះ ជាអ្នកតំណាងរាស្ត្រឲ្យពលរដ្ឋពិតប្រាកដ។ ណាមួយបើយើងយកសញ្ញាបត្រជាធំនោះ វានឹងមិនមែនជាប្រជាធិបតេយ្យទេ វាទៅជាសញ្ញាបត្រធិបតេយ្យ ហើយបើយកលុយជាធំ វានឹងក្លាយជាលុយធិបតេយ្យ។ ដូច្នេះការដាក់ពួកគាត់គឺយើងយកតាមបែបប្រជាធិបតេយ្យ ដោយផ្អែកលើសមត្ថភាព និងប្រជាប្រិយភាព ព្រោះយើងជ្រើសរើសតាមការបោះឆ្នោត»។ សម្រាប់លោក យ៉ង់ សាំងកុមារ ការដាក់កសិករឲ្យឈរឈ្មោះតំណាងរាស្ត្រនេះ មិនប៉ះពាល់ដល់ប្រជាប្រិយភាពគណបក្សនោះទេ ខណៈដែលគណបក្សលោក មានសមាសភាពចម្រុះចូលរួមឈរឈ្មោះបោះឆ្នោត។ កសិករដែលកំពុងឈ្មោះតំណាងរាស្ត្រឲ្យគណបក្សប្រជាធិបតេយ្យមូលដ្ឋានមានចំនួន១០០នាក់ ក្នុងចំណោមបេក្ខភាព២៧៥នាក់។ ក្រៅពីនេះក៏មានបេក្ខភាពពីតំណាងកម្មករ គ្រូបង្រៀន យុវជន និងតំណាងស្ត្រី ឈរឈ្មោះតំណាងរាស្ត្រផងដែរ។ នេះជាការបន្ថែមរបស់លោក សាម អ៊ីន អគ្គលេខាធិការបក្ស ដែលបានបញ្ជាក់ថា កសិករ និងតំណាងស្ត្រីទាំងនោះ ភាគច្រើនរៀនបានត្រឹមថ្នាក់ទី៩ និងទី១០ ប៉ុន្តែពួកគេធ្លាប់មានបទពិសោធន៍ជាក់ស្ដែង ក្នុងការអនុវត្តការងារតាមសមាគមកន្លងមក ដែលអាចផ្ដល់សេចក្តីទុកចិត្តឲ្យប្រជាពលរដ្ឋបាន។ លោក សាម អ៊ីន បានបញ្ជាក់ដូច្នេះថា៖ «យើងយល់ថា វាជារឿងមួយល្អ ដែលកសិករមានតំណាងរបស់គាត់ផ្ទាល់ ដែលយល់ដឹងពីសុខទុក្ខ ពីបញ្ហាប្រឈមរបស់ពួកគាត់ អាចមកធ្វើការនៅរដ្ឋសភា ដើម្បីការពារផលប្រយោជ៍កសិករ។ ដូច្នេះយើងជឿជាក់ថា កសិករប្រាកដជាផ្ដល់ការគាំទ្រដល់កសិករគ្នាគាត់។ ព្រោះកន្លងមកគណបក្សដទៃមិនបានយកចិត្តទុកដាក់ជ្រើសរើសតំណាងផ្ទាល់នោះទេ ដែលភាគច្រើនសុទ្ធតែអ្នកមានលុយកាក់ មានមុខមាត់»។ ការដាក់ប្រជាកសិករ ឈរឈ្មោះជាតំណាងរាស្ត្រនេះ ត្រូវបានគេមើលឃើញថា វាគឺជារឿងល្អ សម្រាប់ការប្រកួតប្រជែងនយោបាយ តាមបែបប្រជាធិបតេយ្យ។ ប៉ុន្តែសម្រាប់អ្នកវិភាគវិញ មើលឃើញថា លទ្ធភាពរបស់គណបក្សនយោបាយថ្មីៗ ដែលចូលរួមប្រកួតប្រជែងនយោបាយ ជាមួយគណបក្សប្រជាជនកម្ពុជា នៅនីតិកាលទី៦នេះ ហាក់ឆ្ងាយដូចជើងមេឃ។ ហើយគណបក្សប្រជាជនកម្ពុជា នឹងទទួលបានជ័យជម្នះកៅអីទាំងស្រុងក្នុងរដ្ឋសភា ដោយសារគ្មានដៃគូប្រកួតប្រជែងធំ ក្រៅពីអតីតគណបក្សសង្គ្រោះជាតិ។ គួរបញ្ជាក់ថា គណបក្សនយោបាយចំនួន២០ នឹងត្រូវប្រកួតប្រជែងបោះឆ្នោតជ្រើសរើសតំណាងរាស្ត្រ នីតិកាលទី៦ ដែលនឹងប្រព្រឹត្តទៅ នៅថ្ងៃទី២៩ កក្កដាខាងមុខ៕	ភ្នំពេញ៖ គណបក្សប្រជាធិបតេយ្យមូលដ្ឋាន បានដាក់កសិករ១០០នាក់ ជាបេក្ខជនឈរឈ្មោះតំណាងរាស្ត្រ ដើម្បីប្រកួតប្រជែងនយោបាយ។ គណបក្សដែលកើតឡើងតាំងពីឆ្នាំ២០១៥មួយនេះ រំពឹងថា បេក្ខភាពកសិករខ្មែរទាំងនោះ នឹងអាចទទួលបានការគាំទ្រច្រើនពីប្រជាពលរដ្ឋ។
ក្រុមហ៊ុនទាំង៦ ដែលCDCអនុញ្ញាតឱ្យបង្កើតរោងចក្រនោះ មានក្រុមហ៊ុន YUAN SHUO (CAMBODIA) CO.,LTD បង្កើតរោងចក្រផ្គុំដំទ្បើងសម្ភារអេទ្បិចត្រូនិក និងគ្រឿងបន្លាស់អេទ្បិចត្រូនិកគ្រប់ប្រភេទ នៅភូមិចមពល ឃុំពពេល ស្រុកត្រាំកក់ ខេត្តតាកែវ។ ក្រុមហ៊ុននេះ មានទុនវិនិយោគ ២,២លានដុល្លារ ។ ចំណែកក្រុមហ៊ុនSCHNEITIC CHINT CO., LTD បានវិនិយោគ២,៥លានដុល្លារ លើគម្រោងបង្កើតរោងចក្រផ្គុំដំទ្បើងគ្រឿងសម្ភារៈអគ្គិសនី នៅភូមិអន្សក្តាម ឃុំស្នាអន្សា ស្រុកក្រគរ ខេត្តពោធិ៍សាត់។ បើតាមCDC ក្រុមហ៊ុន XIN WEI JIE CO., LTD បង្កើតរោងចក្រកាត់ដេរសម្លៀកបំពាក់នៅក្នុងសង្កាត់ទឹកថ្លា ខណ្ឌសែនសុខ រាជធានីភ្នំពេញ ជាមួយវិនិយោគ២,៩លានដុល្លារ ដែលអាចបង្កើតការងារ ៦៥៩កន្លែង។ ដោយឡែកក្រុមហ៊ុនINNOMED HEALTHCARE PRODUCTS (CAMBODIA) CO., LTD គ្រោងបង្កើតរោងចក្រកាត់ដេរសម្លៀកបំពាក់វេជ្ជសាស្ត្រ និងផលិតសម្ភារ: បរិក្ខារវិជ្ជសាស្ត្រ នៅក្នុងតំបន់សេដ្ឋកិច្ចពិសេសខេមបូឌាន ចេជាង ហ្គរ័ជី ខេត្តព្រះសីហនុ។ ក្រុមហ៊ុននេះមានទុនវិនិយោគប្រមាណ១០លានដុល្លារ និងអាចបង្កើតការងារបានរហតដល់១,២០០កន្លែង។ រីឯគម្រោងរោងចក្រផលិតថាមពលអគ្គិសនីដើរដោយពន្លឺព្រះអាទិត្យអានុភាព20MW តម្លៃ១៧,៦លានដុល្លាររបស់ក្រុមហ៊ុន GREEN SUSTAINABLE VENTURES (CAMBODIA) CO., LTD និង គម្រោងបង្កើតរោងចក្រផលិតគ្រឿងបង្គុំទោចក្រយាន និងគ្រឿងបំណែកទោចក្រយានគ្រប់ប្រភេទតម្លៃ៧លានដុល្លារ របស់ក្រុមហ៊ុន HUIQUANFENG TECHNOLOGY (CAMBODIA) CO., LTDវិញ ត្រូវបានCDC សម្រេចឱ្យបង្កើតរោងចក្រនៅខេត្តស្វាយរៀង។ តាមរយៈគម្រោងបង្កើតរោងរបស់ក្រុមហ៊ុនទាំង២នេះ អាចបង្កើតការងារជូនពលរដ្ឋ បានជាង៣០០កន្លែង។ ជាមួយគ្នានេះ CDCក៏បានអនុញ្ញាតឱ្យក្រុមហ៊ុន FIRST AQUATIC INDUSTRIAL CO., LTD បង្កើតវារីវប្បកម្មនៅក្នុងវិស័យកសិកម្ម នៅស្រុកកៀនស្វាយ និង ស្រុកកណ្តាលស្ទឹង ខេត្តកណ្តាល ផងដែរ។ CDC បានបញ្ជាក់ថា ក្រុមហ៊ុននេះ បានបោះទុនប្រមាណ២៥លានដុល្លារ ក្នុងការបង្កើតវារីវប្បករនៅក្នុងស្រុកទាំង២នេះ ដែលអាចបង្កើតការងារ ឱ្យពលរដ្ឋបាន១៥៥កន្លែង៕	ភ្នំពេញ៖ ក្រុមហ៊ុនវិនិយោគ៦ ត្រូវបានគណៈកម្មាធិការវិនិយោគកម្ពុជា នៃក្រុមប្រឹក្សាអភិវឌ្ឍន៍កម្ពុជា ដែលហៅកាត់ថាCDC អនុម័តឱ្យបង្កើតរោងចក្រនៅកម្ពុជា ដែលអាចបង្កើតការងារជូនពលរដ្ឋបានជាង២,៧០០នាក់។ ក្រុមហ៊ុនទាំង៦នេះ មានទុនវិនិយោគសរុប ៣៣៩លានដុល្លារ។ បើតាមការចុះផ្សាយរបស់CDC នាថ្ងៃទី១៩មីនា ឆ្នាំ២០២១ ។
សិក្ខាកាមដែលអញ្ជើញមកពីវិស័យឯកជន ផ្នែកអភិវឌ្ឍន៍ប្រកបដោយចីរភាព និងសង្គមស៊ីវិល បានចូលរួមសិក្ខាសាលាដើម្បីពង្រឹងជំនាញក្នុងការសម្រេចចិត្ត ដើម្បីឲ្យប្រាកដថា ពួកគាត់កំពុងធ្វើការជ្រើសរើសមាគ៌ាអាជីវកម្មមួយដ៏ត្រឹមត្រូវ។ កម្មវិធីបណ្តុះបណ្តាលនេះត្រូវបានបង្កើតឡើងដោយ SHINE Better Business Academy ក្រោមការជ្រោមជ្រែងពីធនាគារ ប្រេដ ប៊ែង ខេមបូឌា។ កម្មវិធីនេះរៀបចំឡើងដើម្បីពង្រឹងជំនាញសំខាន់ៗក្នុងការអភិវឌ្ឍខ្លួនឲ្យក្លាយជាបុគ្គល ឬ បុគ្គលិកជោគជ័យនៅក្នុងពិភពជំនួញដ៏ស្វឹតស្វាញរបស់កម្ពុជា។ ភាពជាអ្នកដឹកនាំរបស់ស្ត្រីនៅក្នុងអាជីវកម្មជាប្រធានបទដ៏សំខាន់របស់ស្ថានទូតបារាំង ដែលបានដាក់ចេញជាផ្នែកមួយ នៃយុទ្ធសាស្ត្រអន្តរជាតិរបស់ប្រទេសបារាំងដើម្បីចូលរួមគាំទ្រសមភាពយេនឌ័រ និងពង្រឹងទំនាក់ទំនងជាមួយវិស័យឯកជន*។ យុទ្ធសាស្រ្តនេះបានជម្រុញក្នុងការឈោងទៅយកភាពកាន់តែប្រសើរលើតួនាទី និងទំនួលខុសត្រូវ សម្រាប់ស្ត្រី ក៏ដូចជាលុបបំបាត់ផ្នត់គំនិតសង្គម ភេទជាឧបសគ្គ ដែលទាក់ទងនឹងការសម្រេចចិត្តដោយស្ត្រី។ កម្មវិធីគំនិតផ្តួចផ្តើមសម្រាប់ស្ត្រី SHINE បានបង្កើតនៅឆ្នាំ ២០១៩ ក្រោមការផ្តួចផ្តើមរបស់ធនាគារ ប្រេដ ប៊ែង ខេមបូឌា ក្នុងគោលបំណងបង្កើតឱកាសកាន់តែច្រើនដល់សហគ្រិនស្រ្តីតាមរយៈផ្តល់ឱកាសការសិក្សាកម្រិតខ្ពស់ ដំបូន្មានពីអ្នកជំនាញ ការអនុវត្តជាក់ស្តែង និងបណ្តាញដើម្បីជួយឱ្យអាជីវកម្មសហគ្រាសធុនតូចនិងមធ្យមរបស់ពួកគាត់រីកចម្រើន។ រីឯ SHINE Better Business Academy គឺជាផ្នែកមួយដ៏សំខាន់របស់កម្មវិធីគំនិតផ្តួចផ្តើមសម្រាប់ស្ត្រី SHINE ក្នុងការជួយជ្រោមជ្រែងដល់សហគ្រិនស្រ្តីឱ្យដំណើរការអាជីវកម្មបានល្អបំផុតតាមដែលពួកគាត់អាចធ្វើបាន។ លោក ពែរដុង ហ្គីយ៉ូម នាយកប្រតិបត្តិធនាគារ ប្រេដ ប៊ែង ខេមបូឌា មានប្រសាសន៍ថា ជាក់ស្តែងយើងដឹងថាសហគ្រិនស្រ្តីពិតជាពូកែក្នុងការប្រកបអាជីវកម្ម ហើយយើងក៏ដឹងដែរថាពួកគាត់ជាច្រើនប្រឈមនឹងឧបសគ្គមួយចំនួនដែលអាជីវករជាបុរសមិនមាន។ ដូចនេះហើយបានជាកម្មវិធីគំនិតផ្តួចផ្តើមសម្រាប់ស្ត្រី SHINE មានវត្តមាននៅទីនេះ ដើម្បីជួយបំពេញចន្លោះខ្វះខាតនេះ។ លោកជំទាវ អេវ៉ា ង្វៀន ប៊ិញ ឯកអគ្គរដ្ឋទូតបារាំងប្រចាំកម្ពុជា យកចិត្តទុកដាក់យ៉ាងខ្លាំងចំពោះសហគ្រិនស្ត្រី និងសហគ្រាសធុនតូចនិងមធ្យម ជាពិសេសនៅក្នុងស្ថានភាពដែលកំពុងរងផលប៉ះពាល់ដោយជំងឺកូវីដ-១៩ ព្រោះសហគ្រាសធុនតូចនិងមធ្យមដើរតួនាទីជាសរសរទ្រូងដ៏សំខាន់ចំពោះសេដ្ឋកិច្ចជាតិ។ តាមរយៈការបញ្ជាក់ក្នុងកម្មវិធីនោះ ស្ថានទូតបារាំង និងធនាគារ ប្រេដ ប៊ែង ខេមបូឌា កំពុងសម្លឹងមើលឱកាសបន្ថែមទៀត ដើម្បីផ្តល់ដល់សហគ្រិនស្រ្តីកម្ពុជានាពេលអនាគត។ https://www.diplomatie.gouv.fr/IMG/pdf/meae_strategie_-__en_cle076525.pdf សម្រាប់ព័ត៌មានបន្ថែមអំពីធនាគារ ប្រេដ ប៊ែង ខេមបូឌា និងកម្មវិធីគំនិតផ្តួចផ្តើមសម្រាប់ស្ត្រី SHINE សូមទំនាក់ទំនងមកកាន់ លោកស្រី នង សុភី តាមរយៈទូរសព្ទ +៨៥៥ ៧៨ ៩៩៩ ៥៦៩។ សម្រាប់ព័ត៌មានបន្ថែមស្តីពីភាពជាអ្នកដឹកនាំរបស់ស្ត្រីក្នុងកម្មវិធីអាជីវកម្មរបស់ស្ថានទូតបារាំង សូមទំនាក់ទំនងមក លោក ហ៊ូហ្គោ វ៉ារិន (Hugo Wavrin) តាមរយៈទូរសព្ទ +៨៥៥ ២៣ ២៦០ ០២៣។ (អត្ថបទពាណិជ្ជកម្ម)	ភ្នំពេញ ថ្ងៃទី ១៣ ខែតុលា៖ សហគ្រិនស្រ្តីកម្ពុជាចំនួន ១៧នាក់ បានចូលរួមសិក្ខាសាលាក្រោមប្រធានបទ ភាពជាអ្នកដឹកនាំរបស់ស្រ្តី ដែលរៀបចំដោយលោកជំទាវ អេវ៉ា ង្វៀន ប៊ិញ ឯកអគ្គរដ្ឋទូតបារាំងប្រចាំកម្ពុជា និងធនាគារ ប្រេដ ប៊ែង ខេមបូឌា។
«ប្រសិនបើយើងអនុញ្ញាតឲ្យវីរុសនេះរីករាលដាលប្រៀបដូច ភ្លើងឆេះព្រៃ ជាពិសេសក្នុងតំបន់ងាយរងគ្រោះបំផុតក្នុងពិភពលោក វានឹងសម្លាប់មនុស្សរាប់លាននាក់»។ លោកអគ្គលេខាធិការ Guterres គូសបញ្ជាក់បែបនេះ ដោយបន្ថែមថា៖«សាមគ្គីភាពសាកល មិនត្រឹមតែជាតម្រូវការខាងសីលធម៌ប៉ុណ្ណោះទេ តែវាក៏ជាផលប្រយោជន៍របស់មនុស្សគ្រប់គ្នាផងដែរ»។ តាមការចុះផ្សាយរបស់ទីភ្នាក់ងារព័ត៌មាន AFP លោក Guterres សង្កត់ធ្ងន់ពីភាពចាំបាច់នៃការឆ្លើយតបសាកលដែលមានការសម្របសម្រួលពីបណ្ដាប្រទេសពាក់ព័ន្ធក្នុងគោលដៅរាំងខ្ទប់មហន្តរាយសុខភាពមួយនេះ ដែលឆក់យកជីវិតមនុស្សជាង៩ពាន់នាក់ និងឆ្លងជាង២១ម៉ឺននាល់នៅជុំវិញពិភពលោក។ ត្រង់ចំណុចនេះ ប្រមុខដឹកនាំ UN វ័យ៧០ឆ្នាំរូបនេះ លើកឡើងថា ពិភពលោក ត្រូវតែងាកចេញពីស្ថានភាពមួយដែលប្រទេសនីមួយៗកំពុងចាត់ចំណាត់ការសុខាភិបាលរៀងៗខ្លួន ទៅកាន់ ស្ថានភាពមួយដែលធានាឲ្យមានការឆ្លើយតបសាកលដែលមានលក្ខណៈតម្លាភាពពេញលេញ។ លោកសង្កត់ធ្ងន់ទៀត ក្នុងនោះគឺត្រូវមានការជួយជ្រោមជ្រែងដល់បណ្ដាប្រទេសដែលពុំមានការត្រៀមលក្ខណៈគ្រប់គ្រាន់ដើម្បីដោះស្រាយវិបត្តិនេះផងដែរ។ ទន្ទឹមនេះ លោក Guterres ទទូចឲ្យរដ្ឋាភិបាលនានានៅទូទាំងពិភពលោកផ្ដល់ការគាំទ្រយ៉ាងពេញទំហឹងលើកិច្ចប្រឹងប្រែងពហុភាគីដើម្បីប្រយុទ្ធប្រឆាំងនឹងវីរុសនេះ ដែលដឹកនាំដោយអង្គការសុខភាពពិភពលោក (WHO) ។ លោកនិយាយដូច្នេះថា៖«មហន្តរាយសុខភាពមួយនេះ បង្ហាញយ៉ាងច្បាស់ថា យើងគ្រាន់តែខ្លាំងដូចប្រព័ន្ធសុខភាពខ្សោយជាងគេប៉ុណ្ណោះ» ។ ទាក់ទិននឹងការគាំទ្រលើសេដ្ឋកិច្ចសាកល លោកអគ្គលេខាធិការ Guterres អះអាងថា រដ្ឋាភិបាលនានា គួរយកចិត្តទុកដាក់លើមនុស្ស ឬស្ថាប័នដែលងាយរងគ្រោះបំផុត ដូចជា កម្មករមានប្រាក់ចំណូលទាប និងអាជីវកម្មខ្នាតតូច និងមធ្យម ជាដើម។ លោក សង្កត់ធ្ងន់ដូច្នេះថា៖«នេះអាចលេចឡើងជារូបភាព ដូចជា គាំទ្រលើប្រាក់ឈ្នូល, ការធានារ៉ាប់រង, ការគាំទ្រសង្គម, បង្ការការក្ស័យធុន និងបាត់បង់ការងារជាដើម»។ ពាក់ព័ន្ធរឿងនេះ លោក Guterres លើកឡើងថា មូលនិធិហិរញ្ញវត្ថុអន្តរជាតិ (IMF), ធនាគារពិភពលោក (WB) និងបណ្ដាស្ថាប័នអន្តរជាតិផ្សេងទៀត មានតួនាទីយ៉ាងសំខាន់ក្នុងការជួយគាំទ្របណ្ដាប្រទេសដែលរងផលប៉ះពាល់ពី COVID-19 ៕	មនុស្សរាប់លាននាក់ អាចបាត់បង់ជីវិតដោយសារជំងឺផ្លូវដង្ហើម COVID-19 ជាពិសេសក្នុងបណ្ដាប្រទេសក្រីក្រ ប្រសិនបើជំងឺនេះ ត្រូវបានអនុញ្ញាតឲ្យរីករាលដាលដោយគ្មានការត្រួតពិនិត្យ។ អគ្គលេខាធិការអង្គការសហប្រជាជាតិ (UN) លោក Antonio Guterres ព្រមានបែបនេះ នៅថ្ងៃព្រហស្បតិ៍ ១៩ ខែមីនា។ ប្រមុខដឹកនាំអង្គការពិភពលោកមួយនេះ ស្នើសុំឲ្យមានការឆ្លើយតបសាកលដែលមានការសម្របសម្រួលពីប្រទេសពាក់ព័ន្ធដើម្បីប្រយុទ្ធប្រឆាំងនឹងកូរ៉ូណាវីរុស ដែលផ្ទុះឡើងដំបូងក្នុងប្រទេសចិននេះ។
១. រូបមន្តសម្រាប់ជួយឱ្យស្បែកភ្លឺស្រស់ថ្លា អ្វីដែលអ្នកត្រូវធ្វើ គឺគ្រាន់តែលាបម៉ាស្សាទឹកដោះគោឆៅ ឬស្រស់លើស្បែកមុខនិងក ហើយទុកចោលសម្រាប់រយៈពេល ១០ នាទី សឹមលាងសម្អាតចេញជាមួយទឹកត្រជាក់។ អ្នកក៏អាចលាយទឹកឃ្មុំ ១ ស្លាបព្រាបាយ ជាមួយទឹកដោះគោស្រស់ ២ ស្លាបព្រាបាយ និងទឹកក្រូចឆ្មារស្រស់ ១ ស្លាបព្រាបាយ ចូលគ្នាឱ្យសព្វ សឹមលាបល្បាយលើស្បែកដែលសម្អាតស្អាត ហើយទុកចោលសម្រាប់រយៈពេល ១០ នាទី មុននឹងលាងសម្អាតចេញ។ ២. រូបមន្តសម្រាប់ផ្ដល់សំណើមដល់ស្បែក ទឹកដោះគោមានផ្ទុកអាស៊ីត lactic ក៏ដូចជាវីតាមីន A និងវីតាមីន D ដែលទទួលខុសត្រូវក្នុងការធ្វើឱ្យស្បែកទន់រលោងមានសំណើម។ អ្វីដែលអ្នកត្រូវធ្វើ គឺគ្រាន់តែលាយទឹកដោះគោស្រស់ក្ដៅឧណ្ហៗ ២ ពែងនិងទឹកឃ្មុំកន្លះពែងក្នុងទឹកធម្មតាចំនួនសមល្មមដើម្បីគេងត្រាំ។ ៣. រូបមន្តសម្រាប់សម្អាតស្បែក អ្វីដែលអ្នកត្រូវធ្វើ គឺគ្រាន់តែជ្រលក់ដុំសំឡីក្នុងទឹកដោះគោឆៅ រួចលាបវាលើផ្ទៃមុខនិងក។ ទុកចោលសម្រាប់រយៈពេល ៥ នាទី សឹមលាងសម្អាតចេញ។ អនុវត្តជាប្រចាំ។ អ្នកក៏អាចលាយទឹកដោះគោស្រស់ជាមួយល្ហុងទុំកិនម៉ដ្ឋ ហើយលាបល្បាយលើស្បែក រួចទុកចោលសម្រាប់រយៈពេលពី ២ ទៅ ៣ នាទី។ លាងសម្អាតចេញជាមួយទឹកត្រជាក់។ ៤. រូបមន្តសម្រាប់ព្យាបាលបញ្ហាហើមជុំវិញភ្នែក អ្វីដែលអ្នកត្រូវធ្វើ គឺគ្រាន់តែជ្រលក់បន្ទះសំឡីក្នុងទឹកដោះគោស្រស់ត្រជាក់ រួចដាក់ស្អំលើត្របកភ្នែកជាការស្រេច។ ៥. រូបមន្តសម្រាប់កាត់បន្ថយការរលាក អ្វីដែលអ្នកត្រូវធ្វើ គឺគ្រាន់តែលាបទឹកដោះគោស្រស់លើតំបន់ស្បែកដែលទទួលរងផលប៉ះពាល់ជាការស្រេច៕ ត្រួតពិនិត្យដោយ www.health.com.kh	ភាគច្រើននៃពួកយើងសុទ្ធតែស្គាល់និងឧស្សាហ៍ទទួលទានទឹកដោះគោ ប៉ុន្តែប្រហែលជាមិនធ្លាប់ដឹងពីអត្ថប្រយោជន៍ដ៏ប្រសើរនៃភេសជ្ជៈនេះចំពោះសុខភាពស្បែកឡើយ។ ថាតើទឹកដោះគោស្រស់ល្អយ៉ាងណាខ្លះចំពោះសម្រស់? ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីរបៀបងាយៗក្នុងការប្រើប្រាស់ទឹកដោះគោស្រស់រក្សាសម្រស់ ៖
ភ្នំពេញ៖ មន្ត្រីឧទ្យានុរក្សកម្ពុជា និងថៃ បានទទួលការហ្វឹកហាត់លើការងារអភិរក្សនិងការពារសត្វព្រៃ និងព្រៃឈើ រយៈពេល១២ថ្ងៃ ដែលរៀបចំឡើងក្នុងខេត្តស្រះកែវ ប្រទេសថៃ ទល់នឹងតំបន់ការពារបន្ទាយឆ្មារ ខេត្តបន្ទាយមានជ័យ ។នេះបើតាមព័ត៌មានផ្សព្វផ្សាយលើហ្វេសប៊ុកក្រសួងបរិស្ថាន។ មន្ត្រីឧទ្យានុរក្សចំនួន១៥នាក់មកពីប្រទេសថៃនិងមន្ត្រីឧទ្យានុរក្ស២៦នាក់របស់កម្ពុជាដែលមកពីខេត្តបន្ទាយមានជ័យ បាត់ដំបងនិងប៉ៃលិន បានទទួលការបណ្តុះបណ្តាល ហ្វឹកហាត់លើការងារការពារអភិរក្សសត្វព្រៃ និងព្រៃឈើ។ ការហ្វឹកហាត់នេះផ្តោតលើជំនាញឃ្លាំមើល ត្រួតពិនិត្យ បង្ក្រាបបទល្មើស ជំនាញមើលផែនទី និងចំណុចនិយាមការភូមិសាស្ត្រលើផ្ទៃរាបនិងមើលពីផ្កាយរណប( GPS& Satellite) ជាដើម។ លោក វីត តាយ៉ា អគ្គនាយករងទទួលបន្ទុក តំបន់ទី១ នៃអគ្គនាយកដ្ឋានឧទ្យានជាតិសត្វព្រៃនិងពូជរុក្ខជាតិ របស់ប្រទេសថៃបានឱ្យដឹងថា សិក្ខាសាលានេះជានិមិត្តរូបមួយយ៉ាងល្អប្រសើរ ដែលបានដំណើរការតាមក្របខណ្ឌនៃផែនការកិច្ចសហប្រតិបត្តិការរយៈពេល៥ឆ្នាំក្នុងប្រតិបត្តិការលើតំបន់ការពារនិងតំបន់អភិរក្ស ជីវៈចម្រុះឆ្លងកាត់ព្រំដែន ដើម្បីកំណត់ជាកម្មវិធីដំណើរការរួមគ្នាទាំងក្នុងកម្រិតប្រទេស និងកម្រិតតំបន់។ លោក យឹម លី ប្រធានមន្ទីរបរិស្ថានខេត្តបន្ទាយមានជ័យ ដែលចូលរួមពិនិត្យមើលការងារហ្វឹកហាត់នេះ ដែលត្រូវបានរៀបចំឡើងរយៈពេល១២ថ្ងៃ ចាប់ពីថ្ងៃទី០៤ ដល់ថ្ងៃទី១៦ ខែសីហា ឆ្នាំ២០១៩ ។ សូមបញ្ជាក់ថា វគ្គបណ្តុះបណ្តាលមន្ត្រីឧទ្យានុរក្សនៃប្រទេសទាំងពីរកម្ពុជា-ថៃ ធ្វើឡើងបន្ទាប់ពីមានការចុះអនុស្សារណៈយោគយល់គ្នា(MOU) របស់អគ្គនាយកដ្ឋានជំនាញនៃប្រទេសទាំងពីរ ស្ដីពីកិច្ចសហប្រតិបត្តិការក្នុងការចាត់វិធានការការពារតំបន់អភិរក្សជីវៈចម្រុះ ឆ្លងកាត់ព្រំដែនរបស់ខ្លួន ដែលចុះហត្ថលេខាកាលពីថ្ងៃទី៣១ ខែមករា ឆ្នាំ២០១៨ កន្លងទៅ៕	ដោយ៖ សាម ស្រីណុច
បើយោងតាមស្ថិតិភ្ញៀវទេសចរផ្ទៃក្នុងនាឱកាសពិធីបុណ្យចូលឆ្នាំប្រពៃណីជនជាតិចិន និងវៀតណាម របស់ក្រសួងទេសចរណ៍នៅថ្ងៃទី១៥កុម្ភៈនេះ នៅថ្ងៃទីមួយនៃពិធីបុណ្យចូលឆ្នាំនេះ កម្ពុជាទទួលបានភ្ញៀវទេសចរ ជាង២០,៥ម៉ឺននាក់, ថ្ងៃទីពីរ ទទួលបានភ្ញៀវជាង៤០,៨ម៉ឺននាក់ និងថ្ងៃទីបី ទទួលភ្ញៀវទេសចរ បានត្រឹមជិត២៨ម៉ឺននាក់ ប៉ុណ្ណោះ។ ក្រសួងទេសចរណ៍ បានបញ្ជាក់ថា ភ្ញៀវទេសចរសរុបដែលកម្ពុជាទទួលបានក្នុងរយៈពេល៣ថ្ងៃ នៃពិធីបុណ្យចូលឆ្នាំចិននេះ គឺធ្លាក់ចុះចំនួន២,២៣ភាគរយ បើធៀបនឹងឆ្នាំ២០២០។ ក្នុងឱកាសពិធីបុណ្យចូលឆ្នាំប្រពៃណីចិន រាជធានីភ្នំពេញ គឺជាគោលដៅទេសចរណ៍លំដាប់ទីមួយ ដែលមានភ្ញៀវទេសចរ ជាង១១,៨ម៉ឺននាក់ ដើរកម្សាន្ត។ ក្រៅពីនេះ ខេត្តសៀមរាប មានភ្ញៀវទេសចរជាង១១,៧ម៉ឺននាក់, ខេត្តកំពត ជាង១០,២ម៉ឺននាក់, ខេត្តកែប មានជិត៩,៣ម៉ឺននាក់ និងខេត្តព្រះសីហនុ មានជាង៨,២ម៉ឺននាក់ រួមទាំងខេត្តគោលដៅទេសចរណ៍ផ្សេងៗទៀត ដូចជា៖ ខេត្តកណ្តាល, បាត់ដំបង, កោះកុង, កំពង់ស្ពឺ និងខេត្តពោធិ៍សាត់ ជាដើម។ ក្រសួងទេសចរណ៍វាយតម្លៃជាបឋមថា ការចំណាយរបស់ភ្ញៀវទេសចរនៅក្នុងពិធីបុណ្យចូលឆ្នាំចិននេះ មានកម្រិតទាបជាងពេលឈប់សម្រាកកន្លងមក។ «ពួកគាត់[ភ្ញៀវទេសចរ]មួយចំនួន ជ្រើសរើសការដើរកម្សាន្តនៅគោលដៅជិតៗ ដោយចេញទៅពេលព្រឹក ហើយត្រឡប់មកវិញពេលល្ងាច ហើយការដើរកម្សាន្តជាក្រុមគ្រួសារ និងខ្លះទៀតបានរៀបចំម្ហូបអាហារដែលសល់ពីការសែនមកតាមខ្លួនខ្លះ»។ នេះជាការលើកឡើងរបស់ក្រសួងទេសចរណ៍ ដោយបន្តថា ទោះយ៉ាងណាលំហូរភ្ញៀវទេសចរទៅគ្រប់គោលដៅទេសចរណ៍នៅតាមបណ្តារាជធានី-ខេត្ត នៅតែជាចលករសំខាន់ក្នុងការទ្រទ្រង់វិស័យទេសចរណ៍មួយផ្នែក និងបង្កើតប្រាក់ចំណូលទៅដល់ប្រជាជននៅតាមមូលដ្ឋាន និងវិស័យឯកជន ផងដែរ៕	ភ្នំពេញ៖ រយៈពេល៣ថ្ងៃពិធីបុណ្យចូលឆ្នាំប្រពៃណីចិន-វៀតណាម ពោលពីថ្ងៃទី១២ដល់១៤កុម្ភៈ កន្លងមកនេះ កម្ពុជាទទួលបានភ្ញៀវទេសចរនៅទូទាំងប្រទេសជិត៩០ម៉ឺននាក់។ ក្នុងនោះ ភ្ញៀវជាតិមាន៨៨០,៥៥៣នាក់ កើនឡើង៦,០៥ភាគរយ និងភ្ញៀវបរទេសផ្ទៃក្នុងមាន ១២,០៨៥នាក់ ថយចុះ ៨៥,៤០ភាគ បើធៀបនឹងបុណ្យចូលឆ្នាំចិន ក្នុងឆ្នាំ២០២០។
បើទោះបីជាមានជំនួបចរចា ចាប់តាំងពីថ្នាក់រដ្ឋមន្ត្រី ដល់មេបញ្ជាការយោធា ដើម្បីបន្ធូរបន្ថយស្ថានការណ៍នៅតាមបណ្តោយព្រំដែនចិន និងឥណ្ឌាក៏ដោយ ភាពតានតឹងរវាងយក្សនុយក្លេអ៊ែរទាំងពីរ នៅតែបន្តកើតមានដដែល។ តាមការចុះផ្សាយរបស់ទីភ្នាក់ងារ Reuters ចិនបានសាងសង់ ជំរំយោធា និងសាងសង់លេណដ្ឋាន និងសំណង់ផ្សេងទៀត។ ចំណែកឥណ្ឌា បានបន្ថែមកម្លាំងយោធាទៅតំបន់ព្រំដែន។ ក្រៅពីការបន្ថែមកម្លាំងយោធា និងសាងសង់សំណង់ផ្សេងៗនៅតាមព្រំដែន ចិន និងឥណ្ឌា បានបញ្ចេញសាច់ដុំដាក់គ្នា តាមរយៈការធ្វើសមយុទ្ធយោធាតាមតំបន់ព្រំដែន។ តាមការចុះផ្សាយរបស់ទូរទស្សន៍ចិន ដែលគ្រប់គ្រងដោយកងទ័ពរំដោះប្រជាជនចិន(PLA) នៅថ្ងៃទី២៤ ខែមិថុនា កងទ័ពជើងគោកចិន បានរៀបចំប្រតិបត្តិការមួយ ដើម្បីសាកល្បងជំនាញដឹកជញ្ជូនកងទ័ព និងជំនាញបច្ចេកទេសនៅក្នុងតំបន់ទីបេ។ តាមការចុះផ្សាយរបស់ទូរទស្សន៍ដដែល នៅក្នុងថ្ងៃទី២២ ខែមិថុនា ចិន បានហ្វឹតហាត់ និងសាកល្បងបាញ់ រថពាសដែកប្រភេទ Type 15 ចំនួន ៣គ្រឿង, រថពាសដែកប្រភេទ PLZ-07 ចំនួន ៥គ្រឿង, និងរថយន្តបាញ់គ្រាប់រ៉ុក្កែត ប្រភេទType 81 ចំនួន ៣គ្រឿង។ បន្ថែមពីនេះ ចិនក៏បានហ្វឹកហាត់យោធា ឧទ្ធម្ភាគចក្រ និងដ្រូនជាដើម នៅភាគខាងត្បូងនៃតំបន់ទីបេ។ ចំណែកភាគីឥណ្ឌាវិញ ក៏មិនខុសពីចិនដែរ។ ឥណ្ឌា បានសាកល្បងកម្លាំងយោធារបស់ខ្លួន ដើម្បីកម្លាដាក់ចិន។ តាមការចុះផ្សាយរបស់សារព័ត៌មាន Zee News ឥណ្ឌាបានធ្វើសមយុទ្ធយោធានៅក្នុងតំបន់Ladakh ដែលនៅជិតនឹងតំបន់ជម្លោះ។ ក្នុងសមយុទ្ធយោធានេះ ឥណ្ឌាបានប្រើប្រាស់រថពាសដែកប្រភេទ T-90 Bhishma។ ក្រៅពីធ្វើសមយុទ្ធ ឥណ្ឌាក៏បានប្រើប្រាស់កងទ័ពអាកាសរបស់ខ្លួន ដើម្បីត្រួតពិនិត្យមើលតំបន់ជម្លោះផងដែរ។ សូមបញ្ជាក់ថា ការប៉ះទង្គិចរវាងចិន និងឥណ្ឌា នាថ្ងៃទី១៥ ខែមិថុនា បានបណ្តាលឲ្យកងទ័ពឥណ្ឌាស្លាប់ ២០នាក់ និងរបួសជាច្រើននាក់ ខណៈទីក្រុងប៉េកាំង មិនបានបញ្ចេញតួលេខ ឬព័ត៌មានណាមួយឡើយ ជុំវិញការស្លាប់ និងរបួសនៃទាហានរបស់ខ្លួន៕	ភាពតានតឹងនៅតំបន់ព្រំដែនឥណ្ឌា-ចិន មិនទាន់មានភាពធូរស្រាលទេ បើទោះបីជាប្រទេសនុយក្លេអ៊ែរទាំងពីរ មានកិច្ចចរចាគ្នា ដើម្បីបន្ធូរបន្ថយការប្រឈមមុខដាក់គ្នាក៏ដោយ។ ភាគីទាំងពីរ បានបញ្ជូនកងទ័ពទៅកាន់ព្រំដែនជម្លោះរៀងៗខ្លួន។ មិនត្រឹមតែបញ្ជូនកងទ័ពទេ ទីក្រុងប៉េកាំង និងទីក្រុងញូវដែលី បានធ្វើសមយុទ្ធយោធា និងបាញ់អាវុធសាកល្បង នៅតាមតំបន់ក្បែរព្រំដែនជម្លោះថែមទៀត។ នេះបើតាមចុះផ្សាយរបស់កាសែតហុងកុង South China Morning Post នៅថ្ងៃទី២៧ ខែមិថុនា។
មានក្រុមមួយ កំពុងរៀបចំផែនការសម្ងាត់ ដើម្បីត្រៀមបំផុសបំផុលថា ទឹកខ្មៅជ្រលក់ចង្អុលដៃក្នុងថ្ងៃបោះឆ្នោត មាន២ដប គឺដបទី១ ជាទឹកខ្មៅធម្មតា ហើយដបទី២ ជាទឹកខ្មៅ ដែលអាចធ្វើឲ្យប្រជាពលរដ្ឋស្លាប់ ក្រោយជ្រលក់បាន២៤ម៉ោង។ នេះជាព័ត៌មាន ដែលសម្តេចនាយករដ្ឋមន្រ្តី ហ៊ុន សែន ទើបនឹងទទួលបាន ហើយបានលើកទៅនិយាយក្នុងពិធីសម្ពោធដាក់ឲ្យប្រើប្រាស់ស្ពានអាកាសមិត្តភាពកម្ពុជា-ចិន (ស្ពានអាកាសផ្សារដីហ៊ុយ) នៅព្រឹកថ្ងៃទី២ ខែកក្កដា ឆ្នាំ២០១៨។ សម្តេច ហ៊ុន សែន ចាត់ទុកផែនការនេះ ថាជាការឆបោក និងមានចេតនាទុច្ចរិត ដើម្បីបំភ័យប្រជាពលរដ្ឋ កុំឲ្យទៅបោះឆ្នោត នៅថ្ងៃទី២៩ ខែកក្កដា ឆ្នាំ២០១៨។ នាយករដ្ឋមន្រ្តីកម្ពុជា និយាយទាំងខឹងសម្បាថា គម្រោងខាងលើ គឺជាទោសឧក្រិដ្ឋ ហើយក៏ស្មើនឹងទោសក្បត់ជាតិដែរ ដែលមិនត្រូវអត់ឱនឲ្យជាដាច់ខាត។ មេដឹកនាំកម្ពុជារូបនេះ បានព្រមានខ្លាំងៗយ៉ាងដូច្នេះថា៖«មិនត្រូវឲ្យពួកក្រុមនេះរួចខ្លួនទេ។ វាយមេក្រុមហ្នឹងឲ្យបាន បើអ្នកឯង ហ៊ានធ្វើពិតប្រាកដ។ ទោះបីទៅដល់ប្រទេសណាក៏ដោយ ក៏ត្រូវតាមចាប់ខ្លួន ត្រឡប់មកវិញដែរ។ [....] សូម្បីតែប្រធានគណបក្សប្រឆាំង [លោក កឹម សុខា] ចាប់ម៉ោង១២យប់ ព្រោះទោសក្បត់ជាតិ ហើយរឿងនេះ ក៏ជាប្រភេទទោសក្បត់ជាតិដែរ»។ បន្ទាប់ពីព្រមានរួចហើយ សម្តេច ហ៊ុន សែន ក៏ប្រាប់ឲ្យក្រុមនោះ បញ្ឈប់ផែនការជាបន្ទាន់ ដើម្បីជៀសវាងមានបញ្ហាដល់ខ្លួន។ សម្តេច អះអាងថា បានបញ្ជូនសារទៅកាន់រដ្ឋមន្រ្តីក្រសួងការពារជាតិ និងរដ្ឋមន្ត្រីក្រសួងមហាផ្ទៃរួចហើយ ដើម្បីឲ្យចាត់វិធានការលើរឿងនេះ។ ប្រធានគណបក្សប្រជាជនកម្ពុជា បានសង្កត់ធ្ងន់បែបនេះថា៖«អ្នកឯងប្រជុំគ្នា មិនអាចលាក់បាំងជិតជាមួយខ្ញុំទេ។ យើងបានស្គាល់មុខក្រុមអ្នកឯងហើយ។ កុំធ្វើឲ្យសោះ។ បើអ្នកឯងធ្វើ អ្នកឯងប្រថុយនឹងការជាប់គុក ព្រោះនេះជាបទល្មើសមួយ ដែលមិនអាចអត់ឱនឲ្យបាន ហើយមិនមែនជាសិទ្ធិបញ្ចេញមតិទេ។ ឧបាយកលរបស់អ្នកឯង គឺបំផ្លាញជាតិ។ យើង ត្រូវបំផ្លាញឧបាយកលនេះ។ បញ្ជាឲ្យអាជ្ញាធរ ឃើញមួយ វាយមួយ»។ ដ្បិតមិននិយាយចំៗក្តី តែប្រមុខរដ្ឋាភិបាលកម្ពុជា បានប្រើពាក្យថា ក្រុម ដែលរៀបចំផែនការខាងលើ គឺជាប់ទាក់ទងនឹងក្រុមប្រឆាំង។ កន្លងមក គេមិនបានឮនោះទេថា មានផែនការ ដែលចង់បំផុសថា ទឹកខ្មៅជ្រលក់ចង្អុលដៃ ក្នុងថ្ងៃបោះឆ្នោត អាចធ្វើឲ្យមនុស្សស្លាប់។ នេះជាព័ត៌មានដំបូងហើយពាក់ពាក់ព័ន្ធនឹងផែនការខាងលើ ដែលត្រូវបានបញ្ចេញដោយនាយករដ្ឋមន្ត្រី។ កន្លងមក គេ គ្រាន់តែដឹងថា ក្រុមប្រឆាំង ជាពិសេសលោក សម រង្ស៊ី ដែលកំពុងនិរទេស បានអំពាវនាវកុំឲ្យប្រជាពលរដ្ឋទៅបោះឆ្នោត៕	ជាទោសក្បត់ជាតិ បើក្រុមណា ហ៊ានប្រឌិតថា ទឹកខ្មៅជ្រលក់ចង្អុលដៃក្នុងថ្ងៃបោះឆ្នោត អាចបណ្តាលឲ្យប្រជាពលរដ្ឋស្លាប់។ នេះជាការព្រមានរបស់ប្រមុខរដ្ឋាភិបាលកម្ពុជា។
MOU ទី១ ត្រូវបានធ្វើឡើងរវាងក្រសួងសេដ្ឋកិច្ច និងហិរញ្ញវត្ថុ និងក្រសួងពាណិជ្ជកម្ម តំណាង រដ្ឋាភិបាលកម្ពុជា និងភាគីចិន តំណាងដោយធនាគារ Export-import bank of china និងក្រុមហ៊ុន CITIC group corporation នៅថ្ងៃទី១៣ខែវិច្ឆិកា។ MOUទី១នេះមានគោលបំណងសម្របសម្រួលកិច្ចសហប្រតិបត្តិការរវាងស្ថាប័នរដ្ឋនៃប្រទេសទាំងពីរ ដើម្បីធានាភាពជោគជ័យនៃគម្រោង។ MOU ទី២ ត្រូវបានបង្កើតឡើងរវាងក្រសួងទាំងពីរខាងលើ និងភាគីចិនដោយក្រុមហ៊ុន CITIC construction និងក្រុមហ៊ុន Henan yuguang international economic & technical cooperation ដោយមានគោលបំណងកំណត់មូលដ្ឋានសម្រាប់រៀបចំ និងអនុវត្តគម្រោង ដែលរួមមាន ការសាងសង់ ប្រតិបត្តិការ និងការថែទាំហេដ្ឋារចនាសម្ព័ន្ធគម្រោង។ គម្រោងដែលត្រូវបានចុះ MOU នេះមានទិសដៅបង្កើតឃ្លាំងស្តុកស្រូវ-អង្ករ ដែលផ្អែកតាមការសិក្សារបឋម គម្រោងនឹងសាងសង់ឃ្លាំងស្តុក និងឡសម្ងួតចំនួន ១៥ ដែលមានសម្ថភាពសម្ងួតស្រូវដល់ទៅ ១៩៥០០ តោនក្នុងមួយថ្ងៃ និងអាចស្តុកស្រូវបានដល់ ១លានតោន។ គម្រោងនេះនឹងអនុវត្តក្នុងខេត្តចំនួន ១១ ដែលមានសក្ដានុពលផ្នែកស្រូវអង្ករ។ សេចក្ដីប្រកាសព័ត៌មានដដែលនេះឲ្យដឹងថា គម្រោងនេះក៏នឹងសម្របសម្រួលការផ្ដល់ប្រាក់កម្ចីរបស់ធនាគារដល់កសិករ និងពាណិជ្ជករផងដែរ តាមរយៈយន្តការយកស្តុកស្រូវជាវត្ថុបញ្ចាំ ដែលនឹងជួយដល់ការបង្វិលសាច់ប្រាក់ក្នុងវិស័យនេះ។ ពេលវេលាអនុវត្តគម្រោង និងថវិកា មិនត្រូវបានបញ្ជាក់នៅក្នុងប្រកាសព័ត៌មាននេះឡើយ តែក្រសួងបានឲ្យដឹងថា រដ្ឋាភិបាលនឹងស្នើប្រើប្រាស់ឥណទានសម្បទានពីភាគីចិន ដើម្បីអនុវត្តគម្រោងនេះ។ នេះទំនងជាគ្រោងដែលកម្ពុជា និងចិនបានជជែកគ្នាច្រើនឆ្នាំដែរហើយ ដែលរដ្ឋាភិបាលកម្ពុជា កាលពីឆ្នាំ២០១៥ បានបញ្ជូនសំណើខ្ចីប្រាក់ពីចិនប្រមាណ ៣០០លានដុល្លារអាមេរិក ដើម្បីសាងសង់ឃ្លាំងស្តុក និងឡសម្ងួតមួយចំនួននៅក្នុងប្រទេស៕	ភ្នំពេញ៖ រដ្ឋាភិបាលកម្ពុជា និងភាគីចិន បានចុះហត្ថលេខាលើអនុស្សារណៈនៃការយោគយល់គ្នា (MOU) ចំនួនពីរស្ដីពីគម្រោងជំរុញផលិតកម្មស្រូវ និងការនាំចេញអង្ករ ដែលមានគោលបំណងសាងសង់ឃ្លាំងស្តុកស្រូវ និងឡសម្ងួតមួយចំនួននៅក្នុងប្រទេស។ នេះបើតាមសេចក្ដីប្រកាសព័ត៌មានរបស់ក្រសួងសេដ្ឋកិច្ច និងហិរញ្ញវត្ថុ ។
សម្តេច ហ៊ុន សែន អតីតនាយករដ្ឋមន្ត្រីកម្ពុជា ក៏បានកត់សម្គាល់អំពីភាពគាប់ជួននេះដែរ។ ទំព័រហ្វេសប៊ុក ដែលដាក់ឈ្មោះ សម្តេច ហ៊ុន សែន នៃកម្ពុជា បានសរសេរនៅយប់ថ្ងៃទី២២ សីហានេះ បានផ្ញើសារអបអរលោក Srettha Thavisin ដែលត្រូវបានរដ្ឋសភា បោះឆ្នោតជ្រើសរើសជា នាយករដ្ឋមន្រ្តីថ្មី របស់ប្រទេសថៃ។ អតីតនាយករដ្ឋមន្ត្រីកម្ពុជា សង្ឃឹមថា នាយករដ្ឋមន្រ្តីថ្មីទាំងពីរ នឹងជំរុញកិច្ចសហប្រតិបត្តិការរវាងប្រទសទាំងពីរ ឲ្យរីកចម្រើនទ្វេដង។ «ខ្ញុំសង្ឃឹមថា នាយករដ្ឋមន្រ្តីថ្មីទាំងពីរ នឹងធ្វើទំនាក់ទំនងជាមួយគ្នា ដើម្បីជំរុញកិច្ចសហប្រតិបត្តិការរវាងប្រទសទាំងពីរ ឲ្យរីកចម្រើនទ្វេដងបន្ថែមទៀត»។ នេះជាការរំពឹងទុករបស់ សម្តេច ហ៊ុន សែន អតីតនាយករដ្ឋមន្ត្រីកម្ពុជា។ អត្ថបទទាក់ទង លោក Srettha Thavisin ទទួលបានសំឡេងគាំទ្រគ្រប់គ្រាន់ធ្វើជានាយករដ្ឋមន្រ្តីថៃ រដ្ឋសភាគាំទ្រឱ្យលោកស្រី ឃួន សុដារី ជាប្រធានរដ្ឋសភា និងលោក ហ៊ុន ម៉ាណែត ជានាយករដ្ឋមន្រ្តី ដោយសំឡេង១២៣	ជារឿងគាប់ជួន ដែលប្រទេស ២ មាននាយករដ្ឋមន្ត្រីថ្មី នៅក្នុងថ្ងៃតែមួយ។ នៅថ្ងៃទី២២ ខែសីហា លោក ហ៊ុន ម៉ាណែត ត្រូវបានរដ្ឋសភាកម្ពុជា បោះឆ្នោតផ្តល់សេចក្តីទុកចិត្ត ឱ្យធ្វើជានាយក រដ្ឋមន្ត្រីថ្មីរបស់កម្ពុជា មុនពេលដែល លោក Srettha Thavisin ត្រូវសភាថៃបោះឆ្នោតជ្រើសរើសជានាយករដ្ឋមន្រ្តីថ្មីរបស់ប្រទេសនេះដែរ។
បុរស២នាក់ ត្រូវបានតុលាការកាត់ទោសឲ្យជាប់ពន្ធនាគារ៧ឆ្នាំ កាលពីនៅថ្ងៃទី២៥ ខែកញ្ញា ពីបទជួញដូរជនរងគ្រោះចំនួន១៧នាក់ ទៅប្រទេសចិន មាត្រា១១ នៃច្បាប់បង្ក្រាបអំពើជួញដូរមនុស្សរបស់ប្រទេសកម្ពុជា។ តុលាការ ក៏បង្គាប់ឲ្យជនជាប់ចោ រួមគ្នាសងសំណងចំនួន ៩២,២០០ដុល្លារ ដល់ជនរងគ្រោះផងដែរ។ សេចក្តីប្រកាសព័ត៌មានរបស់អង្គការបេសកម្មយុត្តិធម៌អន្តរជាតិប្រចាំកម្ពុជា (IJM) នៅថ្ងៃទី២៥ខែកញ្ញា បានឲ្យដឹងថា ជនល្មើល បានបោកបញ្ឆោតជនរងគ្រោះ ក្នុងរូបភាពផ្តល់ឱកាសរៀនថ្នាក់បរិញ្ញាបត្រ និងទទួលការបណ្តុះបណ្តាលវិជ្ជាជីវៈ កាត់ដេរសម្លៀកបំពាក់ តាមរយៈវិទ្យាស្ថានបណ្តុះបណ្តាលគណនេយ្យវិជ្ជាជីវៈ(IPAT)។ តែផ្ទុយទៅវិញ ជនរងគ្រោះត្រូវបានជួញដូរទៅប្រទេសចិន ធ្វើការជាកម្មកររោងចក្រ។ តាមសាក្សីដែលជាជនរងគ្រោះ ពួកគេត្រូវបានតម្រូវឲ្យធ្វើការ៧ថ្ងៃ ក្នុងមួយសប្តាហ៍ ហើយទទួលបានតែពាក់កណ្តាល នៃប្រាក់ឈ្នួលដំបូងដែលបានសន្យា។ បើទោះជនរងគ្រោះទទួលបាន ការរៀនភាសាចិនបឋម ប៉ុន្តែពួកគេត្រូវបង់ថ្លៃឈ្នួលបន្ថែមទៀតគ្រប់ទីកន្លែង និងត្រូវតម្រូវឲ្យធ្វើការនៅពេលពួកគេឈឺ។ នេះបើតាម អង្គការ IJM ដែលបានស្រង់សម្តីរបស់ជនរងគ្រោះ។ លោក Peter Williams នាយកអង្គការ IJM បានចាត់ទុកការផ្តន្ទាទោសទាំងនេះ គឺជាសញ្ញាបង្ហាញថា តុលាការកម្ពុជា មានសមត្ថភាពមើលហួសពីអាការខាងក្រៅ ដែលបង្ហាញពីភាពគួរឲ្យគោរពរបស់ជនល្មើសទាំងនេះ និងមើលឃើញជាក់ស្តែងជាក់ច្បាស់អំពីអាជីវកម្មមួយនេះ ដែលជាបណ្តាញឧក្រិដ្ឋជួញដូរ៕	បុរស២នាក់ ត្រូវបានសាលដំបូងរាជធានីភ្នំពេញ កាត់ទោសឲ្យជាប់ពន្ធនាគាររយៈពេល៧ឆ្នាំ និងសងសំណងជាង៩ម៉ឺនដុល្លារទៅជនរងគ្រោះ ពីបទជួញដូរមនុស្សចំនួន១៧នាក់ទៅប្រទេសចិន។ ក្នុងករណីនេះ ជនល្មើស បានបោកជនរងគ្រោះ ក្រោមរូបភាពផ្តល់ឱកាសរៀនថ្នាក់បរិញ្ញាបត្រ និងទទួលការបណ្តុះបណ្តាលវិជ្ជាជីវៈ កាត់ដេរសម្លៀកបំពាក់។
លោក ឡុង ឌីម៉ង់ អភិបាលរងខេត្តព្រះសីហនុ ប្រាប់សារព័ត៌មានThmeyThmey25 ថា សង្គ្រាមនៅប្រទេសអ៊ុយក្រែន និង រុស្ស៊ី មិនទាន់បង្កជាផលប៉ះពាល់ដល់វិស័យទេសចរណ៍ នៅខេត្តព្រះសីហនុទេ។ បច្ចុប្បន្ន ភ្ញៀវទេសចរជនជាតិរុស្ស៊ីមួយចំនួន នៅតែទៅកម្សាន្តនៅខេត្តជាប់សមុទ្រនេះ ។ «ជនជាតិរុស្ស៊ីមកខេត្តព្រះសីហនុធ្លាក់ចុះ ដោយសារការរីករាលនៃជំងឺកូវីដ-១៩ ពីឆ្នាំ២០២០មក។ដូច្នេះឥឡូវនៅមិនមានតិចតួច តែមិនមែនមកកត្តាសង្រ្គាមទេ។ យើងមិនអាចសន្និដ្ឋានថា ប្រតិបត្តិការពិសេសរបស់រុស្ស៊ី នៅអ៊ុយក្រែន ធ្វើឱ្យភ្ញៀវរុស្ស៊ី ឬអ៊ុយក្រែន មិនមកទស្សនកិច្ចនៅព្រះសីហនុទេ »។ នេះជាការបញ្ជាក់បន្ថែមរបស់លោក ឡុង ឌីម៉ង់។ ជាមួយគ្នានេះលោក តុប សុភ័ក រដ្ឋលេខាធិការក្រសួងទេសចរណ៍ លើកឡើងថា សង្គ្រាមរវាងរុស្ស៊ីនិងអ៊ុយក្រែន មិនបង្កផលប៉ះពាល់ ដល់ទេសចរណ៍កម្ពុជាធ្ងន់ធ្ងរទេ ព្រោះចាប់តាំងពីបើកប្រទេសឡើងវិញទេសចរមកពីតំបន់អឺរ៉ុប មានប្រហែលតែ ៥ទៅ៦ភាគរយប៉ុណ្ណោះ។ ចំណែកទេសចរអន្តរជាតិមកកម្ពុជា ភាគច្រើនមកពីតំបន់អាស៊ី ដូចជាសឹង្ហបុរី ថៃ វៀតណាមនិងម៉ាឡេស៊ីជាដើម។ លោក តុបសុភ័ក បន្ថែមដូច្នេះ៖ « ចាប់តាំងពីខែវិច្ឆកា២០២១មកជើកហោះហើរពីក្រៅប្រទេសកើនឡើង ។ បើតាមទិន្នន័យក្នុងខែកុម្ភៈកន្លងទៅមួយសប្តាហ៍ជើងហោះមកកម្ពុជាមានជាង ៩០ជើង ដែលភាគច្រើនមកពីតំបន់អាស៊ីប៉ាស៊ីហ្វិកនិងតំបន់អាស៊ាន។ ចំណែកជើងហោះហើរពីអឺរ៉ុបនៅមានតិចតួចទេ ដូច្នេះយើងមើលឃើញថាបញ្ហារុស្ស៊ី-អ៊ុយក្រែនមិនបង្ករជាផលប៉ះពាល់អ្វីច្រើនទេ »។ បើតាមរបាយការណ៍ភ្ញៀវទេសចរក្នុងខេត្តព្រះសីហនុរយៈពេល៥ឆ្នាំ (២០១៥- ២០២០) ទេសចរអន្តរជាតិមានជាង ២លាន១សែននាក់ខណៈភ្ញៀវជនជាតិរុស្ស៊ីមានជាង ១៥ម៉ឺននាក់ ស្ថិតនៅចំណាត់ថា្នក់លេខ៣បន្ទាប់ពីភ្ញៀវជនជាតិវៀតណាម និងចិន ៕	ជនជាតិរុស្ស៊ីជាទេសចរសំខាន់ សម្រាប់ខេត្តព្រះសីហនុ។ តែចាប់តាំងពីកម្ពុជាបើកប្រទេសឡើងវិញ ទេសចររុស្ស៊ីមិនទាន់មានច្រើនប៉ុន្មាននោះទេ បើធៀបនឹងឆ្នាំ ២០១៩។ បញ្ហានេះ ត្រូវបានលោក ឡុង ឌីម៉ង់ អភិបាលរងខេត្តព្រះសីហនុ បញ្ជាក់ថា ចំនួនទេសចររ៉ុស្ស៊ី នៅមានតិចតួចព្រោះជំងឺកូវីដ-១៩ មិនមែនដោយសារសង្រ្គាមអ៊ុយក្រែន និងរុស្ស៊ីនោះទេ។
ភ្នំពេញ៖ គ្រឹះស្ថានអង្គរ ទទួលបានចំណូលជាង ១៧លានដុល្លារ ពីការលក់សំបុត្រចូលទស្សនារមណីយដ្ឋានអង្គរ ក្នុងរយៈពេល៦ខែ នៃឆ្នាំ២០២៣។ ចំនួននេះ កើនឡើងជាង ៦ពាន់ភាគរយ ធៀបនឹងរយៈពេលដូចគ្នាក្នុងឆ្នាំ២០២២។ បើតាមសេចក្ដីប្រកាសរបស់គ្រឹះស្ថានអង្គរ រយៈពេល ៦ខែនេះ មានទេសចរសរុប ៣៨៥ ៧៦៩នាក់ បានទិញសំបុត្រចូលរមណីយដ្ឋានអង្គរ ដែលកើនជាង ៦ពាន់ភាគរយ ធៀបនឹងរយៈពេលដូចគ្នាក្នុងឆ្នាំ២០២២។ ដោយឡែក ក្នុងខែមិថុនា កន្លងទៅនេះ មានទេសចរ ៤១ ០១២នាក់ បានទិញបណ្ណចូលទស្សនារមណីយដ្ឋានអង្គរ ហើយចំណូលលក់សំបុត្រនោះមាន ១ ៨១១ ៥៨៩ដុល្លារ។ ក្រៅពីនេះ គ្រឹះស្ថានអង្គរ ក៏បានលក់សំបុត្រចូលទស្សនាតំបន់កោះកែរ បានចំនួន ៩៥ ៥៣៥ដុល្លារ ដល់ទេសចរអន្តរជាតិចំនួន ៦ ៣៦៩នាក់ និងរកចំណូលពីការលក់សំបុត្រទូក នៅកំពង់ផែចុងឃ្លៀស បានចំនួន ២៩២ ៩៤០ ដុល្លារ ក្នុងរយៈពេល៦ខែនេះ។ តាមសេចក្ដីប្រកាសព័ត៌មានដដែល ចំណូលពីការលក់សំបុត្រនេះ គ្រឹះស្ថានអង្គរ បានឧបត្ថម្ភទៅមូលនិធិគន្ធបុប្ផា មានចំនួន ៧៧១ ៥៣៨ដុល្លារ៕	ដោយ៖ សែម ប្រាក់ដាវ
ដើម្បីតបតាមតម្រូវការជូនអតិថិជនទូទាំងប្រទេសរបស់ខ្លួន ក្រុមហ៊ុន សាមសុង ប្រចាំប្រទេសកម្ពុជា បានប្រញាប់ប្រញាល់ធ្វើការដាក់លក់ផ្លូវការហើយនៃ កំពូលស្មាតហ្វូនប្រចាំសករាជថ្មីគឺ Samsung Galaxy S21 5G, Galaxy S21+5G និង Galaxy S21 Ultra 5G ជាមួយកាដូជាច្រើនដូចជា៖ - ដុំឆ្នាំងសាកហ្ស៊ីន (Travel Adapter) - ស្រោមទូរស័ព្ទថ្លាអាចបញ្ឈរបាន (Standing Clear Cover) - បញ្ចុះតម្លៃ 50% ពេលប្តូរអេក្រង់ថ្មី (រយៈពេល 1 ឆ្នាំចាប់គិតពីថ្ងៃជាវ) - ស៊ីមស្មាតលេខពិសេសតម្លៃ $129 ជាមួយគម្រោងអ៊ីនធឺណេតចំនួន 52 សប្តាហ៍ - បង់រំលស់គ្មានការប្រាក់ជាមួយធនាគារឯកទេសអ៊ីអន (ចាប់ពីថ្ងៃទី 29 មករា ឆ្នាំ 2021 ដល់ ថ្ងៃទី 28 កុម្ភៈ ឆ្នាំ 2021 សម្រាប់ Galaxy S21 ស៊េរី តែប៉ុណ្ណោះ) * * បញ្ជាក់៖ កម្មវិធីប្រូម៉ូសិនដ៏ពិសេសនេះគឺសម្រាប់តែការទិញ Samsung Galaxy S21 ស៊េរី ឆ្នាំ 2021 ដែលមានការធានាត្រឹមត្រូវពីក្រុមហ៊ុន សាមសុង កម្ពុជា និងមានសុពលភាពក្នុងកំឡុងកាលបរិច្ឆេទខាងលើនេះតែប៉ុណ្ណោះ។ សូមបញ្ជាក់ថាតាមរយៈការដាក់បង្ហាញផ្ទាល់នៃកំពូលស្មាតហ្វូនប្រចាំសករាជថ្មី Samsung Galaxy S21 5G, Galaxy S21+5G និង Galaxy S21 Ultra 5G និងតាមបណ្តាញទំនាក់ទំនងសង្គម ទំព័រហ្វេសប៊ុកផ្លូវការ សាមសុង បានធ្វើឱ្យកក្រើក និងអង្រួនចំណាប់អារម្មណ៍អ្នកប្រើប្រាស់យ៉ាងច្រើនលើសលុបជាមួយនឹងលក្ខណៈពិសេស បច្ចេកវិទ្យាទំនើបចុងក្រោយ ការធ្វើបច្ចុប្បន្នភាពនៃ កំពូលកាមេរ៉ា កំពូលមហាកម្លាំងថ្ម កំពូលអេក្រង់ច្បាស់ ប្រព័ន្ធប្រតិបត្តិការចុងក្រោយបំផុត ប្រព័ន្ធបណ្តាញលឿនជាងគេ 5G និងអ្វីដែលពិសេសបំផុតនោះគឺតម្លៃនៅប្រហាក់ប្រហែលដដែល។ ឥឡូវនេះយើងមកមើលកំពូលលក្ខណៈពិសេសៗដ៏អស្ចារ្យទាំងអស់គ្នា៖ * Galaxy S21 Ultra 5G - តម្លៃ៖ $1,429 (RAM: 16GB / ROM: 512GB), $1,299 (RAM: 12GB / ROM: 256GB) - ទំហំអេក្រង់៖ 6.8 - ប្រភេទកញ្ចក់អេក្រង់៖ 120Hz Refresh Rate, Infinity-O Display, Dynamic SUPER AMOLED 2X - ប្រើជាមួយប៊ិក S-pen បាន (S-pen Supported) - កាមេរ៉ាមុខ 1 គ្រាប់៖ ទំហំ 40MP - កាមេរ៉ាក្រោយ 4 គ្រាប់៖ 108MP (Wide), 10MP (Periscope Telephoto), 10 MP (Telephoto), 12 MP (Ultrawide) - បន្ទះប្រព័ន្ធដំណើរការ (Chipset)៖ Exynos 2100 (5nm) - ប្រព័ន្ធដំណើរការ (CPU)៖ Octa-core (1x2.9 GHz Cortex-X1 & 3x2.80 GHz Cortex-A78 & 4x2.2 GHz Cortex-A55) - ថាមពលថ្ម៖ 5000mAh (សាកថ្មល្បឿនលឿនបំផុតឥតខ្សែ 15 W និងប្រើខ្សែល្បឿនលឿន 25W) - ពណ៌ 2 ជម្រើស៖ ខ្មៅ (Phantom Black) និង ប្រាក់ (Phantom Silver) - មានបំពាក់ស៊ីមអេឡិចត្រូនិច (e-Sim) ៖ មានជម្រើសច្រើនសម្រាប់អ្នកប្រើប្រាស់! លោកអ្នកអាចប្រើ Nano SIM Card ទាំង 2 ក៏បាន ឬប្រើ Nano SIM 1 និង e-SIM មួយ ក៏បាន។ * Galaxy S21+ 5G - តម្លៃ៖ $1, 099 (RAM: 8GB / ROM: 256GB) - ទំហំអេក្រង់៖ 6.7 - ប្រភេទកញ្ចក់អេក្រង់៖ 120Hz Refresh Rate, Infinity-O Display, Dynamic SUPER AMOLED 2X - កាមេរ៉ាមុខ 1 គ្រាប់៖ ទំហំ 10 MP - កាមេរ៉ាក្រោយ 3 គ្រាប់៖ 12 MP (Wide), 64 MP (Telephoto), 12MP (Ultrawide) - បន្ទះប្រព័ន្ធដំណើរការ (Chipset)៖ Exynos 2100 (5nm) - ប្រព័ន្ធដំណើរការ (CPU)៖ Octa-core (1x2.9 GHz Cortex-X1 & 3x2.80 GHz Cortex-A78 & 4x2.2 GHz Cortex-A55) - ថាមពលថ្ម៖ 4800mAh (សាកថ្មល្បឿនលឿនបំផុតឥតខ្សែ 15 W និងប្រើខ្សែល្បឿនលឿន 25W) - ពណ៌ 2 ជម្រើស៖ ស្វាយ (Phantom Violet) និង ខ្មៅ (Phantom Black) - មានបំពាក់ស៊ីមអេឡិចត្រូនិច (e-Sim) ៖ មានជម្រើសច្រើនសម្រាប់អ្នកប្រើប្រាស់! លោកអ្នកអាចប្រើ Nano SIM Card ទាំង 2 ក៏បាន ឬប្រើ Nano SIM 1 និង e-SIM មួយ ក៏បាន។ * Galaxy S21 5G - តម្លៃ៖ $899 (RAM: 8GB / ROM: 256GB) - ទំហំអេក្រង់៖ 6.2 - ប្រភេទកញ្ចក់អេក្រង់៖ 120Hz Refresh Rate, Infinity-O Display, Dynamic SUPER AMOLED 2X - កាមេរ៉ាមុខ 1 គ្រាប់៖ ទំហំ 10 MP - កាមេរ៉ាក្រោយ 3 គ្រាប់៖ 12 MP (Wide), 64 MP (Telephoto), 12MP (Ultrawide) - បន្ទះប្រព័ន្ធដំណើរការ (Chipset)៖ Exynos 2100 (5nm) - ប្រព័ន្ធដំណើរការ (CPU)៖ Octa-core (1x2.9 GHz Cortex-X1 & 3x2.80 GHz Cortex-A78 & 4x2.2 GHz Cortex-A55) - ថាមពលថ្ម៖ 4000mAh (សាកថ្មល្បឿនលឿនបំផុតឥតខ្សែ 15 W និងប្រើខ្សែល្បឿនលឿន 25W) - ពណ៌ 2 ជម្រើស៖ ស្វាយ (Phantom Violet) និង ប្រផេះ (Phantom Grey) - មានបំពាក់ស៊ីមអេឡិចត្រូនិច (e-Sim) ៖ មានជម្រើសច្រើនសម្រាប់អ្នកប្រើប្រាស់ លោកអ្នកអាចប្រើ Nano SIM Card ទាំង 2 ក៏បាន ឬប្រើ Nano SIM 1 និង e-SIM មួយ ក៏បាន។ យ៉ាងម៉េចដែរប៉ុណ្ណឹង នៅចាំអីទៀតមកទទួលយក បទពិសោធន៍ដ៏អស្ចារ្យនៃកំពូលស្មាតហ្វូនសករាជថ្មីឆ្នាំ 2021 ឥឡូវនេះភ្លាមទៅ។ សាមសុង ផ្លាស់ប្តូរនៃការអភិវឌ្ឍន៍បច្ចេកវិទ្យាពិភពលោកពុំធ្លាប់មានសម្រាប់អនាគត (Change the shape of the future)។ សាមសុង ជាទីទុកចិត្តបំផុត...!! សម្រាប់ព័ត៌មានបន្ថែមសូមអញ្ជើញមកសាកសួរ ឬធ្វើតេស្តដោយផ្ទាល់នៅតាមដេប៉ូចែកចាយរបស់ សាមសុង ទាំងអស់ ដែលនៅជិតលោកអ្នកបំផុត ឬក៏អាចទំនាក់ទំនងសេវាបម្រើអតិថិជនឥតគិតថ្លៃតាមរយៈលេខទូរស័ព្ទ៖ 1800-203232 ៕ * លក្ខខណ្ឌផ្សេងៗត្រូវបានអនុវត្ត! (អត្ថបទពាណិជ្ជកម្ម)	ភ្នំពេញ៖ថ្ងៃទី២៩ ខែមករា ឆ្នាំ២០២១ - បង្អង់យូរទៀតម៉េចបាន បើអតិថិជនយ៉ាងច្រើនសម្រុកមកសួរថាដាក់លក់ថ្ងៃណាដែរពេញហាងតែម្តងបែបនេះ។
មុនឡើងមកជួបគ្នានៅវគ្គពាក់កណ្តាលផ្តាច់ព្រ័ត្រក្រុមនារីកម្ពុជា១ ដែលមានកីឡាការិនី កែ ឡេង, អ៊ុក ស្រីមុំ, អ៊ុន ស្រីយ៉ា និង កែវ វណ្ណា បានទម្លាក់ក្រុមវៀតណាម ក្នុងលទ្ធផល ១៣-៩ នៅវគ្គ៨ក្រុមចុងក្រោយ ខណៈឡាវ ទម្លាក់ក្រុមនារីកម្ពុជា២ក្នុងលទ្ធផល ១៣-៤។ នេះជាមេដាយសំរឹទ្ធចុងក្រោយរបស់កម្ពុជា បន្ទាប់ពីវីរកីឡាការិនី កែ ឡេង ដណ្តើមបានមេដាយមាសលើវិញ្ញាសាវាយយកពិន្ទុ ក្រោយយកឈ្នះកីឡាការិនីឡាវ Bivilak Thepphakan ក្នុងលទ្ធផល ៣៦-២២ នៅវគ្គផ្តាច់ព្រ័ត្រ នារសៀលថ្ងៃទី២២ វិច្ឆិកា។ ដ្បិតក្រុមយុវជន១ យុវជន២ និងក្រុមកីឡាការិនី២របស់កម្ពុជាសុទ្ធតែបានធ្លាក់ត្រឹមវគ្គ១៦ និង៨ក្រុមចុងក្រោយ។ ក្នុងនោះក្រុមយុវជនទី១បានធ្លាក់នៅវគ្គ១៦ក្រុមចុងក្រោយ(១/៨)ក្រោយចាញ់បែលហ្ស៊ិកក្នុងលទ្ធផល ១៣-៦ រីឯក្រុមយុវជន២ធ្លាក់នៅវគ្គ៨ក្រុមចុងក្រោយ(១/៤)ក្រោយចាញ់អេស្ប៉ាញ ក្នុងលទ្ធផល ១៣-៧។ ចំណែកក្រុមនារីទី២ ដែលមានកីឡាការិនី ស្រ៊ាង សុរ៉ាឃីម, ឃួន យ៉ារី, វង ចន្ថា និង ដួង ឌីណា ធ្លាក់នៅវគ្គ៨ក្រុមចុងក្រោយ បន្ទាប់ពីចាញ់ឡាវ ១៣-៤៕	ក្រុមកីឡាការិនីប៉េតង់កម្ពុជាទី១ ទទួលបានមេដាយសំរឹទ្ធលើវិញ្ញាសា៣នាក់ទល់៣នាក់ ក្រោយចាញ់ឡាវ ១៣-៦ នៅវគ្គពាក់កណ្តាលផ្តាច់ព្រ័ត្រ នាព្រឹកថ្ងៃទី២៣ វិច្ឆិកា ឆ្នាំ២០១៩ នេះ។ ឡាវ អាចប្រជែងជាមួយថៃ ឬបារាំង ដើម្បីដណ្តើមមេដាយមាសប្រចាំព្រឹត្តិការណ៍ជើងឯកពិភពលោកយុវជន និងស្ត្រី ដែលកម្ពុជាធ្វើជាម្ចាស់ផ្ទះ។
សូមទស្សនារូបភាព និងវីដេអូ ដូចតទៅ៖	សៀមរាប៖ នៅថ្ងៃទី២នៃពិធីចូលឆ្នាំខ្មែរ មានទេសចរជាតិ និងបរទេសកើនតែច្រើនបានមកកម្សាន្តនៅបរិវេណប្រាសាទអង្គរវត្ត ក្នុងព្រឹត្តការណ៍អង្គរសង្ក្រាន្ត។ នាថ្ងៃទី ១៥ មេសានេះ កម្ពុជាក៏ទទួលបានកំណត់ត្រាសារជាថ្មី លើចំនួនអ្នកចង្វាក់រាំម៉ាឌីហ្សុនច្រើនជាងគេលើពិភពលោក (Largest Madison Dance) ពី Guinness World Records ដោយមានអ្នកចូលរួមចំនួន៤៩៩៩នាក់ នៅបរិវេណលានជល់ដំរី ក្នុងព្រឹត្តិការណ៍អង្គរសង្ក្រាន្ត។
ការប្រកួត គឺតាមរយៈការOnline ដោយអ្នកចូលរួមត្រូវរកទីតាំងដោយខ្លួនឯង ដើម្បីប្រកួត ។ ព្រឹត្តិការណ៍នេះ ធ្វើឡើងក្នុងគោលដៅស្វែងរកក្រុមតំណាងឲ្យជម្រើសជាតិកម្ពុជា ហើយក៏ជាការត្រៀមខ្លួនប្រកួត នៅក្នុងស៊ីហ្គេមផងដែរ ។ ការប្រកួតទាំង២វិញ្ញាសារ នឹងចាប់ផ្ដើមក្នុងរយៈពេល៣សប្ដាហ៍ ។ សប្ដាហ៍ទីមួយ ពីថ្ងៃទី១១ និង១២ ខែធ្នូ, លើកទី២ នាថ្ងៃទី១៨ និង១៩ ខែធ្នូ និងលើកទី៣ នៅថ្ងៃទី២៥ និង ២៦ ខែធ្នូ ។ បច្ចុប្បន្នវិស័យកីឡាអេឡិចត្រូនិច នៅកម្ពុជា មានការកើនឡើងគួរឲ្យកត់សម្គាល់ ។ កម្ពុជាបានបញ្ជូនកីឡាករជម្រើសជាតិ ទៅប្រកួតនៅលើឆាកអន្តរជាតិពីរលើករួចមកហើយ ក្នុងពេលថ្មីៗនេះ ដូចជាក្រុម Newblood ប្រកួតក្នុងវិញ្ញាសារ Dota 2 និងក្រុម See You Soon ក្នុងវិញ្ញាសារ Mobile Legend Bang Bang ៕	សហព័ន្ធកីឡាអេឡិចត្រូនិច បើកការចុះឈ្មោះក្រុមកីឡាអេឡិចត្រូនិច ចូលរួមប្រកួតជើងឯកថ្នាក់ជាតិ ក្នុងវិញ្ញាសារ PUBG-Mobile និង League of Legends: Wild Rift ដែលមានប្រាក់រង្វាន់សរុប ៣២,០០០,០០០រៀល ។ ក្រុមដែលឈ្នះ នឹងចូលរួមប្រកួតអន្តរជាតិជាមួយក្រុមដទៃទៀតសម្រាប់ការប្រកួត Pre SEA GAMES ក្នុងខែមករា ឆ្នាំ ២០២២ ។ កាលបរិច្ឆេទចុះឈ្មោះចូលរួម ពីថ្ងៃទី១-៦ ខែធ្នូ ឆ្នាំ២០២១។
អ្នកស្រី សុខ គាង គឺជាប្រធានផ្នែកលទ្ធកម្មនៃអង្គការយូនីសេហ្វប្រចាំប្រទេសកម្ពុជា។ អង្គការយូនីសេហ្វប្រចាំប្រទេសកម្ពុជា ដែលបានដើរតួនាទីយ៉ាងសំខាន់មួយ ក្នុងការការយ៉ាងជិតស្និទ្ធជាមួយក្រសួងសុខាភិបាលកម្ពុជា អង្គការសុខភាពពិភពលោកប្រចាំប្រទេសកម្ពុជា និងអ្នកពាក់ព័ន្ធមួយចំនួនទៀត ដើម្បីសម្របសម្រួលការមកដល់ វ៉ាក់សាំងបង្ការជំងឺកូវីដ-១៩ ក្រោមយន្តការ Covax មកកាន់ប្រទេសកម្ពុជា។ តាមរយៈយន្តការនេះ វ៉ាក់សាំងជាង ៣២ម៉ឺនដូស ដំណាក់កាលដំបូង ត្រូវបានដឹកមកដល់កម្ពុជា កាលពីដើមខែមីនាកន្លងទៅ។ អ្នកស្រី សុខ គាង ប្រធានផ្នែកលទ្ធកម្មប្រចាំអង្គការយូនីសេហ្វ រៀបរាប់ពីដំណើរការងារយ៉ាងដូច្នេះថា៖ «នៅក្នុងការសហការនេះ គឺមានការសម្របសម្រួល និងសហការយ៉ាងស្អិតល្មួត ពីរាជរដ្ឋាភិបាល ពីខាងកម្មវិធី Covax ដើម្បីឱ្យមានឯកសារចាំបាច់ទាំង៣ ក្រោមយន្តការ Covax ដើម្បីបញ្ជូនឱ្យគាត់ទាន់ពេល។ អ៊ីចឹងតួនាទីខាងខ្ញុំនេះ គឺបញ្ចូនឯកសារ នៅពេលដែលឯកសារបានធ្វើរួចរាល់ ហើយច្បាស់ថាយើងបានទទួលវ៉ាក់សាំង តាមអ្វីដែលបានគ្រោងទុក»។ រូបភាពផ្តល់ដោយ អង្គការយូនីសេហ្វប្រចាំប្រទេសកម្ពុជា ក្រៅពីការធ្វើការងារបញ្ជូនឯកសារហើយនោះ អ្នកស្រី សុខ គាង និងក្រុមការងារក៏ត្រូវតាមដានឱ្យដឹង ពីពេលវេលាដែលវ៉ាក់សាំង នឹងត្រូវដឹកមកដល់កម្ពុជាឱ្យជាក់លាក់ ដើម្បីឱ្យពិធីប្រគល់ និងទទួលវ៉ាក់សាំង អាចរៀបចំទៅបាន។ លើសពីនេះទៀត ក្រុមការងារផ្នែកលទ្ធកម្មរបស់យូនីសេហ្វ និងក្រសួងសុខាភិបាល ក៏ត្រូវត្រៀមឱ្យរួចរាល់ ទីតាំងស្តុកវ៉ាក់សាំង និងការដឹកជញ្ជូនទៅរក្សាទុក ឱ្យមានសុវត្ថិភាព តាមលក្ខៈបច្ចេកទេសផងដែរ។ កម្ពុជាត្រូវបានរំពឹងថា នឹងទទួលបានវ៉ាក់សាំងប្រមាណ២០ភាគរយ នៃចំនួនប្រជាជន ដែលស្មើនឹងប្រមាណ៧លានដូស ពីយន្តការ Covax។ ទោះយ៉ាងណា នៅក្នុងដំណាក់កាលដំបូង កម្ពុជាទើបទទួលបានវ៉ាក់សាំងជាង៣២ម៉ឺនដូសប៉ុណ្ណោះ។ ដូច្នេះវ៉ាក់សាំងនៅសល់ជាង ៦លានដូសទៀត ត្រូវបានរំពឹងថា នឹងដឹកជញ្ជូនមកកម្ពុជា ជាបន្តបន្ទាប់ នៅក្នុងឆ្នាំ២០២១នេះ។ អ្នកស្រី សុខ គាង បានអះអាងថា ក្រុមការងាររបស់ខ្លួន បានត្រៀមលក្ខណៈរួចរាល់ហើយ ក្នុងការទទួលយកវ៉ាក់សាំងជាបន្តបន្ទាប់នេះ។ ស្ត្រីវ័យ ៤១ឆ្នាំរូបនេះ អះអាងថា ខ្លួនពិតជាមានមោទកភាពយ៉ាងខ្លាំង ដែលបានចូលរួមចំណែកក្នុងការងារសម្របសម្រួលការមកដល់នៃវ៉ាក់សាំងបង្ការកូវីដ-១៩ ព្រោះវ៉ាក់សាំង នឹងជួយការពារអាយុជីវិតពលរដ្ឋកម្ពុជា។ «អ្វីដែលខ្ញុំសប្បាយចិត្ត គឺវ៉ាក់សាំងនេះ ជាអ្វីដែលជួយសម្រួលទៅដល់សេដ្ឋកិច្ចយើងឡើងវិញ ក៏ដូចជាអាចការពារជីវិតប្រជាជន ការកាត់បន្ថយការឆ្លងឱ្យបានច្រើន ហើយនឹងយើងអាចមានសេរីភាពក្នុងការដើរហើរ និងអាចមានលទ្ធភាពបើកសាលារៀន ដើម្បីក្មេងៗបានចូលរៀនឡើងវិញ»។ នេះជាការបញ្ជាក់របស់អ្នកស្រី សុខ គាង។ ក្រៅពីចំណេះ អ្នកស្រី សុខ គាង ចង់ឱ្យយុវជនស្តាប់មតិកែលម្អ ដើម្បីភាពរីកចម្រើន អ្នកស្រី សុខ គាង មានស្រុកកំណើតនៅភូមិស្គន់ ឃុំសូទិព្វ ស្រុកជើងព្រៃ ខេត្តកំពង់ចាម។ រយៈពេលប្រមាណ៧ឆ្នាំ ហើយដែលអ្នកស្រី បានបំពេញការងារនៅអង្គការយូណីសេហ្វ ហើយគាត់ ក៏មានបទពិសោធន៍ការងារនៅអង្គការផ្សេងប្រមាណ ១៣ឆ្នាំដែរ។ តាមពិតទៅ គ្រួសារសុខ គាង មានជីវភាពមិនធូរធារនោះទេ ប៉ុន្តែ អ្នកស្រី សុខ គាង ក៏មិនបណ្តោយឱ្យភាពក្រីក្រ មករារាំងការអប់រំរបស់ខ្លួននោះដែរ។ ក្រោយប្រឡប់ជាប់បាក់ឌុប នៅអំឡុងឆ្នាំ២០០០ អ្នកស្រី សុខ គាង បានចាកចេញពីស្រុកកំណើតមករស់នៅរាជធានីភ្នំពេញ ជាមួយបងប្រុស។ ដោយសារតែមិនទាន់មានលទ្ធភាពបង់ថ្លៃសិក្សា អ្នកស្រី សុខ គាង បានចំណាយប្រហែល១ឆ្នាំ ក្នុងការសិក្សាវគ្គខ្លីៗតាមអង្គការ ដែលគេបង្រៀនដោយឥតគិតថ្លៃ។ បន្ទាប់ពីនោះ អ្នកស្រីក៏បានចូលធ្វើការងារស្ម័គ្រចិត្តសន្សំបទពិសោធន៍ រហូតទទួលបានឱកាសការងារ ដែលមានប្រាក់កម្រៃប្រចាំខែ។ តាមអ្នកស្រី សុខ គាង គាត់បានសន្សំប្រាក់ខែ ដើម្បីបង់ថ្លៃសិក្សាដោយខ្លួនឯង ហើយក៏បន្តធ្វើការបណ្តើរ រៀនបណ្តើរ។ សម្រាប់អ្នកស្រី ការសិក្សា ជាគោលដៅធំបំផុតសម្រាប់ខ្លួន នៅពេលសម្រេចចិត្តមករស់នៅភ្នំពេញ។ អ្នកស្រី ជឿថា ការអប់រំ និងការខំប្រឹងប្រែង នឹងធ្វើឱ្យអ្នកស្រី ទទួលបានការងារល្អមួយ ហើយអាចជួយឱ្យគ្រួសារខ្លួន មានជីវភាពគ្រាន់បើឡើង។ អ្នកស្រី សុខ គាង បានបន្តសិក្សារហូតបញ្ចប់បរិញ្ញាបត្រជាន់ខ្ពស់ផ្នែកគ្រប់គ្រង នៅរាជធានីភ្នំពេញ ស្របពេលដែលការងារ អ្នកស្រី ក៏កាន់តែបានទទួលលទ្ធផលវិជ្ជមាន រហូតបានក្លាយជាប្រធានផ្នែកលទ្ធកម្ម នៅអង្គការយូណីសេហ្វ ដូចបច្ចុប្បន្នេះ។ «ខ្ញុំជឿជាក់ថា ខ្លួនខ្ញុំនឹងអាចឈានដល់គោលដៅ ដែលខ្ញុំបានដៅទុក ដោយសារតែខ្ញុំមានទម្លាប់មួយ គឺឧស្សាហ៍ ព្យាយាម មិនគេចវេះ។ អ្វីៗ គឺខ្ញុំធ្វើទាំងយកចិត្តទុកដាក់ ទាំងពេញចិត្ត។ អ៊ីចឹង នៅពេលដែលយើងធ្វើការងារទាំងពេញចិត្ត ទាំងយកចិត្តទុកដាក់ បូករួមនឹងការរៀនសូត្របន្ថែម អាចធ្វើឱ្យយើងដើរទៅមុខពីមួយជំហ៊ាន»។ សម្រាប់ស្ត្រី វ័យ ៤១ឆ្នាំ ដែលមានបទពិសោធន៍ក្នុងការងារប្រមាណ២០ឆ្នាំមកនេះ ដើម្បីក្លាយជាធនធានដ៏មានគុណភាពនៅក្នុងស្ថាប័ន គឺគ្មានអ្វីក្រៅពីចំណេះដឹង ជំនាញ និងភាពឧស្សាហ៍ព្យាយាម ក្នុងការងារនោះឡើយ។ លើសពីនេះ បុគ្គលនោះ ក៏ត្រូវតែជាមនុស្សស្មោះត្រង់ និងចេះបើកចិត្តទទួលយកមតិយោបល់កែលម្អ ពីអ្នកដទៃផងដែរ។ អ្នកស្រី សុខ គាង បញ្ជាក់ថា៖ «បុគ្គលដែលគាត់អាច ក្លាយជាបុគ្គល ដែលមានគុណភាពក្នុងការងារ គឺទី១ត្រូវមានចំណេះ មានជំនាញ គាត់ត្រូវតែជាមនុស្សដែលធ្វើការដោយឧស្សាហ៍ ព្យាយាម។ គាត់ត្រូវតែមានភាពម្ចាស់ការនៅក្នុងការងាររបស់គាត់ និងការទទួលខុសត្រូវខ្ពស់ ហើយនឹងការបើកចំហទទួលយកនូវ គេហៅថា ការរិះគន់ បែបស្ថាបនា។ ខ្ញុំគិតថានៅពេលគាត់អាចបើកចំហ ទទួលយកការរិះគន់ បែបស្ថាបនា គាត់តែងតែមានការអភិវឌ្ឍន៍ ទៅមុខរហូត។ កុំគិតវា ក្នុងផ្លូវអវិជ្ជមាន»។ ក្នុងនាមជាអ្នកម្តាយ ជាកូនស្រី ជាស្ត្រីអ្នកសម្រេចចិត្តមួយរូប នៅក្នុងស្ថាបនការងារ អ្នកស្រី សុខ គាង ក៏ចង់ឱ្យស្ត្រីវ័យក្មេងជំនាន់ក្រោយ ត្រូវតែឧស្សាហ៍ ព្យាយាម មានការជឿជាក់លើខ្លួនឯង និងមានគោលដៅជីវិតច្បាស់លាស់ផងដែរ។ ជាពិសេស គឺការអភិវឌ្ឍន៍ខ្លួន និងត្រៀមខ្លួនរួចជាស្រេច ក្នុងការចាប់យកឱកាសលូតលាស់កាន់តែប្រសើរ។ «ត្រូវតែមានទឹកចិត្តក្នុងជឿជាក់លើខ្លួនឯង ត្រូវតែផ្តល់ក្តីសង្ឃឹមឱ្យខ្លួនឯង ត្រូវតែមានគោលដៅច្បាស់ ត្រូវតែឧស្សាហ៍ព្យាយាម និងត្រៀមអភិវឌ្ឍន៍ខ្លួនគ្រប់នាទី កាលណាតែឱកាសមកដល់ គឺយើងអាចចាប់យកវាបាន។ នេះជាចំណុចសំខាន់»៕	អ្នកស្រី សុខ គាង គឺជាប្រធានផ្នែកលទ្ធកម្មនៃអង្គការយូនីសេហ្វ ប្រចាំប្រទេសកម្ពុជា។ រយៈពេលចុងក្រោយនេះ អ្នកស្រី សុខ គាង ជាតួអង្គសំខាន់ក្នុងការសម្របសម្រួល និងសហការជិតស្និទ្ធ ជាមួយក្រសួងសុខាភិបាល អង្គការសុខាភិភពលោកប្រចាំកម្ពុជា និងភាគីពាក់ព័ន្ធផ្សេងទៀត ក្នុងការដឹកជញ្ជូនវ៉ាក់សាំងកូវីដ-១៩ ក្រោមយន្តការ COVAX មកកម្ពុជា។ ក្រៅពីរៀបចំបញ្ជូនឯកសារពាក់ព័ន្ធ តាមដានពេលវេលាមកដល់របស់វ៉ាក់សាំង ក្រុមការងារផ្នែកលទ្ធកម្ម នៃអង្គការយូនីសេហ្វប្រចាំកម្ពុជា មានការងារចម្បងផ្សេងទៀតដូចជាសហការរៀបចំឃ្លាំងស្តុក និងការដឹកជញ្ជូនវ៉ាក់សាំងទៅទុកក្នុងឃ្លាំងជាដើម។ ស្ត្រីវ័យ ៤១ឆ្នាំរូបនេះ អះអាងថា ខ្លួនពិតជាមានមោទកភាពយ៉ាងខ្លាំង ដែលបានចូលរួមចំណែក ក្នុងការងារនេះ វ៉ាក់សាំងបង្ការកូវីដ-១៩ គឺជាខែលដ៏ការពារអាយុជីវិតពលរដ្ឋកម្ពុជា។
អេស្ប៉ាញ បានស្នើឲ្យប្រជាជនរបស់ពាក់ម៉ាស់ តាំងពីដើមខែឧសភាមកម្លេះ ដើម្បីទប់ស្កាត់ការរាតត្បាតនៃ COVID-19 នៅក្នុងប្រទេស។ រហូតមកដល់ថ្ងៃទី២១ ខែឧសភា អេស្ប៉ាញ បានបង្ខំឲ្យប្រជាជនរបស់ខ្លួនទាំងអស់ ដែលមានអាយុចាប់ពីអាយុ ៦ឆ្នាំឡើយ ត្រូវតែពាក់ម៉ាស់នៅក្នុងទីសាធារណៈ ប្រសិនបើប្រជាជនមិនអាចរក្សាគម្លាតសុវត្ថិភាពចម្ងាយ ២ម៉ែត្របាន។ ប៉ុន្តែវិធានមួយនេះរដ្ឋាភិបាលអេស្ប៉ាញ មិនបានលើកឡើងពីការពិន័យជាប្រាក់ឡើយ។ ទាក់ទិននឹងបញ្ហានេះ រដ្ឋាភិបាលអេស្ប៉ាញ បានអះអាងសារជាថ្មីជុំវិញការចាប់បង្ខំការពាក់ម៉ាស់មួយនេះ ខណៈពេលជិតដល់ថ្ងៃបើកប្រទេសវិញនៅថ្ងៃទី២១ ខែមិថុនា។ រាល់ប្រជាជនទាំងអស់ ដែលមិនពាក់ម៉ាស់ នឹងត្រូវពិន័យជាប្រាក់ប្រមាណ ១១៣ដុល្លារ ទោះជាស្ថិតនៅគម្លាតសុវត្ថិភាព១,៥ម៉ែត្រក៏ដោយ។ បើតាមការលើកឡើងរបស់រដ្ឋមន្ត្រីសុខភិបាលលោក Salvador Illa វិធានការនេះនឹងបន្តរហូតដល់ពេលលើកស្ថានភាពអាសន្នចេញពីប្រទេស និងរហូតដល់អេស្ប៉ាញអាចប្រយុទ្ធឈ្នះ ឬមានវ៉ាក់សាំងការពារកូរ៉ូណាវីរុស។ ប្រសិនគ្មានការប្រែប្រួលទេ បទបញ្ជាមួយនេះ នឹងចូលជាធរមានក្នុងរយៈ១០ថ្ងៃ មុនអេស្ប៉ាញលើកស្ថានភាពអាសន្នចេញពីប្រទេស។ នេះបើតាមការចុះផ្សាយរបស់ទីភ្នាក់ងារព័ត៌មាន AFP។ ការចាប់បង្ខំនេះ នឹងអនុវត្តលើអ្នកប្រើប្រាស់ប្រព័ន្ធដឹកជញ្ជូនសាធារណៈ និងអ្នកជិះរថយន្តឯកជន ក៏ត្រូវតែពាក់ម៉ាស់ដែរ។ ដើម្បីអនុវត្តបទបញ្ជានេះ អេស្ប៉ាញ នឹងពង្រាយកម្លាំងប៉ូលិសជាច្រើននាក់ ដើម្បីផាកពិន័យជនទាំងឡាយណា ដែលមិនគោរពបទបញ្ជា។ យ៉ាងណាក៏ដោយ ការពាក់ម៉ាស់នេះ មិនបញ្ចូលក្មេងអាយុចាប់ពីអាយុ ៣ឆ្នាំ រហូតដល់ ៥ឆ្នាំឡើយ។ សូមបញ្ជាក់ថា គិតត្រឹមថ្ងៃទី៩ ខែមិថុនា អេស្ប៉ាញ មានករណី COVID-19 ចំនួន ២៨៩ ០៤៦ករណី អ្នកស្លាប់ចំនួន ២៧ ១៣៦នាក់៕	អេស្ប៉ាញ នឹងចាប់បង្ខំឲ្យប្រជាជនរបស់ខ្លួនពាក់ម៉ាស់នៅក្នុងទីសាធារណៈ ដើម្បីទប់ស្កាត់ករណីឆ្លង និងការរាតត្បាតជាថ្មីនៅក្នុងប្រទេស ជាពិសេសក្នុងអំឡុងពេលបើកប្រទេសឡើងវិញ។ រាល់បុគ្គលណា ដែលល្មើសនឹងបទបញ្ជាមួយនេះ នឹងត្រូវពិន័យជាប្រាក់រហូតដល់ជាង ១០០ដុល្លារ។ រដ្ឋាភិបាលអេស្ប៉ាញបញ្ជាក់បែបនេះនៅថ្ងៃទី៩ ខែមិថុនា។
During the first "Lancang-Mekong Week" (March 19-25), Prak Sokhonn told Xinhua in a joint interview that the Phnom Penh Declaration and the Five-Year Plan of Action (2018-2022) were two very important documents, which provided clear-sighted vision for the future development of the LMC. The LMC is a sub-regional cooperation mechanism jointly established by China, Cambodia, Laos, Myanmar, Thailand and Vietnam. Those two documents were adopted during the 2nd LMC Leaders' Meeting in January, 2018. The evolution of the LMC, from its nurturing stage into its current growth period, was quite fast and impressive, said the minister, "We are already exploring new areas of cooperation, beyond the five priority areas, so that we can respond to the evolving and emerging development needs of the Mekong-Lancang countries." "We seek to optimize this cooperation model by gradually expanding it onto larger sub-regional projects that can jointly form a LMC Economic Development Belt," said Prak Sokhonn. According to the Five-Year Plan of Action, years 2018 and 2019 will be the foundation-laying stage and the years 2020-2022 will be the consolidation and expansion stage. "For the medium term (2020-2022) we should aim to consolidate and expand by exploring new cooperation areas," he said. Since its official launch in March 2016, the LMC mechanism has yielded fruitful results. Most of the 45 Early Harvest Projects identified at the First LMC Leaders' Meeting and the 13 initiatives put forward by China have been completed or made substantial progress. The LMC Special Fund is in full swing and will continue to offer financial support for 132 projects of LMC member countries. Speaking of the changes the LMC has brought, Prak Sokhonn highlighted the mechanism's positive politico-economic and social effects on the region in terms of shaping a common vision for a shared prosperity. "In term of project specifics, we have secured 16 Cambodian projects, which, when completed, will bring considerable benefits for the Cambodian people in a broad range of fields from enhancing people livelihood, to capacity building in the fields of education, health, tourism, and ICT, to developing cooperation exchanges in Buddhism, to conserving and protecting cultural properties," said the minister. Other tangible economic benefits could come directly from enhancing air connectivity in the LMC region, promoting agricultural sector in addressing land degradation, and sustainable forest use and sustainable fisheries management in the region, he said. Prak Sokhonn said that with key priority sectors like connectivity, productive capacity and cross-border economic cooperation, water resources, agriculture and poverty reduction cooperation, the LMC is instrumental in narrowing the existing development gap among the related countries and in accelerating the process of the ASEAN Community Building. "For every phase of implementation of these (LMC) projects, we will gain more confidence from the process and eventually we will be able to design larger projects to connect to regional and global initiatives like the Master Plan of ASEAN Connectivity and the Belt and Road Initiative, among others," said the minister. Speaking about LMC's advantages, he said that having a clear-sight leadership and strong political support from all leaders of the six countries are probably the LMC's best strengths. With a concrete project-driven initiative, the LMC can provide its member countries with a strong sense of ownership.	PHNOM PENH, March 22 (Xinhua) -- Cambodian Foreign Minister Prak Sokhonn said the spirit of the Lancang-Mekong Cooperation (LMC) is the driving force in building a peaceful and prosperous community.
កញ្ញា ស៊ុន សិទ្ធគុណ ប្រធានផ្នែកផ្សព្វផ្សាយនៃកម្មវិធីពិព័រណ៍សៀវភៅបានបញ្ជាក់ប្រាប់សារព័រ៌មានថ្មីៗតាមទូរសព្ទថា៖ «ពិព័រណ៍សៀវភៅឆ្នាំនេះ មានអ្នកចូលរួមរហូតដល់ ១៣១៤០០នាក់ ដែលជាចំនួនមួយលើសពីការរំពឹងទុក។ មុនកម្មវិធី ក្រុមការងារពិព័រណ៍គិតថាមានអ្នកចូលរួមត្រឹម៧ម៉ឺននាក់ប៉ុណ្ណោះ។ ប៉ុន្តែនេះលើសពីការរំពឹងទុក ហើយក្រុមការងារទាំងអស់ រួមទាំងអ្នកស្ម័គ្រចិត្តមានអារម្មណ៍សប្បាយចិត្តខ្លាំងមែនទែន»។ ប្រធានផ្នែកផ្សព្វផ្សាយនៃកម្មវិធីពិព័រណ៍សៀវភៅរូបនេះ បន្តថា ចំនួនអ្នកចូលរួមច្រើនបែបនេះ ដោយសារតែមានចាប់អារម្មណ៍ច្រើនទៅលើការអាន។ បើតាមកញ្ញា សិទ្ធិគុណ ពិព័រណ៍សៀវភៅ ឆ្នាំ២០១៧ មានអ្នកចូលរួមត្រឹមជាង ៥ម៉ឺននាក់ប៉ុណ្ណោះ។ សម្រាប់ពិព័រណ៍សៀវភៅនៅឆ្នាំនេះ នៅក្នុងថ្ងៃទី២ និងទី៣ មានអ្នកចូលរួមច្រើនជាងគេ ដែលរហូតដល់៥ម៉ឺននាក់ក្នុង១ថ្ងៃ។ ក្នុងពិព័រណ៍សៀវភៅកម្ពុជាឆ្នាំនេះ មានកម្មវិធីពិសេសៗជាច្រើន រួមមាន ការចែកសៀវភៅឥតគិតថ្លៃ, ការដូរសៀវភៅចាស់ៗ និងកម្មវិធីកម្សាន្តបែបអប់រំដល់អ្នកចូលរួមជាច្រើន។ កញ្ញា សិទ្ធិគុណ បញ្ជាក់ថា៖ «សៀវភៅដែលដាក់លក់នៅតាមស្ដង់នីមួយៗ លក់ដាច់បានច្រើន ដោយអ្នកចូលរួមសុទ្ធតែបានទិញសៀវភៅទៅវិញ ខ្លះទិញពីរបីស្បោងឯណោះ»។ ប្រធានផ្នែកផ្សព្វផ្សាយរូបនេះ ក៏បានថ្លែងអំណរគុណដល់អ្នកចូលរួមផងដែរ ដែលធ្វើឲ្យកម្មវិធីពិព័រណ៍សៀវភៅឆ្នាំនេះជោគជ័យ។ សូមបញ្ជាក់ថា ពិព័រណ៍សៀវភៅកម្ពុជាលើកទី៧ ឆ្នាំ២០១៨នេះ រៀបចំរយៈពេល៣ថ្ងៃ ពីថ្ងៃទី៧-៩ ខែធ្នូ ដែលមានស្ដង់ចំនួន ១១០នាក់ ខណៈឆ្នាំ២០១៧ មានត្រឹម ៨០ស្ដង់ប៉ុណ្ណោះ។ ជាមួយគ្នានេះ ក្នុងកម្មវិធីពិព័រណ៍សៀវភៅឆ្នាំនេះ មានយុវជនស្ម័គ្រចិត្តចូលរួមប្រមាណ ២០៤នាក់ ដែលចូលរួមសម្របសម្រួលក្នុងកម្មវិធីនេះ៕	ភ្នំពេញ៖ កុមារ យុវវ័យ និងមនុស្សវ័យចំណាស់ប្រមាណ ១៣ម៉ឺននាក់ បានចូលរួមកម្មវិធីពិព័រណ៍សៀវភៅកម្ពុជាលើកទី៧ ឆ្នាំ២០១៨ ក្រោមប្រធានបទ «សៀវភៅរស់ ចំណេះរីក» ដែលរៀបចំរយៈពេល៣ថ្ងៃ នៅបណ្ណាល័យជាតិ។ ចំនួនអ្នកចូលរួមក្នុងឆ្នាំនេះ មានការកើនឡើងជាងឆ្នាំ២០១៧ ដែលមានត្រឹមជាង៥ម៉ឺននាក់ប៉ុណ្ណោះ។ នេះបើតាមការបញ្ជាក់របស់កញ្ញា ស៊ុន សិទ្ធិគុណ ប្រធានផ្នែកផ្សព្វផ្សាយរបស់កម្មវិធិពិព័រណ៍សៀវភៅ។
ជាថ្មីម្ដងទៀត រុស្ស៊ី បានបោះឆ្នោតវ៉េតូដើម្បីការពាររដ្ឋាភិបាលលោក Bashar al-Assad ដែលត្រូវចោទប្រកាន់ថាបានប្រើប្រាស់អាវុធគីមីក្នុងជម្លោះអូសបន្លាយយូរអង្វែងនេះ។ រុស្ស៊ី បានប្រឆាំងសេចក្ដីព្រាងដំណោះស្រាយថ្មី ដែលស្នើដោយមហាអំណាចបស្ចិមលោកមានបារាំង អង់គ្លេស និងអាមេរិក។ ក្នុងកិច្ចប្រជុំប្រឹក្សាសន្តិសុខថ្ងៃទី២៨ ខែកុម្ភៈ ចិន ក៏បានគាំទ្ររុស្ស៊ី ដោយបានបោះឆ្នោតវ៉េតូជាលើកទី៦ លើសំណុំរឿងស៊ីរីនេះដែរ។ រុស្ស៊ី បាននិយាយការពារការបោះឆ្នោតវ៉េតូនេះ ថា ទណ្ឌកម្មថ្មី នឹងប៉ះពាល់ដល់ការចរចាស្វែងរកសន្តិភាពក្រុងហ្សឺណែវរវាងភាគីជម្លោះស៊ីរីទាំងអស់ ដែលទើបចាប់ផ្ដើមកាលពីសប្ដាហ៍មុន ក្រោយបរាជ័យជាច្រើនលើកមកហើយនោះ។ លោកប្រធានាធិបតី វ្ល៉ាឌីមៀ ពូទីន បានហៅសេចក្ដីព្រាងទណ្ឌកម្មថ្មីនេះ ជារឿងមិនត្រឹមត្រូវទាល់តែសោះ។ យ៉ាងណាក្ដី ក្រោយការបោះឆ្នោត អគ្គរដ្ឋទូតអាមេរិកប្រចាំអង្គការសហប្រជាជាតិ Nikki Haley មិនយល់ឃើញដូចរុស្ស៊ីទេលើរឿងទណ្ឌកម្មនេះ។ ក្នុងនាមជាអ្នកស្នើទណ្ឌកម្មនេះ អាមេរិក បានចាត់ទុកជាការដាក់សម្ពាធលើរបបស៊ីរី ជារឿងសមហេតុផល។ លោកស្រី Haley បានហៅកិច្ចប្រជុំថ្ងៃទី២៨ ខែកុម្ភៈ ជាថ្ងៃសោកសៅ ព្រោះសមាជិកក្រុមប្រឹក្សាសន្តិសុខ បែរជាការពារប្រទេសមួយដែលសម្លាប់ប្រជាជនខ្លួនឯង។ សមាជិកក្រុមប្រឹក្សាសន្តិសុខចំនួន៩ បានបោះឆ្នោតគាំទ្រសេចក្ដីស្នើទណ្ឌកម្មថ្មីនេះ ខណៈអេហ្ស៊ីប, អេត្យូពី និងកាហ្សាក់ស្ថាន បោះឆ្នោតអនុប្បវាទ ហើយបូលីវីបានបោះឆ្នោតប្រឆាំងដែរ។ បើតាមគោលការណ៍ក្រុមប្រឹក្សាសន្តិសុខ សេចក្ដីសម្រេចណាមួយរបស់ក្រុមប្រឹក្សាសន្តិសុខ អាចអនុម័តបាន លុះត្រាមានសំឡេងគាំទ្រយ៉ាងហោចណាស់៩ និងមិនមានសំឡេងប្រឆាំងសូម្បីតែមួយពីសមាជិកអចិន្ត្រៃយ៍ទាំង៥ គឺចិន, បារាំង, រុស្ស៊ី, អង់គ្លេស និងអាមេរិក។ ក្រុមបស្ចិមប្រទេស ប៉ុនប៉ងដាក់ទណ្ឌកម្មថ្មីលើរបបស៊ីរី ក្រោយលទ្ធផលស៊ើបអង្កេតរបស់អង្គការសហប្រជាជាតិ និងអង្គការសម្រាប់ការហាមឃាត់អាវុធគីមី បង្ហាញថា ទាហានរដ្ឋាភិបាលស៊ីរីទទួលខុសត្រូវលើការវាយប្រហារដោយប្រើសារធាតុក្លរីនចំនួនបីដង ហើយខាងក្រុមឧទ្ទាមឯណោះ ក៏បានប្រើសារធាតុគីមីពុលដូចគ្នាដែរ។ សារធាតុគីមីទាំងនេះ ត្រូវបានហាមឃាត់អនុសញ្ញាអន្តរជាតិស្ដីពីអាវុធគីមី ដែលស៊ីរីបានចូលជាភាគីនៃកិច្ចព្រមព្រៀងអន្តរជាតិនេះកាលពីឆ្នាំ ២០១៣ ។ ចំណែករដ្ឋាភិបាលស៊ីរី ក៏បានបដិសេធការប្រើប្រាស់សារធាតុគីមីហាមឃាត់នេះដែរ៕	ប្រទេសមហាអំណាច នៅតែខ្វែងគំនិតគ្នាលើដំណោះស្រាយបញ្ចប់ជម្លោះនៅស៊ីរីដែលឈានចូលដល់ឆ្នាំទី៦ ទៅហើយ។ ក្នុងកិច្ចប្រជុំក្រុមប្រឹក្សាសន្តិសុខថ្ងៃទី២៨ ខែកុម្ភៈ រុស្ស៊ី និងចិន បានបោះឆ្នោតប្រឆាំងទណ្ឌកម្មថ្មីលើរបបស៊ីរីដែលដាក់ឡើងដោយលោកខាងលិចជុំវិញការប្រើប្រាស់អាវុធគីមីក្នុងសង្គ្រាមរ៉ាំរ៉ៃនេះ។ រុស្ស៊ី ចាត់ទុកសេចក្ដីព្រាងដាក់ទណ្ឌកម្មនេះ ជារឿងមិនសមហេតុផល និងអាចប៉ះពាល់ដំណើរការចរចាស្វែងរកសន្តិភាពទៀតផង។
លោកស្រី ម៉ារ អមរា អនុប្រធាននាយកប្រតិបត្តិជាន់ខ្ពស់ ធនាគារអេស៊ីលីដាភីអិលស៊ី បានមានប្រសាសន៍ថានៅថ្ងៃទី២៥ ខែវិច្ឆិកា ឆ្នាំ២០២១នេះថា «ការទទួលបានចំណាត់ថ្នាក់នេះផ្អែកលើមូលដ្ឋានគ្រឹះធំៗមួយចំនួនគឺ៖ ទី១ គឺស្ថានភាពធុរកិច្ចរឹងមាំ; ស្ថិរភាពលំហូរប្រាក់ចំណូល; និងមូលដ្ឋានប្រាក់បញ្ញើរឹងមាំ និង ទី២គឺ ការគ្រប់គ្រងគុណភាពទ្រព្យសកម្មបានល្អ។» លោកស្រីបានថ្លែងយ៉ាងដូច្នេះថា៖«កត្តាទាំងអស់នេះបានឆ្លុះបញ្ចាំងឱ្យឃើញពីភាពរឹងមាំនៃបណ្តាញធុរកិច្ចរបស់ធនាគារ តាមរយៈការរក្សាបាននូវកំណើន ជោគជ័យ ការអភិវឌ្ឍប្រកបដោយចីរភាព និងភាពធន់។» លោកស្រីបានពន្យល់បន្តទៀតថា៖«Credit rating ដើរតួនាទីយ៉ាងសំខាន់ក្នុងការជួយផ្តល់ជាគំនិត និងការសម្រេចចិត្តបានយ៉ាងឆាប់រហ័សដល់វិនិយោគិន និងអតិថិជនអំពីភាពអាចជឿជាក់បាន ទំនុកចិត្ត ជំនឿចិត្ត និងសុវត្ថិភាពក្នុងការវិនិយោគជាមួយធនាគារតាមរយៈការប្រើប្រាស់សេវា ការទិញភាគហ៊ុន ការដាក់ប្រាក់បញ្ញើ ការផ្តល់ប្រាក់កម្ចី ការធ្វើជាដៃគូអាជីវកម្មជាដើម៕»	(ភ្នំពេញ)៖ ធនាគារ អេស៊ីលីដា បន្តរក្សាបានចំណាត់ថ្នាក់ Stand-Alone-Credit Profile (SACP) កម្រិត bb ពីភ្នាក់ងារវាយតម្លៃអន្តរជាតិ Standard & Poor's (S&P) Global Ratings និង B+/Stable/B សម្រាប់ Credit Ratings ដែលឆ្លុះបញ្ចាំងអំពីភាពរឹងមាំ និងប្រតិបត្តិការដ៏ល្អរបស់ធនាគារ បើទោះបីការរីករាលដាលនៃជំងឺកូវីដ១៩បានអូសបន្លាយពេលជិត២ឆ្នាំក្តី។
នៅក្នុងសេចក្តីប្រកាសលើបណ្តាញសង្គម Twitter នៅថ្ងៃទី៤ ខែឧសភា លោកBill Gates ដែលជាសហស្ថាបនិកក្រុមហ៊ុន Microsoft បានសរសេរយ៉ាងដូច្នេះថា៖ «បន្ទាប់ពីមានគំនិត និងធ្វើកិច្ចការជាច្រើនរួមគ្នា យើងបានសម្រេចចិត្តបញ្ចប់អាពាហ៍ពិពាហ៍របស់យើង»។ ការលះលែងនេះ ដោយសារអ្នកទាំងពីរជឿថា មិនអាចរស់នៅជាមួយគ្នាបាន នៅពេលបន្ទាប់។ ដ្បិតអ្នកទាំងពីរបានសម្រេចចិត្តលែងលះគ្នាមែន ប៉ុន្តែកិច្ចការមួយចំនួន លោកBill Gates និងលោកស្រីMelinda នៅតែបន្តធ្វើការជាមួយដដែល។ ក្នុងបណ្តាញសង្គមTwitter ដដែល លោក Bill Gate បានបន្តថា លោក និងអតីតភរិយា នឹងបន្តកិច្ចការរបស់ខ្លួននៅក្នុងមូលនិធិBill and Melinda Gates។ បើតាមសហស្ថាបនិកMicrosoft ក្នុងរយៈពេល ២៧ឆ្នាំមកនេះ លោក និងអតីតភរិយា បានចិញ្ចឹមកូនចំនួន ៣រូប និងបង្កើតមូលនិធិមួយ ដែលធ្វើការនៅជុំវិញពិភពលោក និងផ្តល់ឱ្យមនុស្សជាច្រើនមានសុខភាពល្អ និងជីវិតដ៏ល្អមួយ។ តាមការចុះផ្សាយរបស់ទីភ្នាក់ងារព័ត៌មាន Reuters អ្នកទាំងពីរក៏បានស្នើឱ្យតុលាការយល់ព្រមលើកិច្ចព្រមព្រៀងបែងចែកទ្រព្យសម្បត្តិផងដែរ ប៉ុន្តែបញ្ហាទាំងនោះ មិនត្រូវបានគេបង្ហាញឱ្យបានលម្អិតឡើយ។ មូលនិធិ Bill and Melinda Gates ដែលត្រូវបានបង្កើតឡើងនៅក្នុងឆ្នាំ២០០០ គឺមូលនិធិសប្បុរសជនឯកជន ដែលមានទំហំទឹកប្រាក់ច្រើនជាងគេបំផុត។ គិតត្រឹមឆ្នាំ២០១៩ មូលនិធិ Bill and Melinda Gates មានទំហំទ្រព្យសម្បតិ្តចំនួន ៤៣,៣ ពាន់លានដុល្លារ។ គួររំលឹកថា លោកBill Gates និងលោកស្រី Melinda បានរៀបអាពាហ៍ពិពាហ៍ជាមួយគ្នា នៅក្នុងឆ្នាំ ១៩៩៤ រយៈពេល ៧ឆ្នាំបន្ទាប់ពីលោកស្រីMelinda ចូលធ្វើការងារនៅក្នុងក្រុមហ៊ុន Microsoft ជាអ្នកគ្រប់គ្រងផលិតផល៕	មហាសេដ្ឋីលោក Bill Gates និងភរិយា លោកស្រី Melinda Gates បានសម្រេចលែងលះ ជាមួយគ្នា បន្ទាប់ពីរួមរស់បានរយៈពេល ២៧ឆ្នាំ។ ទោះអ្នកទាំងពីរលះលែងគ្នាក៏ដោយ ប៉ុន្តែការងារមួយចំនួន លោកBill Gates និង លោកស្រី Melinda នៅតែបន្តកិច្ចការងារ រួមគ្នាដដែល។
Juventus នឹងធ្វើដំណើរទៅកាន់ទឹកដី Sammy Ofer ប្រទេសអ៊ីស្រាអែលដើម្បីជួបម្ចាស់ផ្ទះ Maccabi Haifa សម្រាប់ជំនួបពូល H វេលាម៉ោង ១១:៤៥នាទីយប់ថ្ងៃទី១១ ខែតុលា។ ការប្រកួតរាត្រីនេះ Juventus ដែលឈរលេខ៣ រំពឹងទទួលបាន៣ពិន្ទុដ៏សំខាន់ ដើម្បីទៅប្រជែងជាមួយ Paris Saint Germain និង SL Benfica ដែលមានពិន្ទុនាំមុខ និងស្ថិតនៅតំណែងលេខ ១ និង លេខ២។ ចំណែក Paris Saint Germain ត្រូវវិលត្រលប់ស្វាគមន៍ Benfica ក្នុងជើងទីពីរនាការប្រកួតទី៤ នេះក្នុងទឹកដី Parc des Princes វេលាម៉ោង ២យប់រំលងអាធា្រត្រ។ កាលពីសប្តាហ៍មុន Benfica និង PSG បញ្ចប់ត្រឹមលទ្ធផលស្មើ ១-១ តែទោះជាយ៉ាងណាធ្លាប់ជួបគ្នា៤ លើកក្នុងការប្រកួតពានរង្វាន់អឺរ៉ុប PSG មិនដែលចាញ់ Benfica ម្តងឡើយចាប់តាំងពីឆ្នាំ ២០០៧មក។ Benfica សម្រាប់ UCL ក៏ជាក្រុមខ្លាំងមួយដែលមានកំណត់ត្រា ៤ប្រកួតក្រៅទឹកដីរយៈពេលក្រោយនេះមិនទាន់ចាញ់ម្តងឡើយដោយ ឈ្នះ២ និងស្មើ២។ ជំនួបពូល G ក្រុម Man City ត្រូវប៉ះ FC Copenhagen សាជាថ្មី ខណៈដែលក្រុមដឹកនាំដោយលោក Pep Gaurdiola កំពុងសម្លឹងកៅអីវគ្គ១៦ ក្រុមចុងក្រោយ។ ឆ្លងកាត់៣ប្រកួតមកនេះ Man City រកបានជ័យជម្នះទាំង៣ប្រកួត ហើយមាន៩ពិន្ទុក្នុងដៃ ប្រសិនបើឈ្នះការប្រកួតយប់នេះបន្ថែមទៀតពួកគេនឹងក្លាយជាក្រុមដែលទទួលបានកៅអី១៦ ក្រុមដំបូងគេសម្រាប់រដូវកាល ២០២២-២៣ នៃ UCL នេះ។ ចំណែកការប្រកួតវេលាម៉ោង ២យប់ Borussia Dortmund នឹងបើកទ្វារកីឡដ្ឋាន Signal Iduna Park ទទួលក្រុម Sevilla មកពីលីគកំពូល La Liga។ Club Brugge ត្រូវស្វាគមន៍ Atletico Madrid សម្រាប់ការប្រកួតជើងទីពីរ ក្រោយកាលសប្តាហ៍មុនពួកគេបំបាក់ក្រុមរបស់លោក Diego Simeone ដោយលទ្ធផល ២-០ នៅទឹកដីប៊ែលហ្ស៊ិក។ AT Madrid បច្ចុប្បន្នមានត្រឹម ៣ពិន្ទុប៉ុណ្ណោះ ហើយស្ថិតនៅបាតតារាងក្នុងពូល B ហើយត្រូវជួប Club Brugge ដែលឈរកំពុងឈរលំដាប់កំពូលមាន ៩ពិន្ទុ។ ក្រុមស្ថិតនៅទីក្រុងម៉ាទ្រីដមួយនេះត្រូវការពិន្ទុចាំបាច់ដើម្បីប្រជែងក្នុងពានរង្វាន់ UCL បើទោះរដូវកាលថ្មីនេះពួកគេហាក់មិនមែនទម្រង់លេងល្អក្តី តែយ៉ាងនេះជាការប្តូរទឹកដី Club Brugge អាចនឹងជួបផលវិបាកក្នុងការយកឈ្នះជាថ្មីលើក្រុមអេស្ប៉ាញមួយនេះ។ ការប្រកួតមួយគូរទៀត Bayer leverkusen ត្រូវទទួលក្រុមភ្ញៀវ FC Porto ដែលកំពុងតែមាន ៣ពិន្ទុដូចគ្នាវេលាម៉ោង ២យប់។ Chelsea កំពុងសម្លឹងជ័យជម្នះជាថ្មីម្តងទៀតលើ AC Milan នៅទឹកដី San Siro ក្រោយសប្តាហ៍មុននាទឹកដី Stamford Bridge ប្រទេសអង់គ្លេសក្រុមដឹកនាំដោយលោក Graham Potter យកឈ្នះលើក្រុមម្ចាស់ជើងឯក Serie A ដោយលទ្ធផល ៣-០។ ធ្លាប់ជួប Chelsea ៥លើក AC Milan មិនដែលរកបានជ័យជម្នះម្តងឡើយដោយ ស្មើ៣ និងចាញ់២ ចាប់តាំងជួបគ្នាលើកដំបូងកាលពីឆ្នាំ ១៩៦៦មក។ ចំណែក Dinamo Zagrab ត្រូវវិលមកស្វាគមន៍ FC Salzburg។ ខាងក្រោមនេះជាការប្រកួតក្រុមទដៃទៀតនៃ UCL នាថ្ងៃទី១១ ខែតុលានេះ៖ Napoli ជួប Ajax Amsterdam ជំនួបពូល A Celtic ទទួល RB Leipzig និង Shakhtar Donetsk ទទួល Real Madrid វេលាម៉ោង ២យប់៕	ជំនួបពានរង្វាន់ UEFA Champions League ឈានដល់ជុំទី២ នៃវគ្គជម្រុះតាមពូល។ Manchester City សម្លឹងកៅអីវគ្គ១៦ក្រុម ខណៈប៉ះ Copenhagen រីឯ Juventus ធ្វើដំណើរទៅជួប Maccabi Haifa និង Atletico Madrid ត្រូវសងសឹក Club Brugge។ ចំណែកជំនួបធំសប្តាហ៍នេះ AC Milan ស្វាគមន៍ Chelsea ដើម្បីប្រជែងតំណែងលេខ២ ក្នុងពូល។
The latest cash injection, expected to close in the third quarter this year, came amid fevered anticipation of Uber's public share offering which is expected to be the largest in the tech sector for years. Toyota has already invested $500 million in Uber as the firm races Google-owned Waymo and a host of other companies, including major automakers, to develop self-driving vehicles. The latest investment, which also involves Japanese parts maker DENSO, will go to Uber's Advanced Technologies Group in a bid to "accelerate the development and commercialisation of automated ridesharing," the firms said in a statement. Toyota and DENSO are stumping up $667 million and SoftBank Vision Fund, the investment arm of Japanese tycoon Masayoshi Son's SoftBank, will pour $333 million into the venture. It is already the top shareholder in Uber, holding 16 percent. The Japanese car firm said it would also contribute "an additional $300 million over the next three years to help cover the costs related to these activities." Uber chief executive Dara Khosrowshahi said driverless cars would "transform transportation as we know it, making our streets safer and our cities more liveable." His firm is aiming to go beyond car rides to becoming the "Amazon of transportation" in a future where people share, instead of own, vehicles. If all goes to plan, commuters could ride an e-scooter to a transit station, take a train, then grab an e-bike, share a ride or take an e-scooter at the arriving station to complete a journey -- all using an Uber app on a smartphone. Uber is also seeing growing success with an "Eats" service that lets drivers make money delivering meals ordered from restaurants. - 'Sharing economy' - Last week, Uber filed official documents for its much-anticipated public share offering. The filing with the Securities and Exchange Commission said it operates on six continents with some 14 million trips per day and has totalled more than 10 billion rides since it was founded in 2010. The filing contained a "placeholder" amount of $1 billion to be raised but that figure is expected to increase ahead of the initial public offering (IPO) expected in May. The Wall Street Journal said earlier this month that Uber was seeking to raise $10 billion in what would be the largest stock offering of the year. Media reports said the ride-hailing giant was likely to seek a market value of close to $100 billion. Uber is the largest of the "unicorns" or venture-backed firms worth at least $1 billion to list on Wall Street, and is one of the key companies in the "sharing economy" based on offering services to replace ownership of cars, homes and other commodities. Its revenue grew 42 percent last year to $11.2 billion but it continued to lose money from its operations. A net profit was reported for the year from a large asset sale, but operational losses were more than $3 billion. And some analysts have voiced caution over the forthcoming IPO given a relative lacklustre debut for Lyft, the main US rival. Khosrowshahi has promised greater transparency as he seeks to restore confidence in the global ridesharing leader hit by a wave of misconduct scandals. In October, Toyota and SoftBank announced the creation of a joint venture to create "new mobility service" including driverless vehicles for services such as meal deliveries. The new company -- called "Monet", short for "mobility network" -- is majority owned by SoftBank. SoftBank started as a software firm but has increasingly been pushing into investments under tycoon Son, one of Japan's richest men. ric/gle © Agence France-Presse	Tokyo, Japan \| Japanese car giant Toyota and investment fund SoftBank Vision Fund on Friday unveiled an investment of $1 billion in US company Uber to drive forward the development of driverless ridesharing services.
លោក សុខ លូ អភិបាលខេត្តកំពង់ធំ បាននិយាយថា មូលហេតុបឋមដែលធ្វើឲ្យមានការពុលចំណីអាហារ ព្រោះជាចំណីអាហារដែលពុំមានអនាម័យល្អ។ អ្នកនាំពាក្យរូបនេះ បញ្ជាក់ដូច្នេះថា៖ «សិស្សដែលពុលចំណីអាហារទាំងនោះ ពុំបានប៉ះពាល់ដល់អាយុជីវិតឡើយ ខ្លះបានត្រឡប់ទៅផ្ទះវិញហើយ ខ្លះទៀតសម្រាកនៅមន្ទីរពេទ្យនៅឡើយ។ ជាមួយគ្នាផងដែរយើងក៏បានចុះទៅសួរសុខទុក្ខ និងចុះណែនាំដល់ឱពុកម្តាយដើម្បីអប់រំកូនឲ្យរក្សាអនាម័យ និងអប់រំសិស្សប្រុងប្រយ័ត្នចំពោះចំណីអាហារ»។ ចំពោះចំណីអាហារដែលធ្វើឲ្យសិស្សទាំងនោះពុល ត្រូវបានគេយកមកធ្វើកោសល្យវិច័យនៅភ្នំពេញ ដើម្បីរកមូលហេតុពិតប្រាកដ។ នេះបើតាមលោក សុខ លូ អភិបាលខេត្តកំពង់ធំ។ ចាប់ពីឆ្នាំ២០១៥ ដល់ឆ្នាំ២០១៧ មានមនុស្សពុលអាហារ និងពុលស្រា សរុបចំនួន ៣,៨២៤នាក់ ក្នុងនោះមានអ្នកស្លាប់ ៤៧នាក់។ ចំណីអាហារដែលពុលនោះមានដូចជា នំបញ្ចុក, ត្រីក្រពត,ដំឡូងឈើ ចំណីអាហារចម្រុះ និងស្រាដែលមានជាតិមេតាណុល។ នេះបើតាមរបាយការណ៍របស់ក្រសួងសុខាភិបាលដែលបានចេញផ្សាយនៅទី១២ ខែកញ្ញា៕	កំពង់ធំ៖ សិស្សវិទ្យាល័យពង្រខេត្តកំពង់ធំ ដែលបានពុលចំណីអាហារ ចំនួន៣៨នាក់បានធូរស្រាលហើយ ខណៈសិស្ស១០នាក់ទៀត កំពុងតែសម្រាកព្យាបាលឡើយទេ។ សិស្សទាំងនេះ បានពុលចំណីអាហារ កាលពីថ្ងៃទី០៥ ខែវិច្ឆិកានេះ ។ នេះបើតាមអភិបាលខេត្តកំពង់ធំ លោក សុខ លូ ដែលបានប្រាប់ដល់អ្នកសារព័ត៌មានថ្មីៗ។
ក្នុងការប្រកួតនេះ ឥណ្ឌូណេស៊ី បាន២៧១ពិន្ទុ មីយ៉ាន់ម៉ាបាន២៦៥ពិន្ទុ, វៀតណាមបាន២៦៣ពិន្ទុ, កម្ពុជា បាន២៦២ពិន្ទុ ឡាវបាន២៥៧ពិន្ទុ, ថៃ បាន២៥២ពិន្ទុ។ ផ្អែកតាមលទ្ធផលពិន្ទុ កីឡាការិនីឥណ្ឌូណេស៊ី បានមេដាយមាស កីឡាការិនីមីយ៉ាន់ម៉ា បានមេដាយប្រាក់ កីឡាការិនី ពៅ សុខា និងកីឡាការិនីវៀតណាម បានមេដាយសំរឹទ្ធស្ទួន៕	កីឡាការិនីវូវីណាមកម្ពុជា ពៅ សុខា ទទួលបានមេដាយសំរឹទ្ធលើវិញ្ញាសាដាវនារីឯកត្តជននាការប្រកួតកីឡាស៊ីហ្គេមលើកទី៣១នៅក្រុងហាណូយ ប្រទេសវៀតណាម។
វចនានុក្រមខ្មែរសម្តេច ជួន ណាត ក៏បានពន្យល់ពីប្រវតិ្តនៃឈ្មោះនំចិនមួយបែបនេះយ៉ាងដូច្នេះថា ជានំដែលគេធ្វើទុកឲ្យជាគ្រឿងសម្គាល់នូវរឿងរ៉ាវនៃមនុស្សក្បត់ផែនដីម្នាក់ឈ្មោះ ខ្វៃ ដែលរាជការសឹកចិនក្នុងបុរាណសម័យព្រេងនាយ បានចាប់យកមកធ្វើទារុណកម្មដោយអារសាច់ទាំងរស់ ចម្រាញ់ធ្វើជានំឲ្យឈ្មោះ ខ្វៃ ស៊ីសាច់របស់វា ហើយគេឲ្យជាងឆ្លាក់ថ្មធ្វើជារូបវាទុកនៅទីមួយជាសញ្ញាផ្ចាញ់ផ្ចាល កុំឲ្យជនឯទៀតៗយកតម្រាប់តាម, គេឲ្យធ្វើនំមួយបែបទុកធ្វើជាព័ស្តុតាង ដើម្បីឲ្យបច្ឆាជនទាំងពួកស្គាល់ឈ្មោះជនក្បត់ផែនដីនោះតៗមក គេឲ្យឈ្មោះនំនោះថា យ៉ាវឆាខ្វៃ "នំចម្រាញ់ខ្លាញ់អាខ្វៃ" ។ រូបថ្មអាខ្វៃនោះមាននៅប្រទេសចិនដរាបមកដល់សព្វថ្ងៃនេះ៕	យ៉ាវឆាខ្វៃ ជានាមសព្ទ ដែលជាពាក្យផ្សំរបស់ភាសាចិន (យ៉ាវ "ខ្លាញ់" + ឆា "ចម្រាញ់" + ខ្វៃ "មនុស្សក្បត់ឈ្មោះខ្វៃ" > យ៉ាវឆាខ្វៃ) ។ ប្រជាជនចិន នៅប្រទេសកម្ពុជា ពពាយនាយលក់នំនេះថា យ៉ាវឆាខ្វៃ!; អ្នកខ្លះហៅនំនេះថា នំឆាខ្វៃ, អ្នកខ្លះហៅ នំប្រៃៗ ពីព្រោះនំនេះមានរសប្រៃបន្តិចៗ, អ្នកខ្លះទៀតហៅ នំប្រៃឡមៗ, គេច្រើនប្រើបរិភោគផ្សំជាមួយនឹងទឹកកាហ្វេ ឬគុយទាវជាដើម តាមទម្លាប់ប្រើ។ នេះជាសេចក្តីអត្ថាធិប្បាយនៅក្នុងវចនានុក្រមខ្មែរសម្តេច ជួន ណាត។
ការបង្កើត Haute and Coupe Coffee គឺជាគំនិតផ្តួចផ្តើមឡើងដោយមានការចូលរួមពីអ្នកជំនាញមកពីបរទេស និងកម្ពុជា។ ជាមួយគ្នានេះ ម៉ាកយីហោថ្មីនេះ គឺជាមោទនភាពរបស់កម្ពុជា ដែលបានរចនាផ្នែកខាងក្នុងហាងមានភាពទាន់សម័យ និងមានផាសុកភាព ដើម្បីប្រកួតប្រជែងជាមួយ Franchise នានាដែលកំពុងប្រតិបត្តិការរបស់ខ្លួននៅក្នុងពេលបច្ចុប្បន្ននេះ។ Haute and Coupe Coffe គឺបានធានាស្តង់ដារអន្តរជាតិ ខុសពីការហ្វេធម្មតា។ លោក លោក លឹម ជឺ ប្រធានក្រុមហ៊ុន មនោរម្យ និងជាម្ចាស់ភោជនីយដ្ឋាន Haute and Coupe Coffee បានថ្លែងថា ៖ «ទោះបីជាមានអាជីវកម្មនិមិត្តសញ្ញា (Franchise) កាហ្វេមានចំនួនច្រើននៅក្នុងប្រទេសកម្ពុជា យ៉ាងក្តីប៉ុន្តែយើង នៅតែជឿជាក់ថាទីផ្សារ កាហ្វេប្រេន (Brand) ព្រមទាំងម្ហូបអាហារបែបខ្មែរ និងអឺរ៉ុប នៅតែមានទីផ្សារខ្ពស់នាពេលបច្ចុប្បន្ននេះ»។ លោកបន្ថែមទៀតផងដែរថា៖ «ការបើកហាងនេះ ដោយសារតម្រូវការទីផ្សារនៅកម្ពុជា កំពុងពេញនិយមពីសំណាក់ ស្រទាប់មនុស្សគ្រប់វ័យ។ ដូច្នេះ ដើម្បីប្រកួតប្រជែងគុណភាពចំណីអាហារនឹងភេសជ្ជៈ ព្រមទាំងគុណភាពចំណីអាហារផងនោះ ក្នុងពេលបច្ចុប្បន្នហាង Haute and Coupe Coffe បានបន្តប្តេជ្ញាចិត្តពង្រឹងគុណភាពជាលក្ខណៈ Franchise ផងដែរ»។ គួររំលឹកថា Haute and Coupe Coffe មានបម្រើម្ហូបអាហារជាច្រើនប្រភេទ ទាំងអាហារបែបខ្មែរ និងបែបអឺរ៉ុប ដើម្បីបំពេញសេចក្តីត្រូវការរបស់ប្រជាជនកម្ពុជា និងភ្ញៀវបរទេសដែលកំពុងតែអញ្ជើញមកទស្សនានៅប្រទេសកម្ពុជា យ៉ាងច្រើនកុះករពីមួយថ្ងៃទៅមួយថ្ងៃមិនឈប់ឈរផងដែរ។ លើសពីនេះ Haute and Coupe Coffe គឺផ្តោតសំខាន់ទៅលើគុណភាពចំណីអាហារ នឹងភេសជ្ជះជាមួយតម្លៃសមរម្យ សម្រាប់ក្រុមគ្រួសារ និងតម្រូវការសំរាប់មនុស្សគ្រប់វ័យ មិនតែប៉ុណ្ណោះ Haute and Coupe Coffeបានរៀបចំបញ្ចុះតម្លៃជូនអតិថិជនសម្រាប់ថ្ងៃស្អែក ដែលមកពិសារអាហារ និងការហ្វេនៅទីតាំងថ្មីខាងលើនេះ។ យ៉ាងណាក៏ដោយ Haute and Coupe Coffe មានជំហរថា នឹងពង្រីកសាខាឱ្យបានច្រើនបន្ថែមទៀតនៅក្នុងប្រទេសកម្ពុជា ទោះបីជាទីផ្សារកាហ្វេ កំពុងរីកដុះដាលដូចផ្សិតក៏ដោយ។ កាន់តែពិសេសទៀតនោះ សម្រាប់ការបើកដំណើរនេះ Haute and Coupe Coffe ក៏មានការបញ្ចុះតម្លៃរហូតដល់ទៅ ៥០ ភាគរយ ចាប់ពីថ្ងៃទី ១៥ ដល់ ២២ កុម្ភៈ ២០១៩៕ (អត្ថបទពាណិជ្ជកម្ម)	ភោជនីយដ្ឋាន Haute and Coupe Coffee ដែលមានទីតាំងលើផ្លូវត្រសក់ផ្អែម ខណ្ឌចំការមន រាជធានីភ្នំពេញក្បែរភ្លើងស្តុបវិទ្យាលយ័បឹងកេងកង ត្រូវសម្ពោធជាផ្លូវការកាលពីថ្ងៃទី១៥ ខែកុម្ភៈ។ កម្មវិធីនេះក៏មានការចូលរួមពីសំណាក់លោក លឹម ជឺ ប្រធានក្រុមហ៊ុន មនោរម្យ និងជាម្ចាស់ភោជនីយដ្ឋាន Haute and Coupe Coffee បុគ្គលិក និងអ្នកសារព័ត៌មានជាច្រើន លើសពីនេះក៏មានការចូលរួមសម្ដែងពីសំណាក់កំពូលតារាចម្រៀងមាស សុខសោភា ផងដែរ ដែលធ្វើកម្មវិធីនេះកាន់តែមានភាពសប្បាយរីករាយឡើង។

Subsets and Splits

No community queries yet

The top public SQL queries from the community will appear here once available.